
Au temps passé quant Nature me fist 
En ce monde venir, elle me mist 
Premièrement tout en la gouvernance 
D'une Dame qu'on appeloit Enfance; 
En lui faisant estroit commandement 
De me nourrir, et garder tendrement, 
Sans point souffrir soing ou merencolie, 
Aucunement me tenir compaignie; 
Dont elle fist loyaument son devoir; 
Remercier l'en doy pour dire voir. 

En cest estât, par ung temps me nourry, 

Et après ce, quant je fu enforcy, 

Ung messaigier qui Aage s'appella. 

Une lectre de créance bailla 

A Enfance, de par Dame Nature, 

Et si lui dist que plus la nourriture 

De moy n'auroit, et que Dame Jeunesse 

Me nourriroit, et seroit ma maistresse ; 

Ainsi du tout Enfance delaissay, — 

Et avecques Jeunesse m'en alay . 

Quant Jeunesse me tint en sa maison, 
Ung peu avant la nouvelle saison. 
En ma chambre s'en vint ung bien matin, 
Et m'esveilla le jour saint Valentin, 

i 

En me disant: Tu dors troplonguemonl, 
Esveille toy, et aprestes briefment, 
Car je te vueil avecques moy mener 
Vers ung seigneur dont te fault acointer, 
Lequel me tient sa servante très chiere ; 
Il nous fera, sans faillir, bonne chiere. 

Je respondy : Maistresse gracieuse , 
De lye cueur et voulenté joyeuse, 
Voslre vouloir suy content d'acomplir; 
Mais humblement je vous vueil requérir 
Qu'il vous plaise le nom de moy nommer 
De ce seigneur dont je vous oy parler, 
Car s'ainsi est que sienne vous tenez, 
Sien estre vueil, se le me commandez ; 
Et en tous faiz vous savez que désire 
Vous ensuir, sans en riens contredire. 

Puis qu'ainsy est, dist elle, mon enfant, 

Que de savoir son nom desirez tant, 

Saichiez de vray que c'est le Dieu d'amours , 

Quej'ay servy, etserviray tousjours. 

Car de pieca suy de sa retenue. 

Et de ses gens, et de lui bien congneue, 

Oncques ne vis maison, jour de ta vie, 

De plaisans gens si largement remplie ; 

Je te feray avoir d'eulx acointance, 

Là trouverons de tous biens habondance. 

Du Dieu d'amours quand parler je l'oy, 

Aucunement me trouvay esbahy ; 

Pour ce lui dis: Maistresse, je vous prie 

Pour le présent que je n'y voise mie, 

Car j'ay oy h plusieurs raconter 

Les maulx qu'Amour leur a fait endurer, 

En son dangier bouter ne m'oseroye. 

Car ses tourmens endurer ne pourroye ; 

Trop jeune suy pour porter si grant fais, 

Il vaulx trop mieulx que je me tiengne en pais. 



Digitized 



by Google 



FOESIRS 1>E «IIARLRS I» OIII.EANS. 

Fy, dist elle, par Dieu tu ne vaulx riens; 

Tu ne congnois Tonneur et les grans biens 

Que peus avoir, se tu es amoureux , 

Tu as oy parler les maleureux , 

Non pas amans qui congnoissent qu^est joye ; 

Car raconter au long ne te sauroye 

Les biens qu'Amour scet aux siens départir ; 

Essaye les, puis tu pourras choisir 

Se tu les veulx ou avoir ou laissier ; 

Contre vouloir nul n'est contraint d'amer. 

Bien me revint son gracieux langaige. 
Et tost muay mon propos et couraige, 
Quant j'entendy que nul ne contraindroit 
Mon cueur d'amer fors ainsy qu'il vouldroit ; 
Si luy ay dit : Se vous me promectez, 
Ma Maistresse, que point n'obligerez 
Mon cueur, ne moy, contre nostre plaisir, 
Pour ceste fois je vous vueil obéir. 
Et à présent vous suivray ceste voye. 
Je prie à Dieu qu'à honneur m'y convoyé. 

Ne te doubtes, se dist elle, de moy, 
Je te prometz et jure par ma foy 
Par moy ton cueur ja forcé ne sera. 
Mais garde soy qui garder se pourra, 
Car je pense que ja n'aura povoir 
De se garder, mais changera vouloir ; 
Quant Plaisance lui monstrera à l'ueil 
Gente beaulté plaine de doulx acueil, 
Jeune, saichant, et de manière lye. 
Et de tous biens à droit souhait garnie. 

Sans plus parler, sailli hors de mon lit, 
Quant promis m'eust ce que devant est dit, 
Et m'aprestay le plus joliement 
Que peu faire, par son commandement : 
Car jeunes gens qui désirent honneur. 
Quant veoir vont aucun royal Seigneur, 

Hz se doivent mectre de leur puissance 
En bon arroy, car cela les avance ; 
Et si les fait estre prisiez des gens, - 
Quant on les voit netz, gracieux et gens. 

Tantost après tous deux nous en alasmes, 
Et si longtemps ensemble cheminasmes 
Que venismes au plus près d'un manoir 
Trop bel assis, et plaisant à veoir ; 
Lors Jeunesse me dist : Cy est la place 
Où Amour tient sa court et se sou lace, 
Que t'en semble, n'est elle pas très belle? 
Je respondy : Oncques mais ne vy telle. 
Ainsi parlans aprouchasmes la porte, 
Qui à veoir fut très plaisant et forte. 

Lors Jeunesse si hucha le portier, 
Et lui a dit : J'ay cy ung estrangier, 
Avecques moy entrer nous fault leans ; 
On l'appelle Charles duc d'Orléans. 
Sans nul delay le portier nous ouvry, 
Dedens nous mist, et puis nous respondy : 
Tous deux estes céans les bien venuz ; 
Aler m'en vueil, s'il vous plaist, vers Venus 
Et Cupido, si leur raconteray 
Qu'estes venuz, et céans mis vous ay. 

Le portier fu appelle compaignie 
Qui nous receu de manière si lyr, 
De nous party, à Amour s'en ala : 
Briefment après devers nous retourna. 
Et amena Bel-acueil et Plaisance 
Qui de l'ostel avoient l'ordonnance; 
Lors quant de nous approucherieles vy, 
Couleur changay, et de cueur tressailly. 
Jeunesse dist : De riens ne t'esbahys, 
Soyes courtois et on faiz et en dys. 

Jeunesse tost se tira devers eulx. 
Apres die m'en alay tout honteulx, 

Car jeunes gens perdent lost contenance 
Quant en lieu sont où n'ont point d'acointanr*e 
Si lui ont dit : « Bien soyez vous venue ; 
Puis par la main Font Hement tenue ; 
Elle leur dit : « De cueur vous en mercy ; 
J'ay amené céans cest enfant cy, 
Pour lui monstrer le très loyal estât 
Du Dieu d'amours, et son joyeulx esbat. 

Vers moy vindrent me prenant par la main, 
Et me dirent : « Nostre Roy souverain 
I^ Dieu d'amours vous prie que venez 
Par devers lui, et bien venu serez. 
Je respondy humblement : « Je mercie 
Amour et vous de vostre courtoisie : 
De bon vouloir iray par devers lui, 
Pour ce je suis venu cy aujourdui. 
Car Jeunesse m'a dit que le verray 
En son estât et gracieux array. 

Bel-acueil print Jeunesse par le bras, 
Et Plaisance si ne m'oublia pas. 
Mais me pria qu'avec elle venisse. 
Et tout le jour près d'elle me tenisse ; 
Si alasmes en ce point jusqu'au lieu 
Là où estoit des amoureux le Dieu. 
Entour de lui son peuple s'esbatoit , 
Dancant, chantant, et maint esbat faisoit ; 
Tous à genoulz nous meismes humbiemeiU, 
Et Jeunesse parla premièrement 

Disant, « Très haut et noble puissant Prince, 
A qui subgiet est chascune province , 
Et que je doy servir et honnourer. 
De mon povoir je vous viens présenter 
Ce jeune filz qui en moy a fiance. 
Qui est sailly de la maison de France, 
Creu ou jardin semé de fleurs de lys. 
Combien que j'ay loyaument lui promis 

Qu'en riens qui soit je ne le lyeray , 
Mais à son gré son cueur gouverneray. 

Amour repont, « Il est le bien venu, 
Ou temps passé j'ay son père congneu, 
Plusieurs autres aussi de son lignaige 
Ont maintefFoiz esté en mon servaige, 
Parquoy tenu suy plus de lui bien faire, 
S'il veult après son lignaige retraire ; 
Vien ca, dist il, mon filz, que pense tu ? 
Fu tu oncques de ma darde féru ; 
Je croy que non, car ainsi le me semble; 
Vien près de moy, si parlerons ensemble. 

De cueur tremblant près de lui m'aprouchay, 

Si lui ay dit : « Sire, quant j'accorday 

A Jeunesse de venir devers vous. 

Elle me dist que vous estiez sur tous 

Si très courtois que chascun desiroit 

De vous hanter, qui bien vous congnoissoit ; 

Je vous supply que je vous trouve tel, 

Estrangier suy venu en votre hostel, 

Honte seroit à vostre grant noblesse 

Se fait m'estoit céans mal ou rudesse. 

Par moy contraint, dist Amour, ne seras, 
Mais de céans jamais ne partiras 
Que ne soies es las amoureux pris : 
Je m'en fois fort, se bien l'ay entrepris : 
Souvent Mercy me vendras demander, 
Et humblement ton fait recommander, 
Mais lors sera ma grâce de toy loing; 
Car à bon droit te fauldray au b^oing. 
Et si feray vers toy le dangereux, 
Comme tu fais d'estre vray amoureux. 

Venez avant, dist il, plaisant Beaulté, 
Je vous requier que sur la loyaulté 
Que me devez, le venez assaillir, 
Ne le laissiez reposer ne dormir, 

Ne nuit, ne jo«r, s'H ne me fait hommaige, 
Aprivoisiez ce compaignon sauvaige ; 
Ou temps passé vous conqueistes Sam[)son 
Le fort, aussi le saige Salmon. 
Se cest enlant surmonter ne savez, 
Vostre renom du tout perdu avez. 

Beaulté lors vint^ de costé moy s'assisl, 

Ung peu se teut, puis doulcemenl m'a disl : 

Amy, eerleé, je me donne merveiHe 

Que tu ne veulx pas que Ten te conseille ; 

Au fort saiches que tu ne peuz choisir, 

Il te convient à Amour obéir ; 

Mes yeulx pnndrçnt fort à la regarder, 

Plus longuement ne les en peu garder ; 

Quant Beaulté vit que je )a regardoye, 

Tost par mes yçulx ung dard ^u cueur m'envoyo. 

vint esveiller, 

er 

joye ; 

e scntoye ; 

:i tenscr. 
Et envoyay vers mon cueur ung penser, 
En lui priant qu'il gectast hors ce dard ; 
Helas ! helas ! j'y envoyay trop tart, 
Car quant Penser arriva vers mon cueur. 
Il le trouva ja pasmé de doulceur. 

Quant je le sceu, je dis par desconfort, 
Je hé ma vie, et désire ma mort. 
Je hé mes yeulx, car par eutx suis deccu, 
Je hé mon cueur qu'ay nîcement perdu, 
Je hé ce dard qui ainsi mon cueur blesse, 
Venez avant, partuez moy, Dostresse, 
Car mieulx me vault tout à ung cop morir 
Que longuement en desaise languir; 
Je congnois bien, mon cueur est pris c^ las 
Ou Dieu d'fi^mpurs, par vous BeaulU'», helas! 



Digitized 



by Google 



POéSIES DE CHARLES D'oRLÉANS. 

Adonc je cheu aux piez d^ Amour malade, 
Et semblay mort, tant euz la coleur fade : 
Il m'apperœu, si commeoca à rire 
Disant : « Enfant, tu as besoing d'un mire ; 
Il semble bien par ta face pâlie 
Que tu seuflftres très dure maladie ; 
Je cuidoye que tu fusses si fort 
Qu'il ne fust riens qui te peust faire tort, 
Et maintenant, ainsi soudainement. 
Tu es vaincu par Beaulté seulement. 

Où est ton cueur pour le présent aie 

Ton grant orgueil est bientost ravalé ; 

Il m'est advis tu deusses avoir honte 

Si de legier, quant Beaulté te surmonte, 

Et à mes piez t'a abatu à terre; 

Revenge toy, se tu vaulx riens pour guerre. 

Ou à elle il vault mieulx de toy rendre. 

Se tu ne scez autrement te deffendre, 

Car de deux maulx, puisque tu peuz eslire. 

C'est le meilleur que preignes le moins pire. 

Ainsi de moy fort Amour se mocquoit, 
Mais non pourtant de ce ne me challoit , 
Car de douleur je estoye si enclos 
Que je ne tins compte de tous ses mos : 
Quant Jeunesse vit que point ne parloye. 
Car tout advis et sens perdu avoye, 
Pour moy parla, et au Dieu d'amours dist : 
Sire, vueillez qu'il ait aucun respit; 
Amour respont : <c Jamais respit n'aura 
jusques à tant que rendu se sera. » 

Beaulté mist lors en son giron ma teste, 
Et si m'a dît : « De main mise t'arreste, 
Rens toy à moy, et tu feras que saige, 
Et à Amour va faire ton hommaige ; 
Je respondy : « Ma Dame, je le vueil, 
Je me soubzmetz du tout à vostre vu(mI ; 

Au Dieu d'amours et à vous je me reas, 
Mon povre cueur à mort féru je sens, 
Vueillez avoir pitié de ma tristesse, 
Jeune^ gente, nompareille Princesse. 

Quant je me fu ainsi rendu à elle : 
Je maintendray, dist elle, ta querelle 
Envers Amour, et tant pourehasseray -— 
Qu'en sa grâce recevoir te feray ; 
A brief parler, et sans faire long compte. 
Au Dieu d'amours mon fait au vray raconte, 
Et lui a dit, « Sire, je l'ay conquis , 
Il s'est à vous, et à moi tout soubzmis, 
Vueillez avoir de sa douleur mercy, 
Puisque vostre se tient, et mien aussy ; 

S'il a meffait vers vous, il s'en repent, 
Et se soubzmet en vostre jugement ; 
Puisqu'il se veuh à vous abandonner, 
Legierement lui devez pardonner ; 
Chascun seigneur qui est plain de noblesse 
Doit départir mercy à grant largesse; 
De vous servir ser aplus obligié, 
Se franchement son mal est allegié ; 
Et si mectra paine de desservir 
Voz grans biensfaiz, par loyaument servir. 

Amour respont : Beaulté, si saigement 
Avez parlé, et raisonnablement, 
Que pardonner lui vueil la malvueillance 
Qu'ay eu vers lui, car par oultrecuidance 
Me courrouça quant, comme foui et nice, 
Il refusa d'entrer en mon service; 
Faictes de lui ainsi que vous vouldrez, 
Content me tiens de ce que vous ferez, 
Tout le soubzmetz à vostre voulenté, 
Sauve, sans plus, ma souveraineté. 

Beaulté respont : Sire, c'est bien raison 
Par dessus tous et sans comparaison, 

Que pour seigneur et souverain vous tiengue, 
Et ligement vostre subgiet deviengne : 
Premièrement devant vous jurera 
Que loyaument de cueur vous servira, 
Sans espargnier, soit de jours ou de nuis, 
Paine, soucy, dueil, courroux ou ennuis, 
Etsouffrera, sans point se repentir, 
Les maulx qu'amans ont souvent à souffrir. 

H jurera aussi secondement 

Qu'en ung seul lieu amera fermement. 

Sans point quérir ou désirer le change. 

Car sans faillir ce seroit trop estrange 

Que bien servir peust ung cueur en mains lieux, 

Combien qu'aucuns cueurs ne demandent mieulx 

Que de servir du tout à la volée. 

Et qu'ilz ayent d'amer la renommée, 

Mais au derrain ilz s'en trouvent punis 

Par Loyaulté dont ils sont ennemis. 

En oultre plus promectra tiercement 
Que voz conseulx tendra secrètement, 
Et gardera de mal parler sa bouche. 
Noble Prince, ce point cy fort vous touche. 
Car mains amans, par leurs nices parollcs , 
Par sotz regars et contenances folles , 
Ont fait parler souvent les mesdisans, 
Par quoy grevez ont esté voz servans, 
Et ont receu souventeffoiz grant perte 
Contre raison, et sans nulle desserte, 

Avecques ce, il vous fera serment 

Que s'il reçoit aucun avancement 

En vous servant, qu'il n'en fera ventancc ; 

Cestui meffait dessert trop grant vengance, 

Car quant Dames veulent avoir pitié 

De leurs servans, leur monstrant amitié, 

Et de bon cueur aucun reconfort donnent, 

En ce faisant leurs honneurs abandonnent , 

Soubz fiance de trouver leurs amans 
Secrez, ainsi qu'en font les cohvenans. 

Ces quatre points qij'ay cy devant nommez 
A tous amans doivent estro gardez, 
Qui à honneur et avancement tirent 
Et leurs amours à fin mener désirent : 
Six autres points aussi accordera, 
Mais par serment point ne les promectra, 
Car nul amant estre contraint ne doit 
De les garder, se son prouifit n'y voit; 
Mais se faire veult , après bon conseil, 
A les garder doit mectre son traveil. 

Le premier est qu'il se tiengne jolis. 
Caries dames le tiennent à grant pris; 
Le second est que très courtoisement 
Soy maintendra, et gracieusement ; 
Le tiers point est que, selon sa puissance, 
Querra honneur et poursuivra vaillance ; 
Le quatriesme qu'il soit plain de largesse, 
Car c'est chose qui avance noblesse ; 
Le cinquiesme qu'il suivra compaignie, 
Amant honneur, et fuiant villenie. 

Le sixiesme point et le derrenier 
Est qu'il sera diligent escollier, 
En aprenant tous les gracieux tours, 
A son povoir, qui servent en amours. 
C'est assavoir à chanter, à dancer, 
Fahre chancons, et balades rimer, 
Et tous autres joyeulx esbatemens. 
Ce sont icy les dix commandemens, 
Vray Dieu d'amours, que je ferai jurer 
A cest enfant, s'il vous plaist l'appeller. 

Lors m'appella, et me fist les mains mectre 
Sur ung livre en me faisant promectro 
Que feroye loyaument mon devoir 

Des poins d'amours garder, à mon povoir ; 
Ce que je fis de bon vueil lyeraent ; 
Adonc Amour a fait commandement 
A Bonnefoy d'Amours chief secrétaire 
De ma lectre de Retenue faire ; 
Quant faicte fut, Loyaulté la scella 
Du scel d'Amours et la me délivra. 

Ainsi Amour me mist en son servaige, 
Mais pour seurté retint mon cueur en gaige, 
Pourquoy lui dis que vivre ne pourroye 
En cest estât, s'un autre cueur n'avoye. 
Il respondit : Espoir mon medicin 
Te gardera de mort soir et matin, 
Jusques à tant qu'auras en lieu du tien 
Le cueur d'une qui te tendra pour sien, 
Gardes tousjours ce que t'ay commandé, 
Et je t'auray pour bien recommandé. 

COPIE DB LA LECTRE DR RETENUE. 

Dieu Cupido, et Venus la Déesse, 

Ayans povoir sur mondaine liesse, 

Salus de cueur par nostre grant humblesse , 

A tous amans 
Scavoir faisons que le duc d'Orléans 
Nommé Charles à présent jeune d'ans, 
Nous retenons pour l'ung de noz s^rvans 

Par ces présentes. 
Et lui avons assigné sur noz rentes 
Sa pension en joyeuses actentes 
Pour en joir par noz lectres patentes 

Tant que vouldrons, 
En espérant que nous le trouverons 
Loyal vers nous, ainsi que fait avons 
Ses devanciers dont contens nous tenons 

Très grandement. 
Pour ce donnons estroit commandement 

Aux officiers de nostre Parlement 
QuHIz le traictent et aident douleement 

En tout affaire, 
A son besoing, sans venir au contraire : 
Si chier qu'ilz ont nous obéir et plaire , 
Et qu'ilz doublent envers nous de forfaire 

En corps et biens. 
Le soustenant, sans y epargnier riens, 
Contre Dangier avecques tous les siens , 
Malle bouche plaine de faulx maintiens, 

Et jalousie; 
Car chascun d'eulx de grever estudie 
Les vraiz subgietz de nostre Seigneurie, 
Dont il est Tun, et sera à sa vie, 

Car son serment 
l)e nous servir devant tout ligement 
Avons receu, et pour plus fermement 
Nous asseurer qu'il fera loyaument 

Entier devoir, 
Avons voulu en gaige recevoir 
Lecueur de lui, lequel, de bon vouloir, 
A tout soubzmis en noz mains et povoir ; 

Pourquoy tenus 
Sommes à luy par ce de plus en plus , 
Si ne seront pas ses biensfaiz perdus. 
Ne ses travaulx pour néant despendus ; 

Mais pour monstrer 
A toutes gens bon exemple d'amer. 
Nous le voulons richement guerdonner. 
Et de noz biens, à largesse donner, 

Tesmoing nos seaulx 
Cy actachiez, devant tous nos feaulx. 
Gens de conseil, et serviteurs loyaulx 
Venus vers nous par mandemens royaulx, 

Pour nous servir. 
Donné le jour saint Valentin martir, 
En la dté de gracieux désir, 
Où avons fail nostre conseil tenir. 

I.B DESSOUBZ 1>B LA RETENUE. 

Par Cupido et Venus souverains, 

A ce presens plusieurs plaisirs mondains. 

BALADE, 

Belle, bonne, nompareille plaisant, 
Je vous suppii vueilliez me pardonner 
Se moy qui sui vostre grâce aclendanl, 
Viens devers vous pour mon fait raconter, 
Plus longuement je ne le puis c^ler 
Qu'il ne faille que saichiez ma destresse, 
Comme celle qui me peut conforter, 
Car je vous tiens pour ma seule maistresse. 

Se cy à plain vous vois mes maulx disant , 
Force d'amours me fait ainsi parler ; 
Car je devins vostre loyal servant. 
Le premier jour que je peuz regarder 
La grant beaulté que vous avez sans per , 
Qui me feroit avoir toute liesse, 
Se serviteur vous plaisoit me nommer ; 
Car je vous liens pour ma seule maistresse. 

Que me donnez en octroy don si grant , 
Je ne l'ose dire, ne demander ; 
Mais s'il vous plaist que, de cy en avant, 
En vous servant puisse ma vie user. 
Je vous supply que sans me refuser 
Vueillez souffrir qu'y mecte ma jeunesse, 
Nul autre bien je ne vueil souhaidier. 
Car je vous tiens pour ma seule maistresse. 

BALADE. 

Vueilliez voz yeulx emprisonner, 
Et sur moy plus ne les gectez; 
Car quant vous plaist me regarder, 
Par Dieu, Belle, vous me tuez ; 

Et en tel point mon cueur mtTloz 
Que je ne scay que faire doye ; 
Je suis mort se vous ne m'aidez, 
Ma seule souveraine joye, 

Je ne vous ose demander 
Que vostre eueur vous me donnez, 
Mais, se droit me voulez garder 
Puisque le cueur de moy avez, 
Le vostre fault que me laissiez ; 
Car sans cueur vivre ne [>ourroye ; 
Faictes en , comme vous vouidrez , 
Ma seule souveraine joye. 

Trop hardy suis d'ainsi parler, 
Mais, pardonner le me devez 
Et n'en devez autruy blasmer, 
Que le gent corps que vous portez 
Qui m'a mis, comme vous veez, 
Si fort en l'amoureuse voye, 
Qu'en vostre prison me tenez, 
Ma seule souveraine joye. 

L*ENVOT. 

Ma Dame , plus que ne savez , 
Amour, si très fort me guerroyé. 
Qu'à vous me rens, or me prenez, 
Ma seule souveraine joye. 

BALADE. 

C'est grand péril de regarder 
Chose dont peut venir la mort. 
Combien qu'on ne s'en seet garder 
Aucunes foiz, soit droit ou tort, 
Quant plaisance) si est d'accord 
Avecques ung jeune désir. 
Nul ne pourroil son cœur tenir 
D'envoyer les yeulx on messaige; 

On le voit souvent avenir, 

Aussi bien au fol comme au saige. 

Lesquelz yeulx viennent raporter 

Ung si très gracieulx raport 

Au cueur, quant le veult escouter, 

Que s'il a eu d'amer Teffort , 

Encores l'aura il plus fort ; 

Et le font du tout retenir 

Ou service, sans départir 

D'amours, à son très grant dommaige 

On le voit souvent avenir, 

Aussi bien au fol comme au saige. 

Car mains maulx lui fault endurer, 
Et de soussy passer le port. 
Avant qu'il puisse recouvrer 
L'acointance de Reconfort, 
Qui plusieurs foiz au besoing dort. 
Quant on se veult de lui servir; 
Et lors il est plus que martir; 
Car son mal vault trop pis que raige, 
On le voit souvent avenir, 
Aussi bien au fol comme au saige. 
l'enyoy. 

Amour, ne prenez desplaisir 
S'ay dit le mal que fault souffrir, 
Demeurant en vostre servaige; 
On le voit souvent avenir, 
Aussi bien au fol comme au saige. 

BALADE. 

Comment se peut ung povre cueur deffondre. 
Quand deux beaulx yeulx le viennent assaillir; 
Le cueur est seul, desarmé, nu et tendre, 
Et les yeulx sont bien armez de plaisirs : 
* Contre tous deux ne pourroit pié tenir, 

Amour aussi est de leur aliance, 
Nul ne tendroit contre telle puissance. 

Il lui convient ou mourir ou se rendre, 
Trop grant honte lui seroit de fuir ; 
Plus baudement les os»t)it actendre , 
S'il eust pavais dont il se peust couvrir; 
Mais point n'en a, si lui vault mieux souffrir, 
Et se mectre tout en leur gouvernance, 
Nul ne tendroit contre telle puissance. 

Qu'il soit ainsi bien me le fist aprendre 
Ma maistresse, mon souverain désir, 
Quand il lui pleut ja pieca entreprendre 
De me vouloir de ses doulx yeulx ferir ; 
Oncques depuis mon cueur ne peut guérir, 
Car lors fut il desconfit à oultrance ; 
Nul ne tendroit contre telle puissance. 

BALADE. 

Espargniez vostre doulx actrait, 

Et vostre gracieux parler, 

Car Dieu scet les maulx qu'ilz ont fait 

A mon povre cueur endurer ; 

Puisque ne voulez m'acorder 

Ce qui pourroit mes maulx guérir, 

Laissiez moy passer ma meschance , 

Sans plus me vouloir assaillir 

Par vostre plaisant acointance. 

Vers Amours faictes grant forfait, 
Je rose pour vray advouer; 
Quant me ferez d'amoureux trait. 
Et ne me voulez conforter, 
Je croy que me voulez tuer. 
Pleust à Dieu que poussiez sentir 
Une foiz la dure grevance 

Que m'avez fait longtemps souffrir 
Par vostre plaisant acointance. 

Helas! que vous ay je meffait 
Par quoy me doyez tourmenter; 
Quant mon cueur d'amer se retrait , 
Tantost le venez rappeller; 
Plaise vous en paix le laissier, 
Ou lui acorder son désir ; 
Honte vous est, non pas vaillance , 
D'un loyal cueur ainsi meurdrir 
Par vostre plaisant acointance. 

BALADE. 

N'a pas longtemps qu'alay parler 
A mon cueur tout secrètement , 
Et lui conseillay de s'oster 
Hors de l'amoureux pensement; 
Mais me dist bien fellement : 
Ne m'en parlez plus, je vous prie ; 
J'ameray tousjours, se m'aist Dieux, 
Car j'ay la plus belle choisie, 
Ainsi m'ont raporté mes yeulx. 

Lors dis : Vueilliez me pardonner, 
Car je vous jure mon serement 
Que conseil vous cuide donner, 
A mon povoir, très loyaument ; 
Voulez vous sans allégement 
En douleur finer vostre vie ? 
Nennil dya, dist il, j'auray mièulx ; 
Ma Dame m'a fait chiere lie. 
Ainsi m'ont raporté mes yeulx. 

Guidez vous scavoir sans doubter 
Par ung regart tant seulement, 
Se, dis je, du tout son penser 
Ou par ung doulx acointement. 
Taisiez vous, dist il, vrayoment 

Je ne croiray chose qu'on die; 
Mais la serviray ea tous lieux. 
Car de tous biens est enrichie, 
Ainsi m'ont raporté mes yeulx. 

BALADE. 

De jamais n'amer par amours 
Tay aucune foiz le vouloir, 
Pour les ennuieusw dolours 
Qu'il mé finit souvent recevoir. 
Mais en la fin, pour dire voir, 
Quelque mal que doye porter, 
, Je vous asseure par ma foy. 
Que je n'en sauroye garder 
Mon cueur qui est maistre de moy. 

Combien qu'ay eu d'estranges tours. 
Mais j'ai tout mis à nonchaloir, 
Pensant de recouvrer secours 
De Confort ou d'ung doulx espoir : 
Hélas ! se j'eusse le povoir 
D'aucunement hors m'en bouter. 
Par le serement qu'à Amours doy, 
Jamais n'y lairroye rentrer 
Mon cueur qui est maistre de moy. 

Car je scay bien que par doulcx)urs 
Amour le scetsi bien avoir, 
Qu'il vouldroit ainsi tous les jours 
Demeurer sans ja s'en mouvoir ; 
Nil ne veult oir ne savoir 
Le mal qu'il me fait endurer, 
Plaisance l'a mis en ce ploy, 
Elle fait mal de le m'oster 
Mon cueur qui est maistre de moy. 

l'en\oy. 
Il me desplaist d'en tant parler ,, 
Mais, par le Dieu en qui je croy, 

Ce fait désir de recouvrer 

Mon cueur qui est maistre de moy. 

BALADE. 

Quand je suis couchié en mon lit, 
Je ne puis en paix reposer ; 
Car toute la nuit mon cueur lit 
Ou rommant de plaisant penser, 
Et me prie de Fescouter; 
Si ne rose désobéir, 
Pour dobte de le courroucier. 
Ainsi je laisse le dormir. 

Ce livre si est tout escript 
Des faiz de ma Dame sans per ; 
Souvent mon cueur de joye rit, 
Quand il les list ou oyt compter ; 
Car certes tant sont à louer, 
Qu'il y prent souverain plaisir, 
Moy mesmes ne m'en puis lasser, 
Ainsi je laisse le dormir. 

Se mes yeux demandent respit 
Par sommeil qui les vient grever, 
Il les tense par grant despit. 
Et si ne les peut surmonter; 
11 ne cesse de souspirer 
A part soy; j'ay lors, sans mentir, 
Grant paine de le rapaisier. 
Ainsi je laisse le dormir. 

l'envoy. 
Amour, je ne puis gouverner 
Mon cueur ; car tant vous veuFt servir 
Qu'il ne scet jour ne nuit cesser, 
. Ainsi je laisse le dormir. 

BALAOK. 

FFesche beaulté très riche de jeunesse, 
Riant regart trait amoureusement, 
Plaisant parler gouverné par sagesse, 
Port femenin en corps bien fait et geni, 
Haultain maintien démené doulcement. 
Acueil humble plain de manière lie, 
Sans nul dafhgier bonne chiere faisant, 
Et de chascun pris et los emportant; 
De ces grans biens est ma Dame garnie. 

Tant bien lui siet à la noble Princesse 
Chanter, dancer et tout esbatement, 
Qu'on la nomme de ce faire maistresso. 
Elle fait tout si gracieusement, 
Que nul n'y scet trouver amendement : 
L'escolle peut tenir de courtoisie, 
En la voyant aprent qui est saichant. 
Et en ses faiz qui va garde prenant, 
De ces grans biens est ma Dame garnie. 

Bonté, Honneur, avecques Gentillesse 
Tiennent son cueur en leur gouvernement, 
Et Loyaulté nuit et jour ne la laisse ; 
Nature mist tout son entendement 
A la fourmer, et faire proprement; 
De point en point, c'est la mieux accomphe 
Qui aujourdui soit ou monde vivant, 
Je ne dy riens que tous ne vont disant ; 
De ces grans biens est ma Dame garnie. 

Elle semble mieulx que femme Déesse, 
Si croy que Dieu l'envoya seulement 
En ce monde, pour monstrer la largesse 
De ces haults dons qu'il a entièrement 
En elle mis abandonneement. 
Elle n'a per, plus ne scay que je dye , 
Pour fol me tiens de l'aler devisant, 



Digitized 



by Google 



22 l'OKSIES DE CIIAHI.ES D'oHLÊANS. 

Car moy ne nul n'est à ce souffîsant, 
De ces grans biens est ma Dame garnie. 

S'il est aucun qui soit prins de tristesses 
Voise voir son doulx maintenement, 
Je me fais fort que le mal qui le blesse 
Le laissera pour lors soudainement, 
Et en oubly sera mis plainement ; 
C'est Paradis que de sa compaignie, 
A tous complaist, à nul n'est ennuyant, 
Qui plus la voit plus en est désirant , 
De ces grans biens est ma Dame garnie. 

l'envoy 
Toutes dames qui oyez cy comment 
Prise celle que j'ayme loyaument , 
Ne m'en saichiez maugré, je vous en prie ; 
Je ne parle pas en Vous desprisant, 
Mais comme sien je dy en m'acquittant : 
De ces grans biens est ma Dame garnie. 

BALADE. 

A ma Dame je ne scay que je dye, 
Ne par quel bout je doye commencer, 
Pour vous mander la doloreuse vie 
Qu'Amour me fait chascun jour endurer; 
' Trop mieulx vaulsist me taire que parler. 
Car prouffîter ne me pevent mes plains. 
Ne je ne puis guerison recouvrer, 
Puisqu'ainsi est que de vous suis loingtains. 

Quanque je voy me desplaist et ennuyé. 
Et n'en ose contenance monstrer, 
Mais ma bouche fait semblant qu'elle rie, 
Quant mainteffoiz je sens mon cueur pleurer. 
Au fort, martir on me devra nommer, 
Se Dieu d'amours fait nulz amoureux Saints, 
Car j'ay des maulx plus que ne scay compter, 
Puisqu'ainsi est que de vous suis loingtains. 



Digitized 



by Google 



r<iÉsiks DR cii.iRiEs h'uni.Kws. £t 

Kt non pourtant humblement vous inercie, 
Car par escript vous a pieu me donner 
Ung doulx confort que j'ay à chiere lie 
Receu de eueur, et do joyeulx penser, 
Vous suppliant que no vueilliez changier, 
Car en vous sont tous mes plaisirs mondains 
Desquelz me fault à présent déporter, 
Puisqu'ainsi est que de vous suis loingtains. 

BALADE. 

Loingtain de vous, ma très lielle malslresso, 
Fors que de cueur que laissié je vous ay, 
A compaignie de Deuil et de Tristesse, 
Jusques à tant que reconfort auray 
D'un doulx plaisir, quant reveoir pourray 
Vostre gent corps, plaisant et gracieux ; 
Car lors lairray tous mes maulx ennuyeux 
Et trouveray, se m'a dit Espérance, 
Par le pourchas du regard de mes yeulx 
Autant de bien que j'ay de desplaisance ' 

Car s'oncques nul sceut que c'est de destressi», 

Je pense bien que j'en ay fait l'essay ; 

Si très avant et à telle largesse 

Qu'en dueil pareil nulluy de moy ne scay; 

Mais ne m'en chault; certes j'endurcray 

Au desplaisir des jaloux envieux. 

Et me tendray par semblance joyeulx , 

Car quand je suy en greveuse penance, 

Hz recoyvent, que mal jour leur doint Dieux, 

Autant de bien que j'ay de desplaisance. 

Tout prens en gré jeune, gente Princesse, 
Mais qu'en saichiez tant seulement le vray. 
En actendant le gueredon de Liesse 
Qu'à mon povoir vers vous desserviray ; 
Car le conseil de Loyaulté feray, 
Que gardcîray près de moy en tous lieux, 

Vosti:^ tousjours soye, jeunes ou vieulx, 
Priant, a Dieu ma seule desirance, 
Qu'il vous envoit, savoir ne povez mieulx, 
Autant de bien que j'ay que desplaisance. 

BALADE. 

Puisqu'ainsi est que iQingtain de vous suis, 
Ma Maistresse, dont Dieu scet s'il m'ennuye, 
Si chierement vous requier que je puis, 
Qu'il vous plaise de vostre courtoisie, 
Quant vous estes seule sans compaignie. 
Me souhaidier ung baisier amoureux 
Venant du cueur et de pensée lie , 
Pour alegier mes griefz maulx doloureux. 

Quant en mon lit doy reposer de nuis. 
Penser m'assault, et Désir me guerrye; 
Et en pensant mainteffoiz m'est advis 
Que je vous tiens entre mes bras, m'amye ; 
Lors accoUe mon oreillier, et crie : 
Mercy Amours, faictes moy si eureux. 
Qu'avenir puist mon penser en ma vie , 
Pour alegier mes griefz maulx doloureux. 

Espoir m'a dit et par sa foy promis 
Qu'il m'aidera, et que ne m'en soussie; 
Mais tant y met qu'un an me semble dix, 
Et non pourtant, soit ou sens ou folie, 
Je m'y actens, et en lui je m'afie 
Qu'il fera tant que Dangier le crueux 
N'aura briefment plus sur moy seigneurie, 
Pour alegier mes griefz maulx doloureux. 

l'envoy. 
A Loyaulté de plus en plus m'alye, 
Et à Amours humblement je supplie 
Que de mon fait vueillent estre piteux. 
En me donnant de mes vouloirs partie. 
Pour alegier mes griefz maulx doloureux. 

BALADE. 

Pourtant se souvent ne vous voy, 
Pensez vous plus que vostre soye ; 
Par le serement que je vous doy, 
Si suis autant que je souloye ; 
N'il n'est ne plaisance, ne joye, 
N'autre bien qu'on me puist donner, * 
Je le vous prometz loyaument, 
Qui me puist ce vouloir oster 
Fors que la mort tant seulement. 

Vous savez que je vous feis foy ' 
Pieca de tout ce que j'avoye, 
Et vous laissay, en lieu de moy, 
Legaige que plus chier j'amoye; 
C'estoit mon cueur que j'ordon noyé 
Pour avecques vous demeurer, 
A qui je suis entièrement; 
Nul ne m'en pourroit destourber 
Fors que la mort tant seulement. 

Combien certes que je recoy 
Tel mal que, se le vous disoye, 
Vous auriez, comme je croy, 
Pitié du mal qui me guerroyé; 
Car de tout dueil suis en la voye, 
Vous le povez assez penser, 
Et ay esté si longuement, 
Que je ne doy riens désirer 
Fors que la mort tant seulement. 

l'entoy. 
Belle que tant veoir vouldroye, 
Je prie à Dieu que brief vous voye; 
Ou s'il ne le veult accorder, 
Je lui supply très humblement 
Que riens ne me vueille donner 
Fors que la mort tant seulement. 

BAI.ADE. 

Quelles nouvelles, ma Maistresse, 
Comment se portent noz amours ? 
De ma part je vous fais promesse 
Qu'en ung propos me tiens tousjours, 
Sans jamais penser le rebours; 
C'est que seray toute ma vie 
. Vostre du tout entièrement, 
Et pour ce de vostre partie 
Acquittez vous pareillement. 

Combien que Dangier et Destresse 
Ont fait longuement leurs séjours 
Avec mon cueur, et par rudesse 
Lui ont monstre d'estranges tours, 
Helas ! en amoureuses cours, 
Cest pitié quMlz ont seigneurie; 
Si mectray paine que briefment 
Loyaulté sur eulx ait maistrie , 
Acquittez vous pareillement. 

Quoyque la nue de Tristesse 

Par ung longtemps ait fait son cours; 

Apres le beau temps de Liesse 

Vendra qui donnera secours 

A noz deux cueurs, car mon recours 

J'ay en espoir, en qui me fie, 

Et en vous. Belle, seulement. 

Car jamais je ne vous oublie; 

Acquittez vous pareillement. 



Soyez seure, ma doulce amyc. 
Que je vous ayme loyaument. 
Or vous requier et vous supplie 
Acquittez vous pareillement. 

BALADE. 

Belle que je tiens pour amje , 
Pensez, quelque part que je soye, 
Que jamais je ne vous oublie; 
Et pour ce prier vous vouidroye, 
Jusques à tant que vous rcvoye, 
Qu'il vous souviengne de rollni 
Qui a trouvé peu de mercy 
En vous, se dire je Tosoye. 

GomlMen que je ne dye mie 
Que n'aje reeeu bien et joye, 
En vostre doulce compaignie, 
Plus que desservir ne sauroye ; 
Non pourtant voulentiers j'auroye 
Le guerdon de loyal amy, 
Qu'oncques ne trouvay jusqu'à ey 
En vous, se dire je Tosoye. 

Je vous ai longement servie, 
Si m'est advis qu'avoir devroyc 
Le don que de sa courtoisie 
Amour à ses servans envoyé ; 
Or faictes qu'estre content doye, 
Et m'acc-ordez ce que je dy. 
Car trop avez refus noufry 
En vous, se dire je l'osoye. 

BALADE. 

Ma Dame, vous povez savoir 
Les biens qu'ay euz à vous servir: 
Car par ma foy, pour dire voir, 
Oncques je n'y peuz acquérir 
Tant seulement ung doulx plaisir, 
Que sitost que je le tenoye, 
Dangier le me venoit tollir 
Ce peu de plaisir que j'avoye. 

Je n'en savoye nul avoir 
Qui peust contenter mon désir, 
Se non quant vous povoye voir, 
Ma joye, mon seul souvenir; 
Or m'en a fait Dangier bannir,, 
Tant qu'il faut que loing de vous soye, 
Par quoy a fait de moy partir 
Ce peu de plaisir que j'avoye. 

Non pas peu, car <le bon vouloir 

Content m'en devoye tenir, 

En espérant de recevoir 

Ung trop plus grant bien advenir ; 

Je n'y cuidoye point faillir 

A la paine que g'y mectoye. 

Cela me faisoit enrichir 

Ce peu de plaisir que j'avoye. 

l'envoy. 
Belle, je vous vueil requérir, 
Pensez, quant serez de loisir. 
Qu'en grant mal qui trop me guerroyé, 
Est tourné, sans vous en mentir, 
Ce peu de plaisir que j'avoye. 

Salade. 

En ce joyeuli temps du jourduy 
Que le mois de may ce commance. 
Et que l'en doit laissier ennuy, 
Pour prendre joyeuse plaisance, 
Je me trouve sans recouvrance, 
Loingtain de joye conquester ; ^ 

De tristesse si bien rente 
Que j'ay, je m'en puis bien vanter, 
Le rebours de ma voulenté. 

Las ! Amours je ne voy nuUuy 
Qui n'ait aucune souffisance , 
Fors que moy seul qui suis cellu> 

Qui est le plus dolent de France. 
J'ay failli à mon espérance ; 
Car quant à vous me voulz donner 
Pour estre vostre serementé, 
Jamais ne cuidoye trouver 
Le rebours de ma voulenté. 

Au fort, puisqu'on ce point je suy, 
Je portOTay ma grant penance, 
Ayant vers Loyaulté refuy 
Où j'ay mis toute ma fiance ; 
Ne Dangier qui ainsi m'avance, 
Quelque mal que doye porter, 
Combien que trop m'a tourmenté, 
Ne pourra ja en moy bouter 
Le rebours de ma voulenté. 

u'bnvoy. 
D'aucun reconfort acointer 
Plusieurs foiz m'en suy demenlé; 
Mais j'ay tousjours au par aler 
Le rebours de ma voulenté. 

BALADE. 

Quant je party derrainement 

De ma souveraine sans per, 

Que Dieu gard et luy doint briefment 

Joye de son loyal penser, 

Mon cueur lui laissay emporter ; 

Oncques puis ne le peuz ravoir, 

Si m'esmerveille, main et soir, 

Comment j'ai vesqu tant de jours 

Depuis sans cueur, mais pour tout voir. 

Ce n'est que miracle d'Amours. 

Qui est cellui qui longuement 
Peut vivre sans cueur, ou durer 
Comme j'ay fait en grief tourment; 
Certes nul, je m'en puis vanter. 

2. 



Digitized 



by Google 



30 POÉSIES DE CHARLES d'uRLÉA.NS. 

Mais Amours ont voulu monstrer 
En ce leur gracieux povoir, 
Pour donner aux amans vouloir 
D'eulx fier en leur doulx secours ; 
Car bien pevent apparcevoir, 
Ce n'est que miracle d'Amours. 

Quant pitié vit que franchement 
Voulu mon cueur abandonner 
Envers ma Dame, tellement 
Traicta que lui fist me laissier 
Son cueur, me chargeant le garder, 
Dont j'ay fait mon loyal devoir, 
Maugré Dangier qui recevoir 
M'a fait chascun jour de telz tours, 
Que sans mort en ce point manoir 
Ce n'est que miracle d'Amours. 

BALADE. 

Douleur, courroux, desplaisir et tristesse, 
Quelque tourment que j'aye main et soir, 
Ne pour doubte de mourir_de destresse, 
Ja ne sera en tout vostre povoir 
De me changier le très loyal vouloir 
Qu'ay eu tousjours de la Belle servir,. 
Par qui je puis, et pense recevoir 
Le plus grand bien qui me puist avenir. 

Quant j'ay { ar vous aucun mal qui me blesse , 

Je l'endure par le conseil d'Espoir 

Qui ma promis qu'à ma seule maistresse 

Lui fera brief mon angoisse savoir. 

En lui mandant qu'en faisant mon devoir, 

J'ay tous les maulx que nul pourroit souffrir ; 

Lors trouveray, je ne scay s'il dist voir, 

Le plus grant bien qui me puist avenir. 

Ne m'cspargniez donc en rien de rudesse, 
Je vous feray bien brief apparcevoir 

Qu'auray secours d'un Confort de liesse ; 
Longtemps ne puis en rc point remanoir, 
Pour ce je metz du tout à nonchaloir 
Les très grans maulx que me faictes sentir ; 
Bien aurez dueil, se me voyez avoir 
Le plus grant bien qui me puist avenir. 

i/envoy. 
Je suis celiui au cueur vestu de noir 
Qui dy ainsi qui que le vueille ouyr, 
J'auray briefment, Loyaulté m'en fait hoir, 
Le plus grant bien qui me puist avenir. 

balade' 

Jeune, gente, plaisant et débonnaire , 
Par ung prier, qui vault commandemonl 
Chargié m'avez d'une balade faire; 
Si l'ay faicte de cueur Joyeusement ; 
Or la vueil liez recevoir doulcement, 
Vous y verrez, s'il vous plaist à la lire, 
Le mal que j'ay combien que vrayement 
J'aymasse miculx de bouche le vous dire. 

Vostre doulceur m'a sceu si bien atraire 
Que tout vostre je suis entièrement , 
Très désirant de vous servir et plaire, 
Mais je seuffre maint doloreux tourment, 
Quant à mon gré je ne vous voy souvent, 
Et me desplaist quant me fault vous escrire , 
Car se faire ce povoit autrement, 
J'aymasse mieulx de bouche le vous dire. 

C'est par Dangier mon cruel adversaire 
Qui m'a tenu en ses mains longuement, 
En tous mes faiz je le trouve contraire , 
Et plus se rit, quant plus me voit dolent; 
Se vouloye raconter plainement 
En cest oscri[)t mon ennuyeux martire. 

Trop long seroit pour ce certainement, 
J'aymasse mieulx de bouche le vous dire. 

BALADE. 

Loué soit cellui qui trouva 
Premier la manière d'escrire, 
En ce grand confort ordonna 
Pour amans qui sont en martire; 
Car quant ne pevent aler dire 
A leurs dames leur grief tourment, 
Ce leur est moult d'alegement, 
Quant par escript pevent mander 
Les maulx qu'ilz portent humblement. 
Pour bien et loyaument amer. 

Quand ung amoureux escrira 
Son dueil, qui trop le tient de rire, 
Au plustost qu'envoyé l'aura 
A celle qui est son seul mire ; 
S'il lui plaist à la lectre lire, 
Elle peut veoir clerement 
Son doloreux gouvernement. 
Et lors pitié lui scet monstrer 
Qu'il dessert bon guerdonnement , 
Pour bien et loyaument amer. 

Par mon cueur je congnois pieca 
Ce mesti^, car quant il souspire, 
Jamais rapaisié ne sera, 
Tant qu'il ait envoyé de tire 
Vers la belle que tant désire; 
Et puis s'il peut aucunement 
Oir nouvelles seulement 
De sa doulce beaulté sans per, 
Il oublie Tennuy qu'il sent, 
Pour bien et loyaument amer. 

l'bnvoy. 
Ma Dame, Dieu doint que briefraenl 

Vous puisse de bouche compter 
Ce que j'ay souffert longuement, 
Pour bien et loyaument amer. 

BALADE. 

Belle combien que de mon fait 
Je croy qu'avez peu souvenance, 
Touteffoiz se savoir vous plaît 
Mon estât, et mon ordonnance; 
Saichiez que loingtain de Plaisance, 
Je suis de tous maulx bien garny, 
Autant que nui qui soit en France , 
Dieu scet en quel mauvais party. 

Helas ! or n'ay je riens forfait 
Dont porter je doye penance, 
Car tousjours je me suis retrait 
Vers Loyaulté et Espérance , 
Pour acquérir leur bienvueillance; 
Mais au besoing ilz m'ont failly 
Et m'ont laissié sans recouvrance, 
Dieu scet en quel mauvais party. 

Dangier m'a joué de ce trait, 
Mais se je puis avoir puissance, 
Je feray maugré qu'il en ait, 
Encontre lui une aliance. 
Et si lui rendray la grevance, 
Le mal, le dueil et le soussy, 
Où il m'a mis jusqu'à oultrance , 
Dieu scet en quel mauvais party. 
l'envoy. 

Aydiez moy à l'oultrecuidance 
Vengier, com en vous ay fiance, 
Ma Maistresse,je voussupply 
De ce faulx Dangier qui m'avance 
Dieu scet en quel mauvais party. 

BALADE. 

Loyal espoir, trop je vous voy dormir , 
Resveilliez vous et joyeuse pensée, 
Et envoyez ung plaisant souvenir 
Devers mon cueur, de la plus belle née 
Dont aujourciuy coure la renommée; 
Vous ferez bien d'ung peu le res^oir, , 
Tristesse s'est avecques lui logiée, 
Ne lui vueilliez à son besoing faillir, 

Car Dangier l'a desrobé de plaisir, 
Et que pis est, a de lui eslongnée 
Celle qui plus le povoit enrichir; 
C'est sa dame très loyaument amée. 
Oncques cueur n'eut si dure destinée 
Pour Dieu, Espoir, venez le secourir, 
Il a en vous sa fiance fermée, 
Ne lui vueilliez à son besoing faillir. 

Par povreté lui faull son pain quérir 
A l'uis d'Amours par chascune journée , 
Or lui vudlliez Taumosne départir 
De liesse , que tant a désirée : 
Avancez vous, sans faire demourée 
Pensez de lui, vous savez son désir, 
Par vous lui soit quelque grâce donnée , 
Ne lui vueilliez à son besoing faillir. 

l'envoy. 
Seule sans per, de toutes gens louée. 
Et de tous biens entièrement douée. 
Mon cueur c€ls maulx seuffre pour vous servir, 
Sa loyaulté vous soit recommandée 
Ne lui vueilliez à son besoing faillir. 

BALADE. 

Mon cueur au derrain entrera 
Ou Paradis des amoureux. 

Autrement tort fait lui sera, 

l^r il a de maulx doloreux 

Plus d'un cent, non pas ungou deux, 

Pour servir sa belle maislresse; 

Et le tient Dangier le crueulx 

Ou Purgatoire de Tristesse. 

Ainsi l'a tenu, longtemps a. 
Ce faulx traître, vilain, iiideux ; 
Espoir dit que hors le meetra. 
Et que n'en- soye ja doubteux ; 
Mais trop y met dont je me deulx , 
Dieu doint qu'il tiengne sa promesse 
Vers lui, tant est angoisseux 
Ou Purgatoire de Tristesse. 

Amour grant aumosne fera 
En ce fait cy, d'estre piteux, 
Et bon exemple monstrera 
A toutes celles et à ceulx 
Qui le servent , quant désireux 
Le verront par sa grant humblesse, 
D'aidier ce povre souffreteux 
Ou Purgatoire de Tristesse. 

i/envoy. 
Amour! faictes moy si eureux 
Que mectez mon cueur en liesse; 
laissiez Dangier et Dueil tous seulx 
Ou Purofatoire de Tristesse. 

BALADE. 

Mon cueur a envoyé quérir 
Tous ses bienvueillans et arnis^ 
Il veult son grant conseil te»ir 
Avec eulx, pour avoir advis 
Comment pourra ses ennemis, 
Soussy, Dueil, et leur aliance 
Surmonter, et tost descx)nf!re, 

Qui désirent de le destruire 
En la prison de Despiaisance. 

En désert ont mis son plaisir, 
Et joye tenue en pastis ; 
Mais Confort lui a sans faillir 
De nouvel loyaument promis 
QuUlz seront deffaiz et bannis; 
De ce se fais fort Espérance, 
Et plus avant que n'ose dire, 
C'est ce qui estaint son martire 
En la prison de Desplaisance. 

Briefment voye le temps venir, 
J'en prie à Dieu de Paradis, 
Que chascun puist vers son désir 
Aler sans avoir saufconduis ; 
Adonc Amour et ses nourris 
Auront de Dangier moins doubtance, 
Et lors sentiray mon cueur rire 
Qui à présent souvent souspire 
En la prison de Desplaisance. 

l'envoy. 
Pour ceque veoir ne vous puis, 
Mon cueur se complaint jours et nuis , 
Belle nompareille de France ; 
Et m'a chargié de vous escrire 
Qu'il n'a pas tout ce qu'il désire 
En la prison de Desplaisance. 

BALADE. 

Déployez vostre bannière, 
Loyaulté, je vous en. prie. 
Et assailliez la frontière 
Où Dueil et Merencolie, 
A tort et par felonnie, 
Tiennent Joye prisonnière, 

De moy la font estrangi^ie ; 
Je pry Dieu qu'il les maudie. 

Quant je deusse bonne chieit» 
Dem^[ier en compaignie. 
Je n'en fais que la manière, 
Car, quoique ma bouche rie, 
Ou parle parolle lye, 
Dangier et Destresse fiere 
Boutent mon plaisir arrière; 
Je pry Dieu qu'il les maudie. 

Helas! tant avoye chiere, 
Ja pieca, joyeuse vie ; 
Se Raison fust droicturiere, 
J'en eusse quelque partie; 
Or est de mon cueur bannie 
Par Fortune losengiere 
EtDurté sa conseilliere ; 
Je pry Dieu qui les maudie. 

l'envoy. 
Se j'avoye la maistrie 
. Sur ceste faulse mesgnie, ^ 

Je les meisse tous en bière ; 
Si est telle ma prière, 
Je pry Dieu qui les maudie. 

BALADE. 

Ardant désir de veoir ma maistresse 

A assailly de nouvel le logis 

De mon las cueur, qui languist en tristesse, 

Et puis dedens partout a le feu mis; 

En grant doubte certainement je suis 

Qu'il ne soit pas legierement estaint; 

Sans grant grâce, si vous pry, Dieu d'amours, 

Sauvez mon cueur, ainsi qu'avez fait maint. 

Je l'oy crier piteusement secours. 

3 

J'ay essayé par iennes à largesse 
De Testaindre; mais il n'^ vault que pis ; 
C'est feu Grégeois, ce croy je, qui ne cesse 
D'ardre , s'il n'est estaint par bon avis. 
Au feu, au feu, courez tous mes amis ; 
S'aucun de vous, comme lasche, remaint 
Sans y aler, je le hé pour tousjours ; 
Avancez vous, nul de vous ne soit faint, 
Je l'oy crier piteusement secours. 

S'il est ainsi mort par vostre peresse. 

Je vous requier, au moins tant que je puis, 

Chascun de vous donnez lui une messe, 

Et j'ay espoir que brief ou Paradis 

Des amoureux sera moult hault assis, 

Comme martir et très honnoré Saint, 

Qui a tenu de Loyaulté le cours; 

Grant tourmenta, puisque si fort se plaint, 

Je l'oy crier piteusement secours. 

BALADE. 

En la nef de bonne nouvelle 
Espoir a chargié Reconfort, 
Pour l'amener de par la belle 
Vers mon cueur qui l'ayme si fort. 
A joye puist venir au port 
De Désir, et pour tost passer 
Là mer, de fortune trouver 
Ung plaisant vent venant de France, 
Où est à présent ma maistresse 
Qui est ma doulce souvenance. 
Et le trésor de ma liesse. 

Certes moult suy tenu à elle, 
Car j'ay soeu par loyal raport, 
Que contre Dangter le rebelle 
Qui maintefifoiz me nuist à tort, 
Elle veult faire son effort 

De tont son poifoir de m'aidier. 
Et, pour ce, lui plaist m'envoyer 
Geste nef plaine de Plaisance 
Pour esto£fer la forteresse, 
Où mcm cueur garde TEsperance, 
Et le trésor de ma liesse. 

Pour ce, ma voulenté est telle. 
Et sera jusques à la mort. 
De tousjours tenir la querelle 
De Lojaulté, où mon ressort 
J'ay mis; mon cueur en est d'accorl ; 
Si vueil en ce point demeurer. 
Et souYent Amour merder, 
Qui me flst avoir Tacointance 
D'une si loyalle Princesse, 
En qui puis mectre ma fiance 
Et le trésor de ma liesse. 

l'invoy. 
Dieu vueille celle nef garder 
Des robeurs, escumeurs de mer, 
Qui ont à Dangier aliance ; 
Car, s'ilz povoient, par rudesse 
M'osteroient ma desirance, 
Et le trésor de ma liesse. 

BALADE. 

Je ne crains Dangier, ne les siens, 
Car j'ay garny la forteresse 
Où mon cueur a retrait ses biens, 
De Reconfort et de Liesse; 
Et ay fait Loyaulté maistresse. 
Qui la place bien gardera ; 
Dangier deffy, et sa rudesse, 
Car le Dieu d'amours m'aidera . 

Raison est et sera des miens» 
Car ainsi m'en a fait promesse, 

Et Espoir mon chier amy tiens, 
Qui a mainteffoiz, par proesse, 
Bouté hors d'avec moy Destresse ; 
Dont Dangier, dueil et despit a ; 
Mais ne me chault de sa tristesse, 
Car le Dieu d'amours m'aidera. 

Pour ce, requérir je vous viens. 
Mon cueur, que prenez hardiesse; 
Courez lui sus, sans craindre riens, 
A dangier qui souvent vous blesse ; 
Sitost que vous prandrez l'adresse 
De l'assaillir, il se rendra ; 
Je vous secourray sans peresse^ 
Car le Dieu d'amours m'aidera; 

L*ENVOY. 

Se vous m'aidiez, gente Princeisse, 
Je croy que brief le temps vendra 
Que j'auray des biens à largesse. 
Car le Dieu d'amours m'aidera. 

BALADE. 

Belle , bien avez souvenance , 
Comme certainement je croy, 
De la très plaisant aliance 
Qu'Amour fist entre vous, et moy ; 
Son secrétaire Bonne foy 
Escrist la lectre du traictié. 
Et puis la scella Loyaulté 
Qui la chose tesmoingnera. 
Quant temps et besoing en sera. 

Joyeux désir fut en présence. 
Qui alors ne se tint pas coy ; 
Mais mist le fait en ordonnance. 
De par Amour le puissant Roy ; 
Et selon l'amoureuse loy. 
De noz deux vouloirs, pour seurté. 

Fist une seule voulenté : 

Bien m'en souvient, et sou vendra. 

Quant temps et besoing en sera. 

Mon cueur n'a en nuliy fiance 
De garder la lectre, qu'en soy ; 
Et certes ce m'est grant plaisance, 
Quant si très loyal je le voy, 
Et lui conseille, comme doy, 
De tousjours hair Faulceté; 
Car quiconque l'a en chierté, 
Amour chastier l'en fera, 
Quaqt temps et besoing en sera. 

l'envoy. 
Pensez en ce que j'ay compté. 
Ma Dame, car en vérité 
Mon cueur de soy vous requerra. 
Quant temps et besoing en sera. 

BALADE. 

Venez vers moy. Bonne nouvelle, 
Pour mon las cueur reconforter, 
Contez moy comment fait la belle, 
L'avez vous point oy parler 
De moy, et amy me nommer? 
A elle point mis en oubly 
Ce qu'il lui pleut de m'accx)rder, 
Quant me donna le don d'amy. 

Combien que Dangier le rebelle 
Me fait loing d'elle demeurer; 
Je congnois tant de biens en elle, 
Que je ne pourroye penser 
Que tousjours ne vueille garder ^ 

Ge que me promist sans nul sy, 
Faisant nos deux mains assembler, 
Quant me donna le don d'amy 

Pitié seroit, se Dame telle 
Qui doit tout honneur désirer, 
Çailloit de tenir la querelle 
De bien et loyaument amer ; 
Son sens lui scet bien remonstrer 
Toutes les choses que je dy, 
Et ce qu'Amour nous fist jurer 
Quant me donna le don d'amy. 

l'envot. 
Loyaulté, vueilliez asseurer 
Ma Dame que sien suy, ainsi 
Qu'elle me voulu commander, 
Quant me donna le don d'amy. 

BALADE. 

Belle, s'il vous plaist escouter 
(Comment j'ay gardé en ehièrté 
Vostre cueur qu'il vous pleut laissier 
Avec moy, par vostre bonté ; 
Saichez qu'il est enveloppé 
En ung cueuvrechief de Plaisance, 
Et enclos, pour plus grant seurté, 
Ou coffre de ma souvenance. 

Et pour nectement le garder, 
Je l'ay souventeffoiz lavé 
En lermes de piteux penser ; 
Et regrectant vostre beaulté. 
Apres ce, sans delay porté. 
Pour seicher, au feu d'Espérance, 
Et puis doulcement rebouté 
Ou cx)ffre de ma souvenance. 

Pour ce, vueillez vous acquicter 
De mon cueur que vous ay donné ; 
Humblement vous en vueil prier, 
En le gardant en loyaulté, 

Soubz clef de bonne voulenté, 
Comme j'ay fait, de ma puissance. 
Le vostre que tiens enfermé 
Ou coffire de ma souvenance. 

l'kuvoy. 
Ma Dame, je vous ay compté 
De vostre cueur la gouvernance, 
Comment il est et a esté 
Ou coflfre de ma souvenance. 

BAL\DE. 

Se je vous dy bonne nouvelle, l'amant. 

Mon cueur, que voulez vous donner? 

Elle pourroit bien estre telle le cueur. 

Que moult chier la vueil acheter. 

Nul gueredon n'en quier demander, l'amant. 

Dictes tost doncques, je vous prie, le oueur. 

J'ay grand désir de la savoir. 

C'est de vostre Dame et amye l'amant. 

Qui loyaument fait son devoir. 

Que me savez vous dire d'elle? le cueur. 

Dont me puisse reconforter. 

Je vous dy, sans que plusie celle, l'amant. 

Qu'elle vient par deçà la mer. 

Dictes vous vray? Sans vous mocquer.LE cueur. 

Ouil, je vous le certifûe, l'amant. 

Et dit que c'est pour vous veoir. 

Amour humblement j'en mercie, le cueur. 

Qui loyaument fait son devoir. 

Que pourroit {^us fiiire la belle l'amant. 

Que de tant pour vous se pener ? 

Loyaulté soustient ma querelle, le cueur. 

Qui lui fait faire sans doubler. 

Pensez doncques de bien l'amer. l'amant. 

Si feray je toute ma vie, le cueur 

Sans changier, de tout mon povoir. 

Bien doit estre dame chérie, l'amant. 

Qui loyaument fait son devoir. 



BALADE. 

Mon cueur, ouvrez Fuis de Pensée , 
Et recevez un doulx présent 
Que la très loyaument amée 
Vous envoyé nouvellement ; 
Et vous tenez joyeusement ; 
Car, bien devez avoir liesse , 
Quant la trouvez sans changement 
TousjôuTs très loyalle maistresse. 

Bien devez prisier la journée 
Que fustes sien premièrement ; 
Car sa grâce vous a donnée, 
Sans faintise, très loyaument ; 
Vous le povez veoir clerement, 
Car elle vous tient sa promesse, 
Soy monstrant vers vous fermement 
Tousjours très loyalle maistresse. 

Par vous soit doncques honnourée, 
Et servie soingneusement ; 
Tant comme vous aurez durée , 
Sans point faire département ; 
Car vous aurez certainement, 
Par elle des biens à larçesse, 
Puisqu'elle est si entièrement 
Tousjours très loyalle maistresse. 

L*ENVOY. 

Grans mercis des foiz plus de cent. 
Ma Dame, ma seule Princesse, 
Car je vous trouve vrayement 
Tousjours très loyalle maistresse. 

BALADE. 



J'ay ou trésor de ma pensée 
Ung mirouer qu'ay acheté ; 
Amour, en l'année passée, 
Le me vendy de sa bonté ; 
Ou quel voy tousjours la beaulté 
De celle que Fen doit nommer, 
Par droit , la plus belle de Franœ ; 
Grant bien me fait à m'y mirer, 
En actendant bonne espérance. 

Je n'ay chose qui tant m'agrée, 
Ne dont tiengne si grant chierté. 
Car, en ma dure destinée, 
Mainteffoiz m'a reconforté ; 
Ne mon cueur n'a jamais santé, 
Fors , quant il y peut regarder 
Des yeulx de joyeuse plaisance , 
Il s'y esbat pour temps passer. 
En actendant bonne espérance. 

Advis m'est , chascune journée 
Que m'y mire , qu'en vérité 
Toute douleur si m'est ostée ; 
Pour ce, de bonne voulenté, 
Par le conseil de Leaulté, 
Mectre le vueil et enfermer 
Ou coflfre de ma souvenance, 
Pour plus seurement le garder, 
En actendant bonne espérance. 

BALADE. 

Je ne vous puis, ne scay amer, 
Ma Dame, tant que je vouldroye ; 
Car escript m'avez pour m'oster 
Ennuy qui trop fort me guerroyé 



3. 

Mon seul amy, mon bien, ma joye, 
Cellui que sur tous amer veulx, 
Je vous pry que soyez joyeux 
En espérant que brief vous voye. 

Je sens ces motz monxuèur percer 
Si doulcement, que ne sauroye 
Le confort, au vray, vous mander, 
Que vostre messaige m'envoye ; 
Car vous dictes que querez voye 
De venir vers moy, se m'aid Dieux , 
Demander ne vouldroye mieulx, 
En espérant que brief vous voye. 

Et quant il vous plaist souhaidier 
D'estre empres moy, où que je soye; 
Par Dieu, nompareille sans per. 
C'est trop fait, se dire l'osoye; 
Se suy je qui plus le devroye 
Souhaidier de cueur très soingneux. 
C'est ce dont tant suis désireux, 
En espérant que brief vous voye. 

BALADE. 

L'autrier alay mon cueur veoir, 
Pour savoir comment se portoit ; 
Si trouvay avec lui Espoir 
Qui doulcement le confortoit, 
Et ces paroUes lui disoit : 
Cueur, tenez vous joyeusement, 
Je vous fais loyalle promesse. 
Que je vous garde seurement 
Trésor d'amoureuse richesse. 

Car je vous fais pour vray savoir, 
Que la plus très belle qui soit 
Vous ayme de loyal vouloir, 
Et voulentiers pour vous feroil 

Tout ce qu'elle faire pourroit ; 
Et vous mande que vrayement, 
Maugré Dangier et sa rudesse, 
Départir vous veuit largemeot 
Trésor d'amoureuse richesse. 

Alors mon cueur, pour dire voir, 
De joye souvent souspiroit, 
Et, combien qu'il portast le noir, 
Touteffoiz pour lors oublioit 
Toute la douleur qu'il avoit; 
Pensant de recouvrer briefment 
Plaisance, Confort et. Liesse, 
Et d'avoir en gouvernement 
Trésor d'amoureuse richesse. 

l'bnvoy. 
A bon espoir mon cueur s'actent, 
Et à vous, ma belle maistresse, 
Que lui espargniez loyaument 
Trésor d'amoureuse richesse. 

BALADE. 

Haa, Doulx penser, jamais je ne pourroje 
Vous desservir les biens que me donnez, 
Car, quant Ennuy mon povre cueur gerroye, 
Par fortune, comme bien le savez. 
Toutes les foiz qu'amener me voulez 
Ung souvenir de m» belle maistresse; 
Tantost Doleur, Desplaisir et Tristesse 
S'en vont fuiant ; ilz n'osent demeurer. 
Ne se trouver en voslre compaignie ; 
Mais se meurent de courrons et d'envie, 
Quant il vous plaist d'ainsi me conforter. 

L'aise que j'ay, dire je ne sauroye, 

Quant Souvenir et vous me racontez 

Les très doulx fais, plaisans et plains de joye 

De ma Dame, qui sont congneuz assez 

En plusieurs lieux, et si bien renommés , 

Que d'en parler chascun en a liesse. 

Pour ce, tous deux pour me tollir Destresse, 

D'elle vueilliez nouvelles m'aporter, 

Le plus souvent que pourrez, je vous prie ; 

Vous me sauvez, et maintenez la vie, 

Quant il vous plaist d'ainsi me conforter. 

Car lors Amour par vous deux si m'envoye 

Ung doulx espoir que vous me présentez, 

Qui me donne conseil que joyeux soye ; 

Et puis apires tous trois me promectez 

Qu'à mon besoing jamais ne me fauldrez ; 

Ainsi m'actens tout à vostre promesse. 

Car par vous puis avoir, à grant largesse, 

Des biens d'Amours, plus que ne scay nombrer, 

Maugré Dangîer, Dueil et Merencolie^ 

Que je ne crains en riens; mais les delïie, 

Quant il vous plaist d'ainsi me conforter. 

l'bnvov. 
Jeune, gente, nompareille Princesse, 
Puisque ne puis veoir vostre jeunesse, 
De m'escrire ne vous vueilliez lasser; 
Car vous faictes, je le vous certifûe, 
Grant aumosne dont je vous remercie, 
Quant il vous plaist d'ainsi me conforter. 

BALADE. 

Se je povoye mes souhais 
Et mes souspirs faire voler, 
Si tost que mon cueur les a fais, 
Passer leur feroye la mer. 
Et vers celle , tout droit aler. 
Que j'ayme du cueur si très fort, 
Comme ma liesse mondaine 
Que je tendray jusqu'à la mort, 
Pour ma maistresse souveraine. 

Helas ! la verray je jamais ? 
Qu'en dictes vous, très doulx penser ? 
Espoir m'a promis, ouil , mais 
Trop longtemps me fait endurer; 
Et, quant je lui viens demander 
Secours à mon besoing, il dort. 
Ainsi suis chascune sepmaine 
En maint ennuy, sans reconfort, 
Pour ma maistresse souveraine. 

Je ne puis demeurer en paix, 
Fortune ne m'y veult laisser; 
Au fort, à présent je me tais. 
Et vueil laisser le temps passer ; 
Pensant d'avoir au par aler. 
Par Loyaulté où mon ressort 
J'ay mis , de Plaisance l'estraine. 
En guerdon des maulx qu'ay .à tort 
Pour ma maistresse souveraine. 

BALADE. 

Fortune , vueilliez moy laissier 
En paix une fois, je vous prie ; 
Trop longuement, à vray compter, 
Avez eu sur moy seigneurie. 
Tousjours faictes la rencherie 
Vers moy, et ne voulez ouir 
Les maulx que m'avez fait souffrir, 
Il a ja plusieurs ans passez ; 
Doy je tousjours ainsi languir ? 
Helas ! et n'est ce pas assez? 

Plus ne puis en ce point durer ; 
A Mercy, mercy je crie; 
Souspirs m'empeschent le parler ; 
Veoir le povez, sans mocquerie. 
Il ne fault ja que je le dyc ; 
Pour ce , vous vueil je requérir, 

Qu'il vous plaise de me loUir 
Les maulx que m'avez amassez, 
Qui m'ont mis jusques au mourir ; 
Helas ! et n'est ce pas assez ? 

Tous maulx suis content de porter, 
Fors ung seul , qui trop fort m'ennuye, 
C'est qu'il me fauU loing demeurer 
De celle que tiens pour amye; 
Car pieca en sa compaignîe 
Laissay mon cueur et mon désir; 
Vers moy ne veulent revenir, 
D'elle ne sont jamais lassez ; 
Ainsi suy seul, sans nul plaisir, 
Helas! et n'est ce pas assez? 
l'envot. 

De balader j'ay beau loisir, 
Autres deduiz me sont cassez, 
Prisonnier suis, d'Amours martir ; 
Helas ! et n'çsl ce pas assez ? 

BALADE. 

Espoir m'a apporté nouvelle 
Qui trop me doit reconforter. 
Il dit que Fortune la felle 
A voulu de soy raviser, 
Et toutes faultes amender. 
Qu'a faictes contre mon plaisir, 
En faisant sa roe tourner. 
Dieu doint qu'ainsi puist avenir ! 

Quoy que m'ait fait guerre mortelle. 
Je suis content de l'esprouver, 
Et le desbat qu'ay et querelle, 
Vers elle je veuil délaisser, 
Et tout courroux lui pardonner ; 
Car d'elle me puis bien. servir. 



Digitized 



by Google 



Se loyaument veull s'acquicter. 
Dieu (Joint qu'ainsi puist avenir ! 

Se la povoye trouver telle 
Qu'elle me voulsist tant aidier ; 
Qu'en mes bras, je peusse la belle 
Une foiz à mon gré trouver ; * 
Plus ne vouldroye demander, 
Car lors j'auroye mon désir, 
Et tout quanque doy souhaidier. 
Dieu doint qu'ainsi puist avenir ! 

l'b^ivoy. 
Amour, s'il vous plaist commander 
A Fortune de me chérir. 
Je pense joye recouvrer ; 
Dieu doint qu'ainsi puist avenir ! 

BAIjVDE. 

Je ne me scay en quel point maintenir. 
Ce premier jour de May plein de liesse; 
Car d'une part puis dire sans faillir 
Que, Dieu mercy, j'ay loyalle maistresse, 
Qui de tous biens a trop plus qu'à largesse ; 
Et si pense que, la sienne mercy. 
Elle me tient son servant et amy ; 
Ne doy je bien doncques joye mener, 
Et me tenir en joyeuse plaisance? 
Certes ouil ! et Amour mercier 
Très humblement de toute ma puissance. 

Mais d'autre part, il me convient souffrir 
Tant de doleur et de dure destresse 
Par Fortune, qui me vient assaillir 
De tous costez, qui de maulx est princesse; 
Passer m'a fait le plus de ma jeunesse. 
Dieu scet comment, en doloreux party ; 
Et si me fait demeurer en soussy, 
Loin<?s de relie par qui puis recouvrer 

Le vray trésor de ma droicte espérance, 

Et que je vueil obéir, et amer 

Très humblement de toute ma puissance. 

Et pour ce May, je vous viens requérir, 
Pardonnez moy de vostre gentillesse, 
Se je ne puis à présent vous servir 
Comme je doy, car je vous, fais promesse ; 
J'ay bon vouloir envers vous , mais Tristesse 
M'a si longtemps en son dangier nourry, 
Que j'ay du tout joye mis en oubly ; 
Si me vault mieulx seul de gens eslongner. 
Qui dolent est ne sert que d'encombrance ; 
Pour ce, reclus me tendray en penser 
. Très humblement de toute ma puissance. 
l'envoy. 
Doulx souvenir, chièrement je vous pry, 
Escrivez tost ceste balade cy ; 
De par mon cueur la /eray présenter 
A ma Dame, ma seule desirance, 
A qui pieca je le voulu donner 
Très humblement, de toute ma puissance. 

BALADE. 

Mon cueur est devenu hermite ^ 
En Termitaige de Pensée; i. 
Car Fortune la très despite t^ 
Qui Ta hay mainte journée, X 
S'est nouvellement aliée, - 
Contre lui , avecques Tristesse/ 
Et Font banny hors de liesse / 
Place n'a où puis demeurer,! 
Fors ou bois de Merencolie,; 
Il est content de s'y logier ; « 
Si lui dis je que c'est folie. 

Mainte parolle lui ay dicte, '> 
Mais il ne l'a point esçoutée ; f 

Mon parler rieos ne lui proufite, '^ 
Sa Toulenté y est fermée ; ^ 
De legier ne seroit changée,*^ 
Il se gouverne par Destresse l 
Qui, contre son prouffît, ne cesse ^ 
Nuit et jour de le conseillier; d 
De si près lui tient compaignie t 
Qu'il ne peut ennuy delaissier,i 
Si lui dis je que c'est folie. • 

Pour ce saichiez, je m'en acquicte, 
Belle très loyaument amée, 
Se lectre ne lui est escripte 
Par vous, ou nouvelle mandée, 
Dont sa doleur soit allégée, 
Il a fait son veu et promesse 
De renoncer à la richesse 
De plaisir, et de doul$ penser ; 
Et après ce, toute sa vie, 
L'abit de Desconfort porter. 
Si lui dis je que c'est folie. 

l'envot. 
Se par vous n'est Belle sans per. 
Pour quelque chose que lui dye. 
Mon cueur ne se veult conforter. 
Si lui dis je que c'est folie. 

BALADE. 

Dangier, je vous gecte mon gant, 
Vous appellant de traison, 
Devant le Dieu d'amours puissant 
Qui me fera de vous raison ; 
Car vous m'avez, mainte saison , 
Fait douleur à tort endurer, 
Et me faictes loings demeurer 
De la nompareille de France. 
Mais vous l'avez tousjours d'usance 

De grever loyaulx amoureux , 
Et pour ce que je suis Fun d'eulx, 
Pour eulx et moy prens la querelle : 
Par Dieu, vilain, vous y mourrez 
Par mes mains, point ne le vous celle, 
S' à Loyaulté ne vous rendez. 

Comment avez vous d'orgueil tant? 
Que vous osez sans achoison 
Tourmenter aucun vray amant 
Qui, de cueuret d'entencion, 
Sert Amours sans condicion; 
Certes moult estes à blasmer. 
Pensez donques de Famender, 
En laissant vostre malvueillance, 
Et par très tiumble repentance, 
Alez crier mercy à ceulx 
Que vous avez faiz doloreux, 
Et qui vous ont trouvé rebelle ; 
Autrement pour seur vous tenez 
Que gaige je vous appelle, 
S' à Loyaulté ne vous rendez. 

Vous estes tous temps mal pensant, 

Et plain de faulse soupecon ; 

Ce vous vient de mauvais talant 

Nourry en couraige felon ; 

Quel mal ou ennuy vous fait on ? 

Se par amours on veult amer, 

Pour plus aise le temps passer 

En lyee joyeuse plaisance ; 

C'est gracieuse desirance. 

Pour ce , faulx, vilain, orgueilleux, 

Changiez voz vouloirs oultragieux. 

Ou je vous feray guerre telle 

Que, sans faillir, vous trouverez 

Qu'elle vauldra pis que mortelle, 

S' à Loyaulté ne vous rendez. 

Se Dieu plaist briefbient la nuè«* 
De ma tristesse passera, 
Belle très lovaument amée. 
Et le beau temps se moDstrera : 
Mais savez vous quant ce sera? 
Quant le doulx soukil gracieux 
De vostre beaulté entrera 
PfUT les fenestres de mes yeulx. 

Lors la chambre de ma pensée 
De grant plaisance reluira. 
Et sera de joye parée , 
Adonc mon cœur s'esveillera 
Qui en dueil dormy longtemps a. 
Plus ne dormira, se m'aid Dieux, 
Quant ceste clarté le ferra 
Par les fenestres de mes yeulx. 

Helas! quant vendra la journée. 
Qu'ainsi avenir me pourra 
Ma maistresse très désirée. 
Pensez vous que brief avendra ; 
Car mon cueur tousjours languira 
En ennuy sans point avoir mieulx, 
Jusqu'à tant que ce Qr verra 
Par les fenestres de mes yeulx. 

L'ElfVOY. 

De Reconfort mon cueur aura 
Autant que nul dessoubz les cieulx, 
Belle, quant vous regardera. 
Par les fenestres de mes yeulx. 

BALADE. 

Au court jeu de tables jouer. 
Amour me fait moult longuement, 
Car tousjQurs me charge garder 

Le point d'actente seulement ; 
En me disant que vrayement 
Se ce point lye scay tenir, 
Qu'au derrain je doy, sans mentir, 
Gaaingnier le jeu entièrement, 

Je suy pris, et ne puis entrer 
Ou point que désire souvent; 
Dieu me doint une fois gecter 
Chance qui soit aucunement 
A mon propos, car autrement 
Mon cueur sera piâ que martir, 
Se ne puis, ainsi qu'ay désir, 
Gaaingnier le jeu entièrement. 

Fortune fait souvent tourner 
Les dez contre moy mallement; 
Mais Espoir, mon bon conseillier. 
M'a dit et promis seurement. 
Que Loyaulté prochainement 
Fera Boneur vers moy v«iir 
Qui me fera, à mon plaisir, 
Gaaingnier le jeu entièrement. 

l'envoy. 
Je vous supply très humblement, 
Amour, aprenez moy comment 
J'asserray les dez sans faillir; 
Par quoi puisse, sans plus languir, 
Gaaingnier le jeu entièrement. 

BALADE. 

Vous, soyez la très bien venue 
Vers mon cueur. Joyeuse nouvelle. 
Avez vous point ma Dame veue? 
Contez moi quelque chose d'elle; 
Dictes moy, n'est elle pas telle 
Qiï'estoit? quant derrenierement. 
Pour m'oster de merencolie. 

M'escrivy amoureusement : 
Cestes vous de qui suis amye. 

Son vouloir jamais ne se mue, 
Ce croy je, mais tient la querelle 
De Loyaulté, qu'a retenue 
Sa plus prochaine damoiselle ; 
Bien le monstre, sans que le celle, 
Qu'elle se maintient loyaument. 
Quant lui plaist, dont je la mercie , 
Me mander si très doulcement : 
Cestes vous de qui suis amye. 

Pour le plus eureux soubz la nue 
Me tiens, quant m'amye s'appelle ; 
Car en tous lieux , où est congneue, 
Chascun la nomme la plus belle ^ 
Dieu doint que, maugré le rebelle 
Dangier, je la voye briefment. 
Et que de sa bouche me die : 
Amy, pensez que seulement 
Cestes vous de qui suis amye. 

L*ENVOT. 

J'ay en mon cueur joyeusement 
Escript,^ afin que ne l'oublie. 
Ce refrain qu'ayme chierement : 
Cestes vous de qui suis amye. 

BALADE, 

Trop longtemps vous voy sommeillier. 
Mon cueur» en dueil et desplaisir; 
Vueilliez vous ce jour esveillier, 
Alons au bois le May cueillir, 
Pour la coustume maintenir. 
Nous orrons des oyseaulx le glay, 
Dont ilz font les bois retentir, 
Ce premier jour du mois de May, 

Le Dieu d'amours est coustumier , 



Digitized 



by Google 



5K f»Ui»ll8 DE CUARLB8 D'oRI.ËANA. 

A ce jour, de feste tenir, 

Pour amoureux cueurs festier 

Qui désirent de le servir ; 

Pour ce, fait les arbres couvrir 

De fleurs, et les champs de vert gay ; 

Pour la feste plus embellir , 

Ce premier jour du mois de May. 

Bien scay, mon cueur, que faulx Dangier 
Vous fait mainte paine souffrir ; 
Car il vous fait trop eslongner 
Celle qui est vostre désir; 
Pourtant vous fault esbat quérir; 
Mieux conseillier, je ne vous scay, 
Pour vostre doleur amendrir, 
Ce premier jour du mois de May. 

l'envoy. 
Ma Dame, mon seul souvenir, 
En cent jours n'auroye loisir 
De vous raconter, tout au vray, 
Le mal qui tient mon.cueur martir, 
Ce premier jour du mois de May. 

BALADE. 

J'ay mis' en escript mes souhais 
Ou plus parfont de mon penser ; 
Et combien, quant je les ay fais, 
Que peu me pevent profiter; 
Je ne les vouldroye donner 
Pour nul or, qu'on me sceust ofïVir, 
En espérant, qu'au par aler. 
De mille Tun puist avenir. 

Par la foy de mon corps ! jamais 
Mon cueur ne se peut d'eulx lasser ; 
Car si richement sont pourtrais, 
Que souvent les vient regarder , 
Et s'y esbat pour temps passer, 

En disant par ardent désir: 

Dieu doint que, pour me conforter, 

De mille l'un puist avenir ! 

C'est m^veille, quant je me tais, 
Que j'oy mon cueur ainsi parler ; 
Et tient avec Amour ses plais, 
Que tousjours veult acompaignier ; 
Car il dit que des biens d'amer 
Cent mille lui veult départir; 
Plus ne quier, mais que sans tarder. 
De mille Fun puist avilir. 

l'enyot. 
Vueilliez à mon cueur accorder, 
Sans par paroUes le mener, 
Amour, que par vostre plaisir, 
Des biens que lui voulez donner, 
De mille Fun puist avenir. 

BALADE. 

Par le commandement d'Amours 
Et de la plus belle de France, 
J'enforcis mon chastel tousjours 
Appelle Joyeuse plaisance, 
Assis sur roche d'Espérance, 
Avitaillé l'ay de Confort ; 
Contre Dangier et sa puissance. 
Je le tendray jusqu'à la mort. 

En ce chastel y a trois tours , 
Dont l'une se nomme Fiance 
D'avoir briefment loyal secours, 
Et la seconde Souvenance, 
La tierce Ferme desirance. 
Ainsi le chastel est si fort 
Que nul n'y peut faire grevanoe ; 
Je le tendray jusqu'à la mort. 

Combien que Dangier, par faulx tours , 

De le m'oster souvent s'avance ; 

Mais il trouvera le rebours. 

Se Dieu plaist, de sa malvueillance ; 

Bon droit est de mon aliance, 

Loyaulté et lui sont d'accort 

De m'aidier, pour ce, sans doubtance ; 

Je le tendray jusqu'à la mort. 

l'envoy. 
Faisons bon guet sans decevance 
Et assaillons par ordonnance, 
Mon cueur, Dangier qui. nous fait tort ; 
Se prandre le puis par vaillance , 
Je le tendray jusqu'à la mort.^ 

BALADE. 

La première foiz, ma Maistresse, 

Qu'en vostre présence vendray, 

Si ravi seray de liesse, 

Qu'à vous parler je ne pourray ; 

Toute contenance perdray, 

Car, quant vostre beaulté luira 

Sur moy, si fort esbloira 

Mes yeulx que je ne verray goûte ; 

Mon cueur aussi se pasmera, 

C'est une chose que fort doubte. 

Pour ce, nompareille Princesse, 
Quant ainsi devant vous seray, 
Vueilliez, par vostre grant humblesse. 
Me pardonner, se je ne scay 
Parler à vous, comme devray ; 
Mais tost après, s'asseurera 
Mon cueur, et puis vous contera 
Son fait, mais que nul ne l'escoule; 
Dangier grant guet sur lui fera, 
C'est une chose que fort doubte. 

Et se mectra souvent en presse 
D'ouir tout ce que je diray ; 
Mais je pense que par sagesse 
Si très bien me gouverneray, 
Et telle manière tendray. 
Que faulx Dangier trompé sera^ 
Ne nulle riens n'appercevra ; 
Si mectra il sa paine toute 
D'espier tout ce qu'il pourra ; 
Cest une chose que fort dcwibte. 

BALADE. 

Me mocquez vous, Joyeulx Espoir, 
Par paroUes trop me menez, 
Pensezvous de me décevoir; 
Chascun jour vous me promectez 
Que briefment veoir me ferez 
Ma Dame, la gente Princesse, 
Qui a mon cueur entièrement; 
Pour Dieu, tenez vostre promesse. 
Car trop ennuie qui actenti 

Il a longtemps, pour dire voir, 
Que tout mon estât congnoissez ; 
N'ay je fait mon loyal devoir 
D'endurer, comme bien savez, 
Ouil, ce croy je plus qu'assez; 
Temps est que me donnez liess?. 
Desservie l'ay loyaument. 
Pardonnez moy, se je vous presse , 
Car trop ennuie qui actent. 

Ne me mectez à nonchaloir, 
Honte sera se me failliez , 
Veu que me fie main et soir 
En tout ce que faire vouldrez, 
Se mieulx faire ne me povez. 
Au moins monstrez moy ma maistresse 

4 

Une foiz, pour aucunement 
Allegier le mal qui me blesse, 
Car trop ennuie qui actent. 

L'KnroT. 
Espoir, tousjouis vous m'asseurez 
Que bien mon fait ordonnerez. 
Bel me parlez, je le confesse; 
Mais, tant y mectez longuement, 
Que je languis en grant destresse. 
Car trop ennuie qui actent. 

BALADE. 

Le premier jour du mois de May 

S'acquicte vers moy grandement ; 

Gar^ ainsi qu'à présent , je n'ay 

En mon cueur que deuil et tourment ; 

Il est aussi pareillement 

Troublé , plain de vent et de pluie; 

Estre souloit tout autrement, 

Ou temps qu'ay congneu en ma vie. 

Je croy qu'il se met en essay 

De m'acompaignier loyaulment; 

Content m'en tiens, pour dire vray, 

Car meschans, en leur pensement, 

Reçoivent grand allégement, 

Quant en leurs maulx ont compaignie ; 

Essayé l'ay certainement. 

Ou temps qu'ay congneu en ma vie. 

Las ! j'ay veu May joyeux et gay, 
Et si plaisant à toute gent, 
Que raconter au long ne scay 
Le plaisir et esbatement 
Qu'avait en son commandement ; 
Car Amour, en son abbaye, 
Le tenoit chief de son couvent, 
Ou temps qu^ay congneu en ma vie. 



Digitized 



by Google 



l'extot. 
Le temps va je ne scay comment. 
Dieu ramende prouchainement ! 
Car Plaisance est endormie, 
Qui souloit vivre lyemcnt, 
Ou temps qu'ay congneu en ma vie. 

BALADE. 

Pour Hieu, gardez bien souvenir 
Enclos dedens vostre pensée, 
Ne le laissiez dehors yssir, 
Belle très loyaument amée ; 
Faictes que chascune journée 
Vous ramentoive bien souvent 
La manière quoy «t comment, 
Ja pieca, me feistes promesse, 
Quant vous retins premièrement 
Ma Dame, ma seule maistresse. 

Vous savez que, par franc désir 
Et loyal amour conseillée. 
Me déistes que, sans départir, 
De m'amer estiez fermée ; 
Tant comme j'auroye durée. 
Je metz en vostre jugement 
Se ma bouche dit vray ou ment ; 
Si tiens que parler de princesse 
Vient du cueur, sans decevement, 
Ma dame, ma seule maistresse. 

Non pourtant, me fault vous ouvrir 
La doubte qu'en moy est entrée : 
C'est que j'ay paour, sans vous mentir, 
Que ne m'ayez, très belle née, 
Mis en oubly ; car mainte année 
Suis loingtain de vous longuement. 
Et n'oy de vous aucunwnent 
Nouvelle pour avoir liesse ; 

Pourquoy vis douloreusement. 
Ma Dame, ma seule maistresse. 

Nul remède ne scay quérir, 
Dont ma doleur soit allégée ; 
Fors que souvent vous requérir. 
Que la foy que m'avea^ donnée 
Soit par vous loyaument gardée ; 
Car vous congnoissiez elerement 
Que, par vostre commandement, 
Ay despendu de ma jeunesse, 
Pour vous actendre seulement. 
Ma Dame , ma seule maistresse. 

Plus ne vous convient esclarsir 
La chose que vous ay comptée; 
Vous la congnoissiez, sans faillir; 
Pour ce, soyez bien advisée 
Que je ne vous trouve muée ; 
Car, s'en vous trouve changement, 
Je requerray tout haultement. 
Devant Tamoureuse Déesse, 
Que j'aye de vous vengement. 
Ma dame, ma seule maistresse. 

l'envoy. 
Se je puis veoir seurement 
Que m'amez tousjours loyaument. 
Content suis de passer destresse 
En vous servant joyeusement, 
Ma Dame, ma seule maistresse. 

BALADE. 

Helas ! helas ! qui a laissié entrer 
Devers mon cueur doloreuse nouvelle ? 
Conté lui a plainement, sans celer. 
Que sa Dame, la très plaisant et belle, 
Qu'il a longtemps très loyaument servie. 
Est à présent en griefve maladie ; 

Dont il est cheu en desespoir si fort. 
Qu'il souhaide piteusement la mort. 
Et dit qu'il est ennuyé de sa vie. 

Je suis aie pour le reconforter. 
En lui priant qu'U n'ait nul soussy d elle , 
Car, se Dieu plaist, il orra brief conter 
Que ce n'est pas maladie mortelle. 
Et que sera prochainement guerrie ; 
Mais ne lui chault de chose que lui die ; 
Aincois en pleurs, a tousjours son ressort 
Par Tristesse qui asprement le mort. 
Et dit qu'il est ennuyé de sa vie. 

Quant je lui dy qu'il ne se doit doubler, 
Car Fortune n'est pas si très cruelle, 
Qu'elle Toulsist hors de ce monde ester 
Celle qui est des princesses l'estoille. 
Qui partout luist des biens dont est garnie ; 
Il me respond ; qu'il est fol qui se fie 
En Fortune qui a fait à maint tort. 
Ainsi ne voult recevoir reconfort, 
Et dit qu'il est ennuyé de sa vie. 

l'envoy. 
Dieu tout puissant, par vostre courtoisie 
Guérissez la, ou mon cueur vous suppli(î 
Que vous sou£fîrez que la mort son effort 
Face sur lui, car il en est d'accort, 
Et dit qu'il est ennuyé de sa vie. 

BALADE. 

Sitost que l'autre jour j'ouy 
Que ma souveraine sans per 
Estoit guérie, Dieu mercy, 
Je m'en alay sans point tarder 
Vers mon cueur pour le lui conter ; 
Mais certes tant le desiroit, 
Qu'à paine croire le povoit, 

Pour la grant amour qu'a en die. 
Et souvent a par soy disoit : 
Saint Gabrieif bonne nouvelle. 

Je lui dis : mon coeur, je vous pr} , 
Ne vueilUez cixure ne penser 
Que moy, qui vous suy vray amy, 
Vous vueille mensonges trouver, 
Pour en vain vous reconforter ; 
Car, trop mieulx taire me vaudroit, 
Que le dire se vray n^^sUHt ; 
Mais la vérité ai est telle , 
Soyez joyeulx comment qu'il soit. 
Saint Gabriel, bonne nouvelle. 

Alors mon cueur me respondy : 
Croire vous vuetl sans plus doubler, ' 
Et tout le courroux et soussy 
Quil m^a convenu endurer, 
En joye le vueil reioum^ ; 
Puis après, ses yeulx essuyoit 
Que de pleurer moilliez avoit. 
Disant : il est temps que rappelle 
Espoir qui delaissié m'avoit. 
Saint Gabriel, bonne nouvelle. 
l'kiyoy. 

n me dist aussi qu'il feroit, 
Dedens Tamoureuse chapelle. 
Chanter la messe qu'il nommoil : 
Saint Gabriel, bonne nouvelle. 

BALADE. 

Las! Mort qui t'a fait si hardie , 
De prendre la noUe Princesse 
Qui estoit mon confort, ma vie. 
Mon bien, mon plaisir, ma richesse : 
Puisque tu as prins ma maistresse , 

Prens moy aussi son semmr. 
Car fnjme nùeuli prouduiinenent 
Mourir, que UBguir en tourmeiit 
Eopaine, soussy et doleur. 

^ tas ! de tous biens estoit garnie. 
Et en droicte fleur de jeunesse : 
Je pnr à Dieu qu'il te maudie, 
Faulse mort, plaine de rudesse : 
Se prise Tcusses en viallesse , 
Ce ne fust pas si grant rigueur : 
Mais prise l'as hastirement. 
Et m'as laissié piteusement 
En paine, soussy et doleur. 

Las ! je suis seul, sans compaignie. 
Adieu ma Dame, ma liesse ; 
Or est nostre amour départie. 
Non pourtant, je vous fois promesse 
Que de prières , à largesse, 
Morte vous serviray de cueur , 
Sans oublier aucunement, 
Et vous regrecteray souvent 
En paine, soussy et doleur 

l'BN¥OY. 

Dieu, sur tout souverain Seigneur, 
Ordonnez, par grâce et doulceur, 
De rame d'elle, tellement 
Qu'elle ne soit pas longuement 
En paine, soussy et doleur. 

BALADE. 

J'ai aux esches joué devant Amours, 

Pour passer temps, avecques faulx Dangier, 

Et seurement me suy gardé tousjours, 

Sans nens perdre jusques au derrenier, 

Que Fortune lui est venu aidier, 

Et par meschief, que maudite soit elle! 

Â ma Dame prise soudainement ; 

Par quoy suy mat, je le voy clerement , 

Se je ne fais une Dame nouvelle. 

En ma Dame j'avoye mon secours, 

Plus qu'en autre, car souvent d'encombrier 

Me delivroit, quant venoit à son cours, 

Et en gardes faisoit mon jeu lier ; 

Je n'avoye Pion, ne Chevalier, 

Auffin ne Rocq qui poussent ma querelle 

Si bien aidier ; il y pert vrayemènt, 

Car j'ay perdu mon jeu entièrement, 

Se je ne fais une Dame nouvelle. 

Je ne me scay jamais garder des tours 

De Fortune, qui mainteffoiz changier 

A fait mon jeu, et tourner à rebours ; 

Mon dommaige scet bientost espier, 

Elle m'assault sans point me defQer ; 

Par mon serement, oncques ne congneu telle ; 

Enjeu party suy si estrangement, 

Que je me rens, et n'y voy sauvement, 

Se je ne fais une Dame nouvelle. 

BALADE. 

Je me souloye pourpenser 
Au commencement de Tannée, 
Quel don je pourroye donner 
A ma Dame la bien amée ; 
Or suis hors de ceste pensée. 
Car Mort Fa mise soubz la lame, 
Et Ta hors de ce monde ostée. 
Je pry à Dieu qu'il en ait l'ame. 

Non pourtant, pour tousjours garder 
La coustume que j'ay usée , 
Et pour à toutes gens monstrer 
Que pas n'ay ma Dame oubliée , 

De messes je l'ay estrenée; 
Car ce me seroit trop de blasme 
De Toublier ceste journée, 
Je pry à Dieu qu'il en ait Famé. 

Tellement lui puist prouffîter 
Ma prière, que confortée 
Soit son ame, sans point tarder, 
Et de ses biensfaiz guerdonnée 
En Paradis, et couronnée 
Comme la plus loyalle Dame 
Qu'en son vivant j'aye trouvée ; 
Je pry à Dieu qu'il en ait Tame 

l'envoy. 
Quant je pense à la renommée 
Des grans biens dont estoit parée, 
Mon povre cueur de dueil se pasme; 
De lui souvent est regrectée, 
Je pry à Dieu qu'il en ait l'ame. 

BALADE. 

Quant Souvenir me ramentoit 
La grant beaulté dont estoit plaine, 
Celle que mon cueur appeloit 
Sa seule Dame souveraine, 
De tous biens la vraye fontaine, 
Qui est morte nouvellement, 
Je dy, en pleurant tendrement, 
Ce monde n'est que chose vaine 

Ou vieil temps grant renom couroit 
De Creseide, Yseud, Elaine 
Et mainte autres, qu'on nommoit 
Parfaictes en beaulté haultaine. 
Mais, au derrain, en son demaioe 
La Mort les prist piteusement ; 
Parquoy puis veoir clerement, 
Ce monde n'est que chose vaine. 

La Mort a voulu et voulduoit , 
Bien le eognoîs, mectsre sa paine 
De destruire, s'die povait, 
Liesse ^ Plaisanee mondaine, 
Quant tant de belles dames maine 
Hors du monde ; car vrayement 
Sans elles, à mon jugement, * 
Ce monde n'est que chose vaine. 

l'envoy. 
Amours, pour vérité certaine, 
Mort vous guerrie fellement; 
Se n'y trouvez amendement, 
Ce monde n'est que chose vaine. 

BALADE. 

Le premier jour du mois de May, 
Trouvé me aiis en compaignie 
Qui estmt, pour dire le vray, 
De gracieuseté garnie; 
Et, pour oster merencolie. 
Fut ordonné qu'on choisiroit, 
Comme fortune donneroit , 
La fueille plaine de verdure , 
Ou la fleur pour toute l'année ; 
Si prins la feuille pour livrée. 
Comme lors lut mon aventure. 

Tantost après je m'avisay, 

Qu'à bon droit , je l'avoye choisie ; 

Car, puisque par mort perdu ay 

I^ fleur, de tous biens enridiie, 

Qui estoit ma Dame, m^amie, 

Et qui de sa grâce m'amoit, 

Et pour son amy me tenoit. 

Mon cueur d'autre fleur n^a plus cure ; 

Adonc congneu que ma pensée 

Accordoit à ma destinée, 

Comme lors fut mon aventure. 

Pour ce, la Vieille porlwîao 

Cest an, sans que point je l'oublie ; 

Et à mon povoir me tendray 

Entièrement de sa partie ; 

Je n'ay de nulle fleur envie , 

Porte la qui porter la doit, 

Car la fleur, que mon cueur amoit 

Plus que nulle autre créature, 

Est hors de ce monde passée. 

Qui son amour m'avoit donnée, 

Comme lors fut mon aventure. 

l'envot. 
Il n'est fueille, ne fleur qui dure 
Que pour ung temps, car esprouvée 
J'ay la chose que j'ay comptée, 
Comme lors fût mon aventure. 

BALADE. 

Le lendemain du premier jour deMs^, 
Dedens mon lit, ainsi que je dormoye. 
Au point du jour m'avint que je songay 
Que devant moy une fleur je veoye. 
Qui me disoit : Amy, je me souloye 
En toy fier, car pieca mon party 
Tu tenoies, mais mis Tas en oubly. 
En soustenant la fueille contre moy ; 
J'ay merveille que tu veulx faire ainsi. 
Riens n'ay meflfedt,ce pense je, vers toy. 

Tout esbahy alors je me trouvay. 
Si respondy au mieulx que je savoye : 
Très belle fleur, oncques je ne pensay 
Faire chose qui desplaire te doye ; 
Se, pour esbat, aventure m'envoye 
Que je serve la fueille cest an cy, 
Doy je pourtant estre de toy banny ? 
Nennil certes, je fais comme je doy, 

El, se je tiens le parly qu'ay clioisy, 
Riens n'ay meffait, ce pense je, vers toy. 

Car non pourtant honneur te porteray 
De bon vouloir, quelque part que je soye , 
Tout pour Tamour d'une fleur que j'amay 
Ou temps passé; Dieu doint que je la voyo 
En Paradis, après ma mort, en joye; 
Et pour ce, fleur, chierement je te pry. 
Ne te plains plus, car cause n'as pourquoy. 
Puisque je fais ainsi que tenu suy, 
Riens n'ay meflàit, ce pense je, vers toy. 

l'envoy. 
La vérité est telle que je dy. 
J'en fais juge Amour le puissant Roy; 
Très doulce fleur, point ne te cry mercy, 
Riens n'ay meffait, ce pense je, vers toy. 

BALADE. 

En la forest d'ennuieuse tristesse, ^ 
Ung jour m'avint qu'à par moy cheminoyr ^l 
Si rencontray l'amoureuse Déesse <^ 
Qui m'appella , demandant où j'aloye. l- 
Je respondy que par Fortune estoye /- 
Mis en exil en ce bois, longtemps a, a 
Et, qu'à bon droit, appeller mh povoye/ 
L'omme esgaré qui ne scet où il va. * 

Et soubzriant, par sa très grant humbiesse , 
Me respondy : Amy, se je savoye 
Pourquoy tu es mis en ceste destresse, 
A mon povoir, voulentiers t'aideroye; 
Car, ja pieca, je mis ton cueur en voye 
De tout plaisir, ne scay qui l'en osta ; 
Or me desplaist qu'à présent je te voye 
L'omme esgaré qui ne scet où il va. 

Helas ! dis je, souveraine Princi»sse, 

Mon fait savez, pourquoy le vous diroye? 
Cest par la Mort qui fait à tous rudesse , 
Qui m'a tollu celle que tant amoye, 
En qui estoit tout Tespoir que j'avoye, 
Qui me guidoit, si bien m'acompaigna 
En son vivant, que point ne me trouvoye 
L'omme esgaré qui ne scet où il va. 

l'envoy. 
Aveugle suy, ne scay où aler doye ;^ 
De mon baston affin que ne forvoye,^ 
Je vois tastant mon chemin ca et là ; /, 
Cest grant pitié qu'il convient que je soye 
L'omme esgaré qui ne scet où il va. < 

BALADE. 

J'ay esté de la compaignie ^ . 

Des amoureux moult longuement. 
Et m'a Amour, dont le mercie, ^ 
Donné de ses biens largement ;iL 
Mais au derrain, ne scay comment, «^ 
Mon fait est venu au contraire ; v 
Et, à parler ouvertement, !^ 
Tout est rompu, c'est à reffaire < 

Certes, je ne cuidoye mie ^ 
Qu'en amer eust tel changement ; ^- 
Car, chascun dit que c'est la vie .^ 
Où il a plus d'esbatement; ^ 
Helas ! j'ay trouvé autrement ; ^ 
Car, quant en l'amoureux repaire <: 
Cuidoye vivre seurement, /: 
Tout est rompu, c'est à reffaire.t 

Au fort, en Amour je m'affie 
Qui m'aidera aucunement, 
Pour l'amour de sa seigneurie 
Q^e j'ay servie loyaument ; 
N'onrques ne fis, par mon serement, 

Chose qui lui doye desplaire, 
Et non pourtant estrangement , 
Tout est rompu, c'est à reffaire. 

l'envoy. 
Amour, ordonnez tellement 
Que j'aye cause de me taire. 
Sans plus dire de cueur dolent : 
Tout est rompu, c'est à reffaire. 

BALADE. 

Plaisant Beaulté mon cueur nasvra 
Ja pieca, si très durement 
Qu'en la fièvre d'amours entra, 
Qui l'a tenu moult asprement ; 
Mais, de nouvel présentement, 
Ung bon medicin qu'on appelle 
Nonchaloir, que tiens pour amy. 
M'a guery, la sienne mercy, 
Se la playe ne renouvelle. 

Quant mon cueur tout sain se trouva, 
Il l'en mercia grandement; 
Et humblement lui demanda : 
S'en santé seroit longuement ? 
Il respondy très saigement : 
Mais que gardes bien ta fourcelle 
Du vent d'Amours qui te fery, 
Tu es en bon point jusqu'à cy, 
Se la playe ne renouvelle. 

L'embusche de Plaisir entra 
Parmy tes yeulx soutifvement ; 
Jeunesse le mal pourchassa, 
Qui t'a voit en gouvernement ; 
Et puis bouta priveement 
Dedens ton logis l'estincelle 
D'Ardant désir qui tout ardy ; 

Lors fus nasvré, or t'ay guery, 
Se la playe ne renouvelle. 



BALADE. 

Le beau souleil, le jour saint Valentin, 
Qui apportoit sa chandelle alumée, 
N'a pas longtemps, entra ung bien matin 
Priveement en ma chambre fermée. 
Celle clarté, qu'il avoit apportée, 
Si m'esveilla du somme de Soussy, 
Où j'avoye toute la nuit dormy 
Sur le dur lit d'ennuieuse pensée. 

Ce jour aussi, pour partir leur butin 
Des biens d'Amours, faisoient assemblée 
Tous les oyseaulx, qui parlans leur latin, 
Crioyent fort, demandans la livrée 
Que Nature leur avoit ordonnée; 
C'estoit d'un per comme chascun choisy ; 
Si ne me peu rendormir, pour leur cry, 
Sur le dur lit d'ennuieuse pensée. 

Lors en moillant de larmes mon coessin. 
Je regrectay ma dure destinée, 
Disant : Oyseaulx je vous voy en chemin 
De tout plaisir et joye désirée ; 
Chascun de vous a per qui lui agrée. 
Et point n'en ay, car Mort, qui m'a trahy, 
A prins mon per, dont en dueil je languy 
Sur le dur lit d'ennuieuse pensée. 

l'envoy. 

Saint Valentin choisissent ceste année 
Ceulx et celles de l'amoureux party ; 
Seul me tendray, de confort desgamy. 
Sur le dur lit d'ennuieuse pensée. • 

_ BALADE. 

Mon cueur dormant en nonchaloir, 

Reveilliez vous joyeusement, 

Je vous fais nouvelles savoir, 

Qui vous doit plaire grandement ; 

Il est vray que présentement 

Une Dame très honnorée 

En toute bonne renommée, 

Désire de vous acheter, 

Dont je suy joyeulx et d'accort ; 

Pour vous, son cueur me veult donner, 

Sans départir, jusqu'à la mort. 

Ce change doy je recevoir 
En grant gré, très joyeusement ; 
Or, vous charge d'entier povoir 
Si chiér et tant estroictement, 
Que je puis plus .que loyaument 
Soit par vous chérie et amée; 
Et, en tous lieux, nuit et journée 
L'acompaignier, sans la laissier. 
Tant que j'en aye bon rapport ; 
Il vous convient sien demeurer. 
Sans départir, jusqu'à la mort. 

Alez vous logier ou manoir 
De son très gracieux corps gent, 
Pour y demeurer main et soir, 
Et l'onnourer entièrement; 
Car, par son bon commandement, 
Lieutenant vous veult ordonner 
De son cueur, en joyeulx déport; 
Pensez de bien vous gouverner, 
Sans départir, jusqu'à la mort. 

BALADE. 

Belle, se ne m'osez donner 
De voz doulx baisiers amoureux, 
Pour paour deDangier courroucer. 
Qui tousjours est fel et crueux ; 
J'en embleray bien ung ou deux ; 
Mais que n'y prenez desplaisir, 
Et que le vueilliez consentir, 
Maugré Dangier et ses conseulx. 

De ce faulx vilain aveugler, 
Dieu scet se j'en suis désireux; 
Nul ne le peut aprivoiser, 
Tout temps est si souspeconneux , 
Qu'en penser languist doloreux, 
Quant il voit Plaisance venir ; 
Mais elle se scet bien chevir, 
Maugré Dangier et ses conseulx. 

Quand estroit la cuide garder, 
Hardy cueur, secret et eureux , 
S' avecques lui scet amener 
Avis bon et aventureux , 
Desguisé soubz maintien honteux ; 
Bien pevent Dangier endormir ; 
Lors Plaisance fait son désir, 
Maugré Dangier et ses conseulx. 

l'envoy. 
Bien dessert guerdon plantureux 
Advis, qui scet si bien servir 
Au besoing, et trouver loisir, 
Maugré Dangier et ses conseulx. 

BALADE. 

J'ay fait l'obseque de ma Dame 
Dedens le moustier amoureux. 

Et le service pour son ame 
A chanté Penser doloreux ; 
Mains sierges de souspirs piteux 
Ont esté en son luminaire ; 
Aussy j'ay fait la tombe faire 
De regretz, tous de lermes pains, 
Et tout entour, moult richement , 
Est escript : Cy gist vrayement 
Le trésor de tous biens mondains. 

Dessus elle, gist une lame 
Faictes d'or et de saffirs bleux ; 
Car safûr est nommé la jame 
De Loyaulté, et l'or eureux ; 
Bien lui appartiennent ces deux ; 
Car Eur et Loyaulté pourtraire 
Voulu, en la très débonnaire, 
Dieu, qui la fist de ses deux mains, 
Et fourma merveilleusement ; 
C'estoit, à parler plainement, 
Le trésor de tous biens mondains. 

N'en parlons plus, mon cueur se pasme 
Quant il oyt les faiz vertueux 
D'elle, qui estoit sans nul blasme ; 
Comme jurent celles et ceulx 
Qui congnoissoient ses conseulx ; 
Si croy que Dieu la voulu traire 
Vers lui, pour parer son repaire 
De Paradis, où sont les sains, 
Car c'est d'elle bel parement, 
Que l'en nommoit communément 
Le trésor de tous biens mondains. 



De riens ne servent pleurs, ne plains ; 
Tous mourrons, ou tart ou brieftnent ; 
Nul ne peut garder longuement 
Le trésor de tous biens mondains. 

BALADE. 

Puisque Mort a prins ma maistresse, 
Que sur toutes amer souloye, 
Mourir me convient en tristesse, 
Certes plus vivre ne pourroye ; 
Pour ce, par deffaulte de joye 
Très malade, mon testament 
J'ai mis en escript doloreux, 
Lequel je présente humblement 
Devant tous loyaulx amoureux. 

Premièrement, à la haultesse 
Du Dieu d'amours donne et envoyé 
Mon esperit, et en humblesse 
Lui supplie qu'il le convoyé 
En son Paradis, et pourvoye ; 
Car je jure que loyaument 
L'a servi de vueil désireux; 
Advouer le puis vrayement 
Devant tous loyaulx amoureux. 

Oultre plus, vueil que la richesse 
Des biens d'Amours qu'avoir souloye, 
Départie, soit à largesse, 
A vraiz amans, et ne vouldroye 
Que faulx amans, par nulle voye, 
En eussent part aucunement; 
Oncques n'euz amistié àeulx; 
Je le prans sur mon sauvement 
Devant tous loyaulx amoureux, 

l'envoy. 
Sans espargnier or, ne monnoye, 
Loyaulté veult qu'en terre soye 
En sa chapelle grandement ; 
Dont je me tiens pour bien eureux, 
Et l'en mercie chierement 
Devant tous loyaulx amoureux. 

BALADE. 

J'oy estrangement 
Plusieurs gens parler, 
Qui trop mallement 
Se plaingnent d'amer; 
Car, legierement, 
Sans paine porter, 
Vouldroient, briefmenl, 
A fin amener 
Tout leur pensement. 

C'est fait follement 
D'ainsi désirer; 
Car, cfui loyaument 
Veulent acquester 
Bon guerdonnement , 
Maint mal endurer 
Leur fault, et souvent 
A rebours trouver 
Tout leur pensement. 

S' Amour humblement 
Veulent honnourer, 
Et soingneusement 
Servir, sans faulser ; 
Des biens largement 
Leur fera donner ; 
Mais, premièrement, ^ 
Il veult esprouver 
Tout leur pensement. 

SONGE EN COMPLAINTE. 

Apres le jour qui est fait pour traveil, 
Ensuit la nuit pour repos ordonnée ; 
Pour ce, m'avint que chargié de sommeil 
Je me troUvay moult fort une vesprée, 
Pour la peine que j'avoye portée 

Le jour devant, si fis mon appareil 
De me couchier, sitost que le souieil 
Je vy retrait, et sa clarté mussée. 

Quant couchié fu, de legier m'endormy; 
Et en dormant, ainsi que je songoye, 
Advis me fu que, devant moy, je vy 
Ung vieil homme que point ne congnoissoye , 
Et non pourtant autreffoiz veu Tavoye , 
Ce me sembla si me trouvay marry 
Que j'avoye son nom mis en oubly, 
Et, pour honte, parler à lui n'osoye. 

Ung peu se teut, et puis m'araisonna, 
Disant : Amy, n'avez vous de moy cure? 
Je suis Aage qui lectres apporta 
A Enfance, de par Dame Nature , 
Quant lui chargeay que plus la nourriture 
N'auroit de vous, alors vous délivra 
A Jeunesse, qui gouverné vous a 
Moult longuement, sans raison et mesure. 

Or est ainsi, que Raison qui sur tous 
Doit gouverner, a fait très grant complainte 
A Nature, de Jeunesse et de vous, 
Disant qu'avez tous deux fait faulte mainte , 
Avisez vous, ce n'est pas chose fainte ; 
Car Vieillesse , la mère de courrons, 
Qui tout abat et amaine au dessoubz, 
Vous donnera dedens brief une atainte. 

Au derrenier, ne la povez fuir ; 

Si vous vault mieulx, tandis qu'avez jeunesse, 

A vostre honneur de folie partir, 

Vous esloingnant de l'amoureuse adresse; 

Car, en discort, sont Amours et Vieillesse, 

Nul ne les peut à leur gré bien servir ; 

Amour vous doit pour excusé tenir, 

Puisque la Mort a prins vostre maisiresse. 

Et tout ainsi, qu'assez est avenant 
A jeunes gens, en Tamoureuse voye 
De temps passer, c'est aussi mal séant, 
Quant en amours ung vieil homme foUoye ; 
Chascun s'en rit, disant : Dieu qu'elle joye ! 
Ce foui vieillart veult devenir enfant; 
Jeunes et vieulx du doy le vont monstrant, 
Môcquerie par tous lieux le convoyé. 

A vostre honneur povez Amours laisser 
En jeune temps, comme par nonchalance; 
Lors ne pourra nul de vous raconter, 
Que l'ayez fait par faulte de puissance; 
Et dira l'en que c'est par desplaisance 
Que ne voulez en autre lieu amer, 
Puisqu'est morte vostre Dame sans per, 
Dont loyaument gardez la souvenance. 

Au Dieu d'amours, requérez humblement 
Qu'il lui plaise de reprandre Tommaige 
Que lui feistes, par son commandement, 
Vous rebaillant vostre cueur qu'a en gaige ; 
Merciez le des biens qu'en son servaige 
Avez receuz, lors gracieusement 
Départirez de son gouvernement, 
A grant honneur comme loyal et saige. 

Puis requérez à tous les amoureux 
Que chascun d'eulx tout ouvertement die. 
Se vous avez riens failly envers eulx, 
Tant que suivy avez leur compaignie, 
Et que par eulx soit la faulte punie ; 
Leur requérant pardon de cueur piteux. 
Car de servir estiez désireux 
Amours, et tous ceulx de sa seigneurie. 

Ainsi pourrez départir du povoir 

Du Dieu d'amours, sans avoir chiarge aucune ; 

C'est mon conseil, faictes vostre vouloir, 



Digitized 



by Google 



POÉSIES DE CHARLES d'oRLÉANS. K3 

Mais gardez vous que ne croiez Fortune 
Qui de flater est à chascun commune ; 
Car tousjours dit qu'on doit avoir espoir 
De mieulx avoir, mais c'est pour décevoir. 
Je ne congnois plus faulse soubz la lune. 

Je scay trop bien, s'escouter la voulez, 
Et son conseil plus que le mien eslire, 
Elle dira que, s'amours délaissiez, 
Vous ne povez mieulx vostre cueur destruire ; 
Car vous n'aurez lors à quoy vous déduire, 
Et tout plaisir à nonchaloir mectrez ; 
Ainsi, le temps en grant ennuy perdrez. 
Qui pis vauldra que l'amoureux martire. 

Et puis après, pour vous donner confort. 
Vous promectra que recevrez amande 
De tous les maulx qu'avez souffërs à tort , 
Et que c'est droit qu'aucun guerdon vous rende ; 
Mais il n'est nul qui à elle s'atende, 
Qui tost ou tard ne soit, je m'en fais fort, 
Deceu d'elle, à vous je m'en raport ; 
Si pry à Dieu que d'elle vous deffende. 

En tressaillant, sur ce point m'esveillay, 
Tremblant ainsi que sur l'arbre la fueille. 
Disant : Helas ! oncques mais ne songay 
Chose dont tant mon povre cueur se dueille; 
Car, s'il est vray que Nature me vueille 
Abandonner, je ne scay que feray ; 
A Vieillesse tenir pié ne pourray. 
Mais convendra que tout ennuy m'acueille. 

Et non pourtant le vieil homme qu'ay veu 
En mon dormant, lequel Aage s'appelle. 
Si m'a dit vray ; car j'ay bien aperceu 
Que Vieillesse veult emprandre querelle 
Encontre moy, ce m'est dure nouvelle ; 
Et ja soit ce qu'à présent suy pourveu 

De jeunesse, sans me trouver recreu, 

Ce n'est que sens de me pourveoir contre elle. 

A œlle fin que quant vendra vers moy, 
Je ne soye despourveu comme nice ; 
C'est pour le mieulx, s'avant je me pourvoy ; 
Et trouveray Vieillesse plus propice, 
Quant cognoistra qu'ay laissé tout office 
Pour la servir; alors, en bonne foy 
Recommandé m'aurra, comme je croy. 
Et moins soussy auray en son service. 

Si suis content, sans changier désormais, 
Et pour tousjours entièrement propose 
De renoncer à tous amoureux fais; 
Car il est temps que mon cueur se repose ; 
Mes yeulx cligniez et mon oreille close 
Tendray, afin que n'y entre jamais, 
Par Plaisance, les amoureux atrais; 
Tant les congnois qu'en eulx fier ne m'ose. 

Qui bien se veult garder d'amoureux tours, 

Quant en repos sent que son cueur sommeille, 

Garde ses yeulx emprisonnez tousjours ; 

S'ils eschapent, ils crient en l'oreille 

Du cueur qui dort, tant qu'il fault qu'il s'esveille. 

Et ne cessent de lui parler d'Amours, 

Disans qu'ilz ont souvent hanté ses cours, 

Où ilz ont veu plaisance nompareille. 

Je scay par cueur ce mestier bien à pJain, 
Et m'a longtemps esté si agréable 
Qu'il me sembloit qu'il n'estoit bien mondain , 
Fors en amours, neMens si honnorable ; 
Je trouvoye, par maint conte notable, 
Comment Amour, par son povoir haultain, 
A avancié comme Roy souverain, 
Ses serviteurs en estât prouffltable. 

Mais en ce temps, ne congnoissoye pas 
La gfant douleur qu'il convient que soustiengne 
Ung povre cueur, pris es amoureuxlas ; 
Depuis l'ay sceu, bien scay à quoy m'entiengne, 
J'ay grant cause que tousjours m'en souviengne ; 
Or en suis hors, mon cueur en est tout las, 
Il ne veult plus d'Amours passer le pas, 
Pour bien ou mal que jamais lui adviengne. 

Pour ce tantost, sans plus prendre respit, 
Escrire vueil, en forme de requeste. 
Tout mon estât, comme devant est dit ; 
Et quant j'auray fait ma cedule preste, 
Porter la vueil à la première feste 
Qu'Amours tendra, lui monstrant par escripl 
Les maulx qu'ay euz, et le peu de prouffit, 
En poursuivant l'amoureuse conqueste. 

Ainsi d'Amours, devant tous les amans, 
Prendray congié en honneste manière, 
En estouppant la bouche aux mesdisans 
Qui ont langue pour mesdire legiere ; 
Et requerray, par très humble prière. 
Qu'il me quicte de tous les convenans 
Que je lui fis, quant l'ung de ses servans 
Devins pieca de voulenté entière. 

Et reprendray hors de ses mains mon cueur, 

Que j'engagay par obligacion, 

Pour plus seurté d'estre son serviteur, 

Sans faintise, ou excusacion ; 

Et puis, après recommandacion, 

Je delairay, à mon très grant honneur, 

A jeunes gens qui sont en leur verdeur ; 

Tous fais d'Amours par resignacion. 

LA REQUESTE 
AUX BXCELLENS, ET PUISSANS EN NOBLESSE, 

DIEU CupiDO ET Venus la déesse. 

Supplie présentement , 

Humblement, 
Charles le duc d'Orléans 
Qui a esté longuement, 

Ligement 
Uun de voz obeissans. 
Et entre les vraiz amans, 

Voz servans, 
A despendu laidement 
Le temps de ses jeunes ans 

Très plaisans, 
A vous servir loyaument. 

Qu'il vous plaise regarder, 

Et passer 
Geste requeste présente, 
Sans la vouloir refuser ; 

Mais penser 
Que d'umble vueil la présente 
A vous, par loyalle entente, 

En actente 
De vostre grâce trouver, 
Car sa fortune dolente 

Le tourmente. 
Et le contraint de parler. 

Comme ainsi soit que la Mort , 

A grant tort. 
En droicte fleur de jeunesse 
Lui ait osté son déport, 

Son ressort, 
Sa seule Dame et liesse, 
Dont a fait veu et promesse. 

Par destresse, 

Desespoir et desconfort, 
Que jamais n'aura Princesse, 

Ne maistresse, 
Car son cueur en est d'accord. 

Et pour ce que, ja pieca , 

Vous jura 
De vous loyaument servir, 
Et en gaige vous laissa. 

Et donna 
Son cueur, par loyal désir ; 
Il vient pour vous requérir 

Que tenir 
Le vueilliez, tant qu'il vivra, 
Excusé ; car sans faillir. 

Pour mourir, 
Plus amoureux ne sera. 

Et lui vueilliez doulcement, 

Franchement, 
Rebaillier son povre cueur, 
En lui quictant son serement, 

Tellement 
Qu'il se parte, à son honneur. 
De vous, car bon serviteur. 

Sans couleur. 
Vous a esté vrayement ; 
Monstrez lui quelque faveur, 

En doulceur, 
Au moins à son partement. 

A Bonnefoy que tenez. 

Et nommez 
Vostre principal notaire, 
Estroictement ordonnez, 

Et mandez, 
Sur peine de vous desplaire. 
Qu'il vueille, sans delay traire, 

Lectre faire. 

En laquelle affermerez 
Que congié de soy retraire, 

Sans forfaire, 
Audit cueur donné avez. 

Afin que le suppliant, 

Cy devant 
Nommé, la puisse garder, 
Pour sa descharge et garant, 

En monstrant 
Que nul ne le doit blasmer, 
S' Amours a voulu laisser; 

Car d'amer 
N'eut oncques puis son talant 
Que Mort lui voulut oster 

La nomper 
Qui fusl ou monde vivant. 

Et s'il vous plaist faire ainsi 

Quejedy, 
Ledit suppliant sera 
All^é de son soussy ; 

Et ennuy 
D'avec son cueur bannira ; 
Et après, tant que vivra. 

Priera 
Pour vous, sans mectre en oubly 
La grâce qu'il recevra. 

Et aura, 
Par vostre bonne mercy. 



LA DBSPARTIB D' AMOURS EN BALADES. 

Quant vint à la prochaine feste, 
Qu'Amour tenoit son Parlement, 
Je lui presentay ma requeste 
Laquelle leut très doulcement. 
Fi puis me dist : Je suis dolent 

Du mal qui vous est advenu; 
Mais il n'a nul recouvrement, 
Quant la Mort a son cop féru. 

Eslongnez hors de vostre teste 
Vostre doloreux pen sèment, 
Monstrez vous homme, non pas besle, 
Faictes que, sans empeschement, 
Ait en vous le gouvernement 
Raison, qui souvent a pourveu 
En maint meschief, très saigemenl, 
Quant la Mort a son cop féru. 

Reprenez nouvelle conqueste, 
Je vous aideray tellement 
Que vous trouverez Dame preste 
De vous amer très loyaument, 
Qui de biens aura largement ; 
D'elle serez amy tenu ; 
Je n'y voy autre amendement, 
Quant la Mort a son cop feni. 



Helas ! sire, pardonnez moi , 
Se dis je, car, toute ma vie, 
Je vous asseure par ma foy, 
Jamais n'auray Dame, n'amie ; 
Plaisance s'est de moy partie. 
Qui m'a de liesse forclos, 
N'en parlez plus, je vous supplie, 
Je suis bien loing de ce propos. 

Quant ces parolles de vous oy. 
Vous m'essayez, ne faictes mye; 
A vous dire vray, je le croy, 
Ou ce n'est dit qu'en mocxjuerie ; 
Ce me seroit trop grant folie, 
Quant demourer puis en repos. 

De reprendre merencolie, 

Je suis bien loing de ce propos. 

Acquictié me suis, comme doy, 
Vers vous et vostre seigneurie, 
Désormais me vueil tenir coy ; 
Pour ce, de vostre courtoisie, 
Accordez moi, je vous en prie, 
Ma requeste, car à briefz mos, 
De plus amer, quoique nul die , 
Je suis bien loing de ce propos. 



Amour congnu bien que j'estoye 
En ce propos, sans changement, 
Pour ce respondy : Je vouldroye 
Que voulsissiez faire autrement. 
Et me servir plus longuement, 
Mais je voy bien que ne voulez, 
Si vous accorde franchement 
La requeste que faicte avez. 

Escondire ne vous pourroye. 
Car servy m'avez loyaument, 
N'oncques ne vous trouvay en voye, 
N'en voulenté aucunement 
De rompre le loyal serement 
Que me feistes, comme savez ; 
Ainsi le compte largement 
La requeste que faicte avez. 

Et afin que tout chascun voye 
Que de vous je suis très content, 
Une quictance vous octroyé, 
Passée par mon Parlement, 
Qui relaissera plainement 
L'ommaige que vous me devez, 
Comme contieat ouvertement 
La requeste que faicte avez. 

BALADE. 

Tantost Amour, en grant array, 
Fist assembler son Parlement ; 
En plain conseil mon fait comptay. 
Par congié et commandement ; 
Là fust passée plainement 
La quictance que demandoye , 
Baillée me fut franchement, 
Pour en faire ce que vouldroye. 

Oultre plus, mon cueur demanday, 
Qu'Amour avoit eu longuement, 
Car en gaige le lui baillay, 
Quant je me mis premièrement 
En son service ligement ; 
Il me dist que je le rauroye, 
Sans refuser aucunement, 
Pour en faire ce que vouldroye. 

A deux genoilz m'agenoillay, 
Merciant Amour humblement 
Qui tira mon cueur, sans delay, 
Hors d'un escrin priveement, 
Le me baillant courtoisement, 
Lyé en ung noir drap de soye ; 
En mon sain le mist doulcemenl, 
Pour en faire ce que vouldroye. 

COPIE DE LA QOICTANCB DESSOS DICTE. 

Saichent presens et avenir, 
Que nous, Amours, par franc désir 
Conseillez, sans nulle contraincte. 
Apres qu'avons oy la plainte 
De Charles le duc d'Orléans 
Qui a esté, par plusieurs ans, 
Nostre vray loyal serviteur 
Rebaillé lui avons son cueur 



Digitized 



by Google 



92 P0R81ES DE CHARI.K8 u'ORLEANS. 

Qu'il nous bailla, pieca, en gaige, 
Et le serment, foy et hommaige, 
Qu'il nous devoit quictié avons. 
Et par ces présentes quictons ; 
Oultre plus, faisons assavoir, 
Et eertiffions, pour tout voir, 
Pour estoupper aux mesdisans 
La bouche, qui trop sont nuisans, 
Qu'il ne part de nostre service 
Par deffaulte, forfait ou vice. 
Mais seulement la cause est telle : 
Vray est que la Mort trop cruelle 
A tort lui est venu oster 
Celle que tant souloit amer, 
Qui estoit sa Dame et maistresse, 
S'amie, son bien, sa leesse ; 
Et pour sa loyaulté garder. 
Il veult désormais ressembler 
A la loyalle turterelle 
Qui seule se tient, à par elle, 
Apres qu'elle a perdu son per ; 
Si lui avons voulu donner 
Congié du tout de soy retraire 
Hors de nostre court, sans forfaire. 
Fait par bon conseil et advis 
De nos subgietz et vraiz amis. 
En nostre présent Parlement 
Que nous tenons nouvellement ; 
En tesmoing de ce, avons mis 
Nostre scel, plaqué et assis. 
En ceste présente quictance, 
Escripte par nostre ordonnance, 
Presens mains notables recors, 
Le jour de la feste des morts. 
L'an mil quatre cent trente et BiH^U 
Ou chastel de Plaisant recept. 

Quant j'euz mon cueur ft ma quictance, 
Ma voulenté fut assouvie, 
Et non pourtant, pour racoinctance 
Qu'avoye de la seigneurie 
D'Amour, et de sa compaignie , 
Quant vins à congié demander, 
Trop mal me fist la départie, 
Et ne cessoye de plourer. 

Amour vit bien ma contenance, 
Sfme dist : Amy, je vous prie. 
S'il est riens dessoubz ma puissance 
Que vueilliez, ne Tespargniez mie. 
Tant plain fu de merencolie, 
Que je ne peuz à lui parler 
Une parolle ne demie , 
Et ne cessoye de plourer. 

Ainsi party en desplaisane« 
D'Amour, faisant chiere marrie. 
Et comme tout ravi en trance, 
Prins congié, sans que plus mot dye. 
A Confort dist qu'il me conduye, 
Car je ne m'en savoye aler, 
Pavois la veue esbluye. 
Et ne cessoye de plourer. 



Confort, me prenant par la main. 
Hors de la porte me convoyé; 
Car Amour, le Roy souverain, 
Lui chargea moy monstrer la voyc 
Pour aler où je desiroye ; 
C'estoit vers l'ancien manoir 
Où en enfîance demouroye, 
Que l'en appelle Nonchaloir. 

A confort dis : Jusqu'à demain 
Ne me laissiez, car je pourroye 
Me forvoier, pour tout certain, 
Par desplaisir, vers la saussoye 
Où est Vieillesse rabat joye; 
Se nous travaillons fort ce soir, 
Tost serons au lieu que vouldroye, 
Que l'en appelle Nonchaloir. 

Tant cheminasmes qu'au derrain 
Veismes la place que queroye; 
Quant de la porte fu prouchain, 
Le portier, qu'assez congnoissoye, 
Sitost comme je l'appelloye, 
Nous receut, disant que pour voir 
Ou dit lieu bien venu estoye. 
Que l'en appelle Nonchaloir. 



^ 



RALADE. 

Le gouverneur de la maison 
Qui Passetemps se fait nommer, 
Me dist : Amy, ceste saison 
Vous plaist il céans séjourner ? 
Je respondy qu'à brief parler. 
Se lui plaisoit ma compaignie, 
Content estoye de passer 
Avecques lui, toute ma vie. 

Et lui racontay l'achoison 
Qui me fist Amour délaisser ; 
Il me dist qu'avoye raison. 
Quant eut veu ma quictance au cler„ 
Que je lui baillay à garder. 
Aussi de ce me remercie 
Que je vouloye demourer 
Avecques lui, toute ma vie. 

Le lendemain lectres foison 



Digitized 



by Google 



POLIES DB CHARLES D'ORL^ANS. 95 

A Confort baillay à porter, 
D'umble recommandacion, 
Et le renvoyay sans tarder 
Vers Amour, pour lui raconter 
Que Passetemps, à chiere lye, 
M'avoit receu pour reposer 
Avecques lui, toute ma vie. 

A TRES NORLE, HAULT ET POISSANT SEIGNEUR 
AMOUR, PRINCE DE MONDAINE DOULCEUR. 

Très excellent, très hault et noble Prince, 
Très puissant Roy en chascune province, 
Si humblement que se peut serviteur 
Recommander à son maistre et seigneur. 
Me recommande à vous, tant que je puis. 
Et vous plaise savoir que toujours suis 
Très désirant oir souvent nouvelles 
De vostre estât, que Dieu doint estre telles, 
Et si bonnes, comme je le désire. 
Plus que no scay raconter ou escrire; 
Dont vous suppli que me faictes sentir 
Par tous venans, s'il vous vient à plaisir, 
Car d'en oir en bien, et en honneur, 
Ce me sera parfaicte joye au cueur ; 
Et s'il plaisoit à vostre seigneurie 
Vouloir oir, par sa grant courtoisie. 
De mon estât; je suis en très bon point, 
Joyeux de cueur, car soussy n'ay je point , 
Et Passetemps, ou lieu de Nonchaloir, 
M'a retenu pour avec lui manoir 
Et séjourner, tant comme me plaira, • 
Jusques à tant que Vieillesse vendra ; 
Car lors fauldra qu'avec elle m'en voise 
Finer mes jours ; ce penser fort me poise 
Dessus le cueur, quant j'en ai souvenance. 
Mais, Dieu mercy, loing suis de sa puissance. 
Présentement je ne la crains en rions. 

N'en son dangier aucunement me tiens. 
En oultre plus, saichez que vous renvoyé 
Confort, qui m'a conduit la droicte voye 
Vers Nonchaloir, dont je vous remercie 
De sa bonne, joyeuse compaignie. 
En ce fait, à vostre commandement. 
De bon vouloir et très soingneusement, 
Auquel vueilliez donner foy et fiance, 
En ce que lui ay chargié en créance, 
De vous dire plus plainement de bouche ; 
Vous suppliant qu'en tout ce qui me touche. 
Bien à loisir, le vueilliez escouter, 
Et vous plaise me vouloir pardonner 
Se je n'escris devers vostre Excellence, 
Comme je doy, en telle révérence 
Qu'il appartient, car c'est par non savoir 
Qui destourbe d'acomplir mon vouloir. 
En oultre plus, vous requérant mercy. 
Je cognois bien que grandement failly, 
Quant me party derrainement de vous, 
Car j'estoye si rempli de courrons 
Que je ne peu ung mot à vous parler, 
Ne mon congié, au partir, demander ; 
Avecques ce, humblement vous mercie 
Des biens qu'ay euz soubz vostre seigneurie. 
Autre chose n'escris, quant à présent, 
Fors que je pry à Dieu, le tout puissant, 
Qu'il vous octroit honneur et longue vie, 
Et que puissiez tousjours la compaignie 
De faulx Dangier surmonter, et deffaire, 
Qui en tous temps vous a esté contraire. 
Escript ce jour troisiesme vers le soir. 
En Novembre ou lieu de Nonchaloir. 

Le Bien vostre Charles duc d'Orléans 
Qui jadis fut l'un de voz vrays servans. 

BALADE. 



Balades, chancons et complaintes 
Sont pour moy mises en oubly, 
Car ennuy et pensées maintes 
M'ont tenu longtemps endormy ; 
Non pourtant, pour passer soussy, 
Essayer vueil se je sauroye 
Rimer, ainsi que je souloye, 
Au moins j'en feray mon povoir, 
Combien que je congnois et scay 
Que mon langaige trouveray # 
Tout enroillié de nonchaloir. 

Plaisans parolles sont estaintes 
En moy qui deviens rassoty ; 
Au fort, je vendray aux actaintes, 
Quant beau parler m'aura failly ; 
Pourquoy pry ceulx qui m'ont oy 
Langaigier, quant pieca j'estoye 
Jeune, nouvel et plain de joye, 
Que vueillent excusé m'avoir; 
Oncques mais je ne me trouvay 
Si rude, car je suis, pour vray, 
tout enroillié de nonchaloir. 

Amoureux ont parolles paintes, 
Et langaige frais et joly ; 
Plaisance dont ilz sont acointes 
Parle pour eulx ; en ce party 
J'ay esté, or n'est plus ainsy ; 
Alors , de beau parler trouvoye 
A bon marchié, tant que vouloye ; 
Si ay despendu mon savoir, 
Et s' ung peu espargné en ay, 
Il est, quant vendra à l'essay. 
Tout enroillié de nonchaloir. 

L*EIfYOY. 

Mon Jubile faire devroye, 
Mais on diroit que me rendroye 
Sans cop ferir, car Bon espoir 
M'a dist que renouvelleray ; 
Pour ce, mon cueur fourbir feray 
Tout enroillié de nonchaloir. 

BALADE. 

Uemplastre de nonchaloir, 
Que sus mon cueur pieca mis , 
M'a guéri, pour dire voir. 
Si nectement que je suis 
En bon point, ne je ne puis 
Plus avoir, jour de ma vie, 
L'amoureuse maladie. 

Si font mes yeulx leur povoir 
D'espier par le pays, 
S'ilz pourroyent plus veoir 
Plaisant beaulté, qui jadis 
Fut l'un de mes ennemis. 
Et mist, en ma compaignie. 
L'amoureuse maladie. 

Mes yeux tense main et soir, 
Mais ilz sont si très hastis. 
Et trop plains de leur vouloir ; 
Au fort, je les metz au pis, 
Facent selon leur advis ; 
Plus ne crains, dont Dieu mercie. 
L'amoureuse maladie. 
l'envoy. 

Quant je voy en doleur pris 
Les amoureux, je m'en ris ; 
Car je tiens, pour grant folie, 
L'amoureuse maladie. 

BALADE. 

Mon cueur m'a fait commandement 
De venir vers vostre jeunesse , 
Belle que j'ayme loyaument, 
Comme doy faire ma Princesse ; 
Se vous demandez pourquoi esse? 
C'est pour savoir quant vous plaira 
Alegier sa dure destresse, 
Ma Dame, le sauray je ja ? 

Dictez le, par vostre serment 
Je vous fais loyalle promesse, 
Nul ne le saura, seulement 
Fors que lui, pour avoir leesse ; 
Or lui monstrez qu'estes maistresse, 
Et lui mandez qu'il guérira, 
Ou s'il doit mourir de destresse. 
Ma Dame, le saurai je ja ? 

Penser ne pourroit nullement 
Que la doleur, qui tant le blesse. 
Ne vous desplaise aucunement ; 
Or faictes donc tant qu'elle cesse. 
Et le remectez en l'adresse 
D'Espoir, dont il party pieca ; 
Respondez sans que plus vous presse, 
Ma Dame, le sauray je ja? 

BALADE. 

Je meurs de soif, en cousté la fontaine; 
Tremblant de froit, ou feu des amoureux ; 
Aveugle suis, et si les autres maine ; 
Povre de sens, entre saichans l'un d'eulx ; 
Trop négligent, en vain souvent soigneux 
C'est de mon fait une chose faiée. 
En bien et mal par fortune menée. 

Je gaingne temps, et pers mainte sepmaine ; 
Je joue et ris, quant me sens douloreux ; 
Desplaisance j'ay, d'espérance plaine ; 
J'actens bon eur en regret angoisseux ; 
Rien ne me plaist, et si suis désireux ; 
Je m'esjois, et courre à ma pensée, 
En bien et mal par fortune menée. 

Je parle trop, et me tais à grant paine ; 
Je m'esbahys, et si suis courageux ; 
Tristesse tient mon confort en demaine, 
Faillir ne puis, au moins à l'un des deux ; 
Bonne chierre je faiz, quant je me deulx ; 
Maladie m'est en santé donnée. 
En bien et mal par fortune menée. 



Prince, je dy que mon fait maleureux, 
Et mon proufQt aussi avantageux, 
Sur ung hasart j'asseray quelque année, 
En bien et mal par fortune menée. 

BALADE. 

Comment voy je les Anglois esbahys , 

Resjoys toy, franc royaume de France , 

On apparcoit que de Dieu sont hays ; 

Puis qu'ilz n'ont plus couraige ne puissance; 

Bien pensoient, par leur oultrecuidance, 

Toy surmonter, et tenir en servaige ; 

Et ont tenu à tort ton heritaige; 

Mais à présent Dieu pour toy se combat. 

Et se monstre du tout de ta partie , 

Leur grant orgueil entièrement abat , 

Et t'a rendu Guyenne et Normendie. 

Quant les Anglois as pieca envays, 
Rien ny \a\mt ton sens," ne ta vaillance; 
Lors estoies ainsi que fut Tays 

Pécheresse qui pour faire penance, 
Enclouse fut par divine ordonnance ; 
Ainsi as tu esté en reclusaige 
De descx)nfort, et douleur de couraige. 
Et les Anglois menoient leur sabat, 
En grans pompes, baubans et tirannie. 
Or, a tourné Dieu ton dueil en esbat, 
Et t'a rendu Guyenne et Normendie. 

N'ont pas Anglois souvent leurs Rois trays ? 
Certes ouil, tous en ont congnoissance ; 
Et encore , le Roy de leur pays 
Est maintenant en doubteuse balance ; 
D'en parler mal, chascun Anglois s'avance ; 
Assez monstrent, par leur mauvais langage. 
Que voulentiers ilz lui feroyent oultrage ; 
Qui sera Roy entr'eulx est grant desbat ; 
Pour ce, France, que veulx tu que te dye? 
De sa verge Dieu, les punist et bat, 
Et t'a rendu Guyenne et Norraendie, 

PRINCI. 

Roy des Français gaigné as Tasvantaige, 
Parfaiz ton jeu, comme vaillant et saige, 
Maintenant l'as plus belle qu'au rabat. 
De ton bon eur, France, Dieu remercie ; 
Fortune en bien avecques toi s'embat, 
Et t'a rendu Guyenne et Normendie. 

BALADE. 

On parle de religion 
Qui est d'estroicte gouvernance, 
Et, par ardant devocion, 
Portent mainte dure penance ; 
Mais, ainsi que j'ay congnoissance^ 
Et selon mon entencion, 
Entre tous, j'ay compassion 
Des amoureux de l'observance. 

6 

Toujours par contemplacion 

Tiennent leurs cueurs raviz en trance, 

Pour venir par perfection 

Au hault Paradis de Plaisance ; 

Chault, froit, soif et faim d'espérance, 

Souffrent en mainte nacion ; 

Telle est la conversacion 

Des amoureux de l'observance.. 

Piez nuz, de consolacion 
Qùierent Taumosne d'alegence ; 
Or ne veulent ne pension, 
Fors de pitié pour pitance ; 
En bissacs plains de souvenance, 
Pour leur simple provision, 
N'est ce saincte condicion 
Des amoureux de l'observance? 



Des bigotz ne quiers l'accointance, 
Ne loue leur oppinion. 
Mais me tiens, par affection, 
Des amoureux de l'observance. 

OBLIGATION DE VAILLANT. 

Présent le notaire d'Amours, 

Sans alléguer decepcion. 

En renonçant tous droiz d'amours, 

Coustume, loy, condicion, 

De très loyalle entencion , 

A vous servir sans me douloir, 

Passe ceste obligacion 

Soubz le scel de vostre vouloir. 

De cueur, corps, biens, sans nul recours. 
Vous fais renunciacion, 
Presens, advenir, à tousjours, 
Et vous mets en possession ; 

Ne nulle part, ne porcion 
N'y aura, et, pour mieulx valoir, 
Le jure en ma dampnacion 
Soubz le scel de vostre vouloir. 

Et quant je feray le rebours, 
Pour recevoir punicion, 
Me soubzmetz, sans estre ressours, 
A vostre juridiction; 
Et à bon droit, et action, 
Pourrez, de vostre plain povoir ; 
Me mectre à exécution 
Soubz le scel de vostre vouloir. 

l'knvoy. 

En Tan de ma grant passion 
Mectant toutes à nonchaloir, 
Feis ceste presentacion, 
Soubz le scel de vostre vouloir. 

VIDiyUS DE LA DICTE OBLIGAOON PAR LE DUC D'ORLEANS. 

A ceulx qui verront ces présentes, 
Le Bailly d'Amoureux espoir. 
Salut plain de bonnes ententes, 
Mandons et faisons assavoir 
Que le tabellion Devoir, 
Juré des centraux en amours, 
A veu nouvellement, à Tours, 
De Vaillant Tobligacion 
Entière de bien vraye sorte, 
Dont en fait la relacion. 
Ainsi que ce vidimus porte. 

A double queue, par patentes, 
En cire vert, pour dire voir, 
Oblige, soubzmectant ses rentes, 
Cueur, corps et biens, sans décevoir, 
Soubz le seau d'autruy vouloir, 

Pour recouvrer joyeulx secours, 

Qu'il a desservy par mains jours; 

Faisant ratifficacion, 
^ Ledit notaire le rapporte, 

Par sa certifficacion, 
\^ Ainsi que ce vidimus porte. 

Et deust il mectre tout en ventes, 
Des biens qu'il pourra recevoir, 
VeuU paier ses debtes contentes, 
Tant qu'on pourra apparcevoir. 
Qu'il fera trop plus que povoir ; 
Combien qu'ait eu d'estranges tours 
Qui lui sont venuz au rebours; 
En soit faicte informacion, 
Car à Loyaulté se conforte, 
Qu'en fera la probacion. 
Ainsi que ce vidimus porte. 

l'envoy. 

Pour plus abreviacion, 
De l'an et jour je me déporte , 
On en voit declaracion , 
Ainsi que ce vidimus porte. 

ENTENDIT DE LA DICTE OBLIGACION 

par Vaistra Jehan Caillau. 

Intendit le nommé Vaillant 
Qui fait ceste obligacion. 
Vous resigne tout son vaillant. 
Par simple resignacion ; 
Ne ne fait supplicacion 
De gueredon, pour mieulx valoir, 
Fors tout à vostre oppinion, 
Soubz le scel de vostre vouloir. 

Lequel, d'estoc et de taillant. 
Endure mainte passion 

D'Amours, qui le vont assaillant ; 
Mais, soubz dissimulacion, 
Porte sa tribulacion, 
Faisant semblant de non doloir , 
A étendant doulce pension, 
Soubz le scel de vostre vouloir. 

Pour ce, ne doit estre faillant 

A la renumeracion, 

Car, s'il y estoit deffaillant. 

Ce seroit sa perdicion ; 

Et, par Dieu, si bon champion 

Ne devez mectre à nonchaloir ; 

Si faictes qu'ait provision, 

Soubz le scel de vostre vouloir. 

l'envoy. 
J'en parle par compacion, 
Mais grant bien lui devez vouloir. 
Puis que met son entencion 
Soubz le scel de vostre vouloir. 

BALADE. 

En la forest de longue actente. 
Chevauchant par divers sentiers , 
M'en voys, ceste année présente. 
Ou voyage de desiriers ; 
Devant sont allez mes fourriers, 
Pour appareiller mon logis 
En la cité de Destinée, 
Et, pour mon cueur et moy, ont pris 
L'ostellerie de Pensée. 

Je mené des chevaulx quarente. 
Et autant pour mes officiers. 
Voire, par Dieu, plus de soixante, 
Sans les bagaiges et sommiers. 
Loger nous fauldra par quartiers, 

Se les hostelz sont trop petis 
Touteffoiz pour une vesprée 
En gré prandray, soit mieulx ou pis, 
L'ostellerie de Pensée. 

Je despens chascun jour ma rente 
En maints travaulx avanturiers, 
Dont est Fortune mal contente, 
Qui soustient contre moy Dangiers ; 
Mais, Espoirs, s'ilz sont droicturiers, 
Et tiennent ce qui qu'ilz m'ont promis, 
Je pense faire telle armée , 
Qu'auray malgré mes ennemis, 
L'ostellerie de Pensée. 
l'envoy. 
Prince, vray Dieu de paradis, 
Vostre grâce me soit donnée. 
Telle que trouve à mon devis, 
Uostellerie de Pensée. 

BALADE. 

Je cuide que ce sont nouvelles, 
J'oy nouveau fcruit, et qu'est ce là ? 
Helas ! pourroy je savoir d'elles 
Quelque chose qui me plaira ; 
Car j'ay désiré, longtemps a, 
Qu'Espoir m'estraynast de liesse, 
Je ne scay pas qu'il en fera, 
Le beau menteur plain de promesse. 

S'il ne sont ou bonnes ou belles. 

Au fort, mon cueur endurera. 

En actendant d'avoir de celles 

Que Bon eur lui apportera, 

Et de l'endormye beuvra; 

De nonchaloir, en sa destresse. 

Espoir plus ne l'esveillera, 

Le beau menteur plain de promesse. 

Pour ce, mon cueur, se tu me celles 
Recbnfott, quant vers toy vendra, 
Tu feras mal, car tes querelles 
Pay gardées, or y perra ; 
Adviengne qu'avenir pourra ! 
Je suis gouverné par Vieillesse, 
Qui de legier n'escoutera 
Le beau menteur plain de promesse. 

l'envoy. 
Ma bouche plus n'en parlera, 
Raison sera d'elle maistresse ; 
Mais au derrain, blasmé sera 
Le beau menteur plain de promesse. 

BALADE. 

N'a pas longtemps qu'escoutoye parler 

Ung amoureux, qui disoit à s'amye : 

De mon estât plaise vous ordonner. 

Sans me laisser ainsi finer ma vie. 

Je meurs pour vous, je le vous certiffie. 

Lors respondit, la plaisante aux doulx yeulx, 

Assez le croy, dont je vous remercie, 

Que m'aymez bien, et vous encores mieulx. 

Il ne fault ja vostre pousse taster. 
Fièvre n'avez que de merencolie, 
Vostre orine ne aussi regarder, 
Tost se garist legiere maladie, 
Medicine devez prendre d'oublié; 
D'autres ay veu trop pis, en plusieurs lieux, 
Que vous n'estes, et, pour ce, je vous prie, 
Que m'aymez bien, et vous encores mieulx. 

Je ne vueil pas de ce vous destourber, 
Que ne m'amiez de vostre courtoisie; 
Mais que pour moy, doyez moft endurer, 
De le croire, ce me seroit folie ; 
Pensez de vous, et faictes chiere lye ; 

J'en ay ouy parler assez de tieulx 

Qui sont tous sains ; quoyque point ne desnye 

Que m'aymez bien, et vous encores mieulx. 

l'envoï. 
Telz beaulx parlers ne sont en compaignie 
Qu'esbatemens, entre jeunes et vieulx; 
Contente suis, combien que je m'en ryo, 
Que m'aymez bien, et vous encores mieulx. 

BALADE. 

Portant harnois rouillé de nonchaloir, 
Sus monteure foulée de foiblesse, 
Mal abillé de desireulx vouloir. 
On m'a croizé, aux montres de liesse, 
Comme cassé des gaiges de jeunesse ; 
Je ne congnois où je puisse servir, 
L'arriére ban a fait crier Vieillesse, 
Las ! fauldra il son soudart devenir ? 

Le bien, que puis avecques elle avoir, 

N'est que d'un peu d'atrempée sagesse; 

En lieu de ce, me fauldra recevoir 

Ennuy, soussy, desplaisir et destresse ; 

Par Dieu ! Bon temps, mal me tenez promesso, 

Vous me deviez contre elle soustenir. 

Et je voy bien qu'elle sera maistresse. 

Las! fauldra il son soudart devenir? 

Foibles jambes porteront bon vouloir, 
Puisqu'ainsy est, endurant en humblesse. 
Prenant confort d'un bien joyeulx espoir. 
Quant , Dieu mercy, maladie ne presse ; 
Mais loing se tient, et mon corps point ne blesse, 
C'Bst ung trésor que doy bien chier. tenir, 
Veu que la fin de meaasser ne cesse. 
Las! fauldra il son soudart devenir? 

l'en VOY. 

Prince, je dy que c'est peu de richesse 

De ce monde, ne de tout son plaisir, 
La mort départ ce qu'on tient à largesse, 
Las ! fauldra il son soudart devenir ? 



BALADE. 

Dieu vueille sauver ma galée, 
Ou'ay chargée de marchandise 
De mainte diverse pensée 
Enpris de loyaulté assise; 
Destourbée ne soit, ne prise 
Des robeurs , escumeurs de mer ; 
Vent, ne marée ne luy nuyse, 
A bien a 1er et retourner. 

A Confort Tay recommandée. 
Qu'il en face tout à sa guise, 
Et pencarte lui ay baillée, 
Qui d'estranges pays devise, 
Affîn que dedens il advise 
A quel port pourra arriver. 
Et le chemin à chois eslise, 
A bien aler et retourner. 

Pour acquicter joye empruntée, 
Uenvoye, sans espargner mise. 
Riche devendray, quelque année. 
Se mon entente n'est surprise; 
Conscience n'auray reprise 
De gaing à tort au par aler, 
En eur viengne mon entreprise, ^ 
A bien aler et retourner. 
l'bnvoy. 

Prince, se maulx fortune alise, 
Sagement s'y fault gouverner : 
Le droit chemin jamais ne brise, 
A bien aler et retourner. 



Digitized 



by Google 



110 P0I^.S1RS DB CHARLES d'oRLÉANS. 

BALADE 

( Jacques baslari de la Trimoille.) 

Pour la conqueste de mercy, 
Où les vaillans hommes et saiges 
Ont été pris, et mors aussi, 
En acquérant leurs avantaiges ; 
Amours accroissant les couraiges 
Des mieulx venuz, lectre patente 
A tous a donné leurs usaigês, 
En la forest de longue actente. 

Les piteux s'arment de soussy, 
Les francs se mectent en servaige, 
Maigres de corps, le cueur noircy 
De dueil, et pales les visaiges; 
A tant pour services et gaiges, 
Auront trois cens maulx jours de rente 
Par an, avec les arreraiges, 
En la forest de longue actente. 

Ceulx qui Amours servent ainsy, 
En lui faisant foys et hommaiges. 
Il les fait après eureux sy 
Qu'ilz s'eschappent des brigandaiges 
De Dangiers, par petiz boucaiges, 
Puis les duit en la droicte sente; 
Mais premier, paient leurs truaiges, 
En la forest de longue actente. 

l'envoy. 
Prince , pour duire cueurs voltiges, 
Affîn que nul ne s'en exempte, 
Mectez les tous en hermit^ges , 
En la forest de longue aoente. 

BALADE. 

Ha ! Dieu Amours, où m'avez vous logié? 
Tout droit au trait de désir et plaisance, 

OÙ, de.legier, je puis estre blecié 
Par doulx regart, et plaisant atraiance. 
Jusqu'à la mort, dont trop suis en doubtanre. 
Pour moy couvrir prestez moy ung pavaiz. 
Desarmé suis, car pieca mon hamaiz 
Je le vendy, par le conseil d'oiseuse, 
Comme lassé de la guerre amoureuse. 

Vous savez bien que me suis esloingné, 
Des longtemps a , d'amoureuse vaillance, 
* Où j'estoye moult fort embesoingné, 
Quant m'aviez en vostre gouvernance ; 
Or en suis hors, Dieu me doint la puissance 
De me garder que n'y rentre jamais ; 
Car, quant congneu j'ay les amoureux fais, 
Retrait me suis de vie si peneuse, 
Comme lassé de la guerre amoureuse. 

Et non pourtant, j'ay esté advisé 
Que Bel acueil a fait grant aliance 
Encontre moy, et qu'il est embusché 
Pour me prandre, s'il peut, par decevance : 
Ung de ses gens, appelle Acointance, 
M'assault tousjours ; mais souvent je me taiz, 
Monstrant semblant que je ne quiers que paiz. 
Sans me bouter en paine dangereuse, 
Comme lassé de la guerre amoureuse. 

L*ENVOY. 

Voisent foire jeunes gens leurs essaiz, 
Car Tieposer, je me vueil desormaiz; 
Pins cure n'ay de pensée soingneusc? , 
Comme lassé de la guerre amoureuse. 

BALADE. 

Yeulx rougis, plains de piteux pleurs , 
Fourcelle d'espoir reffroidie. 
Teste enrumée de douleurs, 
Et troublée de frénésie, 

Corps perçus sans plaisance lye, 
Cueur du tout pausmé en rigueurs, 
Voy souvent avoir à plusieurs, 
Par le vent de merencolie. 

Migraine de plaingnans ardeurs, 
Transe de sommeil mi partie, 
Fièvre frissonnans de maleurs, 
Chault ardant fort en rêverie, 
Soif que confort ne rassasie, 
Dueil baigné en froides sueurs, 
Bégayant, et changeant couleurs. 
Par le vent de merencolie. 

Toute tourmentant en langueurs, 
Colique de forcenerie, 
Gravelle de soings assailleurs, 
Raige de désirant folie, 
Anuys enflans d'ydropisie, 
Maulx éthiques aussi ailleurs 
Assourdissent les escouteurs. 
Par le vent de merencolie. 

l'bxvoy. 
Guérir ne se peut maladie 
Par phisique, ne cireurgie, 
Astronomans, n'enchanteurs, 
Des maulx que souffrent povros cueurs 
Par le vent de merencolie. 

BALADE. 

Ce que l'ueil despend en plaisir, 
Le cueur Tacheté chierement, 
Et, quand vient à compte tenir. 
Raison, président saigement. 
Demande pourquoi et comment 
Est despendue la richesse. 
Dont Amours deppart largement.. 
Sans grant espargne de liesse. 

Lors respond Amoureux désir : 

Amours me fist commandement 

De joyeuse vie servir, 

Et obeii' entièrement; 

Et, s'ay failly aucunement, 

On n'en doit blasmer que jeunesse 

Qui m'a fait ouvrer sotement. 

Sans grant espargne de liesse. 

Pas ne mourray sans repentir, 
Car je m'en repens grandement, 
Trouvé me suis pis que martir, 
Souffrant maint doloureux tourment; 
Désormais en gouvernement 
Me metz, et es mains de Vieillesse, 
Bien scay qu'y vivray soubrement, 
Sans grant espargne de liesse. 

LENVOY. 

Le temps passe comme le vent. 
Il n'est si beau jeu qui ne cesse. 
En tout fault avoir finement, 
Sans grant espargne de liesse. 

BALADE. 

Je, qui suis Fortune nommée, 

Demande la raison pourquoy 

On me donne la renommée. 

Qu'on ne se peut fier en moy, 

Et n'ay ne fermeté ne foy ; 

Car, quant aucuns en mes mains prens, 

D'en bas je les monte en haultesse, 

Et d'en hault en bas les descens, 

Monstrant que suis Dame et maistresse. 

En ce, je suis à tort blasmée, 
Tenant l'usaige de ma loy. 
Que de longtemps m'a ordonnée 
Dieu, sur tous le souverain Boy, 

Pour donner au monde chatstoy ; 
Et, se de mes biens je despens 
Souventeffoiz , à grant largesse, 
Quant bon me semble, les suspens, 
Monstrant que suis Dame et maistresse. 

C'est ma manière acoustumée, 
Chascun le scet, comme je croy. 
Et n'est pas nouvelle trouvée. 
Mais, fays ainsi comme je doy ; 
Me mocquant, je les monstre au doy 
Tous ceulx qui en sont mal contons ; 
En gré pregnent joye ou destresse, 
Qu'ayent Tun des deux me consens, 
IVfonstrant que suis Dame et maistresse. 

L'ENVOr. 

Sur ce, s'advise qui a sens. 
Soit en jeunesse, ou en vieillesse, 
Et qui ne m'entent, je m'entens, 
Monstrant que suis Dame et maistresse. 



Fortune, je vous oy complaindre 
Qu'on vous donne renom, à tort, 
De savoir, et aider, et faindre. 
Donnant plaisir et desconfort ; 
C'est vray, et encore plus fort , 
Souvent effoiz, contre raison , 
Boutez de hault plusieurs en bas. 
Et de bas en hault; telz debas 
Vous usez en vostre maison. 

Bien savez de plaisance paindre, 
Et d'espoir, quand prenez depport , 
Apres effacer et destaindre 
Toute joye, sans nul support, 
Et m^ier à douloureux port , 
Ne vous chault en quelle saison ; 

Jamais vous n'ouvrez par com[)as : 
Beaucoup pis, que je ne dy pas, 
Vous usez en vostre maison. 

Pour Dieu, vueillez vous en reflfraindré, 
Affin qu'on ne face rapport, 
Qui vouldra vostre fait actaindre. 
Que vous soyez digne de mort : 
Vostre manière chascun mort , 
Plus qu'autre, sans comparaison. 
Qui regarde par tous estats , 
Anuy et meschief, è grant tas, 
Vous usez en vostre maison. 

l'knvoy. 
Ne jouez plus de vostre sort. 
Car trop le passez oultre bort; 
Se gens ne laissiez en pais, on 
Appellera les advocas, 
Qui plaideront que très faulx cas 
Vous usez en vostre maison. 



. Or ca, puisque il faut que responde, 
Moy, Fortune, je pârleray, 
Si grant n'est, ne puissant ou monde, 
A qui bien parler n'ozeray. 
J'ay fait, faiz encores, et feray. 
Ainsi que bon me semblera, 
De ceulx qui sont soubz ma puissance; 
Parle qui parler en vouldra, 
Je n'en feray qu'à ma plaisance. 

Quant les biens, qui sont en là ronde, 
Sont miens, et je les donneray 
Par grant largesse, dont j'abonde, 
Et après je les reprend ray ; 
Certes, à nul tort ne feray. 
Qui est ce qui m'en blasmera ? 

Je l'ay ainsi d'acoustuihanco, 
En gré le preigne qui pourra, 
Je n'en feray qif à ma plaisance. 

En raison jamais ne me fonde. 
Mais mon vouloir accompliray ; 
Les aucuns convient que confonde. 
Et les autres avanceray ; 
Mon propos souvent changeray, 
En plusieurs lieux, puis ca, puis là. 
Sans règle, ne sans ordonnance ; 
Où est il qui m'en gardera ? 
Je n'en feray qu'à ma plaisance. 

l'knvoy. 
On escript : tant qu'il nous plaira, 
Es lettres des seigneurs de France ; 
Pareillement de moy sera, 
Je n'en feray qu'à ma plaisance. 



Fortune, vray est vostre compte, 
Que quant voz biens donné avez. 
Vous les reprenez; mais, c'est honte. 
Et don d'enfant, bien le savez ; 
Ainsi faire ne le devez. 
Voz fais vous mectez à l'enchiere, 
Chascun ce qu'il en peut, en a , 
Et ne vous chault comment tout va, 
Pour Dieu, changez vostre manière «. 

BALADE. 

Escollier de merancolie, 

A l'estude je suis venu, * 

Lectres de mondaine clergie « 

' Nous trouvons le commencement de cette ballade dans un manuscrit 
de la Bibliothèque royale {Laval, t^i)] la fin manque. 

Espelant atout ung festu, 
Et mouit fort m'y trouve esperdu ; 
Lire, n'escripre, ne scay mye, 
Des verges de Soussy batu, 
Es derreniers jours de ma vie. 

Pieca, en jeunesse fleurie, 
Quant de vif entendement fu, 
J'eusse apris en heure et demye 
Plus qu'à présent; tant ay vesqu , 
Que d'engin je me sens vaincu ; 
On me deust bien, sans flaterie, 
Chastier despoillié tout nu, 
Es derreniers jours de ma vie. 

Que voulez vous que je vous die? 
Je suis pour ung asnyer tenu, 
Banny de bonne compaignie, 
Et de nonchaloir retenu 
Four le servir, il est conclu ; 
Qui vouldra pour moy estudie, 
Trop tartje m'y suis entendu, 
Es derreniers jours de ma vie. 

l'envoy. 
Se j'ay mon temps mal despendu. 
Fait l'ay, par conseil de folie; 
Je m'en sens, et m'en suis sentu, 
Ks derreniers jours de ma vie. 

BALADE. 

L'autre jour tenoit son conseil, 
En la chambre de ma pensée. 
Mon cueur, qui faisoit appareil 
De deffence contre l'armée 
De Fortune mal advisée. 
Qui guerrier vouloit Espoir : 
Se sagemen t n'est reboutée , 
Par Bon eur et Loyal vouloir. 

11 n'est chose soubz le souleil, 
Qui tant doit estre désirée 
Que paix ; c'est le don non pareil 
Dont Grâce fait toujours livrée 
A sa gent qu'a recommandée ; 
Fol est, qui ne la veult avoir, 
Quant elle est offerte et donnée, 
Par Bon eur et Loyal vouloir. 

Pour Dieu, laissons dormir traveil , 
Ce monde n'a gueres durée , 
Et paine, tant qu'elle a sommeil, 
Souffrons que prengne reposée; 
Qui une foiz l'a esprouvée, 
La doit fuyr, de son povoir. 
Par tout doit estre déboutée. 
Par Bon eur et Loyal vouloir. 

l'envoy. 
Dieu nous doint bonne destinée, 
Et chascun face son devoir. 
Ainsi ne sera redoubtée 
Par Bon eur et Loyal vouloir. 

BALADE. 

En la chambre de ma pensée. 
Quant j'ay visité mes trésors, 
Mainteffoiz la trouve estoffée 
Richement, de plaisans confors ; 
A mon cueur je conseille lors. 
Qu'y prenons notre demeurée, 
Et que par nous soit bien gardée, 
Contre tous envieux rappors. 

Car Desplaisance maleurée 
Essaye souvent ses effors , 
Pour la conquester par emblée. 
Et nous bouter tous deux dehors ; 
Se Dieu plaist, assez sommes fors 

Pour bieniost rompre sod armée , 
Se d'Espoir bannyere est portée 
Contre tous envieux rappors. 

L'inventoire j'ay regardée 
De noz meubles, en biens et corps ; 
De legier, ne sera gastée, 
Et si ne ferons à nulz tors; 
Mieux aymerions estre mors, 
Mon cueur et moy, que couroucée 
Fust raison saige et redoubtée, 
Contre tous envieux rappors. 

l'envot. 
Demourons tous en bons accors, 
Pour parvenir à joyeulx pors ; 
Ou monde qui a peu durée, 
Soustenons Paix la bien amée 
Contre tous envieux rappors. 

BALADE. 

Je n'ay plus soif, tarie est la fontaine, 
Bien eschauffé, sans le feu amoureux; 
Je vois bien cler, ja ne fault qu'on me maine, 
Folie et sens me gouvernent tous deux, 
En nonchaloir resveille sommeilleux ; 
C'est de mon fait une chose meslée, 
Ne bien, ne mal , d'avanture menre. 

Je gaingne et pers, mescontant par sepmaine, 
Ris, jeux, deduiz, je ne tiens compte d'eulx ; 
Espoir et dueil me mectent hors d'alaine , 
Eur me flatent, si m'est trop rigoreux ; 
Dont vient cela, que je ris et me deulx ? 
Est ce par sens, ou folie esprouvée? 
Ne bien, ne mal, d'avanture menée. 

Guerdonné suis de malheureuse estraine, 
En combatant, je me rens courageux. 

Joye et Soussy m'ont mis en leur demaine, 
Tout descontit, me tiens au rene des preux ; 
Qui ne sauroit desnoer tous ses neux, 
Teste d'acier y fauldroit fort armée, 
Ne bien, ne mal, d'avanture menée. 

PRINCE. 

Vieillesse fait me jouer à telz jeux, 

Perdre et gaingner, et tout par ses conseulx ; 

A la faille j'ay joué ceste année, 

Ne bien, ne mal, d'avanture menée. 

BALADE. 

(Orléans.) 

Pourquoy m'as tu vendu. Jeunesse , 
A grant marehié, comme pour rien, 
Es mains de ma Dame Vieillesse 
Qui ne me fait gueres de bien, 
A elle peu tenu me tien , 
Mais il convient que je l'endure, 
Puisque c'est le cours de nature. 

Son lîostel, de noir de tristesse. 
Est tendu; quant dedens je vien. 
J'y voy l'istoire de destresse 
Qui me fait changer mon maintien , 
Quant la ly, et maint mal soustien ; 
Espargnée n'est créature, 
Puisque c'est le cours de nature. 

Prenant en gré ceste rudesse. 
Le mal d'autruy compare au mien ; 
Lors me tance Dame Sagesse, 
Adoncques en moy je revien, 
Et croy de tout le conseil sien. 
Qui est en ce plain de droicture. 
Puisque c'est le cours de nature. 

PRINCE. 

Dire ne sauroye combien 

Dedens mon cueur mal je retien, 
Serré d'une vieille sainture, 
Puisque c'est le cours de nature. 

BALADE. 

(Orléans.) 

Mon cueur vous adjoume, Vieillesse, 
Par droit huissier de parlement, 
Devant Raison qui est maistresse, 
Et juge de vray jugement ; 
Depuis que le gouvernement 
Avez eu, de luy et de moy, 
Vous nous avez, par tirannie. 
Mis es mains de merencolie, 
Sans savoir la cause pourquoy. 

Par avant nous tenoit Jeunesse, 
Et nourrissoit si tendrement. 
En plaisir, confort et liesse. 
Et tout joyeulx esbatement ; 
Or faictes vous tout autrement 
Se vous est honte, sur ma foy, 
Car, en douleur et maladie. 
Nous faictes user nostre vie. 
Sans savoir la cause pourquoy. 

De quoy vous sert ceste destrosso 
A donner sans alegement? 
Guidez vous pour telle rudesse 
Avoir honneur aucunement? 
Nennil, certes, car vrayement 
Chascun vous monstrera au doy, 
Disant : la vieille rassotie 
Tient tout maulx en sa compaignie, 
Sans savoir la cause pourquoy. 

PHINCE. 

Ce saint Martin presentemept, 
Qu'avocas font commencement 

De plaidier les faiz de la loy, 
Prenez bon conseil, je vous prie, 
Ne faictes débat ne partie, 
Sans savoir la cause pourquoy. 

BALADE. 

Plus ne voy riens qui reconfort me donne, 
Plus dure ung jour que ne me souloient cent, 
Plus n'est saison qu'à nul bien m'abandonne, 
Plus voy plaisir et mains mon cueur s'en scent. 
Plus qu'oncques mais mon vouloir bas descent, 
Plus me souvient de vous, et plus m'empire; 
Plus quiers esbas, c'est lors que plus soupire; 
Plus fait beau temps, et plus me vient d'ennuys ; 
Plus ne m'actens fors tousjours d'avoir pire. 
Puisque de vous approcher je ne puis. 

Plus suis dolent que nul autre personne, 
Plus n'ay espoir d'aucun alegement. 
Plus ay désir, crainte d'autre part sonne ; 
Plus vueil aler vers vous, mains scay comment; 
Plus suis espris, et plus ay de tourment; 
Plus pleure et plains, et plus pleurer désire; 
Plus chose n'est qui me sauroit suffire, 
Plus n'ay repos, je hai les jours et nuys; 
Plus que jamais à douleur me fault duyre , 
Puisque de vous approcher je ne puis. 

Plus vivre ainsi ne m'est pas chose bonne , 
Plus vueil mourir, et raison si assent ; 
Plus qu'à nully. Amours de maulx m'ordonne ; 
Plus n'a ma voix, bon accort, ne assent ; 
Plus fait on jeux, mieux désire estre absent; 
Plus force n'ay d'endurer tel martire. 
Plus n'est vivant, homme qui tel mal tire : 
Plus ne congnois bonnement où je suis. 
Plus ne scay hrief que pencer, faire ou dire, 
Puisque de vous approcher je''ne puis. 

i.'envoy. 
Plus n'ay mestier de jouer, ne de rire ; 
Plus n'est le temps sinon de tout despire , 
Plus cuide avoir de douceur les apuys, 
Plus suis adonc desplaisant et plain d'ire, 
Puisque de vous approcher je ne puis. 

BALADE. 

(Orléans.) 

Chascun s'esbat au mieulx mentir, 
Et voulentiers je l'aprendroye , 
Mais maint mal j'en voy advenir, 
Parquoy savoir, ne le vouldroye. 
De mentir par déduit, ou joye, 
Ou par passe temps, ou plaisir, 
Ce n'est point mal fait, sans faillir. 
Se faulceté ne s'y employé. 

Faulx menteurs puisse l'en couvrir, 
Sur les montaignes de Savoye, 
De neiges, tant que revenir 
Ne puissent par chemin, ne voye, 
Jusques quérir je les renvoyé ; 
Pour Dieu, laissiez les là dormir, 
Ils ne scevent de riens servir. 
Se faulceté ne s'y employé. 

Pourquoy se font ilz tant hair? 
Veulent ilz que l'en les guerroyé ? 
Guident ilz du monde tenir 
Tous les deux boutz de la courroye ? 
C'est folie, que vous diroye? 
Leur proufût puissent parfournir, 
Et laissent les autres chevir. 
Se faulceté ne s'y employé. 

i/envot. 
Paix crie. Dieu la nous octroyé , 
C'est ung trésor qu'on doit chérir, 

Tous biens s'en pevent ensuir, 
Se faulceté ne s'y employé. 

BALADE. 

Jam nova pmgenies cœlo demittil^ir alto. 

louée Conception, 
Envoyée sa jus des cieulx, 
Du noble Lys digne Syon, 
Don de Jhesus très precieulx, 
Marie, nom très gracieulx, 
Fons de pitié, source de grâce, 
La joye, confort de mes yeulx. 
Qui nostre paix batist et brasse. 

La paix, c'est assavoir des riches, 
Des povres, le substantameot, 
Le rebours des félons et chiches, 
Très nécessaire enfantement 
Conceu, portée honnestement 
Hors le pechié originel, 
Que dire je puis sainctement, 
Souverain bien de Dieu Eternel . 

Nom recouvré, joye de peuple, 
Confort des bons, de maulx retraict(% 
Du doulx Seigneur première et seule 
Fille, de son cler sang extraiçte. 
Du dextre costé Clovis traicto, 
Glorieuse ymage en tout fais, 
Ou hault ciel crée et pourtraictc, 
Pour esjouyr, et donner paix. 

En l'amour et crainte de Dieu, 
Es nobles flans César conceue, 
Des petitz et grans, en tout lieu, 
A très grande joye receue, 
De l'amour Dieu traicte, tissuo 
Pour les discordez ralier, 

Et aux enclos donner yssue, 
Leurs lians et fers délier. 

Aucunes gens qui bien peu sentent, 
Nourriz en simplesse et confiz, 
Contre le vouloir Dieu, actentent 
Par ignorance desconfiz , 
Desirans que feussiez ung filz, 
Mais qu'ainsi soit, ainsi m'aist Dieux, 
Je croy que ce soit grans prouûz ; 
Raison, Dieu fait tout pour le.mieulx. 

Du Psalmiste je prens les dictz, 
Delectasti me. Domine, 
In factura tua, si ditz ; 
Noble enfant de bonne heure né, 
A toute doulceur destiné, 
Manna du ciel, céleste don, 
De tous biens fais le guerdonné. 
Et de noz maulx le vray pardon. 

Combien que J'ay leu en ung dit, 
Inimicum putes y a 
Qui te presentem laudahit, 
Toutteàbiz, non obstant cela, 
Oncques vray homme ne cela 
En son courage aucun grant bien. 
Qui ne le monstrast ca et là. 
On doit dire du bien le bien. 

Saint Jehan Baptiste ainsi le llst, 
Quant Taignel de Dieu descela, 
En ce faisant, pas ne meffist, 
Dont sa voix es tourbes vola, 
De quoy saint Andry Dieu loua, 
Qui de lui, cy ne scavoit rien. 
Et au filz de Dieu s'aloua, 
On doit dire du bien le bien , 

Envoyée de Jhesucrist, 



Digitized 



by Google 



126 POéilES DE CHARLES d'oRLÉANS. 

Rappelez sa jus par deçà 

Les povres que rigueur proscript, 

Et que fortune betourna ; 

Cy scay bien comment y m'en va, 

De Dieu, de vous, vie je tien, 

Benoist celle qui vous porta ; 

On doit dire du bien le bien. 

Cy, devant Dieu, fais congnoissance 

Que créature feusse morte. 

Ne fust vostre doulce naissance, 

En charité puissant et forte. 

Qui ressuscite et reconforte. 

Ce que mort avoit prins pour sien ;. 

Vostre présence me conforte. 

On doit dire du bien le bien. 

Cy vous rens toute obéissance, 
Ad ce faire,. raison me porte, 
De toute ma povre puissance, 
Plus n'est deul qui me desconforte, 
N'autre ennuy de quelconque sorte ; 
Vostre je suis, et non plus mien. 
Ad ce, droit et devoir m'enhorte , 
On doit dire du bien le bien. 

grâce et pitié très immense. 
L'entrée de paix et la porte, 
Some et bénigne clémence, 
Qui noz faultes toult et supporte ; 
Cy de vous louer me déporte. 
Ingrat suis, et je le maintien , 
Dont en ce refrain me transporte, 
On doit dire du bien le bien . 

Princesse, ce loz je vous porte. 
Que sans vous je ne feusse rien ; 
A vous et à vous m'en rapporte. 
On doit dire du bien le bien. 

Euvre de Dieu, digne, louée, 
Autant que nulle créature, 
De tous biens et vertuz douée, 
Tant d'esperit, que de nature. 
Que de ceulx qu'on dit d*aventure ; 
Plus que rubis noble, ou balais. 
Selon de Caton Tescripture, 
Pairem insequitur proies . 

Port asseuré, maintien rassis, 
Plus que ne peut nature humaine, 
Et eussiez des ans trente six. 
Enfance en riens ne vous demaine. 
Que jour ne le die et sepmaine , 
Je ne scay qui le me deffant ; 
Ad ce propoz ung dit raniaine , 
De saige mère, saige enfant. 

Dont résume ce que j'ay dit, 
Nova progenies cœlo. 
Car c'est du Poète le dit, 
Janyam d^mittitur alto. 
Saige Cassandre, bel Echo , 
Digne Judith, caste Lucresse, 
Je vous congnois, noble Dido, 
A ma seule Dame et maistresse. 

En priant Dieu, digne Pucelle, 
Qui vous doint longue et bonne vie, 
Qui vous ayme, ma Damoiselle, 
Ja ne coure sur lui envie ; 
Entière Dame, et assouvie, 
J'espoir de vous servir aincoys , 
Certes, se Dieu plaist que dévie 
Vostre povre escolier francoys. 

BALADE. 

Je meurs de soif empres de la fontaine ; 
Suffisance ay, et si suis convoiteux ; 
Une heure m'est plus d'une quarantaine ; 
Droit et parfait, je chemine boiteux; 
Très pacient, plus que nul despiteux ; 
Je retiens tout, et ce que j'ai, despars ; 
A moy cruel, et aux autres Piteux ; . 
Le neutre suis, et si tiens les deux pars. 

En doubte suis de chose très certaine ; 
Infortuné, je me repute eureux ; 
Vraye conclus une chose incertaine ; 
Rien je ne fois, et suis adventureux ; 
Feble me tiens, quant me sens vigoreux ; 
Plain de moisteur, tout tremblant au feu ars ; 
Doulx et béguin, de semblant rigoreux; 
Le neutre suis, et si tiens les deux pars. 

Quant dueil me prent, grand joye me domaine ; 
Par grant plaisir, je deviens langoreux ; 
Indigent suis, possident grant domaine ; 
Qui n'a nul goust, je le tiens savoreux , 
Qui m'est amer, de lui suis amoureux ; 
Ignorant suis, et si scay les sept ars ; 
En grant seurté, fort craintif et paoureux ; 
Le neutre suis, et si tiens les deux pars. 

l'envoy. 
Qui me loue, il m'est injurieux ; 
Je ne bouge, quant d'un lieu je me pars ; 
Par bien ouvrer, en vain labourieux ; 
Le neutre suis, et si tiens les deux pars. 

BALADE. 

Je meurs de soif auprès de la fontaine ; 
Tant plus mengue, et tant plus je me aftame; 

Povre d'argent, ou ma bourse en est plain<' : 
Marié suis, et si n'ay point de famé ; 
Qui me honnore, grandement me diffame ; 
Quant je vois droit, lors est que me devoye ; 
Pour loz et pris, je tiltre de diffame ; 
Grief desplaisir m'est excessive joye. 

Quant on me toult, richement on me estraine ; 
Dix mile onces ne me sont que une dragme ; 
Sec et brahaing, je porte fleur et graine ; 
En reposant, sur mer tire à la rame; 
Actaine suis en tous lieux on n'a ame ; 
Acompaigné, je n'ay qui me convoyé ; 
Toute entière est la chose que je entame, 
Grief desplaisir m'est excessive joye. 

En aspirant, je retiens mon alaine; 
Quant eur me vient, maleureux je me clame, 
Fort et puissant, flexible comme laine ; 
Transi d'amours sans avoir nulle dame ; 
Homme parfait, privé de corps et d'ame; 
Paisible suis, et ung chascun guerroyé; 
Mes ennemis plus que tous autres, ame ; 
Grief desplaisir m'est excessive joye. 

L*ENVOY. 

Mauvaise odeur m'est plus fleurant que basme; 
Pasmé de dueil, angoisseux me resjoye ; 
En eau plungié, je brûle tout en flame; 
Grief desplaisir m'est excessive joie. 

BALADE. 

Je n'ai plus soif," tarie est la fontaine, 
Repeu je suis de compétent viande, 
J'ai pris trêves aflîn que on ne me actaine, 
Dissimulant, fault que le hurt actende ; 
Adjoing des deux, sans que nul vilipende, 
Je festie l'un, à l'austre fois la moue; 

En ce faKdnt, pour éviter escande, 

Entre deux eaues, comme le poisson, noue. 

En grant travail j'ai frapé la quintaine, 

Jusques ung temps fault qu'à repos entende ; 

Pour obvier à voye trop haultaine, 

Le moyen tiens, affîn que ne descende, 

J'ai eu delay de payer mon amende, 

En couroux faint, couvertement me joue, 

En reculant pour mieulx saillir en lande, 

Entre deux eaues, comme le poisson, noue. 

Ne vert, ne meur, mon blé mangue en graine, 
Dueil et plaisir me tiennent en commande ; 
En divers lieux ca et là me pourmaine ; 
La moitié fois, quant tout l'en me commande ; 
A demy trait lors est que l'arc débande; 
Pour abréger, ne l'un ne l'autre loue, 
Participant de l'une et l'autre bande. 
Entre deux eaues, comme le poisson, noue. 

l'envoy. 
Par prière de affaictée demande. 
Interrogé se l'ung ou l'autre avoue, 
A ce respons, se aucun le me demande. 
Entre deux eaues, comme le poisson, noue. 

BALADE. 

(ViUon.) 

Je meurs de soif auprès de la fontaine ; 
Chault comme feu, et tremble dent à dent; 
En mon pays, suis en terre loingtaine ; 
Lez ung brasier, friconne tout ardent ; 
Nu comme ung ver, vestu en président; 
Je ris en pleurs, et actens sans espoir ; 
Confors reprens, en triste desespoir ; 
Je m'esjouys, et n'ay plaisir aucun ; 
Puissant, je suis sans force et sans povoir ; 
Bien recueilly, débouté de chascun. 

Rien ne m'est seur, que la chose incertaine ; 
Obscur, fors ce qui est tout évident; 
Doubte ne fais, fors en chose certaine ; 
Science tiens à soudain accident; 
Je gaigne tout, et demeure perdent ; 
Au point du Jour diz : Dieu vous doint bon soir ; 
Gisant envers, j'ai grant paour de cheoir; 
J'ai bien de quoy, et si n'eu ay pas ung ; 
Ëschoite actens, et d'omme ne suis hoir; 
Bien recueilly, débouté de chascun. 

De riens n'ay soing , si mets toute ma paine 
D'acquérir biens, et n'y suis prétendent ; 
Qui mieulx me dist, c'est cil qui plus m'actaine ; 
Et qui plus vray, lors plus me va bourdent ; 
Mon amy est qui me fait entendent, 
D'un cigne blanc, que c'est un corbeau noir ; 
Et qui me nuys, croy qu'il m'aide à povoir ; 
Bourde, vérité, aujourduy m'est tout ung ; 
Je retiens tout, riens ne scay concepvoir ; 
Bien recueilly, débouté de chascun. 

l'knvoï. 
Prince clément, or vous plaise savoir 
Que j'entens moult, et n'ay sens, ne savoir ; 
Parcial, suis à toutes lois commun ; 
Que fais je plus ? quoy ? les gaiges ravoir ; 
Bien recueilly, débouté de chascun. 

BALADE. 

Parfont conseil eœimium 
En ce saint livre, eœortatur. 
Que l'omme, in matrimonium, 
Folement non abutatur ; 
Raison, le sens hebetatur. 
De omni viro quoiqu'il soit ; 
Fol non crédit tant qu'il reçoit. 

Et constat, par ceste leccon, 
Pour conserver vim et robur. 

Prestai ne faire mot, ne son, 
Souffrir et escouter murmur ; 
Si conjunx clamât ad ce mur, 
tingat que pas ne le conçoit, 
Fol non crédit tant qu'il reçoit. 

Fortior multo que Sanson, 

En cest di^^xxM conjuncitur 

Contra de Venus Tescusson, 

Le plus fort bourdon pHcatur ,- 

I 

Sed quisquis pas ne le conçoit, 
Fol non crédit tant qu'il reçoit. 

l'envoy. 
Prince très saige, îegitur 
Quod astucior si decoit, 
Le mieulx nagent y mergitur ; 
Fol non crédit tant qu'il reçoit. 

BALADE. 

Je meurs de soif auprès de la fontaine ; 
J'ai très grant fain, et si ne puis mengier ; 
Je suis au bas en la maison haultaine, 
Et enchartré en ung très beau vergjer; 
En grant péril, et hors de tout dangier ; 
Les biens que j'ay, me font povre indigent ; 
En beau logis, ne me scay où logier ; 
Je gaigne assez, et si n'ay point d'argent. 

Je fais grant dueil, tristesse m'est loingtaine ; 
Dormir ne puis, et ne fais que songier ; 
Je suis tout sain, et ay fièvre quartaine ; 
Tout esdenté, mon frain me fault rongier, 
Vérité dy, et si suis mensongier ; 
Je suis recluz, hanté de toute gent ; 
Congneu de tous, et à tous estrangier; 
Je gaigne assez, et si n'ay point d'argent. 

' L« vers manque dans les manuscrits. 

Grant double fais de chose bien certaine; 
Incertain suis, et si en vueil jugier ; 
Ou champs eslroit, je jouste à la quintaine ; 
Non offensé, je me cuide vengier : 
Ung pesant faiz me semble très legier ; 
Je suis pailiart, et contrefay du gent ; 
Par trop couart, hardy comme un Ogier ; 
Je gaigne assez, et si n'ay point d'argent. 

l'bnvoy. 
Prince, je suy siche, pour abregier , 
Prodigue aussi, nonchallant, diligent, 
Assez subtil , plus simple que bergier. 
Je gaigne assez, et si n'ay point d'argent. 

BALADE. 

(Montbrelon Pt IU>bortet.) 

Je meurs de soif auprès de la fontaine ; 

Je trouve doulx ce qui doit estre amer ; 

J'ayme et tiens chier tous ceux qui me font haine, 

Je hé tous ceulx que fort je deusse amer ; 

Je loue ceulx que je deusse blasmer: 

Je prens en gré plus le mal que le bien ; 

Je vois querant ce qu'à trouver je doubte : 

Croire ne puis cela que je scay bien ; 

Je me tiens seur de ce dont plus jay doubte. 

Je prens plaisir en ce qui m'est atayne ; 
Ung peu de chose m'est grant comme la mer ; 
Je tiens de près, celle qui m'est loingtaine ; 
Je garde entier ce que deusse entamer; 
Saoul suis, de ce qui me fait affamer ; 
J'ay largement de tout, et si n'ay rien ; 
J'oublie €e que plus à cueur je boute ; 
Ce qui me lasche , me tient en son lien ; 
Je me tiens seur de ce dont plus j'ay doubte. 

Je tiens pour basse chose qui est haultaine; 
Je fuis tous ceulx que deusse reclamer, 

8 

Je croy plus tart le vray qu'une fredaine ; 
Tant plus suis froit, plus me sens enflamer; 
Quant j'ay bon cueur, lors je prens à pasmer ; 
Ce que j'aquiers, je ne tiens pas pour mien : 
Je prise peu ce qui bien chier me couste ; 
Sote manière m'est plus que beau maintien ; 
Je me tiens seur de ce dont plus j'ay doubte. 

l'bnvot. 
Prince, j'ay tout, et si ne scay combien ; 
J'atire à moy ce qui plus me déboute ; 
Ce que j'esloigne, m'est plus près qu'autre rien ; 
Je me tiens seur de ce dont plus j'ay doubte. 

BALAIE. 

Je meurs de soif auprès de la fontaine; 
Verbe normal, sans conjugacion : 
Congruité , de incongruité plaine ; 
Déclinable, sans declinacion ; 
Approprié par appellacion ; 
Déterminé, sans quelque terminance; 
Ou brief, ou long, sans variacion ; 
C'est plus fort fait, que ouvrer par ignorance. 

Mat et vaincu, je frape la quintaine ; 
Sans violance je fois invasion ; 
Afûrmatif d'une chose incertaine ; 
Silogisant sans proposicion; 
Meuf figure où n'a conclusion ; 
Emptimeme sans quelque consequance ; 
Convertible où n'a conversion ; 
C'est plus fort fait, que ouvrer par ignorance. 

J'ayme repos, et désire la paine ; 

Corruptible en generacion ; 

Le vray au faulx je duis et ramaine ; 

De maxime je fois oppinion ; 

Difûment je fois descripcion , 

Et l'acxîident je mue en substance ; 

Aveugle suis en clere vision ; 

C'est plus fort fait, que ouvrer pat ignorance. 

l'envoy. 
Tncomplexif, ayant complexion ; 
Irregulier, je suis de Tobservance ; 
Je suis actif, désignant passion ; 
C'est plus fort fait, que ouvrer par ignorance. 

Ou autrement je m'en iray mourant, 
Car je suis près d'avoir fièvre quartaine, 
Et va mon fait toujours en empirant. 

BALADE. 

(Maistre Jehan Caillau.) 

Je meurs de soif auprès de la fontaine; 
Tremblant de froit ou feu des amoureux ; 
Je suis tout sain en langueur et enpaine ; 
Et suis asseur, où tout est dangereux ; 
Tout mal, tout grief, m'est doulx et savoureux ; 
Plain de tourment, mené joyeuse vie , 
Et ce qui plaist à tous, ne me plaist mie ; 
En povreté, je suis très richement ; 
En engoisse, j'ay plaisance assovye ; 
Or jugiez donc se je vis plaisamment. 

Je suis joyeulx sans plaisance mondaine; 
Où chascun rit, pensif et douloreux ; 
Sans nul travail, si suis je hors d'alaine; 
Près de tout bien, suis le très langoreux ; 
Ce qui me plaist, est aspre et rigoreux ; 
J'ayme estre seul, et si vueil compaignie; 
Je dors assez, et suis en frénésie ; 
En desespoir j'ay grand allégement ; 
Ce qui est doulx, m'est plus amer que suye ; 
Or jugiez donc se je vis plaisamment. 

Je suis seigneur sans terre et sans demame; 
ïant plus ay biens, et plus suis maleureux ; 
Je meurs de fain, et ay ma grange plaine : 
Où tout est seur, si suis je très paoureux; 
Des plus vaillans et moins chevalereux ; 
Qui mal me fait, je lui rens courtoisie ; 
S'il fait beau temps, je demande la pluye; 
Se je meurs tost, si vis je longuement : 
En grant repos, plain de forsenerie ; 
Or jugez donc si je vis plaisamment. 

i/envoy. 
Prince, mon fait est droicte faerie, 
Je hay travail, et le repos m'ennuye ; 
Maintenant d'un, et tantost autrement; 
J'ay tous les jeux, et quicte la partie: 
Or jugez donc si je vis plaisamment. 

Ce qui est dou Ix, m'est plus amer que suye ; 
Quant gens n'ont rien, je vueil mordre sur eulx; 
Or regardez, et jugiez s'il m'ennuye. 

BALADE. 

(Simonnet Caillau.) 

Je meurs de soif auprès de la fontaine ; 
Costé plaisir, mon cueur plaint et souspire ; 
Tout arresté, sans marchier Ton me maine ; 
Rempli de deul, vouloir me prent de rire ; 
En plaisans lieux je n'ay si non martire ; 
A nul ne suis, et si fault que m'avoue ; 
Parler scay bien, et ne puis mon cas dire, 
Or regardez , se tel homme se joue. 

Croire ne vueil, et est chose certaine ; 
Sans me toucher, je sens que l'on me tire; 
En lit bien fait, là ne seuflfre que paine; 
Le chois ay eu, et est ma part la pire ; 
Sans avoir riens, j'ay tant qu'il deust sulïire ; 
Qui mal me fait, de cestui la me loue ; 
Près des joyeulx^ je ne me scay déduire; 
Or regardez, se tel homme se joue. 

Esgaré suis, et voy la voye plaine; 
Où tout est bien, assez treuve à redire ; 
Sens grant chaleur, ca et là me pourmaine ; 
Les yeulx bandez, en mirouer me mire ; 
Loingt de chault feu, je ne cesse de frire : 
Tel me flate qui puis me fait la moue ; 
Ce qui est mien, j'en voy ung autre sire ; 
Or regardez , se tel homme se joue. 

l'f.nvoy. 
J'ay piez et sens, et ne me scay conduire ; 
En beau chemin je suis cheut en la boue ; 
J'ayme estre à part, et compaignie désire ; 
Or regardez, se tel homme se joue. 

BALADE. 

En regardant vers le pays de France, 
Ung jour m'avint, à Dovre sur la mer, 
Qu'il me souvint de la doulce plaisance 
Que souloie ou dit pays trouver ; 
Si commencay de cueur à souspirer, 
Combien certes que grant bien me faisoit, 
De veoir France que mon cueur amer doit. 

Je m'avisay que c'estoit non^vance , 

De telz souspirs dedens mon cueur garder, 

Veu que je voy que la voye commence 

De bonne paix, qui tous biens peut donner : 

Pour ce, tournay en confort mon penser, * 

Mais non pourtant, mon cueur ne se lassoit 

Dé veoir France que mon cueur amer doit. 

Alors chargay, en la nef d'espérance, * 

Tous mes souhays en leur priant d'aler 

Oultre la mer, sans faire demourance , 

Et à France de me recommander ; 

Or nous doint Dieu bonne paix sans tarder, 

Adonc auray loisir, mais qu'ainsi soit. 

De veoir France que mon cueur amer doit. • 

L*ENVOY. 

Paix est trésor qu'on ne peut trop loer, 
Je hé guerre, point ne la doitprisier, 
Destourbé m'a longtemps, soit tort ou droit, 
De veoir France que mon cueur amer doit. 

BALADE. 

Priez pour paix, doulce Vierge Marie, 
Royne des cieulx, et du monde maistresse, 
Faictes prier, par vostre courtoisie. 
Saints et sainctes, et prenez vostre adresse 
Vers vostre fils, requerrant sa haultesse 
Qu'il lui plaise son peuple regarder, 

Que de son sang a voulu rachater , 
En déboutant guerre qui tout desvoye ; 
De prières ne vous vueilliez lasser, 
Priez pour paix, le vray trésor de joye. 

Priez, prelaz, et gens de saincte vie. 
Religieux, ne dormez en peresse, 
Priez, maistres, et tous suivans clergie. 
Car par guerre fault que Festude cesse ; 
Moustiers destruiz sont sans qu'on les redresse, 
Le service de Dieu vous fault laisser, 
Quant ne povez en repos demeurer ; 
Priez si: fort que briefment Dieu vous oye, 
L'Eglise voult à ce vous ordonner ; 
Priez pour paix, le vray trésor de joye. 

Priez, princes qui avez seigneurie, 

Roys, ducs, contes, barons plains de noblesse, 

Gentils hommes avec chevalerie. 

Car meschans gens surmontent gentillesse : 

En leurs mains ont toute vostre richesse, 

Debatz les font en hault estât monter, 

Vous le povez chascun jour veoir au cler, 

Et sont riches de voz biens et mon noyé, 

Dont vous deussiez le peuple supporter ; 

Prier pour paix, le vray trésor de joye. 

Priez, peuple qui souffrez tirannie. 
Car voz seigneurs sont en telle foiblesse, 
Qu'ilz ne pevent vous garder par maistrie, 
Ne vous aider en vostre grant destresse; 
Loyaux marchans, la selle si vous blesse, 
Fort sur le doz chascun vous vient presser, 
Et ne povez marchandise mener, 
Car vous n'avez seur passage, ne voye, 
Et maint péril vous convient il passer ; 
Priez pour paix, le vray trésor de joye. 

Priez, galans joyeulx en compaignie, 

Qui despendre desirez à larçesse, 
Guerre vous tient la ^urse dégarnie ; 
Priez, amans, qui voulez en liesse 
Servir amours, car guerre, par rudesse, 
Vous destourbe de voz dames hanter, 
Qui raainteffoiz fait leurs voloirs torner , 
Et quant tenez le bout de la courroye, 
Ung estrangier si le vous vient oster ; 
Priez pour paix, le vray trésor de joye. 

l'bntoy. 
Dieu tout puissant nous vueille conforter 
Toutes choses en terre, ciel et mer, 
Priez vers lui que brief en tout pourvoye, 
En lui seul est de tous maulx amender; 
Priez pour paix, le vray trésor de joye. 

BALADES DE PLUSIEl RS PROPOS. 

( Orléans contre Garancieres.) 

Je, qui îjuis Dieu des amoureux, 
Prince de joyeuse plaisance, 
A. toutes celles et à ceulx 
Qui sont de mon obéissance, 
Requier qu'a toute leur puissance 
Me viengnent aider et servir. 
Pour Toutrecuidance punir 
D'aucuns qui, par leur janglerie, 
Veulent, par force, conquérir 
Des grans biens de ma seigneurie. 

Car Garencieres, Tun d'entre eulx, 
Si dit en sa folle ventance. 
Pour faire le cheyalereux. 
Qu'avant hyer, par sa grant vaillance. 
Lui et son cueur d'une aliance, 
Furent devant beaulté courir ; 
Je ne luy vy pas sans faillir. 
Mais croy qu'il soit en resverie. 

Car si près n'oseroit venir 

Des grans biens de ma seigneurie 

Il dit qu'il est tant douloréux, 
Et qu'il est mort sans recouvrance ; 
Mais bien seroit il maleureux, 
Qui donnèroit en ce créance ; 
On peut veoir que celle penancc;. 
Qu'il lui a convenu souffrir, 
N'a fait son visaige pallir, 
Ne amaigrir de maladie, 
Ainsi se mocque, pour chevir 
Des grans biens de ma seigneurie. 

l'envoy. 
Sur tous, me plaist le retenir 
Roys des heraulx pour bien mentir; 
Cest office je lui octrie, 
C'est ce que lui veuil départir 
Des grans biens de ma seigneurie. 

BALADE. 

(Hespouse de Garencieres.) . 

Cupido, Dieu des amoureux, 
Prince de joyeuse plaisance. 
Moi, Garancieres, très soingneux 
De vous servir de ma puissance, 
Viens devers vous, en obéissance, 
Pour vous humblement requérir 
Que vous vueilliez faire punir 
Ung homme de mauvaise vie. 
Qui, contre raison, veult tenir 
Le droit de vostre seigneurie. 

C'est ung enfant malicieux. 

Où nul ne doit avoir fiance, 

Car il en a ja plus de deux 

Deceues, au pais de France, 

Dont vous deussiez prendre vengeanct.', 

Pour faire les autres cremir ; 
C'est le prince de bien mentir, 
Ainsné frère de janglerie, 
Qui, contre raison, veuU tenir 
Le droit de vostre seigneurie. 

Oncques Lucifer l'orgueilleux 
Ne fist si grant oultrecuidance. 
Quant il emprist d'estre envieux 
Sur le Dieu de toute puissance ; 
Il me semble que, par sentence, 
Vous le deussiea faire bannir 
De vostre court, sans revenir, 
Lui et sa faulse compaiguie, 
Qui, contre raison, veult tenir 
Le droit de vostre seigneurie. 

l'envoy. 
Prince, son doit avoir vaillance 
Pour mentir à grant habondance, 
Et pour faulseté maintenir, 
Vour verrez icellui venir 
A grant honneur, n'en doubtez mie, 
Qui, contre raison, veult tenir 
Le droit de vostre seigneurie. 

BALADE. 

En acquictant nostre temps vers jeunesse, 
Le nouvel an et la saison jolie. 
Plains de plaisir et de toute liesse, 
Qui chascun d'eulx chierement nous en prie; 
Venuz sommes en ceste mommerie, 
Belles, bonnes, plaisans et gracieuses, 
Prestz de dancer, et faire chiere lye. 
Pour resveiller voz pensées joyeuses. 

Or bannissiez de vous toute peresse, 
Ennuy, soussy avec merencolie, 
Car.froit yver, qui ne veult que rudesse, 

Est desconfit, et convient qu'il s'enfuye ; 
Avril et May amainent doulce vie 
Avec eulx ; pour ce, soyez songneuses 
De recevoir leur plaisant compaignie, 
Pour resveillier voz pensées joyeuses 

Venus aussi, la très noble Déesse, 
Qui sur femmes doit avoir la maistrie. 
Vous envoyé de confort à largesse, 
Et plaisance de grans biens enrichie, * 
En vous chargeant que, de vostre parti*», * 
Vous acquictiez sans estre dangereuses ; 
Aidiez vous veult sans que point votîs oublie. 
Pour resveiller voz pensées joyeuses. 

BALADE. 

Bien monstrez, printemps gracieulx, 
De quel mestier savez servir, 
Car yver fait cueurs ennuieux, 
Et vous les faictes resjouir; . 
Sitost, comme il vous voit venir, 
Lui et sa meschant retenue 
Sont contrams, et pretz de fuir, 
A vostre joyeuse venue. 

Yver fait champs et arbres vieulx. 
Leurs barbes de neiges blanchir, 
Et est si froit, ort et pluvieux, 
Qu'empres le feu convient croupir ; 
On ne peut hors des huis yssir. 
Comme ung oisel qui est en mue; 
Mais vous faictes tout rajeunir, 
A vostre joyeuse venue. 

Yver fait le souleil, es cieulx , 
Du mantel des nues couvrir; 
Or maintenant, loué soit Dieux, 
Vous este venu esclersir 

Toutes choses et embellir ; 
Yver a sa peine perdue, 
Car Pan nouvel Ta fait bannir, 
A vostre joyeuse venue. 

BALADE. 

BALADE. , 

Cueur, trop es plain de folie, 
Guides tu de t'eslongner 
Hors de nostre compaignie, 
Et en repos te logier ; 

BALADE. 

BALADE. 

Puisqu'ainsi est que vous alez en France, 
-Duc de Bourbon, mon compaignon très chier. 
Ou Dieu vous doint, selon la desirance 
Que tous avons, bien povoir besongner ; 
Mon fait vous vueil descouvrir et chargier 
Du tout en tout, en sens et en folie; 
Trouver ne puis nul meilleur messagier, 
Il ne faut ja que plus je vous en die. 

Premièrement, se c'est vostre plaisance, 
Recommandez moy, sans point Toublier, 
A ma Dame; ayez en souvenance. 
Et lui dictes, je vous pry et requier. 
Les maulx que'j'ay quant me fault eslongaier, 
Maugré mon vueU, sa doulce compaignie ; 
Vous savez bien que c'est de tel mestier, 
Il ne faut ja que plus je vous en die. 

Or y faictes comme j'ay la fiance. 
Car un amy doit pour l'autre veillier; 
Se vous dictes : Je ne scay, sans doubtance. 
Qui est celle ? vueilliez la enseignier. 
Je vous respons qu'il ne vous fault serchier, 
Fors que celle qui est la mieulx garnie 
De tous les biens qu'on sauroit souhaidier; 
Il ne faut ja que plus je vous en die. 

l'envoy. 
Sy ay chargié à Guillaume Cadier 
Que,Tpar de la, bien souvent vous supplie; 
Souviengne vous du fait du prisonnier. 
Il ne faut ja que plus je vous en die. 

BALADE. 

Mon gracieulx cousin. Duc de Bourbon, 
Je vous requier, quant vous aurez loisir. 
Que me faictes, par balade ou chancon , 

De vostre estât aucunement sentir; 

Car quant à moy, saichiez que, sans mentir, 

Je sens mon cueur renouveller de joye, 

En espérant le bon temps à venir, 

Par bonne paix que brief Dieu nous envoyé. 

Tout crestian qui est loyal et bon, 

Du bien de paix se doit fort resjoir, 

Veu les grans maulx, et la destruction , 

Que guerre fait par tous pays courir ; 

Dieu a voulu Crestianté punir, 

Qui a laissié de bien vivre la voye, 

Mais puis après, il la veult secourir, 

Par bonne paix que brief Dieu nous envoyé. 

Et pour ce la, mon très chier compaignon , 

Vueilliez de vous desplaisance bannir. 

En oubliant vostre longue prison. 

Qui vous a fait mainte doleur souffrir ; 

Merciez Dieu, pensez de le servir, 

Il vous garde de tous biens grant monljoye, 

Et vous fera avoir vostre désir, 

Par bonne paix que brief Dieu nous envoyé. 

l'bnvoy. 
Resveilliez vous en joyeulx souvenir. 
Car j'ay espoir qu'encore je vous voye, 
Et moy aussy en confort et plaisir. 
Par bonne paix que brief Dieu nous envoyé. 

BALADE. 

Mon chier cousin, de bon cueur vous mercie, 
Des blancs connins que vous m'avez donnez ; 
Et oultre plus, pour vray vous certifQe, 
Quant aux connins, que dictes qu'ay amez, 
Hz sont pour moy, plusieurs ans a passez, 
Mis en oubly; aussi mon instrument 
Qui les servoit, a fait son testament, 
Et est retrait, et devenu hermite; 

II dort tousjours, à parler vrayement, 
Comme cellui qui en riens ne prouffite. 

Ne parlez plus de ce, je vous en prie, 
Dieux ail Tame de tous les trespassez ! 
Parler vault mieulx, pour faire chiere lye, 
De bons moreeaulx et de Mans pastez, 
Mais qu'ilz soient tout chaudement tastez; 
Pour le présent, c'est bon esbatement, 
Et qu'on ait vin pour nectier la dent ; 
En char crue mon cueur ne se delicte, 
Oublions tout le vieil gouvernement, 
Comme cellui qui en riens ne proufite. 

Quant Jeunesse tient gens en seigneurie, 

Les jeux d'amours sont grandement prisez ; 

Mais Fortune qui m'a en sa baillie. 

Les a du tout de mon cueur déboutez ; 

Et désormais, vous et moi excusez 

De tels esbatz serons legierement. 

Car faiz avons nos devoirs grandement 

Ou temps passé ; vers Amours me tiens quicte, 

Je n'en vueil plus, mon cueur si s'en repent, 

Comme cellui qui en riens ne proufite. 

r/ENVOY. 

Vieulx soudoiers avecques jeune gent. 
Ne sont prisiez la valeur d'une micte; 
Mon office résine plainement. 
Comme cellui qui en riens ne proufite. 

BALADE, 

Dame qui cuidiez trop savoir. 
Mais vostre sens tourne en folie, 
Et cuidiez les gens décevoir, 
. Par vostre cautelle jolie ; 
Qui croiroit vostre chiere lie, 
Tantost seroit pris en voz las, 

Ce seroit très hastivement, 
S'il en estoit à mon vouloir. 

Chascun doit estre bien enclin 
Vers la paix, car certainement 
Elle départira butin . 
De grans biens à tous largement ; 
Guerre ne sert que de tourment. 
Je la hé, pour dire le voir, 
Bannie seroit plainement, 
S'il en estoit à mon vouloir. 

L*ENVOY. 

Va, ma balade, prestement 
A Saint Orner, monstrant comment 
Tu vas pour moy ramentevoir 
Au Duc à qui suis loyaument, 
Et tout à son commandement, 
S'il en estoit à mon vouloir. 

BALADE. 

(RespoDce de Bourgoigne à Orléans ) 

S'il en estoit à mon vouloir, 
Mon maistre et amy sans changier, 
Je vous asseure, pour tout voir, 
Qu'en vo fait n'auroit nul dangier ; 
Mais par deçà, sans actargier. 
Vous verroye hors de prison, 
Quicte du tout, pour abregier, 
En ceste prasente saison. 

Se tel don povez recevoir 
Par la grâce Dieu, de legier 
Pourrez tel à paix esmouvoir. 
Qui la désire eslongier; 
Nul contre n'osera songier. 
Car confort aurez bel et bon, 
Se Dieu nous veult assoulagier. 
En ceste présente saison. 

Mectons nous en nostre devoir 
Qu'en paix nous puissions herbergier; 
Il n'est ou monde tel manoir, 
Qui desir a de s'y logier ; 



Digitized 



by Google 



154 POÉSIES DE CHARLES D'ORLÉANS. 

Je VOUS en requier humblement, 
De cueur, de corps et de puissance. 

Et, sans plus despendre langaige, 
A cours mots, plaise vous penser 
Que vous laisse mon cueur en gaige 
Pour tousjours, sans jamais faulser ; 
Si me veuillez recommander 
A ma cousine, car créiez 
Que en vous deux, tant que vivrez, 
J'ay mise toute ma fiance ; 
Et vostre party loyaument 
Tendray, sans faire changement, 
De cueur, de corps et de puissance. 

l'bnvoy. 
Or y perra que vous ferez, 
Et se point ne m'oublierez, 
Ainsi que j'y ai espérance. 
Adieu vous dy présentement, 
Tout Bourgongnon sui vrayement, 
De cueur, de corps et de puissance. 

BALADE. 

(Responce de Bourgoigne à Orléans.) 

De cueur, de corps et de puissance , 
Vous mercie très humblement 
De vostre bonne souvenance. 
Qu'avez de moi soingneusement ; 
Or povez faire entièrement 
De moy, en tout bien et honneur, 
Comme vostre cueur le propose, 
Et de mon vouloir soyez seur, 
Quoy que nul dye, ne deppose* 

Ne mectez point en oubliancc 
L'estat et le gouvernement 
De la noble maison de France, 
Qui se maintient piteusement ; 
Vous saurez tout, quoy et comment : 

Je n'en dy plus pour le meiilrar, 
Mais on en dit tant et expose, 

Se je vueil brief achever, 
En bons termes, ma matière. 

Or, gentil Duc Bourgongnon, 
De ce cop vùeilliez m'aydier, 
Comme mon entencion 
Est vous servir et amer, 
Tant que vif pourray durer ; 
En vous ay fiance entière, 
Que m'ayderez à finer, 
En bons termes, ma matière. 

l'envoy. 
Mes amis fault esprouyer, 
S'ilz vouldront â ma prière, 
Me secourir pour mener, 
En bons termes, ma matière. 

BALADE. 

J'ay tant joué avecques Aage 
A la paulme, que maintenant 
J'ay quarante cinq, sur bon gaige 
Nous jouons, non pas pour néant; 
Assez me sens fort et puissant 
De garder mon jeu jusqu'à cy. 
Ne je ne crains riens que Soussy. 

Car Soussy tant me descourage 
De jouer, et va estouppant 
Les cops que fiers à l'avantage, 
Trop seurement est rachassant ; 
Fortune si lui est aidant , 
Mais Espoir est mon bon amy, 
Ne je ne crains riens que Soussy. 

Vieillesse de douleur enrage, 
De ce que le jeu dure tant, 
Et dit en son félon langage, 
Que les chasses dorénavant 

Merchera, pour m'estre nuisant ; 
Mais ne m'en chault, je la defl^, 
Ne je ne crains riens que Soussy. 

l'knvoy. 
Se bon leur me tient convenant, 

BALADE. 

Amour qui tant a de puissance, 
Qu'il fait vieilles gens rassoter, 
Et jeunes plains d'oultrecuidance, 
De tous estas se scet meller ; 
Je Tay congneu pieca au cler. 
Il ne fault ja que je le nye, 
Parquoj dis et puis advouer 
Ce n'est fors que plaisant folie. 

A droit compter, sans decevance, 
Quant ung amant vient demander 
Confort de sa dure grevance, 
Que vouldroit il faire, ou trouver? 
Cela, je ne Tose nommer; 
Au fort, il faut que je le die, 
Ce qui fait le ventre lever. 
Ce n'est fors que plaisant folie. 

Bien scay que je fais desplaisance 
Aux amoureux, d'ainsi parler, 
Et que j'acquier leur malvueillance; 
Mais, s'il leur plaist me pardonner. 
Je leur prometz qu'au par aler. 
Quant leur chaleur est refroidie, 
Hz trouveront que, sans doubter. 
Ce n'est fors que plaisant folie. 

l'bnitoy. 
Prince, quant ung prie d'amer^ 
Se l'autre si veult accorder. 
Il n'y a plus sans mocquerie. 
Laissiez les ensemble jouer, 
Ce n'est fors que plaisant folie. 

BALADE. 

(Orléans à Bourgoigoe.) 

Beau frère, je vous remercie. 
Car aidié m'avez grandement; 

Et, oultre plus, vous certiffie 
Que j'ay mon fait entièrement ; 
Il ne me fault plus riens qu'argent, 
Pour avancer tost mon passaige, 

El VOUS pry que vueillez penser 
Que je seray , toute ma vie, 
Vostre loyaument, sans faulser. 

Tous maulx de vous je voiz disant, 
Pour aveugler leur faulse eavie; 
Non pourtant, je vous ayme tant, 
Ainsi m'aid la Vierge Marie, 
Que je pry Dieu qu'il me mauldie, 
Se ne trouvez, au par aler. 
Que vueil estre, quoy que nul die, 
Vostre loyaument , sans faulser. 

Gaignez envers moy mal talant, 
A celle fin que nul n'espye 
Nostre amour, car par ce faisant, 
Sauldray hors du mal qui m'anuye; 
Mais faictes que bonne foy lye 
Nos cueurs, qu'ilz ne puissent muer, 
Car mon vouloir vers vous se plye, 
Vostre loyaument, sans faulser. 

Vous et moy avons maint servant. 
Que convoitise fort mestrie; 
Il ne fault pas, ne tant ne quant, 
Qu'ilz saichent nostre compaignie; 
Peu de nombre fault que manye 
Noz faiz secrez par bien celer, 
Tant qu'il soit temps qu'on me publie 
Vostre loyaument, saos faulser. 

Tout mon fait saurez plus avant. 
Par le porteur en qui me fye ; 
Il est loyal et bien saichant. 
Et se garde de janglerie ; 
Créez le de vostre partie. 
En ce qu'il vous doit raconter, 
Et me tenez, je vous en prie, 
Vostre loyaument, sans faulser. 



Digitized 



by Google 



POÉSIES OB CHARLES d'OELÉANS. K»! 

l'entoy. 
Dieu me fiere d'espidimie, 
Et ma part es cieulx je renye, 
Se jamais vous povez trouver 
Que me fieugne, par tromperie, 
Vostre loyaument, sans faulser. 

BALADE. 

Par les fenôstres de mes yeulx, 
Le chault d'amours souloit passer ; 
Mais maintenant que deviens vieulx, 
Pour la chambre de mon penser, 
En esté freschement garder, 
Fermées les feray tenir ; 
Laissant le chault du jour aler 
Avant que je les face ouvrir. 

Aussi en y ver le pluvieux , 
Qui vens et broillars fait lever, 
L'air d'amour epidimieux 
Souvent parmy se vient bouter; 
Si fault les pertuis estouper, 
Par où pourroit mon cueur ferir, 
Le temps verray plus net et cler, 
Avanî que je les face ouvrir. 

Désormais en sains et seur lieux, 
Ordonne mon cueur demourer. 
Et par Nonchaloir, pour le mieulx. 
Mon medicin soy gouverner; 
S'Amour à mes huys vient hurter, 
Pour vouloir vers mon cueur venir, 
Seurté lui fauldra me donner. 
Avant que je les face ouvrir. 

l'envoy. 
Amours, vous venistes frapper 
Pieca mon cueur, sans menacer; 
Or, ay fait mes logis bastir 
Si fors que n'y pourrez entrer, 
Avant que je les face ouvrir. 

BALADE. 

Ung jour à mon cueur devisoye. 
Qui en secret à moy parloit, 

Mon cueur bien eifacier pourroit, 
Mais qu'eust visité ses papiers. 

l'bpîvoy. 
Amours savoir ne me devroit 
Mal gré, se blasme ses mestiers, 
Il verroit mon gaing bien estroit, 
Mais qu'eust visité ses papiers. 

BALADE. 

En tirant d'Orléans à Blois, 
L'autre jour par eaue venoye, 
Si rencontray , par plusieurs foiz, 
Vaisseaulx, ainsi que je passoye, 
Qui singloient leur droicte voye, 
Et aloient legierement, 
Pour ce qu'eurent, comme veoye, 
A plaisir et à gré, le vent. 

Mon cueur, penser et moy, nous trois, 
Les regardasmes à grant joye, 
Etdist mon cueur à basse voie: 
Voulentiers en ce point feroye, 
De Confort la voille tendroye, 
Se je cuidoye seurement 
Avoir, ainsi que je vouldroye, 
A plaisir et à gré, le vent. 

Mais je trouve le plus des mois 
L'eaue de Fortune si quoye. 
Quant ou bateau du monde vois, 
Que, s'avirons d'Espoir n'avoye. 
Souvent en chemin demourroye. 
En trop grant ennui longuement. 
Pour néant en vain actendroye, 
A plaisir et à gré, le vent. 

l'bnvoy. 
Les nefz dont cy devant parloye, 
Montoient, et je descendoye 

Contre les vagues de tourment ; 
Quant il lui plaira, Dieu m'envoye, 
A plaisir et à gré, le vent. 

BALADE. 

L'autre jour je fis assembler 



Digitized 



by Google 



166 POÉSIBS DE CHARLES U'oRLÉANS. 

BALADE. 

(Orléans.) 

Bon régime sanitatis 
Pro vobis, neuf en mariage, 
Ne de vouloirs effrenatis, 
Abusez nimis en mesnage ; 
Sagaciter menez l'ouvrage , 
Ainsi fait homo sapiens^ 
Testibus les phisiciens. 

Premièrement, caveatis 
De C...U trop à oultraige; 
Car, se souvent hoc agatis, 
Conjunx le vouldra par usaige 
Chalenger, velud heritaige, 
Jut erit quasi hors du sens, 
Testibuê les phisiciens. 

Ouitre plus, non faciatis 
Ut Philomena ou boucaige ; 
Se voz amours habeatis, 
Oui siffle carens de couraige 
Cantendiy mais monstrez visaige 
Joyeulx, et silis paciens; 
Testibus les phisiciens. 
l'envoy. 
Prince, miscui en potaige 
Latinum et francois langaige, 
Docenê loyaulx advisemens, 
TesUbus les phisiciens. 

BALADE. 

Du régime quod dedistis, 
Cognoscens que très saigement 
Afe, Monseigneur, docuislis, 
Je vous remercie humblement ; 

Mais d'ainsi faire seurement, 
Numquam uxor concordahiU 
Hoc mains desbas generabit. 

Je ne scay si bien nomstis 
L'infinie peine et tourement, 
In quibus me posuislis , 
Se je croy vostre enseignement ; 

Tost est à fol, son parler dommageux ; 
Tost voions nous Forgueilleux surmonté; 
Tost dit helas, qui se voit tourmenté ; 
Tost ennuyé, ce qu'on ne peut parfaire; 
Tost octroie, qui en a voulenté ; 
Tost est deffait, qui veult autruy deflfaire. 

Tost est passé, ung plaisir soulageux; 
Tost est villain de mesdire apresté ; 
Tost est baillé, ung mal contagieux ; 
Tost se tarist, jeunesse et beaulté ; 
Tost est pensif, qui a nécessité ; 
Tost est paillart, qui le veult contrefaire ; . 
Tost vient l'y ver, tost se passe Testé; 
Tost est deffait qui veult autruy deffaire. 

l'epcvot. 
Tart est rendu, argent qui est preste ; 
Tart vient à bien, homme de mal afaire ; 
Tart deffié, qui est ja conquesté ; 
Tost est deffait qui veult autruy deflfaire. 

BALADE. 

(Haistre Berthault de ViUebresme.) 

Tost fut Priam, puissant Roy couronné, 
Tost fut destruit et toute sa lignée ; 
Tost fut Saturne à mal habandonné ; 
Tost fut Echo en amours refusée ; 
Tost Leander périt en mer salée ; 
Tost dévia la noble Rosemonde; 
Tost fut Dido, d'amours déshéritée; 
Tost se passe la joye de ce monde. 

Tost délaissa Paris, Œnone; 
Tost fut Biblis en fontaine muée ; 
Tost deftlora Bacchus, Erigone; 
Tost fut Jason ennuyé de Medée; 
Tost fut Philis pendue et estranglée ; 
Tost finerent Guischart et Sigismonde : 

Tost prinl jadis Atropos, Dyopée ; 
Tost se passe la joye de ce monde. 

Tost fut Saul, Roy des Juifz ordonné, 
Tost se navra à mort de son espée; 
Tost fut Pheton de fouldre environné ; 
Tost fut ravie Hélène en Citharée , 

Et mainte haulte loy donnée ; 

Qui fut sans per, choisit adoncques ; 

Si euz, comme par destinée, 

A mon gré la meilleure née 

Qui en France se trouvast oncques. 

Comme ma Dame, ma maistresse 
Et ma terrienne Déesse, 
Tousjours la sers, et l'ay servie ; 
. Car il m'a, par deffense expresse, 
Commandé lui faire promesse 
D'estre sien pour toute ma vie; 
Car tant ma pensée a ravie. 
Et à la chérir asservie, 
Que je ne pourroye, sur m'ame, 
D'aultre jamais avoir envie, 
Tant feust elle bien assouvie, 
Si fort lui a pieu que je Tame. 

Mais ainsi m'en va, que depuis 
Qu'à elle donné je me suis. 
Je ne peuz avoir bi^, nejoye, 
Fors que tous maulx et tous Ënnuys, 
Qui à toute heure, jours et nuys. 
Me tourmentent où que je soye. 
Tant que ne scay que faire doye; 
Et semble, se dire Tosoye, 
Qu'ilz ayent tous ma mort jurée; 
Se voslre bonté n'y pourvoye, 
Force sera que par eulx voye 
Finer ma vie maleurée. 

Pource que souvent ne la voy, 
T^ plus que je puis, sur ma foy, 
Je ne fais qu'en elle penser; 
Savez vous la cause pourquoy ? 
En espérant que mon ennoy 
Se deust aucunement cesser ; 
Mais il ne me veult délaisser, 

Car plus en elle est mon penser, 
Et plus de doleur me court seure, 
Qui m'est si très dure à passer, 
Que je désire trespasser 
Plus de mille foiz en une heure. 

Que je sceusse prendre plaisir 
En riens qui soit, fors desplaisir, 
Las ! je ne pourroye loing d'elle ; 
Car c'est celle que mon désir 
M'a fait, pour maistresse choisir, 
Comme s'il n'en feust point de telle, 
Tout mon bien et mal vient de celle ; 
Ainsi, comme il plaist à la belle. 
Il n'en est qu'à sa voulenté ; 
Et ne cuidez pas que vous celle 
Que ce ne soit celle qu'appelle. 
Devant chascun, ma Leauté. 

Puisque je l'ame si tresfort. 

N'a pas doncques Amours grant tort ? 

De moy faire tant endurer, 

Ou dire fault qu'il soit d'accort. 

Que pour trop amer prengne mort, 

Ou moy faire désespérer; 

Quant pour plaindre, pour souspirer, 

Pour mal qu'il me voye tirer, 

Il ne m'en a que pis donné ; 

En ce point me fault demeurer, 

Car mieulx vault ainsi qu'empirer; 

Veez là comment suis gouverné ! 

Helas ! ce qui plus me tourmente, 
Et dont fault que plus de dueil sente, 
C'est la grant doubte que je fais. 
Que je défaille à mon entente. 
Et que dutout perde l'actente 
De mes tant desirez souhais ; 
Carjesuisseur, plus qu'oncques mais, 

Que si par vous ne sont parfais, 
User ma vie me fauldra, 
En languissant desoresmais ; 
Comme cil à qui, pour jamais, 
Toute plaisance deffauldra. 

Et quant devers Amours je viens 
Lui compter les maulx que soustiens, 
En lui requérant allegance. 
Il me respond : Je n'y puis riens, 
Mais va t'en au duc d'Oruens, 
Que fors lui, n'en a la puissance; 
Fay donc qu'ayes son accointançe, 
Et te metz en sa bienveillance ; 
Car, se tu le puis faire ainsi. 
Tu ne dois point faire doubtance, 
Que de ta dure desplaisance. 
Il n'en ait voulentiers merci. 

A vous doncques me fault venir, 
Et vostre du tout devenir, 
Puisque vous avez ce povoir. 
Que de moy faire parvenir 
Au plus haut bien qui avenir 
Me peut jamais, à dire veoir ; 
Pourquoy il vous plaise savoir. 
Que se vous y faictes devoir. 
Et voulez à mon fait entendre, 
Tellement que je puisse avoir 
Celle qui tant me plaist à voir, 
Vostre à lousjours je m'iray rendre. 

Or n'oubliez pas, Monseigneur, 
Vostre très humble serviteur ; 
Mais escoutez mes dolans plains, 
Desquieulx je vous fais la clameur. 
Et vueillez, par vostre doulceur. 
Que par vous ilz soient estains, 
Car croiez qu'ilz ne sont pas fains^ 

Ains pires avant plus que mains ; 
Puis me donnez, de vostre grâce, 
Je vous en pry à jointes mains. 
Tel responce que, soirs et mains. 
Tout mon vivant joyeulx me face. 

AUTRE LECTRB EN COMPLAINTE FAISANT RESPONCE AU OIT PREDBT. 

Fredet, j'ay receu vostre lectre, 
Dont vous mercie chierement. 
Ou dedens avez voulu mectre 
Vostre fait bien entièrement ; 
Fier vous povez seurement 
En moy, tout, non pas à demy ; 
Au besoing congnoist on Tamy. 

S'Amour tient vostre cueur en serre. 
Ne vous esbahissez en rien; 
Il n'est nulle si forte guerre 
Qu'au derrain ne s'appaise bien ; 
Amour le fait, comme je tien. 
Pour esprouver mieulx vostre vueil, . 
Grantjoye vient après grant dueil. 

Se vous dictes : Las ! je ne puis 

Une telle doleur porter ; 

Je vous respons : Beau Sire, et puis 

Vous en voulez vous depporter, 

Ouiau Dieu d'amours rapporter? 

L'un des deux fault, se m'aist Dieux, voire; 

Puisqu'il est trait, il le fault boire. 

Guidez vous, par dueil et courroux, 
Ainsi gangner vostre vouloir? 
Nennil, ce ne sont que coups roux 
Qu'Amours met tout en nonchaloir; 
De riens ne vous pevent valoir, 
Et se les couchez en despense, 
Trop remaint de ce que fol pense. 

10. 

Voulez VOUS rompre votre teste 

Contre le mur ? ce n'est pas sens ; 

Il faut dancer, qui est en Xeste; 

Certes, autre raison n'y sens; 

Et pour ce la, je me consens 

Que souffrez qu'Amours vous demaine; 

Grant bien ne vient jamais sans paine. 

Mais de voz doîeurs raconter 
Faictes bien, ainsi qu'il me semble, 
Et les assommer et compter 
Devant Amours ; car il ressemble 
A Tostellier qui met ensemble, 
Et tout dedens son papier couché; 
Pour parler est faicte ja bouche. 

De pieca je fuz en ce point, 
Encore pis, loing d'allegence; 
Touteffoiz ne vouluz je point, 
De moy mesmes, faire vengence ; 
Mais chauldement, par diHgence, 
Pourchassay et playday mon feit; 
Peu gangne cellui qui se tait. 

Et pour ce que la lectre dit 
Qu'Amours veult que vers moy tirez, 
De moy ne serez escondit, 
S'aucune chose desirez 
A vostre bien, quant l'escriprez ; 
Paine mectray, d'entente franche, 
Que l'ayez de croq ou de hanche. 

Combatez, d'estoc et de taille, 
Vostre dure merencolie, 
Et reprenez, commant qu'il aille, 
Espoir, confort et chiere lie ; 
De ne vous oublier me lie, 
Autant en ce que puis et doy. 
Que se me teniez par le doy. 

Or retournons à mon propos, 
Et ne parlons plus de cecy. 
Vray est que je suis en repos 
D^amours, mais non pas de Soussy ; 
Et pour ce, je vous vueil aussy 
De me conseillier travaillier, 
L'ami doit pour Tautre veillier. 

Soussy maintient que c'est raison 
Qu'il ait sur tous vers moy puissance ; 
Nonchaloir dit qu'en ma maison, 
Vault mieulx qu'il ait la gouvernance, 
Car il ramènera Plaisance, 
Que Soussy a bannye à tort, 
Sans resveillier le chat qui dort. 

Soussy respond qu'estre ne peut. 
Tant qu'on est ou monde vivant, 
Car Fortune partout s'esmeut, 
Et est à chascun estrivant. 
En tous lieux va mal escrivant, 
Et toutes choses met en doubte; 
Elle a beaux yeulx et ne voit goûte. 

Si ne scay que je doye faire, 
Ne lequel d'eulx me laissera; 
Car, veu que tousjours j'ay affaire, 
Soussy jamais ne cessera. 
Mais mon plaisir rabessera, 
En quelque place que je voyse; 
Bien est aise, qui est sans noyse. 

Quant en nonchaloir je m'esbas. 
Et desplaisir vueil débouter. 
Jamais ne scay parler si bas 
Que Soussy ne viengne escouter ; 
Las ! je le doy tant redoubter. 
Car à tort souvent me ravalle ; 
Mais sans mascher fault que l'avalle. 

Je ne scay remède quelconques, 
Quant ay mis ces choses en poys, 
Pour tous deux contenter adoncques, 
Fors les faire servir par moys ; 
Mandez moy sur ce quelquefoys, 
Fredet, bon conseil par vostre ame, 
Foy que devez à vostre Dame. 

RESPONCB DE FRBBBT AU DVC d'ORLBANS. 

Monseigneur, j'ay de vous receu, 
Et aussi de mot à mot leu, 
Une lectre qu'il vous a pieu 
Moy rescripre, touchant mon fait, 
Par laquelle j'ay apperceu 
Le bon vouloir qu'avez eu 
Vers moy tousjours, qui n'est pas peu , 
Dont tout mon dueil avez deffait; 
Et oultre plus comme j'ay veu, 
Avez voulu que j'aye sceu, 
De quoy il ne m'a point despieu, 
Ce qui tant vous griefve, ou refait; 
Sur quoy, de vous obéir meu, 
Non pas ainsi comme il est deu. 
Mais du tout au mieulx que j'ay peu, 
Mon conseil tel quel vous ait fait : 

Vous plaigniez de la rigueur. 

Et aigreur. 
Que vous fait, par sa fureur. 

Et chaleur, 
Celluy que nommez Soussy, 
Qui sans cause et sans couleur, 

Et langueur. 
Par son ennuyeux labeur 

Et maleur, 
Vous tourmente sans ipercy ; 
Dont par force de douleur 

Vostre cueur 

Est noyé par grant langueur, 

Tout en pleur, 
Et souvent devient transy ; 
Puis racontez, Monseigneur, 

Quel douleeur, 
Nonchaloir, par son bon eur 

Et valeur, 
Se offre vous faire aussi. 

De Soussy vous vueil escripre, 
Cest ung très merveilleux sire, 

Et fault dire 
Que cellui n'a pas couraige 

D'omme saige. 
Qui veult qu'avec lui demeure, 
Car il ne sert que de nuyre, 
Et ne pense, ne désire 

Qu'à destruire. 
Et fait à chascun dommaige, 

Etoultraige; 

Ne lui chault qui vive ou meure, 

Et fut il seigneur d'empire. 
Ou qui que soit, tout fait frire, 

Et martire; 
Tant qu'il est en son servaige, 

Avantaige 
N'a nul, je le vous assure, 
Mille maulx, tous d'une tire. 
Ne lui pevent trop suffire; 

Il n'est pire. 
Tant fait de tourmenter raige, 

Etenraige 
Qu'à son gré tout ne demeure. 

Soussy toult d'estre joyeulx. 
Et fait merencolieux 
Par tous lieux, 

Et bien souvent ftirieux, 
Tous ceulx où il a puissance ; 
Par lui les biens gracieux 
Deviennent mal gracieux ; 

Jeunes, vieux, 
Tout fait trouver ennuyeux 
A qui plaist son accointa nce; 
Puis, par sa grande savance. 

Il avance 
Autour d-eulx Désespérance 
Qui, par ses diz ennuyeux, 
Et ses faiz malicieux 

Et crueux, 
Les met en ceste créance, 
Que jamais ilz n'auront mieulx ; 
Lors sont à tel desplaisance, 
Que plus seroit leur plaisance, 

Sans doubtance, 
Brief mourir qu'estre mais tieulx. 

Se les maulx compter vouloye, 
Et la puissance en avoye. 
Que Soussy vous feroît bien ; 
Mais à quoy Tentreprendroye ? 
Car certes je ne sauroye 
D'un an vous dire combien, 
Et pour ce, à tant je m'en tien ; 
Et maintenant je revien, 
Pour faire vostre vouloir, 
A parler, se j'en scay rien, 
Du grant aise, du hault bien, 
Lequel donne Nonchaloir. 

Qui à Nonchaloir s'adresse. 
Et tout, pour estre sien, lesse 

Etdelesse; 

En leesse, 
Sans que jamais mal le blesse», 

Pourra sa vie passer. 

Dueil, courroux, soussy, aspresse, 

Et tous cettlx de leur promesse, 

Soit tristesse, 

Ou destresse, 

Ou rudesse, 
Qui de mains grever ne cesse, 
Tous les fait avant passer. 

Contre lui n'ont hardiesse ; 
Il les vaint, par sa sagesse. 

Et abesse 

Leur duresse. 

Leur haultesse; 
Nul ose lui faire presse, 
N'encontre lui s'amasser, 
Car il maine joye en lesse, 
Oui le deffent d'eulx sans cesse , 

Par prouesse; 

Or doncqu'essQ? 
Est il au monde richesse 
Qui sceut ung tel bien passer ? 

De lui vient plaisante vie 

Qui desvie 
Dueil, soussy, de toute place, 
De repos aise assouvie. 

Sans envie 
De bien qu'à autruy se fiace, 
Les autres bonnes efface, 

Et defface. 
Tout est en joye ravye. 
Tout fait a joyeuse face, 

Dont la grâce 
De vous a bien desservye. 

Nonchaloir , de sa nature , 
Lui soit fortune ou non dure, 
L'un et l'autre tout endure, 

Et prent en gré Tavanture, 
Car il ne tient d'ame conte ; 
Joye, dueil, paix ou murmure, 
Gangner, perdre sans mesure, 
Soit à tort, ou par droicture, 
Tout lui est ung, je vous jure; 
Ne lui chault s'il besse ou monte, 
Ou se moindre le surmonte, 
D'un chascun à son gré compte, 
De quanque lui vient n'a honte. 
Soit bien ou mal, rien n'en compte , 
A tout faire s'avanture. 
Autant lui est Roi que Conte, 
La cause est, comme il raconte, 
Car à nulluy ne rent compte; 
Et pour ce, la fin de conte, 
Tousjours sa vie en paix dure. 

Pourquoy, servir je vous conseille 
De nostre maistre Nonchaloir; 
Et bannissez, vueille ou non vueille, 
Soucy, sans plus vous en chaloir ; 
De lui mieulx ne povez valoir. 
Mais soit hors de vostre mémoire; 
Qui demande conseil doit croire. 

Je vous supply qu'il vous suffise, 

Et aussi il ne vous desplaise, 

D'une question qu'ay cy mise, 

D'un mien amy très en malaise; 

Dont, Monseigneur mais qu'il vous plaise, 

Vostre conseil avoir m'en fault; 

L'advis de deux mieulx que d'un vault. 

Celluy que dy est si espris 
D'une tant belle, bonne Dame, 
Qu'il ne pourroit estre pris 
Tellement si très fort il ame. 
Mais espoir n'a point, sur mon ame, 

D'avoir jamais d'elle secours; 
Pas n'est en paix qui sert amours. 

Que autre Dame, se lui semble, 
Qui n'a point de meilleur vivant, ' 
Par le bien qu'en elle s'assemble, 
Le vouldroit bien, pour son servant; 
Non pourtant il mourroit avant 
Que son cueur se peust sien clamer; 
Par force l'en ne peut amer. 

Et, pour ce, maintenant demande 

Qui lui sera moins chose forte? 

Celle amer qu'Amours lui commande, 

Où toute s'esperance est morte. 

Ou l'autre, combien qu'il rapporte 

Qu'amer ne la peut, ne désire. 

De deulx maulx on prent le moins pire. 

Veez là de mon amy le cas, 
Auquel fauldroye bien envis ; 
Mais conseiller ne le puis pas. 
Sans en avoir de vous Tadvis ; 
Fait en soit à vojre devis, 
Monseigneur, car c'est bien raison , 
Et à tant fine ma raison. 



LA COMPLAINTE DE FRANCE. 

France, jadis on te souloit nommer. 

En tous pays, le tjresor de noblesse. 

Car ung chascun povoit en toy trouver 

Bonté, honneur, loyaulté, gentillesse, 

Clergie, sens, courtoisie, proesse ; 

Tous estrangiers amoient te suir. 

Et maintenant voy, dont j'ay desplaisance. 

Qu'il te convient maint grief mal soûstenir, 

Très crestien, franc royaume de France, 

11 

Scez tu dont vient' ton mal, à vray parler? 
Congnois tu point pourquoy es en tristesse V 
Conter le vueil, pour vers toy m'acquicter, 
Escoutes moy, et tu feras sagesse. 
Ton grantourgueil, glotonnie, peresse, 
Convoitise, sans justice tenir, 
Et luxure, dont as eu habondance, 
Ont pourchacié vers Dieu de te punir, 
Très crestien, franc royaume de France. 

Ne te vueilles pourtant désespérer, 
Car Dieu est piain de mercy, à largesse ; 
Va t'en vers lui sa grâce demander, 
Car il fa fôit, de ja pieca, promesse; 
Mais que faces ton advoCat Humblesse, 
Que très joyeux sera de toy guérir ; 
Entièrement metz en lui ta fiance , 
Pour toy et tous, voulu en croix mourir, 
Très crestien, franc royaume de France. 

Souviengne toy comment voult ordonner 
Que criasses Montjoye, par liesse, 
Et, qu'en escu d'azur, deusses porter 
Trois fleurs de Lis d'or, et pour hardiesse 
Fermer en toy, t'envoya sa haultesse, 
L'Auriflamme qui t'a fait seigneurir 
Tes ennemis ; ne metz en oubliance 
Telz dons haultains, dont lui pleut t'enrichir, 
Très crestien, franc royaume de France. 

En oultre plus, te voulu envoyer 
Par un coulomb qui est plain de simplesse, 
La unction dont dois tes Roys sacrer^ 
Afin qu'en eulx dignité plus en cresse ; 
Et, plus qu'à nul, t'a voulu sa riciiesse 
De reliques et corps sains, départir ; 
Tout le monde en a lacongnoissance, 
Soyes certain qu'il ne te veult faillir, 
Très cresti^i, franc royaume de Ffâncé. 

Court de Homme «1 te fait appeller 
Son bnê^dêUre^ car sourcxit de destvesse 
L'as mise bùrSf et pour: ce approuver; 
Les Papes foui te seoir, seul, sans priasse, 
A leur dextre, se droit jaQiaisne eesSe ; 
Et pouf ce, dois fort pleurer et gemw, 
Quant tu diesplaiis h Dieu qui tant t'atanne 
En tous estaifc, lequel deusses chérir, 
Très crestien, franc royaume de France. 

Quelz champions «ouloit en toy trouver 

Crestienté ! Ja ne fault que l'expresse ; 

Charlemaine, Rolant et Olivier, 

En sont tesmoings, pour ce, je m'en délaisse, 

Et saint Loys Roy, qui flst la rudesse 

fies Sarrasins souvent anéantir. 

En son vivant, par travail et vaillance ; 

Ij&& croniques le monstrent, sans mentir, 

Très crestien, franc royaume de France. 

Pour ce, France, vueilles toy adviser, 
Et tost reprens de bien vivre l'adresse : 
Tbus tes meffaiz metz paine d'amander, 
lisant chanter et dire mainte messe 
Pour les âmes de ceulx qui ont l'aspresse 
De dure mort souffert, pour te servir ; 
Leurs loyaultez ayes en souvenance, 
Riens e^rgnié n'ont pour toy garantir, 
Ires crestien, fhinc royaume de France. 

Dieu a les braz ouvers pour t'acoler, 
Prest d'oublier ta vie pécheresse; 
Requier pardon, bien te vendra aidier 
Nostre Dame, la très puissant princesse. 
Qui est ton cry, et que tiens pour maistresse ; 
Les sains aussi te vendront secourir, 
Desquelz les corps font en toy demourance. 
Ne vueilles plus en ton pechié dormir, 
Très rcestien, franc royaume de Franco. 



Digitized 



by Google 



184 POéSlES DE CHARLES d'oRLÉANS. 

Et je, Charles duc d'Orlea.ns, rimer 
Voulu ces vers, ou temps de ma jeunesse , 
Devant chacun les vueil bien advouer, 
Car prisonnier les fis, je le confesse; 
Priant h Dieu, qu'avant qu'aye vieillesse, 
Le temps de paix partout puist avenir. 
Comme de cueur j'en ay la desirance. 
Et que voye tous tes maulx brief finir. 
Très crestien, franc royaume de France. 

COMPLAINTE. 

Amour, ne vous vueille desplaire. 
Se trop souvent à vous me plains. 
Je né puis mon cueur faire taire. 
Pour la doleur dont il est plains; 
Helas ! vueillez penser au meins 
Aux services qu'il vous a fais, 
Je vous en pry à jointes mains, 
Car il en est temps, ou jamais. 

Monstrez qu'en avez souvenance. 
En lui donnant aucun secours. 
Faisant semblant qu'avez plaisance 
Plus à son bien, qu'à ses douleurs; 
Ou me dictes, pour Dieu, Amours, 
Se le lairrez en cest estât, 
Car d'ainsi demeurer tousjours, 
Cuidez vous que ce soit esbat? 

Nennil, car Dangier qui désire 
De le mectre du tout à mort. 
L'a mis; pour plustost le destruire. 
En la prison de Desconfort; 
Ne jamais ne sera d'accort 
Qu'il en parte par son vouloir. 
Combien que trop, et à grant tort. 
Longtemps lui a fait mal avoir. 

J^^t pour la très mauvaise vie 

Que lui fait souffrir ce villain, 
Il est encheu en maladie, 
Car de tout ce qui lui est sain, 
A le rebours, j'en suy certain ; 
En ceste dolente prison, 
Ne scay s'il passera demain, 
Qu'il ne meure sans guerison. 

Car il n'a que poires d'angoisse 
Au matin, pour se desjeuner, 
Qui tant le refroisdist et froisse, 
Qu'il ne peut santé recouvrer ; 
D'eaue ne lui fault point donner, 
Il en a de larmes assez ; 
Tant a de mal, à vray parler. 
Que cent en seroient lassez. 

Et n'a que le lit de pensée 
Pour soy reposer et gésir; 
Mais plaisance s'en est alée, 
Qui plus ne le povoit souffrir, 
A paine l'a peu retenir, 
S'espoir ne feust jusques à cy ; 
N'a il donc raison, sans mentir ? 
S'il fait requeste de mercy. 

Il porte le noir de tristesse. 
Pour reconfort qu'il a perdu, 
N'oncques hors des fers de destresse 
N'est party, pour mal qu'il ait eu ; 
Touteffoiz vous avez bien sceu 
Qu'à vous s'estoit du tout donné. 
Quelque doleur qu'il ait receu, 
Et vous l'avez abandonné ! 

Par m'ame, c'est donner courage 
A chascun dé voz serviteurs 
De vous laisser, s'il estoit sage. 
Et quérir son party ailleurs ; 

Car taut qu'aurez tel;& gouverneurs. 
Comme Dangiear, le desloyal, 
Vous n'auDoz. que plains et dJameurs , 
Car il nefist oncquesque-mal, 

A Bioa cueur le conseilleroye 
Qu'il TOUS laissas! ; mais, par ma foy, 
laeonscaitîriie lui f&ioj% 
Car tant 4e son TCM^ j'ifwrçq^r^ 
Quelque doleur ^^ail<n SQy, 
Qu'il est VQStie par âBVWKt iQOis ; 
Et, par mx^n sereme^t, Je le «snoy. 
Qu'autre maistare n'aju» que .wus. 

Or regardez, n'est ce merveille ? 
Qu'il vous aime si loyaument, 
Quant toute doleur nompareille 
A receu, sans allégement, 
Et si le porte lyement, 
Pensant que une foiz mieulx sera ; 
A vous s'en actent seulement, 
Ne ja aultrement ne fera. 

Si m'a chargié que vous requière, 
Comme pieca vous a requis, 
Que vueilliez oir sa prière : 
C'est qu'il soit hors de prison mis, 
Et Dangier et les siens bannis. 
Qui jamais ne vouldront son bien; 
Ou au moins qu'aye saufconduis 
Qu'ilz ne lui n^ffacent de rien. 

Afin qu'il puist oir nouvelle 
De celle dont il est servait, 
Et souvent veoir sa beaulté beUe; 
Car d'autre rien n'est désirant 
Que la servir, ioiut son vivant. 
Comme la plus belle qui soit, 
A qui Dieu doiat de Mens aulant 
Que son loyal cueur «n voulcboit. 

COMPLAINTE, 

Ma seule Dame et ma maitresse , , 
Où g^st de toQt mon bien Tespoir , 
Et sans qui, plaisir, ne liesse, 
Ne me pevent en riens valoir; 
Pleust à Dieu que peussiez savoir 
Le mal, Tennuy et le courrons, 
Qu'à toute heure me fault avoir 
Pource que je suis loings de vous. 

Helas ! or av je souvenance 
Que je vous vy derrainçment 
A si très joyeuse plaisance, 
Qu'il me sembloit certainement 
Que jamais ennuyeux tourment 
Ne devoit près de moi venir. 
Mais je trouvay bien autrement. 
Quant me fallut de vous partir. 

Car, quant ce vint au congié prandre, 
Je ne savoye, pour le mieulx, 
Auquel me valoit plus entendre, 
Ou à mon cueur, ou à mes yeulx ; 
Car je trouvay, ainsi m'aid' Dieux, 
Mon cueur courroucié si très fort 
Qu'oncques ne le vy, en nulz lieux, 
Si eslongné de reconfort. 

Et d'autre part, mes yeulx estoient 
En ung tel vouloir de pleurer 
Qu'à peine tenir s'en povoient, 
N'ilz n'osoient riens regarder; 
Car, par ung seul semblant monstrer 
En riens d'en estre desplaisans, 
C'eust esté pour faire parler 
Les jalous et les mesdisans. 

Et de la grant paour que j'avoye 

Que leur dueil si ne feust congneu, 

Auquel entendre ne savoye ; 

Oncques si esbahy ne fu, 

Si dolent, ne si esperdu; 

Car, par Dieu, j'eusse mieulx amé, 

Avant que l'en Teust apperceu. 

N'avoir jamais jour esté né. 

Car, se par ma folle manière, 
J'eusse monstre, ou par semJDlant 
Venant de voulenté legiere, 
L'amour dont je vous ayme tant, 
Par quoy eussiez eu, tant ne quant, 
De blasme, ne de deshonneur ; 
Je scay bien que tout mon vivant, 
Je fusse langui en doleur. 

En ce point, et encore pire, 
Alors de vous je me party, 
Sans avoir loisir de vous dire 
Les maulx dont j'estoye party : 
Touleffoiz, Belle, je vous dy 
Qu'il vous pleust de vouloir penser 
Que je vous avoye servi, 
Et serviroye sans cesser. 

Tant comme dureroit ma vie. 

Et, quant de mort seroye pris, 

De m'ame seriez servie. 

Priant pour vous en Paradis, 

S'il en estoit en son devis ; 

Et mes biens, mon cueur et mon corps, 

Je les vous ay du tout soubzmis ; 

Mais ca esté de leurs accors. 

Car il n'est nulle que je clame. 
Ne qui se puist nommer, de vray, 
Ma seule souveraine Dame, 
Fors que vous, à qui me donnay 

Le premier jour que regarday 
Vostre belle plaisant beaulté, 
De qui vray serviteur mourray, 
En gardant tousjours loyaulté. 

Or vueilliez donc avoir pensée, 
Puisque lors j'avoye tel dueil, 
Belle très loyaument a mée, 
Qu'encore plus grant le recueil, 
Maintenant que, contre mon vueil, 
Me fault estre de Vous loingtains, 
Et que veoir ne puis à Tueil 
Voz belles, blanches, doulces mains, 

Et vostre beaulté nompareille, 
Que veoye si voulentiers, 
Plaine de doulceur à merveille, 
Dont tous voz faiz sont si entiers, 
Qu'ilz ont esté les messaigiers 
De me toUir, et près, et loing. 
Mes vouloirs et mes desiriers ; 
Ainsi m'aid' Dieu à mon besoing. 

Si vous supply, très bonne et belle, 
Qu'ayez souvenance de moy; 
Car, à tousjours, vous serez celle 
Que serviray comme je doy ; 
Je le vous prometz par ma foy, 
Dutout à vous me suis donné ; 
Se Dieu plaist, je feray pourquoy 
J'en seray très bien guerdonné. 

COMPLAINTE. 

L'autrier en ung lieu mè trouvay, 
Triste, pensif et doloreux, 
Tout mon fait, bien au lon^% comptay 
Au hault Prince des amoureux. 
Lequel m'a esté rigoreûx, 

il. 

Ou temps que mon cueur le servoit ; 
£t, ainsi qu'il me respondoit, 
Souvenir, qui Cut au plus près, 
Ses ditz et les miens escripvoit 
En la manière cy après : 



Helas ! Amours, de vous me ptoins ; 
Mais les griefz maulx le me font faire. 
Dont mott cueur et moy gommes plains, 
Car trop estes de dur afaûne ; 
S'un peu me fussiez débonnaire, 
Espoir, que j'ay du tout perdu, 
Si me seroit tantost rendu ; 
Mais pas n'avez tel vostre vueil, 
Aincois, par vous m'est deffendu 
Plaisant désir et bel acueil. 

AMOURS. 

Amours respond : A trop grand tort 
Vous complaignez, et sans raison, 
Car, envers chascun. Reconfort 
N'est pas tousjours en sa saison ; 
Et, si savez qu'en ma maison, 
Unecoustume se maintient, 
C'est assavoir que qui se tient 
Pour serviteur de mon hostel, 
Mainteffoiz souffrir lui convient ; 
L'usaige de mes gens est tel. 

l'amant. 
Certes, Sire, vous dictes vray ; 
Mais l'ordonnance riens ne vault, 
Parler en puis, car bien le scay. 
Et ay dancié à ce court sault ; 
Parquoy je congnois le deffault . 
De doulx plaisir que Ten y a ; 
Car, quant mon cueur vous depria 
Secours, il lui fust escondit, 

Adoncques, de duml regnya 
Vostre povoir, et s'en partit. 

AMOURS. 

Dea ! beaulx amis , se dit Amours, 
Celui qui a servir se met, 
S'il veult avoir tantost secours, 
Et le guerdon qu'on lui promet, 
Ou autrement, il se desmet 
Du service qu'il a empris; 
De Loyaulté seroit repris, 
Quand je tendray mon jugement, 
Et si perdroit tous los et pris. 
Sans jamais nul recouvrement. 

L*AMANT. 

Voire, Sire doit on servir 
Sans prouffit, ou guerdon avoir? 
Nennil, ung cueur devroit mourir, 
Puisqu'il a fait loyal devoir, 
Entièrement à son povoir, 
Et qu'il lui fault quérir son pain; 
A vous, qui estes souverain, 
En est le plus de déshonneur, 
Veu que, par faulte, meurt de fain 
Vostre bon loyal serviteur. 

AMOURS. 

Qu'on meure de fain ne vueil pas. 

Mais le trop haste s'echaulda , 

Il convient aler pas à pas; 

Et puis après on congnoistra, 

Qui mieulx son devoir fait aura, 

Alors doit estre guerdonné. 

Je suis assez abandonné, 

A grant largesse, de mes biens ; 

Mais quant j'ay maintefibiz donné 

A plusieurs, semble qu'ilz n'ont riens. 

l'amant. 
De ceulx ne suis, quant est à moy, 
Sur ce, je respons à briefz motz : 
Je vous asseure, par ma foy, 
Oncques ne fuz en ce propos , 
J'ay tousjours porté sur mon dos, 
Paine, travail è grant planté, 
Ne nulle chose n'ay hanté, 
Dont on dye qu'aye failly, 
Combien qu'en dueil m'aiez planté, 
Comme faint seigneur et amy . 

AMOUHS. 

Estre mon maistre vous voulez, 
Par vostre parler ce me semble. 
Et grandement vous me foulez; 
Mais Testrif de nous deux ensemble, 
Comme en peust cognoistre, ressemble 
Au desbat du verre et du pot ; 
Fain avez qu'on vous tiengne à sot ; 
Devant Raison soit assigné , 
Se j'ay tort, paier vueil Tescot, 
Quand le dasbat sera fine. 



Il fault que le plus foible doncques 
Soit tousjours gecté soubz le pié, 
Ne je ne vy autrement oncques , 
Rendre se fault, qui n'a traictié. 
J'ay congneu, où j'ay peu gaingnié, 
Vostre court, à mont et à val, 
Et, soit à pié, ou à cheval, 
On n'y scet trouver droit chemin ; 
Quoiqu'on y trouve bien, ou mal, 
Il fault tout partir à butin. 

AMOURS. 

Pour le présent, plus n'en parlons; 
Puisque j'ay puissance sur tous, 

Quelque chose que debatons, 
A mon plaisir feray de vous ; 
Ne me chault de vostre courrous, 
Ne de chose que Ten me dye, 
Se je vous ay fait courtoisie, 
Se vous voulez, prenez l'en gré; 
Car le premier vous n'estes mie 
Qu'ay courcié en plus grant degré. 

CHANCON. 

Ce May qu amours pas ne sommeille, 
Mais fait amans esliesser, 
De riens ne me doy soussier, 
Car pas n'ay la pusse en l'oreille; 
Ce n'est mie doncques merveille. 
Se je vueil joye démener, 
Ce May, etc. 
Mais fait, etc. 

Quant je me dors, point ne m'esveille. 
Pour ce que n'ay à quoy penser, 
Sy ay vouloir de demeurer 
En ceste vie nompareille. 
Ce May, etc. 

CHANCON. 

Tiengne soy d'amer qui pourra, 

Plus ne m'en pourroye tenir, 

Amoureux me fault devenir. 

Je ne scay qu'il m'en avendra; 

Combien que j'ay oy, pieca, 

Qu'en amours fault mains maulx souffrir. 

Tiengne soy, etc. 

Plus ne, etc. 

Mon cueur devant yer accointa 
Beaulté qui tant le scet chierir. 
Que d'elle ne veult départir; 

C'est fait, il e$t sien et sera. 
Tiengne soy d'amer, etc. 

CHANCON. 

Quelque chose que je die 
D'Amour, ne de son povoir, 
Touteffoiz, pour dire voir, 
J'ay une Dame choisie, 
La mieulx en bien acomplie 
Que l'en puist jamais veoir. 
Quelque chose, etc. 
D'amour, ne, etc. 

Mais à elle ne puis mie 
Parler, selon mon vouloir, 
Combien que, sans décevoir, 
Je suis sien toute ma vie. 
Quelque chose, etc. 

CHANCON. 

N'est elle de tous biens garnie ? 
Celle que j'ayme loyaument ; 
Il m'est advis, par mon serement, 
Que sa pareille n'a en vie. 
Qu'en dites vous? je vous en prie, 
Que vous en semble vrayement? 
N'est elle, etc. 
Celle que, etc. 

Soit qu'elle dance, chante ou rie, 
Ou face quelque esbatement; 
Faictes en loyal jugement. 
Sans faveur ou sans flatterie. 
N'est elle, etc. 

CHANCON. 

Quant j'ay nompareille maistresse 
Qui a mon cueur entièrement, 

Tenir me vueil joyeusement, 
En servant sa gente jeunesse. 
Car certes je suis en l'adresse 
D'avoir de tous biens largement, 
Quant j'ay, etc. 
Quia mon, etc. 

Or en ayent dueil ou tristesse 
Envieux, sans allégement ; 
Il ne m'en chault, par mon serement, 
Car leur desplaisir m'est liesse, 
Quant j'ay, etc. 

CHANCON. 

Dieu, qu'il l'a fait bon regarder î 
La gracieuse, bonne et belle ; 
Pour les grans biens qui sont en elle, 
Chascun est prest*de la louer. 
Qui se pourroit d'elle lasser ? 
Tousjours sa beaulté renouvelle. 
Dieu qu'il, etc. 
La gracieuse, etc. 

Par deçà, ne delà la mer, 
Ne scay Dame, ne Damoiselle 
Qui soit en tous biens parfais, telle ; 
C'est ung songe que^J'y penser. 
Dieu qu'il, etc. 

CHANCON. 

Par Dieu, mon plaisant bien joyeux. 
Mon cueur est si plain de leesse. 
Quant je voy la doulce jeunesse 
De vostre gent corps gracieux, 
Pour le regart de voz beaux yeulx 
Qui me met hors de tristesse. 
Par Dieu, etc. 
Mon cueur, etr. 

Combien que parler envieux 
Sou venteffoiz. moult fort me blesse, 
Mais ne vous chaille, ma maistresse, . 
Je n'en feray pourtant que mieulx. 
Par Dieu, etc. 

CHANCON. 

Que me conseilliez vous, mon cueur , 
Irai je par devers la belle? 
Lui dire la paine mortelle 
Que souffrez pour elle en doleur. 
Pour vostre bien et son honneur, 
C'est droit que vostre conseil celle. 
Que me, etc. 
Irai je, etc. 

Si plaine la scay de doulceur. 
Que trouveray mercy en elle, 
Tost en aurez bonne nouvelle, 
Cy vois n'est ce pour le meilleur. 
Que me, etc. 

CHANCON. 

Ou regard de voz beaulx, doulx yeulx, 
Dont lomg suis par les envieux , 
Me souhaide si très souvent. 
Que mon penser *est seulement 
En vostre gent corps gracieux. 
Savez pourquoy, mon bien joyeulx. 
Celle du monde qu'ayme mieulx 
De loyal cueur, sans changement? 
Ou regart, etc. 
Dont loing, etc. 
Me souhaide, etc. 

Pour ce que vers moy en tous lieux 
J'ay tïouvé plaisir ennuieux, 
Trop fort puis le département 

Que de vous fis derrainnement, 
A regret merencolieux. 
Ou regart, etc. 

CHANCON. 

Qui la regarde de mes yeulx, 
Ma Dame, ma seule maistresse. 
En elle voit, à grant largesse, 
Plaisirs croissans de bien en mieuTx. 
Son parler et maintien sont tieulx 
Qu'ilz mectent un cueur en liesse. 
Qui la regarde, etc. 
Ma Dame, etc. • 

Tous la suient, jeunes et vieulx, 

Dieu scet qu'elle n'est pas sans presse ; 

Chascun dit : C'est une déesse 

Qui est descendue des cieulx. 

Qui la regarde, etc. 

CHANCON. 

Ce mois de May, nompareille Princesse, 
Le seul plaisir de mon joyeulx espoir. 
Mon cueur avez, et quanque puis avoir, 
Ordonnez en comme dame et maistresse. 
Pour ce^ requier vostre doulce jeunesse 
Qu'en gré vueille mon présent recevoir- 
Ce mois, etc. 
Le seul, etc. 

Et vous supply, pour me toUir tristesse, 
Très humblement, et de tout mon povoir, 
Qu'à m'esmayer ayez vostre vouloir, 
D'un reconfort bien garny de liesse. 
Ce mois, etc. 

CHANCON. 

Commandez vostre bon vouloir 
A vostre très humble servant, 

Il VOUS sera obéissant 
D'entier cueur, et loyal povoir. 
Prest est de faire son devoir, 
Ne Tespargnez ne tant, ne quant. 
Commandez, etc. 
A vostre, etc. 

Mectez le tout à nonchaloir, 
Sans lui estre jamais aydant, 
S'en riens le trouvez refusant. 
Essayez se je vous dy voir. 
Commandez, etc. 

CHANCON. 

Espoir, confort des maleureux, 
Tu m'estourdis trop les oreilles 
De tes promesses nompareiUes, 
Dont trompes les cueurs ddor^ux, 
En amusant les amoureux. 
Et faisant baster aux corneilles. 
Espoir, confort, etc. 
Tu m'estourdis, etc. 

Ne soies plus si rigoreux. 
Mieux vault qu'à raison te conseilles, 
Car chascun se donne merveilles, 
Que n'as pitié des langoreux. 
Espoir, confort, etc. 

CHANCON. 

Belle, se c'est vostre plaisir 

De me vouloir tant enrichir 

De réconfort et de liesse, 

Je vous requier, comme maistresse, 

Ne me laissiez dutout mourir ; 

Car je n'ay vouloir, ne de^ir, 

Fors de vous loyaument servir, 

Sans espargnier dueil, ne tristesse. 

Belle, etc. 

De me, etc. 

De reconfort, etc. 

Et s'il TOUS plaist à Famomplir, 
Yaeiliiez tant seuleiiiait bansûr 
D'avec Toste doolce jeuaflaKt, 
IMent lefiisqQÎ trop aie Mme, 
Dont bien voos me po?eE guérir, 
Belle, etc. 

(ÎHANGON. 

Paix OU tresves, je requier desplaisao^e : 
S'en toy ne tient, pas ne tendra à moy, 
Que ne soyons désormais en requoy; 
Accordons nous, chargons en Espérance. 
Que gaignes tu à me faire grevence ? 
Assez me metz en devoir sur ma foy. 
Paix ou tresves, etc. 
S'en toy ne tient, etc. 

Ou combatons tellement à oultrance 
Que l'un die : Je me rens ou ren toy ; 
Mieulx estre mort je vueil, s'estre le doy, 
Qu'ainsi languir, d'offrir premier m'avance. 
Paix ou tresves, etc. 

CHANCON. 

Rafreschissez le chastel de mon cueur 
D'aucuns vivres de joyeuse plaisance, 
Car faulx Dangier, avec son aliance, 
L'a assiégé tout entour de doleur. 
Se ne voulez le siège sans longueur 
Tantost lever, ou rompre par puissance, 
Rafreschissez, etc. 
D'aucuns, etc. 

Ne sôufnrez' pas que Dangier soit seigaeur, 

En conquestant soubz son obéissance 
Ce que tenez en vostre gouvernance ; 
Avancez vous, et gardez vostre honneur. 
Rafreschissez, etc. 

CHANCON. 

Se je fois loyalle requeste, 
Soing et Soucy , et bon vous semble, 
Pour Dieu, accordons nous ensemble; 
Qui tort a soit mis en enqueste. 
Quant vous, ne moy bien n'y aqueste. 
Pour jugier droit conseil asemble. 
Se je fois, etc. 
Soing et Soussy, etc. 
Je ne requier.aultre conqueste 
Que d'Espoir qui larron ressemble, 
Et sans cause de mon cueur s'emble, 
Dieu me secoure en cette queste î 
Se je fois, etc. 

CHANCON. 

Se ma doleur vous savies, 
Mon seul joyeux pensement, 
Je scay bien certainement 
Que mercy de moy auries. 
Du tout refus banniries, 
Qui me tient en ce tourment. 
Sema, etc. 
Mon seul, etc. 
Et le don me donneries, 
Que vQus ay requis souvent, 
Pour avoir allégement ; 
Ja ne m'en escondiries. 
Sema, etc. 

CHANCON. 

Ne hurtez plus à Fuis de ma pensée, 
Soing et Soucy, sans tant vous travailler, 

Car elle dort, et ne veult s'esveiller, 
Toufe la nuit en paine a despensée. 
En dangierest, s'elle n'est bien pensée , 
Cessez, cessez, laissez la sommeiller. 
Ne hijrtez plus, etc. 
Seing et soussy, etc. 

Pour la guérir Bon espoir a pensée 
Medicine qu'a fait appareiller ; 
Lever ne peut son chief de l'oreiller. 
Tant qu'en repos se soit recompensée. 
Ne hurtez plus, etc. 

CHANCON. 

Ma seule, plaisant, doulce joye, 
La maistresse de mon vouloir, 
J'ay tel désir de vous veoir. 
Que mander ne le vous sauroye. 
Helas ! pensez que ne poyrroye 
Aucun bien, sans vous, recevoir. 
Ma seule, etc. 
La maistresse, etc. 

Car, quant desplaisir me guerroyé 
Souventeflfoiz, de son povoir, 
Et je vueil reconfort avoir, 
Espérance vers vous m'envoye. 
Ma seule, etc. 

CHANCON. 

L'un ou l'autre desconfira 
De mon cueur et merencolie ; 
Auquel que fortune s'alye, . 
L'autre je me rens lui dira. 
D'estre juge me suffira. 
Pour mectre fin en leur folye. 
L'un ou l'autre, etc. 
De mon cueur, etc. 

Dieu scet comment mon cueur rira, 
Se gangne, menant chiere lye , 
Contre cèste saison jolye, 
On verra comment en yra. 
L'un ou l'autre, etc. 

CHANCON. 

Je ne vueil plus riens que la mort, 
Pource que yoy que réconfort 
Ne peut mon cuéur eslyesser, 
Au moins me pourray jeyantet 
Que je souffre doleur à tort. 
Car puisque n'ay d'Espoir le port, 
D'Amours ne puis souffrir l'effort. 
Ne doy je donc joye laisser ? 
Je ne, etc, 
Pource que, etc. 
Ne peut, etc. 

Au Dieu d'amours je m'en rapport 
Qu'en peine suis bouté si fort, 
Que povoir n'ay plus d'endurer, 
S'en ce point me fauH demourer ; 
Quant est de moy, je m'y accort. 
Je ne, etc. 

CHANCON. 

Qui ? quoy ? comment ? à qui ? pourquoi ? 
Passez, presens ou avenir. 
Quant me viennent en souvenir. 
Mon cueur en penser n'est pas coy. 
Au fort, plus avant que ne doy. 
Jamais je ne pense en guérir. 
Qui? quoy? etc. 
Passez, etc. 

On s'en peut rapporter à moy 
Qui de vivre ay eu beau loisir, 

Pour bien aprendre et retenir , 
Assez ay congneu, je m*en cmy. 
Qui ? quoy ? etc. 

CHANCON. 

Belle que je chéris et crains, 
En cest estât suis ordonné, 
Que Dangier m'a emprisonné 
De vostre grant beaulté loingtains ; 
N'il ne m'a de tous biens mondains 
Qu'un souvenir abandonné. 
Belle que je, etc. 
En cest estât, etc. 

Mais de nulle riens ne me plains, 
Fors qu'il ne m'a tost raenconné ; 
Car bien lui seroit guerdonné, 
Si j'estoye hors de ses mains. 
Belle que je, etc. * 

CHANCON. 

Je prens en mes mains voz debas 
Désormais, mon cueur et mes yeulx, 
Se longuement vous seiifhre tieulx, 
Moy mesmes de mon tour m'abas. 
Pour vostre prouflût me combas, 
Le désirant de bien en mieulx. 
Je prens en, etc. 
Desornmis, etc. 

Quant voz désirs souvent rabas 
Desordonnez, en aulcuns lieux. 
Mon devoir fais, ainsi m'aid' Dieux, 
Passons temps en plus beaulx esbas. 
Je prens en, etc. 

CHANCON. 

^a Dame, tant qu'il vous plaira 



Digitized 



by Google 



^04 POÉSIE^ DE CHARLES D'OIÏL^ANS. 

De me faire mal endurer, 

Mon cueur est prest de le porter, 

Jamais ne le refusera. 

En espérant qu'il guérira, 

En cest estât veult demeurer. 

Ma Dame, etc. 

De ine, etc. 

Une fois pitié vous prendra. 
Quant seulement vouldrez penser, 
Que c'est pour loyaument amer 
Vostre beaulté qu'il servira 
Ma Dame, etc. 

CHANCON. 

Mon cueur se combat à mon ueil, 
Jamais ne les trouve d'accort ; 
Le cueur dit que l'ueil fait rapport 
Que tousjours lui accroist son dueih 
La vérité savoir j'en vueil , 
Que semble il qui ait le tort? 
Mon cueur, etc. 
Jamais ne les, etc. 

Se je trouve que Bel acueil 
Ait gecté entre eulx aucun sort. 
Je la condampneray à mort ; 
Doy je soujffrir un tel orgueil ? • 
Mon cueur, etc. 

CHANCON. 

De la regarder vous gardez 
La belle que sers Ugement, 
Car vous perdrez soudainement 
Vostre cueur, se la regardez ; 
Se donner ne le lui voulez 
Clignez les yeulx hastivement, 
De la regarder, etc. 
La belle que, etc. 

Les biens que Dieu lui a donnez, 
Emblent un cueur subtilement ; 
Sur ce, prenez avisement, 
Quant devant elle vous vendrez. 
De la regarder, etc. 

CHANCON. 

Tant que Pasques soient passées, 
Se nous avons riens trespassé. 
Prions mercy du tems passé, 
Et pour les âmes trespassées. 
Chascun pas à pas ses passées 
Face, avant que soit trespassé. 
Tant que, etc. 
Se nous, etc. 

Foleur a fait grandes passées. 
Mains cueurs ont tout oultre passé ; 
Pour ce, par nous soit compassé 
D'eschever fouîtes compassées. 
Tant que, etc. 

CHANCON. 

Puisque je ne puis eschapper 
De vous, courroux, dueil et tristesse, 
Il me convient suir l'adresse 
Telle que me vouldrcz donner. 
Povoir n'ay pas de l'amender. 
Car douleur est de moy maistresse. 
Puisque je ne, etc. 
De vous, etc. 

Si manderay par ung penser 
A mon las cueur vuit de liesse. 
Qu'il prengne en gré sa grant destresse, 
Car il lui fault tout endurer. 
Puisque je ne, etc. 

12 

CHANCON. 

Sans ce, le demeurant n'est rien ; 
Qu'esse ? je le vous ay à dire , 
N'enquerez plus, il doit suffire, 
C'est conseil que très segret tien. 
Pourtant n'y entendez que bien. 
Autrement je ne le désire. 
Sans ce, etc. 
Qu'esse? etc. 

S'ainsi m'esbas ou penser mien, 
Et mainte chose faiz escripre 
En mon cueur, pour le faire rire ; 
Tout ung est mon fait, et le sien. 
Sans ce, etc. 

CHANCON. 

> C'est fait, il n'en fault plus parler, 

Mon cueur s'est de moy departy ; 
Pour tenir l'amoureux party, 
Il m'a voulu abandonner. 
Riens ne vault m'en desconforter, 
Ne d'estre dolent ou marry. 
C'est fait, etc. 
Mon cueur, etc. 

De moy ne se fait que mocquer ; 
Quant piteusement je lui dy, 
Que je ne puis vivre sans luy, 
A paine me veult escouter. 
C'est fait, etc. 

CHANCON. 

Assez pourveu, pour de ey à grant pièce, 
E^ plus qu'assez, de priser et anuy, 
Je me treuve sans congnoistre nuUuy, 
Qui se vente d'en avoir telle pièce. 

Fortune dit, qui jtout mon fiait despiece, 
Que j'endure eofltme maint aujourîdiiy. 
Assez pourveu, etc. 
Et plus qu'assez, etc. 

Pourquoy souvent je mets soubz mon pièce, 
Praaant confort d'espoir, comme celiuy 
Qui me fye parfaitement en iuy, 
Ainsi remains qui le croiroit en pièce. 
Assez pourveu, etc. 

BOmifiL. 

fmqa!àmiowr veiilt que l)anny soye 

De 90& hostel , sans revenir, 

Je voy bien qu'il m'en fault partir, 

EflBacé du livre de Joye. 

Plus demourer je n'y pourroye, 

Car pas ne doy ce mois servir. 

Puisqu'Amour, etc. 

De son ho3tel, etc. 

De Confort ay perdu la voye. 
Et ne me veult on fdus ouvrir 
La barrière de Doulx pteisir, 
Par desespoir qui me guerroyé. 
Puisqu'Amour, etc. 

CHANCON. 

Ca, venez avant, Espérance, 
Or y perra que respondrez. 
Et comment vous vous defifendrez ; 
On se plaint de vous à oultrance. 
L'un dit que promectez de loing. 
Et qu'en estes bonne maistresse, 
L'aultre que faillez au besoing. 
En ne tenant gueres promesse. 
Quoique tardez, c'est la fiance 
Qu'aux faiz de chaseun entendrez 

Et au derrain guerdon rendrez ; 
Dy je bien, ou se trop m'avance ? 
Ca, venez, etc. 

RONDEL. 

Pour le don que m'avez donné, 
Dont très grant gré vous doy savoir, 
J'ay congneu vostre bon vouloir. 
Qui vous sera bien guerdonné. 
Raison Ta ainsi ordonné, 
Bienfait doit plaisir recevoir. 
Pour le don, etc. 
Dont très, etc. 

Mon cueur se tient emprisonné. 
Et obligé, pour dire voir, 
Jusqu'à tant qu'ait fait son devoir 
Vers vous, et se soit raenconné. 
Pour le don, etc. 

CHANCON. 

Mon cueur, estouppe tes oreilles, 
Pour le vent de Merencolie ; 
S'il y entre, ne doubte mye , 
Il est dangereux à merveilles ; 
Soit que tu dormes ou tu veilles. 
Pays ainsi que dy , je t'en prie. 
Mon cueur, etc. 
Pour le vent, etc. 
Il cause doleurs nompareilles, 
Dont s'engendre la maladie 
Qui n'est pas de legier guérie ; 
Croy moy, s'a raison te conseilles. 
Mon cueur, etc. 

CHAlNCON. 

Se j'eusse ma part de tous biens, 
Autant que j'ay de loyaulté, 

J'en auroye si grant planté 

Qu'il ne me fauldroit jamais riens. 

Et si gaingneroye des miens, 

Ma Dame, vostre voulenté. 

Se j'eusse, etc. 

Autant que, etc. 

Car pour asseuré je me tiens 
Que vostre très plaisant beaulté, 
De s'amour.me feroit rente, 
Maugré Dangier et tous les siens. 
Se j'eusse, etc. 

CHANCON. 

(Philippe de Boulainvillier.) 

Hola, hola, souspir, on vous hoit bien, 
Vous vous cuidez embler trop coyement, 
Contrefaisant ung peu le cayement ; 
Grant fain avez qu'on vous die tien. 
Vous ne querez que d'ung cueur le soustien , 
C'est de tieulx gens tousjours l'esbatement, 
Hola, hola, etc. 
Vous vous, etc. 

Trop vous hastez, de vray, comme je tien. 
Car l'on congnoist vostre fait clerement, 
Une autreffoiz faictes plus saigement, 
Car maintenant vous n'y gangnerez rien. 
Hola, hola, etc. 

CHANCON. 

Pour les grans biens de vostre renommée, 
Dont j'oy parler à vostre grant honneur, 
Je désire que vous ayez mon cueur. 
Comme de moy, très loyaument amée. 
Tresoriere, je vous voy ordonnée 
A le garder en plaisance et doulceur. 
Pour les, etc. 
Dont j'oy, etc. 

12. 

Recevez le, s'il vous plaist, et agrée, 

Du mien ne puis vous donner don meilleur ; 

C'est mon vaillant, c'est mon trésor greigneur, 

A vous l'offre de loyalle pensée. 

Pour les, etc. 

CHANCON. 

( Gilles 4es Ourmes.) 

Hola, hola, souspir, on vous oyt bien. 
C'est à ung sourt à qui il le fôult faire, 
Retrayez vous, et pensez devons taire. 
Car Dangier oit si cler qu'il n'y fault rien; 
Se d'aventure il vous oyt, je vous tien 
Pour rué jus, car c'est vostfe adversaire. 
Hola, hola, etc. 
C'est à ung, etc. 

Ne saillez plus, actendez aucun bien. 
Vous voulez vous, de vous mesmes deffaire? 
Prenez conseil, quant c'est pour vostre affaire, 
Et pour le mieulx, croyez sans plus le mien. 
Hola, hola, etc. 

CHANCON. 

En songe, souhaid et pensée 
Vous voy chascun jour de sepmaine, 
Combien qu'estes de moy loingtaine, 
Belle, très loyaument amée, 
Pour ce qu'estes la mieulx parée 
De toute plaisance mondaine. 
En songe, etc. 
Vous voy, etc. 

Dutout vous ay m'amour donnée, 
Vous en povez éstre eaiaine, 
Ma seule Dame, souvaraine, 
De mon las cueur moult désirée. 
En songe, etc. 

Aidez ce povre cayement 
Souspir, je le vous recommande ; 
De vous, quant ausmone demaiide, 
Ne se pajrte meschantemeut. 
Son cas monstre piteusement, 
Il semble q}ie la mort actende. 
Aidez ce povre, etc. 
Souspir, je le, etc. 

Donnez lui assez largement, 
Qu'il ne meure, Dieu l'en deffende , 
Affîn que n'en faictes amende, 
Au jour d'amoureux jugement. 
Aidez, etc. 

CHANCON. 

De leal cueur , content de joye, 
Ma maistresse, mon seul désir, 
Plus qu'oncques vous vueil servir. 
En quelque place que je soye; 
Tout prest en ce que je pourroye, 
Pour vostre vouloir acomplir. 
De leal, etc. 
Ma maistresse, etc. 

En désirant que je vous voye, 
A vostre honneur, et mon plaisir 
Qui seroit briefment, sans mentir, 
S'il fust ce que souhaideroye. 
De leal, etc. 

CHANCON. 

En faulte du logeîs de Joye, 
L'ostellerie de Pensée 
M'est par les fourriers ordonnée, 
Ne scay combien fault que j/e y soye. 

Autre part ne me bouteroye, 
Content m'en tien, et bien m'agrée. 
En faulte, etc. 
L'ostellerie, etc. 

Je parle tout bas, qu'on ne Toye, 
Pensant de veoir, quelque année, 
Quelle sera ma destinée. 
Et en quel lieu demourer doye. 
En faulte, etc. 

RONDEL. 

Se mon propos vient à contraire, 
Certes, je Tay bien desservy, 
Car je congnois que j'ay failly 
Envers ce que devoye plaire. 
Mais j'espoire que débonnaire 
Trouveray sa grâce et mercy. 
Se mon, etc. 
Certes, etc. 

Je vueil endurer et me taire. 
Quant cause suy de mon soucy; 
Las ! je me sens en tel party 
Que je ne scay que pourray faire. 
Se mon, etc. 

ÇHANCON. 

Et bien, de par Dieu, Espérance, 
Esse doncques vostre plaisir ? 
Me voulez vous ainsi tenir 
Hors, et ens toujours en balance ? 
Ungjour j'ay vostre bienveillance, 
L'autre ne la scay où quérir. 
Et bien, etc. 
Esse doncques, etc. 

Au fort, puisque suis en la dance, 
Bon gré maugré, m'y fault fournir, 
Et n'y scay de quel pié saillir, 
Je recuUe, puis je m'avance. 
Et bien, etc. 

RONDEL. 

Par le pourchas du regart de mes yeulx, 
En vous servant, ma très belle maistresse, 
J'ay essayé qu'est plaisir et tristesse, 
Dont j'ay trouvé maint penser ennuyeux. 
Mais de cellui que j'amoye le mieulx, 
N'ay peu avoir qu'à petite largesse. 
Par le pourchas, etc. 
En vous, etc. 

Car pour ung jour qui m'a esté joyeux, 
J'ay eu trois moys la fièvre de destressc ; 
Mais Bon espoir m'a guery de liesse. 
Qui m'a promis de ses biens gracieux. 
Par le pourchas, etc. 

CHANCON. 

Armez vous de joyeux confort, 
Je vous en pry, mon povre cueur, 
Que destresse, par sa rigueur. 
Ne vous navre jusqu'à la mort; 
Vous couvrant d'ung pavaiz, au fort, 
Tant qu'aurez passé sa chaleur. 
Armez vous, etc. 
Je vous, etc. 

Faictes bon guet, tant qu'elle dort; 
Espoir dit qu'il sera seigneur, 
Et fera vostre fait meilleur. 
Contre Dangier qui vous fait tort. 
Armez vous, etc. 

CHANCON. 

Pour VOUS moQSirer que point ne vous oublie, 
Comme vostre que suis où que je soye, 
Présentement ma chancon vous envoyé, 
Or la prenez en gré, je vous en prie. 
En passant temps, plain de merencolie, 
L'autrier la fis ainsi que je pensoye ; 
Pour vous, etc. 
Comme, etc. 

Mon cueur tousjours si tous tient <wnpai9Me, 
Dieu doint que brief vous puisse vewà jcqpe ! 
Et, en briefz motz, en ce que je pounoye, 
A vous m'offre du tout à chiere lye. 
Pour vous, etc. 

CHANCON. 

Tousjours dictes : Je vien, je vien; 
Espoir ! je vous congnois assez, 
De voz promesses me lassez. 
Dont peu à vous tenu me tien. 
Se vous requier au besoin mien, 
Incrément vous en passez. 
Tousjours, etc. 
Espoir, etc. 

Vous ne vous acquictez pas bien 
Vers moy, quant ung peu ne cassez 
Les soussiz que j'ay amassez 
En me contentant d'un beau rien. 
Tousjours, etc. 

CHANCON. 

Loingtain de joyeuse sente. 
Où l'en peut tous biens avoir, 
Sans nul confort recevoir. 
Mon cueur en tristesse s'ente. 

Par quoy convient que je sente 
Mains griéfz maulx, pour dire voir. 
Loingtain^ etc. 
Où l'en peut, etc. 

En dueil a fait sa descente 
De tous poins, sans s'en mouvoir; 
Et s'il faùlt qu'à mon savoir 
Maugré mien je m'y consente. 
Loingtain, etc. 

(.HANCON. 

Vivre et mourir soubz son dangier 
Me veult faire Merencolie; 
Jamais vers moy ne s'amolye, 
Mais plaisir me faist estranger. 
D'ainsi demeurer, sans changer, 
Se me seroit trop grant folie. 
Vivre et, etc. 
Me veult, etc. 

Pour d'elle plus tost me venger, 
Force m'est qu'à Confort m'alye, 
Acompaigné de Chiere lye; 
A le suir me vueil ranger. 
Vivre et, etc. 

CHANCON. 

Je ne prise point telz baisiers 
Qui sont donnez par contenance, 
Ou par manière d'accointance ; 
Trop de gens en sont parconniers. ' 
On en peut avoir par milliers, 
A bon marchié, grant habondance. 
Je ne prise, etc. 
Qui sont, etc. 

Mais savez vous lesquelz sont chiers ? ' 

Les privez venans par plaisance ; 
Tous autres ne sont, sans doubtance, 
Que pour festiers estrangiers, 
Je ne prise, etc. 

CHANCON. 

Pourtant, s'avale soussiz mains, 
Sans mâcher, en peine confiz ; 
Si ne seront ja desconfiz 
Les pensées qui m'ont en leurs mains. 
En ce propos seurement mains. 
Qu'il vendront à aucuns prouffiz. 
Pourtant, etc. 
Sans mâcher, etc. 

Travail mectray, et soirs, et mains, 
Autant ou plus quanques je fiz, 
S'a les achever ne souffiz, 
D'en faire quelque chose au mains. 
Pourtant, etc. 

CHANCON. 

Ma seule amour, ma joye et ma maistresse, 
Puisqu'il me fault loing de vous demourer. 
Je n'ay plus riens à me reconforter. 
Qu'un souvenir pour retenir lyesse. 
En allegant, par espoir, ma destresse. 
Me conviendra le temps ainsi passer. 
Ma seule, etc. 
Puisqu'il, etc. 

Car mon las cueur, bien garny de tristesse. 
S'en est voulu avecques vous aler. 
Ne je ne puis jamais le recouvrer, 
Jusques verray vostre belle jeunesse. 
Ma seule, etc. 



Digitized 



by Google 



POÉSIES DE CHARLES d'oRL^.ANS. 217 

CHANCON. 

Trop entré en la haulte game, 
Mon cueur, d'ut, ré, mi, fa, sol, la. 
Fut ja pieca, quant Vafola 
Le trait du regart de ma Dame. 
Fors lui, on n'en doit blasmer ame, 
Puisqu' ainsi fait comme fol Ta. 
Trop entré, etc. 
Mon cueur, etc. 

Mieux l'eust valu estre souliz lame, 
Car sotement s'en afola ; 
Si, lui dis je, mon cueur, holal 
Mais conte n'en tint, sur mon ame. 
Trop entré, etc. 

CHANCON. 

Se desplaire ne vous doubtoye, 
Voule&tiers je vous embleroye 
Ung doulx baisier priveement, 
Et garderoye seurement 
Dedens le trésor de ma joye. 
Mais que Dangier soit hors de voye, 
Et que sans presse je vous voye, 
Belle que j'ayme loyaument. 
Se desplaire, etc. 
Voulentiers, etc. 
Ung doulx, etc. 

Jamais ne m'en confesseroye, 
Ne pour larrecin le tendroye. 
Mais grant aumosne vrayement; 
Car à mon cueur joyeusement, 
De par vous le presenteroye, 
Se desplaire, etc. 

CHANCON. 

Pour nous contenter, vous et moy, 

13 



Digitized 



by Google 



218 POÉSIES DE CHARLES d'ORLÉANS. 

De bon cueur et entier povoir, 
Ne s'espargne Leal vouloir; 
Viengne avant sans se tenir quoy. 
Commandez moy je ne scay quoy, 
Vous verrez se feray devoir, 
Pour nous, etc. 
De bon cueur, etc. 

Se faulx, par l'amoureuse loy 
Mis en fossé de Nonchaloir, 
Soye sans grâce recevoir ; 
Baillez la main, prenez ma foy, 
- Pour nous, etc. 

CHAWœN. 

Malade de mal ennuienx. 
Faisant la peneuse sepmaine, 
Vous envoyé, ma souveraine, 
Un souspir merencolieux. 
Par lui saurez, mon bien joyeulx, 
Comment desplaisir me domaine. 
Malade, etc. 
Faisant, etc. 

Car aler ne pevent mes yeulx. 
Vers la beaulté dont estes plaine, 
Mais au fort, ma joye mondaine, 
Pendureray pour avoir mieulx; 
Malade, etc. 

CHANCON. 

Tousjours dictes : Actendez, actendez. 
Pas ne payez vos reconfors contons, 
Joyeulx espoir, dont maints sont malcontens , 
Qui ne scevent comment vous l'entendez ; 
De Fortune, pour Dieuf Tare destendez, 
Ne souffrez plus qu'elle face contons. 
Tousjours, etc. 
Pas ne payez, etc. 

Vostre grâce tost sur moy eslandez, 
Vous congnoissez assez à quoy contens ; 
Plus ne perdray ung tel trésor com temps, 
Ainsi que fait qui son eur met en dez. 
Tousjours, etc. 

RONDEL. s^ 

Prenez tost ce baisier, mon cueur, 
Que ma maistresse vous présente, 
La belle, bonne, jeune et gente. 
Par sa très grant grâce, et doulceur ; 
Bon guet feray, sus mon honneur, 
Afin que Dangier riens n'en sente. 
Prenez tost, etc. 
Que ma, etc. 

Dangier toute nuit en labeur 
A fait guet, or gist en sa tente ; 
Accomplissez brief vostre entente 
Tant dis qu'il dort, c'est le meilleur. 
Prenez tost, etc. 

CHANCON. 

Resjouissez plus ung peu ma pensée, 
Leal espoir, et me donnez secours; 
Tousjours fuyez, et après vous je cours, 
Où j'ay assez de paine despensée; 
La verray je jamais recompensée? 
Quelque office lui donnent en vos cours. 
Resjouissez, etc. 
Leal espoir, etc. 

La penance soit par vous dispensée, 
Car désormais mes temps deviennent cours; 
Ne souffrez plus son plaisirs en decours, 
Veu que vers vous n'a faulte pourpensée; 
Resjouissez, etc. 

CHANCON. 

Comment vous puis je tant amer 
Et mon cueur si très fort hair? 
Qu'il ne me chault de desplaisir 
Qu'il puisse pour vous endurer. 
Son mal m'est joyeux à porter, 
Mais qu'il vous puisse bien servir. 
Comment vous, etc. 
Et mon cueur, etc. 

Las ! or ne deusse je penser 
Qu'à le garder et chier tenir. 
Et non pourtant, mon seul désir, 
Pour vous le vueil abandonner. 
Comment, etc. 

CHANCON. 

M'amye Espérance, 
Pourquoy ne s'avance 
Joyeulx Reconfort ? 
Ay je droit ou tort. 
S'en lui j'ay fiance? 
Peu de desplaisance 
Prent en ma grevance, 
Il semble qu'il dort. 
M'amye, etc. 
Pourquoy, etc. 
Joyeulx, etc. 

Quoy qu'à lui je tence, 
Pour sa bienvueillance 
Acquérir; au fort, 
Je suis bien d'accort 
D'actendre allegance : 
M'amye, etc. 

CHANCON. 

Dedens mon sein, près de mon cueur 

J'ay mussié ung privé baisier 
Que j'ay emblé, maugré Dangier ; 
Dont il meurt en paine et langueur. 
Mais ne me chault de sa douleur, 
Et en deust il vif enragier, 
Dedens mon, etc. 
J'ay mussié, etc. 

Se ma Dame, par sa doulceur, 
Le veult souffrir, sans m'empeschier, 
Je pense d'en plus pourchassier , 
Et en feray trésor greigneur. 
Dedens mon, etc. 

CHANCON. 

D'Espoir, et que vous en diroye? 
C'est ung beau bailleur de parolles, 
Il ne parle qu'en parabolles, 
Dont ung grant livre j'escriroye. 
En le lisant, je me riroye, 
Tant auroit de choses frivolles. 
D'Espoir, etc. 
C'est ung, etc. 

Par tout ung an ne le liroye, 
Ce ne sont que promesses folles, 
Dont il tient chascun jour escolles; 
Telles estudes n'esliroye. 
D'Espoir, etc. 

RONDEL. 

De vostre beaulté regarder. 
Ma très belle, gente maistresse, 
Ce m'est certes tant de lyesse 
Que ne le sauriez penser. 
Je ne m'en pourroye lasser, 
Car j'oublie toute tristesse. 
De vostre, etc. 
Ma très belle, etc. 

Mais, pour mesdisans destourber 
De parler sus vostre jeunesse, 
Il fault que souvent m'en délaisse , 
Combien que ne m'en puis garder. 
De vostre, etc. 

CHANCON. 

Passez oultre, décevant Vueil, 
Où portez vous cest estendart 
De plaisant, actrayant regart , 
Soubz l'emprise de Bel acueil ? 
De ma maison n'entrez le sueil 
Plus avant, tirez autre part. 
Passez oultre, etc. 
Où portez, etc. 

Vous taschez à croistre mon dueil, 
Et gens engigner par votre art ; 
A ! a ! maistre sebelin regnart, 
On vous congnoist tout cler à l'ueil. 
Passez oultre, etc. 

CHANCON i 

Trop estes vers moy endebtée, 
Vous me devez plusieurs baisiers, 
Je vouldroye moult voulentiers 
Que la debte fust acquictée; 
Quoyque vous soyez excusée 
Que n'osez pour les faulx Dangiers. 
Trop estes, etc. 
Vous me, etc. 

J'en ay bonne lectre scellée, 
Paiez les, sans tenir si chiers ; 
Autrement, par les officiers 
D'Amours, vous serez arrestée. 
Trop estes, etc. 

CHANCON. 

Ma plus chier tenue richesse, 
Ou parfont trésor de pensée, 
Est soubz clef, seurement gardée, 
Par Espérance ma Déesse. 
Se vous me demandez et qu'esse? 
N'enquerez plus, elle est mussée. 
Ma plus, etc. 
Ou parfont, etc. 

Avecques elle, seul, sans presse, 
Je m'esbas soir et matinée. 
Ainsi passe temps et journée, 
Au partir dy : Adieu maistresse. 
Ma plus, etc. 

<:hancon. 

Vostre bouche dit : Baisiez moy, 
Se m'est avis quant la regarde ; 
Mais Dangier de trop près la garde, 
Dont mainte doleur je reçoy. 
Laissez m'avoir, par vostre foy, 
Ung doux baisier, sans que plus tarde. 
Vostre, etc. 
Se m'est, etc. 

Dangier me heit, ne scay pourquoy? 
Et tousjours destourbier me darde. 
Je prie à Dieu que mal feu Farde ! 
Il fust temps qu'il se teinst coy. 
Vostre bouche, etc. 

CHANCON. 

Va tost, mon amoureux désir. 
Sur quanque me veulx obéir, 
Tout droit vers le manoir de Joye ; 
Et pour plus abregier ta voye, 



Digitized 



by Google 



224 POÉSIES DE CHARLES D'oRLÉANS. 

Prens ta guide doulx souvenir. 
Metz peine de me bien servir, 
Et de ton messaige accomplir. 
Tu congnois ce que je vouldroye. 
Va tost, etc. 
Sur, etc. 
Tout, etc. 

Recommandes moy à Plaisir ; 
Et se brief ne peuz revenir, 
Fay que de toy nouvelles oye. 
Et par Bon espoir les m'envoye ; 
Ne vueilles au besoing faillir. 
Va tost, etc. 

. CHANCON. 

Ou puis parfont de ma merencolie 

L'eaue d'Espoir que ne cesse de tirer. 

Soif de confort la me fait désirer, 

Quoy que souvent je la trouve tarie. 

Necte la voy ung temps et esclercie , 

Et puis après troubler et empirer. 

Ou puis, etc. 

L'eaue, etc. 

D'elle trempe mon ancre d'estudie; 

Quant j'en escrips , mais pour mon cueur irer, 

Fortune vient mon pappier dessirer, 

Et tout gecte par sa grant felonnie. 

Ou puis, etc. 

CHANœN. 

Je me metz en vostre mercy; 
Très belle, bonne, jeune et gente , 
On m'a dit qu'estes mal contente 
De moy, ne scay s'il est ainsi. 
De toute nuit je n'ay dormy, 
Ne pensez pas que je vous mente. 
Je me, etc. 
Très belle, etc. 

Pour ce, très humblement vous pry , 
Que vous me dictes vostre entente ; 
Car d'une chose je me vante, 
Qu'en loyaulté n'ay point failly. 
Je me, etc. 

CHANCON. 

Monstrez les moy, ces povres yeulx, 
Tous batuz et defûgurez, 
Certes ilz sont fort empirez 
Depuis hier, qu'ilz valloient mieulx. 
Ne se congnoissent ilz pas tieulx ; 
Mal se sont au matin mirez. 
Monstrez les moy, etc. 
Tous batuz, etc. 

Ont ilz pleuré devant leurs Dieux? 
Comme de leur grâce inspirez. 
Ou s'ilz ont mains travaulx tirez, 
Priveement en aucuns lieux. 
Monstrez les, etc. 

CHANCON. 

S'il vous plaist vendre voz baisiers , 

J'en achecteray voulentiers, 

Et en aurez mon cueur en gaige, 

Pour les prendre par heritaige, 

Par douzaines, cens ou milliers. 

Ne les me vendez pas si chiers, 

Que vous feriez à estrangiers. 

En me recevant eu hommaige. 

S'il vous, etc. 

J'en achecteray, etc. 

Et en aurez, etc. 

Mon vueil et mon désir entiers 
Sont vostres, maugré tous dangiers ; 
Faictes comme loyalle et saigo, 
Que pour mon guerdon et parlaige, 

13. 

Je soye servy des premiers. 
S'il vous, etc. 

CHANCON. 

Traître regart, et que fais tu ? 
Quant tu vas» souvent in questu; 
Tu fiers sans dire : garde toy. 
Et ne sces la raison pourquoy, 
N'il ne t'en chault pas ung festu. 
Tu es de couraige testu, 
Et de fureur trop in estu, 
Change ton propos, et me croy. 
Traître, etc. 
Quant, etc. 
Tu fiers, etc. 

On te deust batre devestu 
Parmi les rues cum mesiUj 
Par l'ordonnance de la loy ; 
Car tu n'as leaulté, ne foy, 
On le voit in iuo gestu. 
Traître, etc. 

CHANCON. 

Ma seule amour,, que tant désire, 
Mon reconfort, mon doulx penseiv 
Belle, nompareille, sans per, 
Il me desplaist de vous escrire; 
Car j'aymasse mieulx à le dire 
De bouche, sans le vous mander. 
Ma seule, etc. 
Mon reconfort, etc. 

Las ! or n'y puis je contredire ; 
Mais Espoir me fait endurer. 
Qui m'as promis de retoumei' 
En liesse, mon grief martire. 
Ma seule, etc. 

CHANCON. 

Anuy, Soussy, Soing et Merencolie, 
Se vous prenez desplaisir à ma vie, 
Et desirez tost avancer ma mort , 
Tourmentez moy de plus fort en plus fort, 
Pour en passer tout à cop vostre envye. 
Ay je bien dit? Nennil, je le renye ; 
Et, par conseil de Bon espoir, vous prie 
Que m'espargnez, ou vous me ferez tort. 
Anuy, Soussy, etc. 
Se vous prenez, etc. 
Et desirez, etc. 

Et qu'esse cy ? je suis en resverie, 

11 semble bien que ne scay que je dye ; 

Je dy puis l'un, puis l'autre, sans accort; 

Suis je enchanté? veille mon cueur ou dort? 

Vuidez, vuidez de moy telle folie. 

Anuy, Soussy, etc. 

CHANCON. 

Logiez moy entre voz bras, 
Et m'envoyez doulx baisier 
Qui me viengne festier. 
D'aucun amoureux soûlas. 
Tandis que Dangier est las, 
Et le voyez sommeillier. 
Logiez, etc. 
Et m'envoyez, etc. 

Pour Dieu, ne l'esveillez pas 
Ce faulx, envieux Dangier; 
Jamais ne puist s'esveillier ! 
Faictes tost, et parlez bas. 
Logiez moy, etc. 

CHANCON. 

Se Dangier me toit le parler 

A VOUS, mon bel amy, sans per ; 
Par le pourchas des envieux, 
Non plus qu'on toucheroil aux cieulx, 
Ne me tendray de vous amer. 
Car mon cueur m'a voulu laissier 
Pour soy du tout à vous donner, 
Et pour estre vostre en tous lieux. 
Se Dangier, etc. 
A vous, etc. 
Par le, etc. 

Tout son povoir ne peut garder, 
Que, sur tous autres, n'aye chier 
Vostre gent corps, très gracieux ; 
Et se ne vous voy de mes yeulx, 
Pourtant ne vous veuil je changier. 
Se Dangier, etc. 

CHANCON. 

Fault il aveugle devenir? 
N'ose l'en plus les yeulx ouvrir, 
Pour regarder ce qu'on désire ? 
Dangier est bien estrange sire, 
Qui tant veult amans^ asservir. 
Vous lerrez vous anéantir. 
Amours, sans remède quérir, 
Ne peut nul Dangier contredire ? 
Faut il, etc. 
N'ose l'en, etc. 
Pour, etc. 

Les yeulx si sont faiz pour servir, 

Et pour raporter tout plaisir 

Aux cueurs, quand ilz sont en martire ; 

A les. en garder, Dangier tire. 

Est ce bien fait de le souffrir? 

Faut il, etc. 

CHANCON. 

Riens ne valent ses mirlifiques, 
Et ses menues oberliques ; 
D'où venez vous ? petit mercier, 
Gueres ve vault vostre mestier, 
Se me semble, ne voz pratiques. 
Chier les tenez comme reliques. 
Les voulez vous mectre en croniques, 
Vous n'y gangnerez ja denier. 
Riens ne valent, etc. 
Et ses menues, etc. 
D'où venez vous, etc. 

En plusieurs lieux sont trop publiques, 
Et pour ce, sans faire répliques, 
Desploiez tout vostre pannier ; 
Aflîn qu'on y puisse serchier 
Quelques bagues plus aucten tiques. 
Riens ne valent, etc. 

CHANCON. 

Regardez moysa contenance. 
Lui siet il bien à soy jouer ? 
Certes, c'est le vray mirouer 
De toute joyeuse plaisance. 
Entre les parfaictes de France 
Se peut elle l'une advouer ? 
Regardez, etc. 
Lui siet, etc. 

Pour fol me tien, quant je m'avance 
De vouloir les grans biens louer, 
Dont Dieu l'a voulu douer; 
Ses faiz en font la demonstranc<>. 

CHANCON. 

Petit mercier, petit pannier; 
Pourtant se je n'ay marrhandiso 

Qui soit du tout à vostre guise, 
Ne blasmez, pour ce, mon mestier. 
Je gangne denier à denier. 
C'est loings du trésor de Venise. 
Petit mercier, etc. 
Pourtant, etc. 

Et tandiz qu'il est jour ouvrier, 
Le temps pers quant à vous devise ; 
Je voys parfaire mon emprise, 
Et parmi les rues crier : 
Petit mercier, etc. 

CHANCON. 

Reprenez ce larron souspir 
Qui s'est emblé soudainement , 
Sans congié, ou commandement, 
Hors de la prison de Désir. 
Mesdisans l'ont ouy partir, 
Dont ilz tiennent leur parlement. 
Reprenez, etc. 
Qui s'est, etc. 

Se le meschant eust sceu saillir 
Sans noyse, tout priveement. 
N'en peult chaloir, mais sotement 
L'a fait ; pour ce, l'en fault pugnir. 
Reprenez, etc. 

CHANCON. 

L'ostellerie de Pensée 
Plaine de venans et alans, 
Soussiz soient petitz ou grans, 
A chascun est habandonnée; 
Elle n'est à nul reffusée. 
Mais preste pour tout les passans, 
L'ostellerie, etc. 
Plaine de, etc. 

Plaisance chierement amée 
S'y loge souvent, mais nuisans 
Lui sont ennuiz gros et puissans, 
Quand ilz la tiennent empeschée. 
L'ostellerie, etc. 

CHANCON. 

Fuyez le trait de doulx regard, 
Cueur, qui ne vous savez deffendrc, 
Veu qu'estes desarmé et tendre, 
Nul ne vous doit tenir couard. 
Tous serez pris ou tost, ou tard, 
S' Amour le veult bien entreprendre. 
Fuyez le, etc. 
Cueur, etc. 

Retrayez vous sous Testendart 
De Nonchaloir, sans plus actendre ; 
S'a Plaisance vous laissiez rendre. 
Vous estes mort. Dieu vous en gard ! 
Fuyez le trait, etc. 

CHANCON. 

Yver, vous n'estes qu'un villain. 
Esté est plaisant et gentil. 
En tesmoing de May et d'Avril, 
Qui l'accompaignent soir et main. 
Esté revest champs, bois et fleurs, 
De sa livrée de verdure. 
Et de maintes autres couleurs. 
Par l'ordonnance de Nature. 
Mais vous, Yver, trop estes plain 
De neige, vent, pluye et grezil ; 
On vous deust bannir en exil. 
Sans point flater, je parle plain. 
Yver, etc. 

CHANCON. 

Mon seul amy, mon bien, ma joye, 
Cellui que sur tous amer veulx, 
Je vous pry que soyez joyeux, 
En espérant que brief vous voye. 
Car je ne fais que quérir voye 
De venir vers vous, se m'aist Dieux. 
Mon seul, etc. 
Cellui, etc. 

Et se par souhaidier povoye 
Estre empres vous, un jour ou deux,. 
Pour quanqu'il a dessoubz les cieulx, 
Outre rien ne souhaideroye. 
Mon seul, etc. 

CHANCON. 

Je le retiens pour ma plaisance, 
Espoir, mais que leal me soit, 
Et, se jamais il me decoit, 
Je renie son acointance. 
Nous deux avons fait aliance, 
Tant que mon cueur tel Faparcoit. 
Je le retiens, etc. 
Espoir, etc. 

Monstrer me puisse bienvueillance, 
Ainsi que mon penser conçoit, 
Dont mainte liesse reçoit; 
Quand à moy, j'ay en lui fiance. 
Je le retiens, etc. 

CHANCON. 

Je ne les prise pas deux blancs 
Tous les yens qui sont en amer, 
Car il n'y a que tout amer. 
Et grant foison de faulx semblans; 

Pour les maulx qui y sont doublans, 
Pire que les périls de mer. 
Je ne les, etc. 
Tous les, etc. 

Hz ne sont à riens ressemblans, 
Car ung jour viennent entamer 
Le cueur, et après embasmer ; 
Ce sontamouretes tremblans. 
Je ne les, etc. 

CHANCON. 

Hors du propos si baille gaige, 
Ce n'est que du jeu la manière , 
Nulle excusacion n'y quiere, 
Quoyque soit prouffit ou dommaige. 
Tousjours parle plus fol que saige, 
C'est une chose coustumiere. 
Hors du propos, etc. 
Ce n'est que, etc. 

Se l'en me dit : Vous contez raige ; 
Blasmez ma langue trop légère, 
Raison de Secret tresoriere 
La tance, quant despent langaige. 
Hors du propos, etc. 

CHANCON. 

Au besoing congnoist on l'amy 
Qui loyaument aidier désire. 
Pour vous je puis bien cecy dire, 
Car vous ne m'avez pas failly ; 
Mais avez, la vostre mercy, 
Tant fait qu'il me doit suffire. 
Au besoing, etc. 
Qui loyaument, etc. 

Bien brief pense partir de cy, 
Pour m'en aler vers vous de tire; 

Loisir n'ay pas de vous escrire, 
Et pour ce, plus avant ne dy. 
Au besoing, etc. 

CHANCON. 

très dévotes créatures, 
En ypocrisies d'amours 
Que vous querez d'estranges tours î 
Pour venir à voz aventures. 
Vous cuidez bien par voz paintures, 
Faire sotz, aveugles et sours. 
très dévotes, etc. 
En ypocrisies, etc. 

On ne peut desservir deux cures. 
Ne prendre gaiges en deux cours ; 
Prenez les champs, ou les faulbourgs, 
Hz sont de diverses natures. 
très dévotes, etc. 

CHANCON. 

Que c'est estrange compaignie 
De Penser joint avec Espoir ; 
Aidier scevent, et décevoir 
Ung cueur qui tout en eulx se fie. 
Il ne fault ja que je le dye, 
Chascun le peut en soy savoir. 
Que c'est, etc. 
De Penser, etc. 

D'eulx me plains et ne m'en plains mye, 
Car mal et bien m'ont fait avoir ; 
Menty m'ont, et aussi dit voir, 
Je l'aveu et si le renye. 
Que c'est, etc. 

CHANCON. 

(Orléans.) 

Sera elle point jamais trouvée ? 

Celle qui ayme loyaulté, 

Et qui a ferme voulenté, 

Sans avoir legiere pensée. 

Il convient qu'elle soit criée, 

Pour en savoir la vérité. 

Sera elle point, etc. 

Celle qui, etc. 

Je crois bien qu'elle est déifiée 

Des aliez de faulceté, 

Dont il y a si grant planté. 

Que de paour elle s'est mussiée. ' 

Sera elle, etc. 

CHANCON. 

(Responce du duc Jehan de Bourbon.) 

Duc D'Orléans, je l'ay trouvée 
Celle qui ayme loyaulté, 
Et qui a ferme voulenté. 
Sans avoir legiere pensée. 
Ja ne fault qu'elle soit criée, 
J'en scay assez la vérité. 
Duc d'Orléans, etc. 
Celle qui, etc. 

C'est ma Dame très bien amée, 
Qui a des biens si grant planté, 
Qu'el ne craint vostre faulceté, 
Ne de ceulx de vostre livrée. 
Duc d'Orléans, etc. 

CHANCON. 

Puis ca, puis là. 
Et sus, et jus, 
De plus en plus, 
Tout vient et va. 
Tous on verra 
Grans et menus. 
Puis ca, etc. 
Et sus, etc. 

Vieulx temps desja, 
S'en sont courus, 
Et neufz venus, 
Que dea! que dea ! 
Puis ca, etc. 

CHANCON. 

Dieu vous conduie, Doulx penser, 
Et vous doint faire bon voyage , 
Rapportez tost joyeulx message 
Vers le cueur pour le conforter ; 
Ne vueillez gueres demourer, 
Exploictez comme bon et sage. 
Dieu vous, etc. 
Et vous, etc. 

Riens ne vous convient ordonner, 
Les secrez savez du courage, 
Besongnez à son avantage,! 
Et pensez de brief retourner. 
Dieu vous, etc. 

CHANCON. 

Puisque par deçà demeurons, 
Nous Saulongnois et Beausserons, 
En la maison de Savonnieres, 
Souhaidez nous des bonnes chieres 
Des Bourbonnois et Bourguignons. 
Aux champs, par hayes et buissons, 
Perdrix et lyevres nous prendrons, 
Et yrons pescher sur rivières. 
Puisque, etc. 
Nous, etc. 
En la maison, etc. 

Vivres, tabliers, cartes aurons 
Où souvent nous estudirons; 

Vins, mangers de plusieurs manières, 
Galerons, sans faire prières, 
Et de dormir ne nous faindrons. 
Puisque, etc. 

CHANCON. 

Les fourriers d'Amours m'ont logo 

Beaulté, doulceur, et encor mieulx 
Y sont à trop grant habondance; 
Soudainement luyst par semblance, 
Comme un escler venant des cieulx. 
Dont vient, etc. 
Qui ainsi, etc. 

Il fait perdre la contenance 
A toutes gens, jeunes et vieulx; 
N'il n'est éclipse, se m'aist Dieux, 
Qui de Tobscurcir ait puissance. 
Dont vient, etc. 

CHANCON. 

(Fraigne.) 

Et OÙ vas tu ? petit souspir. 
Que j'ay ouy si doulcement ; 
T'en vas tu mectre à saquement 
Quelque povre amoureux martir ? 
Viens ca, dy moy tost, sans mentir, 
Ce que tu as en pensement. 
Et où vas tu, etc. 
Que j'ay, etc. 

Dieu te conduye à ton désir, 
Et teremaine à sauvement; 
Mais je te requier humblement 
Que ne faces ame mourir. 
Et où vas tu, etc. 

CHANCON. 

Laissez moy penser à mon aise, 
Helas ! donnez m'en le loisir. 
Je devise avecques Plaisir, 
Combien que ma bouche se taise. 
Quant merencolie mauvaise 
Me vient maintes foiz assaillir, 
Laissez moy, etc. 
Helas ! donnez, etc. 

Car affln que mon cueur rapaise, 
J'appelle plaisant souvenir, 
Qui tanlost me vient resjouir; 
Pour ce, pour Dieu, ne vous desplaise. 
Laissez moy, etc. 

CHANCON. 

As tu ja fait? petit souspir, 
Est il sur son trespassement ? 
Le cueur qu'as mis à saquement; 
A il remède de guérir ? 
Tu as mal fait de le ferir 
En haste, si piteusement. 
As tu ja, etc. 
Est il sur, etc. 

Amours qui t'en doit bien pugnir, 
A fait de toy son jugement ; 
Pren franchise hastivement, 
Sauve toy, quant tu as loisir. 
As tu ja, etc. 

CHANCON. 

Levez ces cuevrechiefz plus hault 
Qui trop cuevrent ces beaulx visaiges ; 
De riens ne servent telz umbraigas. 
Quant il ne fait haie, ne chault. 
On fait à beaulté qui tant vauU, 
De la musser, tort et oultraiges : 
Levez ces, etc. 
Qui trop, etc. 

Je scay bien qu'à Dangier n'en chault, 
Et pense qu'il ait donné gaiges. 
Pour entretenir telz usaiges ; 
Mais l'ordonnance rompre fault. 
Levez ces, etc. 

CHANCON. 

Deux ou trois couples d'ennuys 

J'ay lousjours en ma maison, 
Desencombrer ne m'en puis, 
Quoyqu'à mon povoir les fuis. 
Par le conseil de raison. 
Deux ou trois, etc. 

Je les chasse d'où je suis. 
Mais en chascune saison , 
Hz rentrent par un autre huis. 
Deux ou trois, etc. 

CHANCON. 

Entre les amoureux fourrez, 
Non pas entre les decoppez, 
Suis, car le temps sans refroidy, 
Et le cueur de moy Test aussi ; 
Tel me veez, tel me prenez. 
Jeunes gens qui Amours servez, 
Pour Dieu, de moy ne vous mocquez. 
Il est ainsi que je vous dy. 
Entre les, etc. 
Non pas, etc. 

Car, quant Amours servy aurez 
Autant que j'ay, vous devendrez 
Pareillement en mon party ; 
Et quant vous trouverez ainsy, 
Comme je suis, lors vous serez. 
Entre les, etc. 

CAROLE. 

Las ! Merencolie , 
Me tendrez vous longuement, 
Es maulx dont j'ay plus de cent, 

Sans pensée lie. 
Je Tay souffert main et soir, 
Loingtain de joyeulx confort; 
Mais nul bien n'en puis avoir, 
Dont mon cueur est presque mort. 

Au moins, je vous eu prie, 
Que me laissiez seulement, 
Aucun peu d'al^ement, 
Sans m'oster la vie 
Las! etc. 

Espérance d'avoir mieulx 
Dist qu'elle me veult aidier; 
Mais tousjours maugracieux 
Je trouve le faulx Dangier, 

Qui tant me guerrie. 
Si, vous requier humblement. 
Qu'en ce douloureux tourment 

Ne me laissiez mie. 

Las ! Merencolie. 

CAROLE. 

Avancez vous. Espérance, 
Venez mon cueur conforter. 
Car il ne peut plus porter 
Sa très greveuse penance, 
Pieca, Joyeuse pensée 
S'esbatoit avecques lui, 
Mais elle s'en est alée, 
Tant a pourchassié Ennuy . 
Se vous n'avez la puissance 
De tout son mal lui ester. 
Plaise vous à alegier 
Au moins un peu sa grevance. 
Avancez, etc. 

Vous lui avez fait promesse 
De le venir secourir, 
Et de lui tollir tristesse. 
Mais trop le faictes languir. 
Ayez de lui souvenance, 
Et le venez deslogier 

14 

De la prison de Dangier, 
Où il meurt en desplaisance, 
Avancez, etc. 

CAROLE. 

M'avez vous point mis en oubly ? 
Par Dieu, je doubte fort, oy, 
Ma seule maistresse et ma joye ; 
Non pourtant, quelque part que soye, 
Je m'actens à vostre mercy . 
Espoir m'a dit que Leauté 
Vous fera souvenir de moy, 
Car vostre bonne voulenté 
Ne peult faillir, comme je croy. 
Quant est à moy, je vous supply. 
Pensez que Famoureux party, 
Que j'ay prins, changier ne pourroye ; 
Certes avant mourir vouldroye , 
Je vous prometz qu'il est ainsi. 
M'avez vous, etc. 

Amour a tort, ce m'est advis. 

Qu'il ne fait aux dames sentir 

Les maulx, où leurs servans sont mis. 

Pour les très loyaument servir. 

Pour vous, ma Dame, je le dy. 

Car se vous saviez le soussy, 

Qu'Amours, pour vous servir, m'envoye, 

Vous diriez bien que j'auroye, 

De droit, gaingné le don d'amy. 

M'avez vous, etc. 

RONDEL. 

Et ne cesserez vous jamais? 
Tousjours est à recommencer; 
C'est folie d'y plus penser, 
Ne s'en soussier désormais. 

Plus avant j'en diroye, mais 
Rien n'y vault flater, ne tanser. 
Et ne cesserez, etc. 
Tousjours, etc. 

Passez a plusieurs moys des Mays 
Qu'Amour vous vouldrent avanser; 
Mal les voulez recompenser, 
En servant de telz entremais. 
Et ne cesserez vous, etc. 

RONDEL. 

(Orléans à Nevers.) 

Pour paier vostre belle chiere, 
Laissez en gaige vostre cueur, 
Nous le garderons en doulceur 
Tant que vous retournez arrière. 
Contentez, car c'est la manière, 
Vostre hostesse pour vostre honneur. 
Pour paier, etc. 
Laissez en, etc. 

Et se voiez nostre prière 
Estre trop plaine de rigueur, 
Changons de cueur, c'est le meilleur, 
De voulenté bonne et entière. 
Pour paier, etc. 

RONDEL. 

(Responce de Nevers.) 

Mon très bon hoste, et ma très doulce hostesse, 
Très humblement et plus vous remercie 
Des biens, honneurs, bonté et courtoisie, 
Que m'avez faiz tous deux, par vostre humblesse. 
Aussi fais je de vostre grant largesse 
Et très soingneuse et bonne compaignie. 
Mon très bon hoste, etc. 
Très humblement, etc. 

Mon povre cueur pour paiement vous laisse, 
Prenez en gré, et je vous supplie, 
Et oultre plus, tant que je puis vous prie. 
Que m'octroyez estre maistre et maistresse, 
Mon très bon, etc. 

RONDEL. 

Qu'il ne le me font , 
Pour veoir que feroye, 
Et se je sauroye 
Leur donner le bont. 
Puisque telz ilz sont 
Affin qu'on les voye 
Qu'il ne, etc. 
Pour veoir, etc. 

Droit à droit respont, 
Paier les vouldroye 
De telle monnoye 
Qu'il desserviront. 
Qu'il ne, etc. 

RONDEL. 

(Orléans.) 

A ce jour de saint Valentin, 
Que chascun doit choisir son per , 
Amours, demourray je non per? 
Sans partir à vostre butin. 
A mon resveillier au matin, 
Je n'y ai cessé de penser, 
A ce jour, etc. 
Que chascun, etc. 

MaisJ^onchaloir, mon medicin, 
M'est venu le pousse taster, 
Qui ma conseillié reposer, 
Et rendormir sur mon coussin. 
A ce jour, etc. 

RONDEL. 

J'ay esté Poursuivant d'Amours, 
Mais maintenant je suis Hérault; 
Monter me fault en Feschaffault, 
Pour jugier des amoureux tours. 
Quant je verray riens à rebours 
Dien scet se je crieray bien hault. 
J'ay esté, etc. 
Mais, etc. 

Et s'amans vont faisant les leurs, 
Tantost congnoistray leur deflfault; 
Ja devant moy, clochier ne fault, 
D'amer scay par cueur le droit cours. 
Tay esté, etc. 

RONDEL. 

(Secile.) 

Âpres une seule exceptée, 

Je vous servirai ceste année, 

Ma doulce Valentine gente, 

Puisqu' Amours veult que m'y consente. 

Et que telle est ma destinée. 

De moy, pour autre habandonnée 

Ne serez ; mais si fort amée 

Qu'en devrez bien estre contente. 

Apres une seule, etc. 

Je vous, etc. 

Or me soit par vous ordonnée, 
S'il vous plaist, à ceste journée, 
Vo voulenté doulce et plaisante; 
Car à la faire me présente 
Plus que pour Dame qui soit née. 
Apres une seule, etc. 

RONDEL. 

Je suis desja d'amour tanné, 

14. 

Ma très doulce Valentinée, 

Car pour moi fustes trop tart née, 

Et moy pour vous fus trop tost né. 

Dieu lui pardoint qui estrené 

M'a de vous, pour toute Tannée. 

Je suis desja, etc. 

Ma très doulce, etc.. 

Bien m'estoye suspeconné, 
Qu'auroye telle destinée, 
Ains que passast ceste journée, 
Combien qu'Amours Teust ordonné. 
Je suis desja, etc. 

RONDEL. 

(Orléans.) 

Soubz parler couvert 
D'estrange devise, 
Monstrez qu'avez prise 
Douleur; il y pert. 
Du tout en désert. 
N'est pas vostre emprise. 
Soubz parler, etc. 
D'estrange, etc. 

Se Confort ouvert 
N'est à vostre guise, 
Tost, s'Amour s'avise, 
Sera recouvert. 
Soubz parler, etc. 

RONDEL. 

Laissez aler ces gorgias, 
Chascun yver, à la pippée; 
Vous verrez comme la gelée 
Reverdira leurs estomas. 
Dieu scet sïlz auront froit aux bras, 
Par leur manche deschiquetée. 
Laissez aler, etc. 

ilz portent petiz soulers gras, 
A une poulaine embourrée, 
Froidure fera son entrée, 
Par leurs talons nuz par em bas. 
Laisser aler, etc. 

RONDEL. 

Les en voulez vous garder 
Ces rivières de courir , 
Et grues prendre et tenir, 
Quant hault les veez voler. 
A telles choses muser, 
Voit on folz souver servir. 
Les en voulez, etc. 
Ces rivières, etc. 

Laissez le temps tel passer 
Que Fortune veult souffrir, 
Et les choses avenir 
Que l'en ne scet destourber. 
Les en voulez, etc. 

RONDEL. 

Veu que j'ay tant Amour servy, 
Ne suis je pas mal guerdonné, 
Du plaisir qu'il m'avoit donné, 
Sans cause m'a tost desservy. 
Mon cueur loyaument son serf vy , 
Mais à tort l'a abandonné. 
Veu que j'ay, etc. 
Ne suis, etc. 

Plus ne lui sera asservy ; 
Pour Dieu, qu'il me soit pardonné. 
Je croy que suis à ce don né, 
D'avoir mal pour bien desservy. 
Veu que j'ay, etc. 

RONDEL. 
(Secile.) 

Pourtant se vous plaignez d'Amours, 
Il n'est pas temps de vous retraire, 
Gar encore il vous pourra faire 
Tel bien, que perdrez vos dolours. 
Vous congQoissez assez ses tours. 
Je ne dy pas pour vous desplaire. 
Pour tant, etc. 
Il n'est, etc. 

Ayez fiance en lui tousjours, 
Et mectez paine de lui plaire ; 
Combien que mieulx me vaulsit taire, 
Car vous pensez tout le rebours. 
Pourtant, etc. 

RONDEL. 

Se vous estiez comme moy, 
Las ! vous vous devriez bien plaindre ; 
Car de tous mes maulx le maindre 
Est plus grant que vostre ennoy. 
Bien vous pourrez, sur ma foy, 
D'Amours alors vous complaindre; 
Se vous estiez, etc. 
Las î vous, etc. 

Car si très dolent me voy , 

Que plus la mort ne veuil craindre ; 

Touteffoiz, il me faut faindre; 

Aussi feriez vous, se croy, 

Se vous estiez, etc. 

RONDEL. 
(Responce par Orléans.) 

Chascune vieille son dueil plaint ; 
Vous cuidez que vostre mal passe 

Tout autre; mais ja ne parlasse 
Du mien, se n'y feusse contraint. 
Saichiez de voir qu'il n'est pas faint, 
Le tourment que mon cueur enlasse. 
Chascune vieille, etc. 
Vous cuidez, etc. 

Ma peine pers comme fait maint, 
Et contre Fortune je chasse; 
Desespoir de pis me menasse. 
Je sens où mon pourpoint m'estraint. 
Chascune vieille, etc. 

RONDEL. 

(Secile.) 

Bien deffendu, bien assailly, 
Chascun dit qu'il a grant dolours, 
Mais, au fort, je veuil croire Amours 
Par qui le débat est sailly ; 
Affîn que qui aura failly, 
N'aye jamais de lui secours. 
Bien deffendu, etc. 
Chascun dit, etc. 

Car se j'ay en riens deffailly 
De compter mon mal puis deux jours, 
Banny vueil estre de ses cours, 
Com un hom lasche et failly. 
' Bien deffendu , etc. 

RONDEL. 

(Responce par Orléans.) 

Bien assailly, bien deffendu; 
Quant assez aurons debatu, 
11 faut assembler noz raisons, 
Et que les fons voler faisons 
Du débat nouvel advenu. 
Très fort vous avez combatu. 

Et j'ay mon billart bien tenu ; 
Cest beau débat que de deux bons. 
Bien assailly, etc. 
Quant assez, etc. 

Vray est qu'estes d'Amour féru, 
Et en ses fers estroit tenu ; 
Mais moy non, ainsi l'entendons; 
n a passé maintes saisons, 
Que me suis aux armes rendu. 
Bien assailly, etc. 

RONDEL. 

(Secile.) 

Si dolant je me trouve à part 
De laisser ce dont mon bien part ; 
C'est celle en qui n'a que redire. 
Que ne fus oncques si plain d'ire. 
Ou jamais Dieu n'ait en moy part. 
Car, quant je pense en mon départ, 
Et qu'aler me fault autre part, 
Je ne scay plus que je dois dire. 
Si dolant, etc. 
De laisser, etc. 

Fortune, qui les lotz départ. 

M'a baillé ce dueil pour ma part, 

Qu'est pis qu'on ne seroit redire; 

Et si ne lui puis contredire. 

Dont a peu que mon cueur n'en part. 

Si dolant, etc. 

CHANCON. 

(Orléans.) 

Durant les trêves d'Angleterre 
Qui ont esté £aictes à Tours, 
Par bon conseil avec Amours, 
J'ay prins abstinence de guerre ; 

S'autre <{xxe moy ne la desserre, 
Content suis que tiengne tousjours. 
Durant les, etc. 
Qui ont, etc. 

Il n'est pas bon de trop enquerre , 
Ne s'empechier es faiz des cours ; 
S'on m'assault, pour avoir secours, 
Vers Nonchaloir iray grant erre. 
Durant les, etc. 

RONDEL. 

Vous vistes que je le veoye 
Ce que je ne vueil descouvrir. 
Et congnustes, à Tueil ouvrir, 
Plus avant que je ne vouloye. 
L'ueil d'embusche saillit en voye. 
De soy retraire n'eut loisir. 
Vous vistes, etc. 
Ce que je ne, etc. 

Trop est saige qui ne foloye, 
Quant on est es mains de Plaisir, 
Qui lors vint vostre cueur saisir, 
Et fist comme pieca souloye. 
Vous vistes, etc. 

RONDEL. 

(Fredet.) 

Jusques Pasques soient passées, 
Donnez trieves à mes pensées. 
Je vous pri tant que je puis. Amours; 
Car c'est bien droit qu'à ces bons jours 
En paix de vous soient laissées. 
Assez voz gens les ont lassées. 
Et pour ceste foiz couroussées, 
Allez ailleurs faire vos tours. 
Jusques Pasques, etc. 
Donnez trieves, etc. 

Pour plus donc n'estre d'eulx pressées, 
Qui tant les ont fort menassées, 
Faictes les crier par voz cours, 
Et leur deffendez bien tousjours, 
Que par eulx ne soient casséas. 
Jusques Pasques, etc. 

RONDEL. 

(Responce par Orléans ) 

Tant que Pasques soient passées, 
Sans resveiller le chat qui dort, 
Fredet, je suis de vostre accors. 
Que pensées soient cassées, 
Et en aumaires entassées, 
Fermans à clef très bien et fort. 
Tant que Pasques, etc. 
Sans resveiller, etc. 

Quand aux miennes, ilz sont lassées, 
Mais de les garder, mon effort 
Feray, par l'avis de Confort, 
En fardeaulx d'espoir amassées. 
Tant que Pasques, etc. 

CHANCON. 

La veez vous là, la lyme sourde, 
Qui pense plus qu'elle ne dit, 
Souventeffoiz s'esbat et rit 
A planter une gente bourde ; 
Contrefaisant la coquelourde, 
Soubz un malicieux abit. 
La veez vous, etc. 
Qui pense, etc. 

Quelle part que malice sourde, 
Tost congnoist s'il y a prouffit; 
Benoist en soit le saint Esprit, 
Qui de si finete me bourde. 
La veez vous me, etc. 

RONDEL. 

Beaulté, gardez vous de mes yeulx, 
Car ilz vous viennent assaillir; 
S'iiz vous povoient conquérir, 
Hz ne demanderoyent mieulx. 
Vous estes seule soubz les cieulx 
Le trésor de parfait plaisir. 
Beaulté, etc. 
Car ilz vous, etc. 

Congneuz les ay jeunes et vieulx, 
Qu'il ne leur chauldroit de morir, 
Mais qu'eussent de vous leur désir, 
Je vous avise qu'ilz sont tieulx. 
Beaulté, etc. 

CHANCON. 

Helas ! et qui ne Taymeroit ? 
De Bourbon le droit héritier. 
Qui a l'estomac de papier, 
Et aura la goûte de droit ; 
Se Lymosin ne lui aidoit, 
Il mourroit, tesmoing Villequier 
Helas ! et qui, etc. 
De Bourbon, etc. 

Jamais plus hault ne sailliroit, 
S'elle lui monstroit ung dangier; 
Et pour ce, Fayete et Gouffier, 
Aidiez chascun en vostre endroit. 
Helas! et qui, etc. 

RONDEL. 

Bien viengne doulx regart qui rit, 
Quelque bonne nouvelle porte, 
Dont Dangier fort se desconforte. 
Et de courroux en douleur frit. 
Ne peut chaloir de son despit, 

15 

Ne de ceulx qui sont de sa sorte. 
Bien viengne, etc. 
Quelque, etc. 

Dangier dist : baillé par escript, 
Et qu'il n'entre point en la porte; 
Mais Amour, comme la plus forte, 
Veult qu'il entre sans contredit. 
Bien viengne, etc. 

CHANCON. 

Dieu vous envoyé pascience. 
Gentil conte Cleremondois, 
Vous congnoissez, à ceste foiz, 
Qu'est d'amoureuse pénitence ; 
Puisqu'estes hors de la présence, 
De celle que bien je congnois. 
Dieu vous, etc. 
Gentil conte, etc. 

Vouer vous povez aliance 
A la riche, comme je crois , 
Ne vous trouverez de ce mois, 
Las! trop estes loing d'alegance. 
Dieu vous, etc. 

RONDEL. 

En la promesse d'Espérance 
Où j'ay temps p«rdu et usé, 
J'ay souvent conseil reffusé. 
Qui me povoit donner plaisance. 
Las! ne suis le premier de France 
Qui sotement s'est abusé, 
En la promesse, etc. 
Où j'ay temps, etc. 

Et, de ma nysse gouvernance, 
Devant Raison j'ay accusé 
Mon cueur ; mais il s'est excuse, 

Disant que deceu Ta Fiance 
En la promesse, etc. 

CHANCON. 

Sauves toutes bonnes raisons, 
Mieulx vault mentir, pour paix avoir, 
Qu'estre batu, pour dire voir ; 
Pour ce, mon cueur, ainsi faisons. 
Riens ne perdons, se nous taisons, 
Et se jouons au plus savoir. 
Sauves* toutes, etc. 
Mieulx vault, etc. 

Parler boute feu en maisons. 
Et destruit paix, ce riche avoir ; 
On aprent à taire et à veoir. 
Selon les temps et les saisons. 
Sauves toutes, etc. 

RONDEL. 

Mon cueur, il me fault estre mestre 
A ma foiz, aussi bien que vous , 
N'en ayez ennuy, ou courroux ; 
Certes il convient ainsi estre. 
Trop longuement m'avez fait pestre, 
Et toujours tenir au dessous. 
Mou cueur, etc. 
A ma foiz, etc. 

Allez à dextre, ou à senestre. 
Pris serez, sans estre rescous, 
Passer vous fault, mon amy doulx. 
Ou par là, ou par la fenestre. 
Mon cueur, etc. 

CHANCON. 

Il souffist bien que je le sache, 
Sans en enquérir plus avant; 
Car se tout aloye disant. 

On vous pourroit bien dire actache. 
Nul de la langue ne m'arrache 
Ce qu'en mon cueur je voys pensant. 
Il souffist, etc. 
Sans en, etc. 

Ainsi qu'en blanc pert noire tache, 
Vostre fait est si apparant, 
Que m'y trouve trop congnoissant ; 
Qui est descouvert, mal se cache. 
Il souffist, etc. 

RONDEL. 

Mes yeulx trop sont bien reclamez, 
Quant ma Dame si les appelle. 
Leur monstrant sa grant beaulté belle, 
Hz reviennent comme affamez ; 
Maugré mesdisans peu amez. 
Et Dangier qui tient leur querelle. 
Mes yeulx, etc. 
Quant ma, etc. 

Estre devroient difiàmez , 

S'ilz ne voloyent, de bonne elle, 

Vers les grans biens qui sont en elle; 

De ce ne seront ja blasmez. 

Mes yeulx, etc. 

CHANCON. 

Pense de toy 
Dorénavant, 
Du demourant 
Te chaille poy. 
Ce monde voy 
En empirant. 
Pense, etc. 
Dorénavant, etc. 

Regarde et oy, 
Va peu parlant; 

Dieu tout puissant 
Fera de soy. 
Pense, etc. 

RONDELj 

Retraiez vous, regart mal avisé, 

Vous cuidez bien que nuUuy ne vous voye; 

Certes, Aguet par tous lieux vous convoyé 

Priveement, en habit desguisé. 

De gens saichans en estes moins prisé, 

D'ainsi tousjours trocter [)army la voye. 

Retraiez vous, etc. 

Vous cuidez, etc. 

Dangier avez contre vous atisé. 

Quant sot maintien tellement vous forvoye ; 

Au derrenier, faudra qu'il y pourvoye, 

Il est ainsi que je l'ay devisé. 

Retraiez vous, etc. 

CHANCON. 

Ce n*est riens qui ne puist estre. 
On voit de plus grans merveilles, 
Que de baster aux corneilles 
Les mariz, et l'erbe pestre. 
Car de jouer tours de maistre, 
Femmes sont les nompareilles. 
Ce n'est riens, etc. 
On voit, etc. 

Tant aux huis, comme aux fenestres, 
En champs, jardins, ou en trailles. 
Par tout ont yeulx et oreilles, 
Soit à dextre, ou à senestre. 
Ce n'est riens, etc. 

RONDEL. 

Regart, vous prenez trop de paine, 
Tousjours courez et racourez, 

Il semble qu'aux barres jouez ; 
Reprenez un peu vostre alaine. 
Cueurs qu'Amours tient en son demaine, 
Guident qu'assaillir les voulez. 
Regart, vous, etc. 
Tousjours, etc. 

Amours, une fois la sepmaine 
C'est raison que vous reposez. 
Et afQn que ne morfondez, 
Il faudra que l'en vous pourmaine. 
Regart, etc. 

CHANCON. 

Or est de dire, laissez m'en paix, 
Et tout plain, de rien ne m'est plus; 
Mes propos sont en ce conclus, 
Qu'ainsy demourray désormais. 
De s'entremectre de mes faiz, 
Je n'en requier nulles, ne nuls. 
Or est, etc. 
Et tout, etc. 

Fortune, par ses faulx atraiz, 
En pipant, a pris à la glus 
Mon cueur, et en soussy reclus 
Se tient, sans départir jamais. 
Or est, etc. 

RONDEL. 

Le voulez vous? 
Que vostre soye , 
Rendu m'octroye, 
Pris ou recous. 
Ung mot pour tous, 
Bas qu'on ne l'oye. 
Le voulez, etc. 
Que vostre, etc. 

Maugré jalous. 

Foy vous tendroye, 
Or sa, ma joye, 
Accordons nous. 
Le voulez, etc. 

CHANCON. 

> 

Cest grant paine que de vivre en ce monde, 
Encores est ce plus paine de mourir; 
Si convient il, en vivant, mal souffrir , 
Et au derrain, de mort passer la bonde. 
S'aucunefois joye, ou plaisir abonde. 
On ne les peut longuement retenir. 
C'est grant, etc. 
Encores, etc. 

Pour ce, je vueil comme un fol qu'on me tonde, 
Se plus pense, quoyque voye à venir. 
Qu'à vivre bien, et bonne fin quérir; 
Las ! il n'est rien que soussy ne confonde. 
C'est grant, etc. 

RONDEL. 

Crevez moy les yeulx, 
Que ne voye goûte. 
Car trop je redoubte, 
Beaulté en tous lieux; 
Ravir jusqu'aux cieulx 
Veult ma joye toute. 
Crevez moy, etc. 
Que ne, etc. 

D'elle me gard Dieux, 
Affin qu'en sa route 
Jamais ne me boute ; 
N'est ce pour le mieulx ? 
Crevez moi, etc. 

Quant je la regarde, 
Elle vient ferir 

Mon cueur, de la darde 
D'amoureux désir. 

CHANCON. 

En vivant en bonne espérance, 
Sans avoir desplaisanee, ou dueil. 
Vous aurez brief, à votre vuei), 
Nouvelle plaine de plaisance. 
De guerre n'avons plus doubtancc. 
Mais tousjours gracieulx acueil. 
En vivant, etc. 

Tous nouveaulx revendrons en France. 
Et quant me re verrez à l'ueil. 
Je suis tout autre que je sueil ; 
Au moins j'en fais la contenance. 
En vivant, etc. 

RONDEL. 

Jeunes amoureux nouveaulx, 
En la nouvelle saison, 
Par les rues, sans raison, 
Chevauchent faisans les saulx : 
Et font saillir des carreaulx 
Le feu, comme de charbon. 
Jeunes, etc. 
En la, etc. 

Je ne scay se leurs travaulx 
Hz employent bien, ou non ; 
Mais piqués de l'esperon, 
Sont autant que leurs chevaulx. 
Jeunes, etc. 

CHANCON. 

(Orléans à Secile. ) 

Vostre esclave et serf, où que soye, 
Qui trop ne vous puis mercier, 
Quant vous a pieu de m'envoyer 

Le don qu'ay receu à grant joye ; 
Tel que dy, et plus, se povoye, 
Me trouverez à l'essayer. 
Vostre esclave, etc. 
Qui trop, etc. 

Paine mectray que brief vous voye. 
Et tost arez, sans délayer, 
Chose qui est sus le mestier. 
Qui vous plaira ; plus n'en diroye. 
Vostre esclave, etc. 

RONDEL. 

Gardez le trait de la fenestre, 
Amans, qui par rues passez. 
Car plus tost en serez blessez, 
Que de trait d'arc, ou d'arbalestre. 
N'alez à dextre, ne à senestre 
Regardant, mais les yeulx bessez. 
Gardez, etc. 
Amans, etc. 

Se n'avez medicin bon maistre, 

Si tost que vous serez navrez, 

A Dieu soiez recommandez ; 

Mort vous tiens, demandez le prestro. 

Gardez, etc. 

CHANCON. 

Tellement, quellement. 
Me faut le temps passer, 
Et soucy amasser 
Mainteffoiz, mallement, 
Quant ne puis nullement 
Ma fortune casser. 
Tellement, etc. 
Me faut, etc. 

G'iray tout bellement. 
Pour paour de me lasser. 

io. 

Et sans trop m'enlasser, 
Ou monde follement. 
Tellement, etc. 

RONDEL. 

En gibessant toute l'apres disnée 
Parmy les champs, pour me desanuyer , 
N'a pas longtemps que faisoye Tautrier 
Voler mon cueur après mainte pensée ; 
La quilote souvenance nommée, 
Sourdoit déduit, et savoit remerchier. 
En gibessant, etc. 
Parmy, etc. 

Gibessiere de passe temps ouvrée. 
Emplie toute d^assez plaisant gibier, 
Et puis je peu mon cueur, au derrenier, 
Sur ung faisant d'espérance celée. 
En gibessant, etc. 

CHANCON. 

A tout bon compte revenir 
Convendra, qui qu'en rie, ou pleure, 
Et ne scet on le jour, ne Teure; 
Souvent en devroit souvenir. 
Prenez qu'on ait dueil, ou plaisir, 
En brief temps, ou longue demeure, 
A tout bon, etc. 
Convendra, etc. 

Las ! on ne pense qu'à suyr 
Le monde qui tousjours labeurc ; 
Et quant on cuide qu'il sequeure , 
Au plus grant besoing vient faillir , 
A tout bon, etc. 

RONDEL. 

Que faut il plus à ung cueur amoureux ? 
Quant assiégé Ta Dangier, de tristesse ; 

Qu'avitailler tantost sa forteresse 

D'assez vivres de Bon espoir eureux, 

Cappitaine face Désir songneux, 

Qui, nuyt et jour, fera guet sans peresse. 

Que faut, etc. 

Quant, etc. 

Artillié soit d'Avis avantureux, 
Coulevrines et canons, à largesse, 
Pretz, assortiz et chargiez de Sagesse, 
Es boulevers et lieux avantageux. 
Que faut il, etc. 

CHANCON. 

Vous estes paie pour ce jour, 
Puis qu'avez eu ung doulx regart ; 
Devant ung ancien regnart, 
Tost est apparceu ung tel tour; 
Quant on a esté à séjour. 
Ce sont les gaiges de musart. 
Vous estes, etc. 
Puis qu'avez, etc. 

Il soufQst pour vostre labour. 
Et s'apres on vous sert de lart, 
Prenez en gré, maistre coquart, 
Ce n'est qu'un restraintif d'amour. 
Vous estes, etc. 

RONDEL. 

Des maleureux porte le pris, 
Servant Dame loyalle et belle, 
Qui, pour mourir en la querelle. 
N'achevé ce qu'a entrepris; 
Diffamé de droit, et repris 
Par devant dame et damoiselle , 
Des maleureux, etc. 
Servant Dame, etc. 

Pourquoy est d'amer si espris 

Quant congnoist que son cueur chancelle? 
En soy donnant repreuve telle , 
Où a il ce mestier apris ? 
Des maleureux, etc. 

CHANCON. 

Puisqu'estes en chaleur d'amours, 
Pour Dieu, laissez veoir vostre orino; 
On vous trouvera medicine 
Qui briefment vous fera secours. 
Trop tost, oultre le commun cours, 
Vous bat le cueur en la poictrine. 
Puisqu'estes, etc. 
Pour Dieu, etc. 

La fièvre blanche ses séjours 
A fait, se voulez que termine, 
Et que plus ne vous soit voisine, 
Repousez vous pour aucuns jours. 
Puisqu'estes, etc. 

RONDEL. 

En amer n'a que martire, 

NuUy ne le devroit dire 

Mieulx que moy ; 

J'en sauroye, sur ma foy, 

De ma main ung livre escripre, 

Où amans pourroient lire, 

Des yeulx larmoyans, sans rire. 

Je m'en croy. 

En amer, etc. 

NuUy, etc. 

Des maulx qu'on y peut eslire, 
Celluy qui est le mains pire. 
C'est anoy. 

Qui n'est jamais à part soy ; 
Plus n'en dy, bien doit souiïire. 
En amer, etc. 

CHANCON. 

Saint Valentin, quant vous venez 
En Karesme au commencement , 
Receu ne serez vrayement 
Ainsi que acoustumé avez. 
Soussy et penance amenez, 
Qui vous recevroit lyement ? 
Saint Valentin, etc. 
En Karesme, etc. 

Une autreflfoiz vous avancer 
Plus tost, et alors toute gent 
Vous recuilliront autrement : 
Et pers à choisir amenez. 
Saint Valentin, etc. 

RONDEL. 

Me fauldrez vous à mon besoing? 
Mon reconfort et ma fiance. 
M'avez vous mis en oublianco? 
Pourtant se de vous je suis loing. 
N'avez vous pitié de mon seing. 
Sans vous, savez que n'ay puissiince. 
Me fauldrez vous, etc. 
Mon reconfort, etc. 

On feroit des larmes ung bain g, 
Qu'ay pleurées de desplaisance. 
Et crie, par désespérance, 
Ferant ma poictrine du poing. 
Me fauldrez, etc. 

(:HANC0^. 

Saint Valentin dit : Veez me ca , 
Et apporte pers à choisir : 
Viengne qui y devra venir, 
C'est la coustume de pieca. 
Quant le jour des Cendres hola 

Respond, auquel doit on faillir ? 
Saint Valentin, etc. 
Et apporte, etc. 

Au fort, au matin convendra 
En devocion se tenir, 
Et après disner, à loisir, 
Choississe qui choisir vouidra. 
Saint Valentin, etc. 

RONDEL. 

Cueur endormy en pensée. 
En transes, moitié veillant , 
S'on lui va riens demandant, 
Il respont à la volée, 
Et parle de voix cassée, 
Sans propos ne tant, ne quant. 
Cueur endormy. 
En transes, etc. 

Tout met en galimafrée , 
Lombart, Anglois, Alemant, 
François, Picart et Normant, 
C'est une chose faée. 
Cueur, etc. 

CAROLE EN LATIN. 

Laudes Deo sint, atque gloria, 
Hoc tempore, pre cordis gaudio, 
Exultemus cum Dei Filio , 
Misso nobis a patris gracia. 

Tune prophète vere predixeranl 
Nasciturum de pura virgine. 
Ut salvaret hos qui perirant, 
Pro parentum dampnati crimine. 

Tune natus est ex stirpe Regia, 
Flos ascendens de Jesse gremio ; 
Illi honor et benedictio 

Qui nos replet tanta leticia. 
Laudes, etc. 

Sic induit se carne hominis, 
Ut per carnem, carnem redimeret, 
Sic amorem demonstrans servulis, 
Quos creavit ne ipsos perderet. 

miranda Régis clemencia ! 
Qui non parcens corpori proprio, 
Se obtulit diro supplicie, 
Nostra sanans cruore vicia. 
Laudes, etc. 

RONDEL. 

A trompeur, trompeur et deniy ; 
Tel qu'on semé convient cuillir; 
Se mestier voy partout courjr, 
Chascun y joue, et moy aussi. 
Dy je bien de ce que je dy ? 
De tel pain souppe fault servir. 
A trompeur, etc. 
Tel qu'on semé, etc. 

Et qui n'a pas langaige en lui, 
Pour parler selon son désir, 
Ung truchement lui fault quérir 
Ainsi, ou par là, ou par cy. 
A trompeur, etc. 

RONDEL. 

Baillez lui la massue, 
A cellui qui cuide eslre 
Plus subtil que son maistre, 
Et sans raison l'argue ; 
Ou il sera beste mue. 
Quant on Tenvoyera pestre. 
Baillez, etc. 
A cellui, etc. 

Quoy qu'il rogilK», ou rue, 

Si sault par la fenestre , 
Comme s'il vint de nestre, 
Sera chose esperdue. 
Baillez, etc. 

RONDEL. 

llhi supra y 
N'en parlons plus 
Des tours cornulz. 
Et cetera ; 
Non est cura. 
De telz abus. 
Vhi^ etc. 
N'en, etc. 

Mala jura 
Sont suspendus, 
Ou deflfëndus, 
Et r cliqua . 
Ubi, etc. 

RONDEL. 

11 vit en bo;ine espérance, 
Puisqu'il est vestu de gris, 
Qu'il aura, à son advis. 
Encore sa desirance ; 
Combien qu'il soit hors de France , 
Par deçà le mont Senis, 
11 vit, etc. 
Puisqu'il, etc. 

Perdu a sa contenance, 
Et tous ses jeux et ses ris, 
Gaigner lui fault Paradis, 
Par force de pacianco. 
Il vit, etc. 

RONDEL. 

Noli me langere. 

Faultede serviteurs, 
Car bonté de seigneurs 
Ne les scet frangere. 
Il vous fault regere 
En craintes et rigueurs. 
Noli me, etc. 
Faulte de, etc. 

De hault erigere 
Trop tost en grans faveurs. 
Ce ne sont que foleurs 
Bien m'en puis plangere, 
Noli me, etc. 

RONDEL. 

(Orléans à Maistre Estienne le Goût. ) 

Maistre Estienne le Goût nominatif, 
Nouvellement, par manière optative. 
Si a voulu faire copulative ; 
Mais failli a en son cas génitif. 
Il avait mis six ducatz en datiï , 
Pour mieulx avoir s'amie vocative. 
Maistre, etc. 
Nouvellement, etc. 

Quant rencontré a un accusatif. 

Qui sa robbe lui a fait ablative; 

De fenestre assez superlative, 

A fait ung sault portant coups en pasaf. 

Maistre, etc. 

RONDEL. 
(Responce de Maistre Estieane le Goût.] 

Monseigneur très supellatif. 
Pour respondre au narratif 
De vostre briefve expositive : 
Elle fut premier vocative. 
Par le moyen du génitif. 
Les six ducatz sont nombratif, 

Mais quant au fait du possessif, 
La chose est ung peu neutrative. 
Monseigtieur, etc. 
Pour respondre, etc. 

Et quant au dangier du passif, 
J'ay saufconduit prorogatif, 
Par quoy mectray paine soubtive 
D'accorder, sus la négative , 
L'adjectif et le substantif. 
Monseigneur, etc. 

RONDEL. 

Près là, bnquet aux pendantes oreilles, 
Tu sces que c'est de déduit de gibier, 
Au derrenier tu auras ton loyer. 
Et puis seras viande pour corneilles. 
Tu ne fais pas miracles, mais merveilles , 
Et as aide pour te bien enseigner. 
Près là, briquet, etc. 
Tu sces, etc. 

A toute heure diligemment traveilles, 
Et en chasse vaulx autant qu'un limier, 
Tu amaines au tiltre de lévrier 
Toutes bestes, et noires, et vermeilles. 
Près là briquet, etc. 

RONDEL. 

Or s'y joue qui vouldra ; 
Qui me change, je le change ; 
Nul ne le tiengne chose estrange, 
D'avoir selon qu'il fera; 
Quant par sa faulte fera, 
Gré ne dessert, ne louange. 
Or s'y joue, etc. 
Qui me, etc. 

Puisque advisé on l'en a, 
Et à raison ne se range, 

S'apres s'elle se revange. 
Le tort à qui dempurra ? 
Or s'y joue, etc. 

RONDEL. 

(Orléans à Alencon.) 

En la vigne jusqu'au peschier 
Estes bouté, mon filz très chier,. 
Dont, par ma foy, suis très joypuix, 
Quant de rimer vous voy songneux, 
Et vous en voulez empesctiier ? 
Soit au lever, ou au couchier, 
Ou quant vous devez chevauchier, 
Ësbatez vous pour le mieulx. 
En la vigne, etc. 
Estes bouté, etc. 

Se Desplaisir vous vient serchier, 
Pour de lui tost vous despeschier, 
Sans estre merencolieux, 
Grant bien vous fera, se m'aid Dieux, 
Passez y temps sans plus preschier. 
En la vigne, etc. 

RONDEL. 

(Responce d'Âlencon.) 

Le vigneron futatrapé, 
Quant il fut trouvé en la vigne , 
Trop mieulx que poisson à la ligne, 
Ne que rat au lardon hapé; 
D'un trait d'ueil fut prins et frapé, 
Par celle qui pas ne foriigne. 
Le vigneron, etc, 
Quant il fut, etc. 

A peine lui fut eschappé, 

Le povre cx)mpaignon qui pigne, 

Très mal pigne des dents d'un pigne, 

Ainsi surprins et agrapé. 
Le vigneron, etc. 

RONDEL. 

Quant je fus prins ou pavillon 
De ma Dame très gente et belle. 
Je me brulay à la chandelle, 
■ Ainsi que fait le papillon. 
Je rougiz comme vermeillon, 
Aussi flambant qu'une estinceiie. 
Quand je fus, etc. 
De ma Dame, etc. 
Si j'eusse esté esmeriilon, 
Ou que j'eusse eu aussi bonne elle, 
Je me feusse gardé de celle 
Qui me bailla de l'aguillon . 
Quantjefus, etc. 

CHANCON. 

Satis, salis, plus quam salis, 
N'en avez vous encore assez ? 
Par Dieu, vous en serez lassez 
Des folies quas amalis. 
Cum sensibus ebetalis, 
Soctes gens vous les amassez. 
Salis, salis, etc. 
N'en avez, etc. 
Et pour ce, si me credalis, 
Oubliez tous les temps passez, 
Et voz meschans pensers cassez, 
Dolendo de perpetralis. 
Salis, salis, etc. 

CHANCON. 

Mon cueur plus ne volera, 
Il est enchaperonné, 
Nonchaloir l'a ordonné, 
Qui ja piacale m'osta. 

Confort depuis ne lui a 
Cure, n'a tirer donné. 
Mon cueur, etc 
Il est, etc. 

Se sa gorge gectera ? 
Je ne scay, car gouverné 
Ne Fay, mais abandonné ; 
Soit com avenir pourra. 
Mon cueur, etc. 

CHANCON. 

Non temptabis, tien te coy, 
Regard plain d'atrayement. 
Fade rétro tellement 
Que point n'aproches de moy. 
Probavi te, sur ma foy, 
Je crains ton assotement. 
Non, etc. 
Regard, etc. 

Ecce la raison pourquoy, 
Tu resveilles trop souvent 
Corda, bien congnois comment 
Presches l'amoureuse loy. 
Non temptahis, etc. 

CHANCON. 

Chascun dit qu'estes bonne et belle, 
Mais mon ueil jugier n'e saura, 
Car lignage m'avuglera, 
Qui maintendra vostre querelle; 
Quant on parle de damoiselle 
Qui à largesse de biens a, 
Chascun dit, etc. 
Mais mon, etc. 

A nostre assemblée nouvelle, 
Verray ce qu'il m'en semblera , 
Et, s'ainsi est, bien me plaira ; 

Or prenons que vous soyez telle. 
Chascun dit, etc. 

CHANCON. 

Gardez vous de mergo 
Trompeur faulx et rusez, 
Qui les gens abusez 

Visaiges pleins de bobo. 
C'est pitié sUlz font jojo 
Trop matin, les doulcinés. 
Quant n'ont, etc. 
Ces petitz, etc. 

Mieux amassent à gogo 
Gésir sur molz coissinés, 
Car ilz sont tant poupines, 
Helas! che, guoguo, guoguo. 
Quant n'ont, etc. 

RONDEL. 

Avugle et assourdy. 
De tous poins en nonchaloir, 
Je ne puis ouir, ne veoir 
Chose dont soye esjouy. 
Se desplaisant, ou marry, 
Tout m'est ung, pour dire veoir. 
Avugle, etc. 
De tous, etc. 

Es escoUes fu nourry 
D'amours, pensant mieux valoir ; 
Quant plus y cuiday savoir , 
Plus m'y trouvay rassoty. 
Avugle, etc. 

RONDEL. 

Procul a nohis 
Soient ces trompeurs, 
Dantur aux ûateurs 
f'erha pro verbiSy 
SictU pdx vobis, 
Et tendent ailleurs. 
Procul, etc. 
Soient ces, etc. 

Non semvl sicut bis. 

El des foiz plusieurs, 
Sont loups ravisseurs 

Des faiz du Dieu d'amours, 
N'a il d'estranges tours 
En son commandement? 
Ouil, certainement, 
Qui dira le rebours ? 
Parlant, etc. 
Des faiz, etc. 

S'on faisoit loyaument 
Enqueste par les cours. 
On orroit tous les jours 
Qu'on s'en plaint grandement. 
Parlant, etc. 

RONDEL. 

11 fauldroit faire l'arquemie, 
Qui vouldroit forgier faulceté 
Tant qu'elle devint loyaulté, 
Quant en malice est endurcie. 
C'est rompre sa teste en folie, 
Et temps perdre en oysiveté. 
Il fauldroit, etc. 
Qui vouldroit, etc. 

Plus avant qu'on y Q3tudie, 
Et moins y congnoist on seurté, 
Car de faire de mal, bonté, 
L'un à l'autre trop contrarie. 
Il fauldroit, etc. 

RONDEL. 

Tant sont les yeulx de mon cueur endormîz 
En nonchaloir, qu'ouvrir ne les pourroye; 
Pour ce, parler de beaulté n'oseroye. 
Pour le présent, commej'ay fait jadiz. 
Par cueur retiens ce que j'en ay apris, 
Car plus ne scay lire ou livre de joye , 
Tant sont, etc. 
En nonchaloir, etc. 

Chascun diroit qu'entre les rassotiz, 
Comme aveugle des couleurs jugeroye, 
Taire m'en vueil, rien n'y voy, Dieu y voye ! 
Plaisans regars n'ont plus en moy logis. 
Tant sont, etc. 

RONDEL. 

En changeant mes appetiz, 
Je suis tout saoul de blanc pain, 
Et de menger meurs de fain 
D'un fres et nouveau pain bis. 
A mon gré, ce pain faitis. 
C'est ung morceau souverain. 
En changeant, etc. 
Je suis tout, etc. 

S'il en fust à mon devis, 
Plus tost anuyt que demain 
J'en eusse mon vouloir plain. 
Car grant désir m'en est pris. • 
En changeant, etc. 

RONDEL. 

(Maistre Jehan Caillau ) 

Tant sont les yeulx de mon cueur endormiz 
En nonchaloir, qu'ouvrir ne les pourroye; 
Pour ce, parler de beaulté n'oseroye 
Pour le présent, comme j'ay fait jadiz ; 
Joye et soulaz ne sont plus mes amis, 
Chose ne voy de quoy je me resjoye, 
Tant sont, etc. 
En nonchaloir, etc. 

Je suis mouillé, et retrait, et remis, 
Morne et pensif, trop plus que ne souloye, 
J'y voy trouble, car es yeulx ay la taye, 
Et n'y congnois le blanc d'avec le bis, 
Tant sont, etc. 

RONDEL.. 

(Fredet.) 

Pour mectre à fin la grant doleur 
Que par trop amer je reçoy, 

Secourez moy ; 
Las ! ou autrement, sur ma foy , 
Mes jours n'auront pas grant longueur. 
Car si très tourmenté je suis, 

De tant d'ennuys 
Qui sans cesser me courent sçure, 
Que je n'ays bons jours, bonnes nuys ; 

Et si ne puis 
Trouver, fors vous, qui me sequeure. 
Aidez à vostre serviteur , 
Qui est mieulx pris que par le doy, 

Ou mort me voy , 
Se ne montrez brief, savez quoy ? 
Que vous ayez mon fait à cueur. 
Pour mectre, etc. 

RONDEL. 

Helas ! me tuerez vous ? 
Pour Dieu retraiez cest ueii 
Qui d'un amoureux acueil 
M'occit, se ne suis rescous. 
Je tiens^ vostre cueur si doulx. 
Que me rens tout à son vueil. 
Helas ! etc. 
Pour Dieu, etc. 

De quoy vous peut mon courrous 
Valoir? ne servir mon dueil? 
Quant humblement, sans orgueil, 
Je requier mercy à tous. 
Helas, etc. 

RONDEL. 

(Rp>poncê d'Orloans à Fredet.) 

Pour mectre à fin vostre doleur, 
Où pour le présent je vous voy, 

Descouvrez moy 
Tout vostre fait, car, sur ma foy, 
Je vous secourray de bon cueur ; 
Plus avant off'rir ne vous puis, 

Fors que je suis 
Prest de vous aider à toute heure, 
A vous bouter hors des ennuys 

Que, jours et nuys. 
Dictes qu'avec vous font demeure. 
Quant vous tenez mon serviteur, 
Et vostre doleur apparcoy, 

Montrer au doy 
On me devroit, se tenir quoy 
Vouloye, comme faint seigneur. 
Pour mectre, etc. 

RONDEL. 

Ung cueur, ung vueil, une plaisance, 
Ung désir, ung consentement , 
Ung reconfort, ung pensement, 
Fermez en loyalle fiance, 
Dieu que bonne en est Taccointance î 
Tenir la doit on chierement. 
Ung cueur, etc. 
Ung désir, etc. 

Contre Dangier et sa puissance , 
Qui les het trop mortelement. 
Gardons les bien et saigement ; 
N'est ce toute nostre chevance? 
Ung cueur, etc. 

RONDEL. 

Pour ce que plaisance est morte, 

Ce May suis vestu de noir, 

Cest grant pitié de veoir 

Mon cueur, qui s'en desconforlo. 

Je m'abille de la sorte 

Que doy, pour faire devoir. 

Pour ce que, etc. 

Ce May, etc. 

Le temps ces nouvelles porte, 
Qui ne veuH déduit avoir, 
Mais par force de plouvoir, 
Fait des champs clorre la porte. 
Pour ce que, etc. 

RONDEL. 

Cueur, à qui prendrez vous conseil ? 
A nul ne povcz descouvrir 
Le très angoisseux desplaisir 
Qui vous tient en paine et traveil. 
Je tiens qu'il n'a soubz le souleil, 
De vous plus parfait vray martire. 
Cueur, a qui, etc. 
A nul, etc. 

Au moins faictes vostre a pareil 
De bien vous faire ensevellir , 
Ce n'est que mort d'ainsi languir, 
En tel martire nompareil. 
Cueur, à qui, etc. 

RONDEL. 

A Dieu ! qu'il m'anuye, 
Helas ! qu'est ce cy ? 
Demourray ainsi 
En merencolie? 
Qui que chante, ou rie , 
J'ay tousjours soussy. 
A Dieu, etc. 
Helas î qu'est ce, etc. 

ir> 

Penser me guerrie, 
Et fortune aussi, 
Tellement, et si 
Fort que hé ma vie. 
A Dieu, etc. 

RONDEL. 

Dedens mon livre de pensée, 
J'ay trouvé escripvant mon cueur, 
La vraye histoire de doleurj 
De lermes toute enluminée ; 
En deffassent la très amée 
Ymage de plaisant doulceur. 
Dedens mon, etc. 
J'ay trouvé, etc. 

Helas ! où Ta mon cueur trouvée ? 
Les grosses goûtes de sueur 
Lui saillent, de peine et labeur 
Qu'il y prent, et nuit, et journée. 
Dedens, etc. 

RONDEL. 

Ci pris, ci mis. 
Trop fort me lie 
Merencolie, 
De pis en pis. 
Quant me tient pris 
En sa baillie. 
Ci pris, etc. 
Trop fort, etc. 

Se hors soussis 
Je ne m'alie 
A chiere lie, 
Vivant languis. 
Ci pris, etc. 

RONDEL. 

En regar<lant ces belles fleurs 
Que le temps nouveau d'amours prie, 
Chascune d'elle s'ajolie, 
Et farde de plaisans couleurs ; 
Tant embasmées sont de odeurs 
Qu'il n'est cueur qui ne rajeunie. 
En regardant, etc. 
Que le temps, etc. 

Les oyseaulx deviennent danseurs 
Dessus mainte branche fleurie, 
Et font joyeuse chanterie. 
De contres, des chans et teneurs. 
En regardant, etc. 

RONDEL. 

Et de cela, quoy? 
Se soussy m'assault, 
A mon cueur n'en chaull, 
N'aussi peuàmoy; 
Comme j'appercoy, 
Courroux riens n'y vault. 
Et de cela, etc. 
Se soussy, etc. 

Par luyje reçoy 
Souvent froit et chault, 
Puisqu'estre ainsi fault, 
Remède n'y voy. 
Et de cela, etc. 

RONDEL. 

Oncques feu ne fut sans fumée, 
Ne doloreux cueurs sans pensé(\ 
Ne reconfort sans espérance. 
Ne joyeulx regart sans plaisance, 
Ne beau soleil qu'après nure. 

J'ay tost ma sentence donnée, 
De plus sachant soit amendée, 
J'en dy selon ma congnoissance. 
Oncques feu, etc. 
Ne doloreux, etc. 

Esbatement n'est sans risée, 
Souspir sans chose regretée. 
Souhait sans ardant desirance, 
Doubte sans niuer contenance , 
C'est chose de vray esprouvée. 
Oncques feu, etc. 

RONDEL. 

Et de cela, quoy? 
En ce temps nouveau, 
Soit ou laid, ou beau. 
Il m'en chault bien poy ; 
Je demourray quoy 
En ma vieille peau. 
Et de cela, etc. 

Plusieurs, comme voy. 
Ont des pois au veau ; 
Je mectray mon seau 
Qu'ainsi je le croy. 
Et de cela, etc. 

RONDEL. 

Chantez ce que vous pensez, 
Monstrant joyeuse manière. 
Ne la vendez pas si chiere. 
Trop en vis la despensez. 
Or sus, tost vous avancez. 
Laissez couslume estrangiere. 
Chantez ce que, etc. 
Monstrant, etc. 

Tous noz mcnuz pourpensez 

Descouvrons, à lye chiere , ' 
L'un à l'autre, sans priera; 
J'acheveray, commencez. 
Chantez, etc. 

RONDEL. X 

Le trouveray je jamais? 
Ung loyal cueur joint au mien, 
A qui je soye tout sien, 
Sans départir désormais. 
D'en deviser par souhais, 
Souvent m'y esbas, et bien. 
Le trouveray, etc. 
Ung loyal, etc. 

Autant vault se je m'en tais, 
Car certainement je tien 
Qu'il ne s'en fera ja rien ; 
En toute chose a ung mais. 
. Le trouveray, etc. 

RONDEL. 

Gens qui cuident estre si saiges 
Qu'ilz pensent plusieurs abestir, 
Si bien ne se sauront couvrir 
Qu'on n'aperçoive leurs couraiges ; 
Payer leur fauldra les u saiges 
De leurs becz jaunes, sans faillir. 
Gens qui, etc. 
Qu'ilz pensent, etc. 

On scet par anciens ouvraiges, 
Dequel mestier scevent servir; 
Melusine n'en peut mentir. 
Elle les cognoist aux visaiges. 
Gens qui, etc. 

RONDEL. 

Il me pleust bien. 

Se tour il a , 
Quan me monstra 
Que estoit tout mien ; 
Par son maintien 
Tost megaigna. 
Il me, etc. 
Se tour, etc. 

Sans dire rien, 
Mon cueur pensa, 
Et ordonna, 
Qu'il seroit sien. 
Il me, etc. 

RONDEL. 

Quant j'ay ouy le tabourin 
Sonner, pour s'en aler au May, 
En mon lit fait n'en ay effray, 
Ne levé mon chief du coissin ; 
En disant : il est trop matin, 
Uug peu je me rendormiray. 
Quant j'ay, etc. 
Sonner, pour, etc. 

Jeunes gens partent leur butin. 
De nonchaloir m'accointeray, 
A lui je m'abutineray, 
Trouvé l'ay plus prouchain voisin. 
Quant j'ay, etc. 

RONDEL. 

En mon cueur cheoit. 
Et là devinoye. 
Comme je pensoye, 
Qu'ainsi m'avendroit. 
Fol tant qu'il reçoit , 
Ne croit rien qu'il voye. 
En mon, etc. 
Et là, etc. 

Sotye seroit, 
Seplusymusoye; 
Ma teste romperoye , 
Soit ou tort, ou droit. 
En mon, etc. 

RONDEL. 

Le premier jour du mois de May, 
De tanne et de vert perdu, 
Las! j'ay trouvé mon cueur vestu, 
Dieu scet en quel piteux array ! 
Tantost demandé je lui ay , 
Dont estoit cest habit venu? 
Le premier, etc. 
De tanne, etc. 

Il m'a respondu, bien le scay, 
Mais par ma foy ne sera cogneu ; 
Desplaisance m'ea a pourveu, 
Sa livrée je porteray. 
Le premier, etc. 

RONDEL. 

Le monde est ennuyé de moy , 
Et moy pareillement de lui ; 
Je ne congnois rien aujourdui 
Dont il me chaille que bien poy. 
Dont quanque devant mes yeulx voy. 
Puis nommer anuy sur anuy. 
Le monde, etc. 
Et moy, etc. 

Chierement se vent bonne foy, 

A bon marché n'en a nulluy; 

Et pour ce, se je suis cellui 

Qui m'en plains , j'ay raison pourquoy. 

Le monde, etc. 

RONDEL. 

De riens ne sert à cueur en desplaisance , 
Chanter, dancer, n'aucun esbatement, 
Il lui souffît de povoir seulement 
Tousjours penser en sa maie meschance ; 
Quant il congnoist qu'en hasart gist sa chance, 
Et désir n'est à son commandement. 
De riens ne sert , etc. 
Chanter, dancer, etc. 

S'on rit, pleurer lui est d'acoustumance ; 
S'il peut, à part se met le plus souvent, 
Afin qu'à nul ne tiengne parlement; 
Pour le guérir ja mire ne s'avance. 
De riens ne sert, etc. 

RONDEL. 

Vous y fiez vous ? 
En mondain espoir, 
S'il scet décevoir, 
Demander à tous. 
Son actrait est doulx, 
Pour gens mieulx avoir. 
Vous y, etc. 
En mondain, etc. 

De joye, ou courroux, 
Soing, ou nonchaloir, 
Veult, à son vouloir, 
Tenir les deux boux. 
Vous y, etc. 

RONDEL. 

Fiez vous y , 

A qui? 

En quoy ? 
Comme je voy, 
Riens n'est sans sy ; 

Ce monde cy 

A sy 

Pou foy. 
Fiez, etc. 

A, etc. 

Pins je n'en dy, 

N'escry, 

Pourquoy ? 
Chascun j'en croy ; 
S'il est ainsy, 
Fiez, etc. 

RONDEL. 

Vengence de mes yeulx 
Puisse mon cueur avoir, 
Hz lui font recevoir 
Trop de maulx en mains lieux. 
Amours, le Roy des Dieux, 
Faictes vostre devoir. 
Vengence, etc. 
Puisse mon, etc. 

Se jamais plus sont tieulx. 
Encontre mon vouloir, 
Sur eulx, et main, et soir, 
Crieray jusques aux cieulx. 
Vengence, etc. 

RONDEL. 

De legier pleure à qui la lippe pent ; 
Ne demandez jamais comment lui va, 
Laissez l'en paix, il se confortera, 
Ou en son fait mectra appoinctement. 
A son umbre se combactra souvent. 
Et puis son frein rungier lui convendra. 
De legier, etc. 
Ne demandez, etc. 

17 

S'on parle à lui, il en est mal content; 
' Cheminée, au derrain trouvera, 
Par où passer sa fumée pourra ; 
Ainsi avient le plus communément. 
De legier, etc. 

RONDEL. 

Espoir ne me fîst oncques bien, 
Souvent me ment pour me complaire , 
Et assez promet sans riens faire, 
Dont à lui peu tenu me tien; 
En ses ditz ne me fie en rien, 
Se Dieu m'aist, je ne m'en puis taire. 
Espoir ne, etc. 
Souvent me, etc. 

Quant reconfort requérir lui vien, 
Et cuide qu'il le doye faire, 
Tousjours me respont au contraire. 
Et me hare reffus son chien. 
Espoir ne, etc. 

RONDEL. 

Dont viens tu maintenant, souspir, 
Aportes tu nulles nouvelles? 
Dieu doint qu'ilz puissent estre telles 
Quevoulentiers les doye ouir. 
S'ilz viennent de devers Désir, 
Hz ne sont que bonnes et belles. 
Dont viens, etc. 
Aportes tu, etc. 

Mais s'ilz sourdent de Desplaisir, 
J'ayme mieulx que tu les me celés. 
Assez et trop j'en ay de telles; 
Ne dy riens que pour m'esjouir. 
Dont viens, etc. 

RONDEL. 

C'est par vous seulement, Fiance, 

Qu'ainsi je me trouve deceu ; 
Car, se par avant l'eusse sceu. 
Bien y eusse mis pourveance. 
Au fort, quant je suis en la dance, 
Puisqu'il est trait, il sera beu. 
C'est par vous, etc. 
Qu'ainsi je, etc. 

Je doy bien hair l'acointance 
Du premier jour que vous ay veu , 
Car prins m'avez au despourveu; 
Nul n'est trahy qu'en espérance. 
C'est par, etc. 

RONDEL. 

Ou pis, ou mieulx , 
Mon cueur aura, 
Plus ne sera 
En soussy tieulx ; 
Par Dieu, des cieulx 
Chemin prendra. 
Ou pis, etc. 
Mon çueur, etc. 

En aucuns lieux. 
Fortune, or ca, 
On vous verra 
Plus cler aux yeulx. 
Ou pis, etc. 

RONDEL. 

Par vous, regart, sergent d'amours, 
Sontarrestés les povres cueurs, 
Souvent en plaisirs et doulceurs, 
Et mainteffoiz tout au rebours; 
Devant les amoureuses cours, 
Les officiers et gouverneurs. 
Par vous, etc. 
Sont arrestés, etc. 

Et adjournez à trop briefz jours, 
Pour leur porter plus de rigueurs, 
Comme subgiez et serviteurs, 
Endurent mains estranges tours. 
Par vous, etc. 

RONDEL. 

S'en mes mains une foiz vous tiens, 
Pas ne m'eschapperez, Plaisance , 
Ja Fortune n'aura puissance 
Que n'aye ma part de voz biens ; 
En despit de Dueil et des siens, 
Qui me tourmentent de penance. 
S'en mes, etc. 
Pas ne, etc. 

Doy je tousjours, sans avoir riens, 
Languir en ma dure grevance ? 
Nennil, promis m'a Espérance 
Que serez de tous poins des miens. 
S'en mes, etc. 

RONDEL. 

Payés selon vostre déserte 
Puissiez vous estre ! faulx trompeurs. 
Au derrenier des cabuseurs 
Sera la malice déserte. 
D'entre deux meures, une verte 
Vous fault servir, pour voz labeurs. 
Payés selon, etc. 
Puissiez vous, etc. 

Vostre besongne est trop ouverte, 
Ce n'est pas jeu d'entrejecteurs; 
Aux esches s'estes bons joueurs. 
Gardez l'eschec à descouverte. 
Payés selon, etc. 

RONDEL. 

Plus penser que dire, 

Me convient souvent, 
Sans monstrer comment, 
N'a quoy, mon cueur tire; 
Faignant de soubzrire, 
Quant suis très dolent. 
Plus penser, etc. 
Me convient, etc. 

En toussant, souspire 
Pour secrètement 
Musser mon tourment, 
C'est privé martire. 
Plus penser, etc. 

RONDEL. 

Mort de moy ! vous y jouez vous 
Avec Dame Merencolie? 
Mon cueur, vous faictes grant folye, 
C'est la nourrisse de courroux. 
Ung baston qui point à deux boutz, 
Porte, dont elle s'escremye. 
Mort de moy, etc. 
Avec Dame, etc. 

Je tiens saiges toutes et tous, 
Qui eslongnent sa compaignie ; 
Saint Jehan, je ne m'y mectray mie, 
Que je m'y boutasse à quans coups. 
Mort de moy, etc. 

RONDEL. 

Je ne suis pas de ses gens là, 
A qui Fortune plaist et rit , 
De reconfort trop m'escondit, 
Veu que tant de mal donné m'a. 
S'on demande comment me va ? 
Il est ainsi comme j'ay dit. 
Je ne suis, etc. 
A qui, etc. 



Digitized 



by Google 



294 POÉSIES DE CHARLES d'oRLÉANS. 

Quant je dy que bon temps vendra, 
Mon cueur me respont par despit : 
Voire, s'Espoir ne vous mentit, 
Plusieurs decoit et deœvra. 
Je ne suis, etc. 

RONDEL. 

Allez, allez, vieille nourrice 
De courroux et de malle vie 
Rassotée Merencolie, 
Vous n'avez que dueil et malice ; 
Desormaiz plus n'aurez office 
Avec mon cueur, je vous regnye. 
Allez, allez, etc. 
De courroux, etc. 

Pour vous n'y a point lieu propice, 
Confort l'a prins, n'en doubtez mie , 
Fuyez hors de la compaignie; 
D'Espoir fais nouvel édifice. 
Allez, allez, etc. 

RONDEL. 

Remède comment 
Pourray je quérir? 
Du mal qu'à souffrir 
J'ay trop longuement. 
Qu'en dit loyaument 
Conseil ? sans mentir. 
Remède, etc. 
Pourray je, etc. 

Pour abrègement, 
Guérir, ou mourir; 
Plus ne puis fournir. 
Se sens ne m'aprent. 
Remède, etc. 

RONDEL. 

Vous ne tenez compte de moy, 

Beau Sire , mais qui estes vous? 

Voulez vous estre seul sur tous , 

Et qu'on vous laisse tenir quoy ? 

Merencolie suiz, et doy 

En tous faiz, tenir l'un des bouts. 

Vous ne tenez, etc. 

Beau Sire, etc. 

Se je vous pinsse par le doy, 

Ne me chault de vostre courroux. 

On verra se serez rescous 

Des mains, par qui, et pourquoy? 

Vous ne tenez, etc. 

RONDEL. 

Quant je voy ce que ne vueil mie, 
Et n'ay ce dont suis désirant, 
Pensant ce qui m'est desplaisant, 
Est ce merveille s'il m'anuye ? 
Nennil, force est que me soussie 
De mon cueur qui est languissant. 
Quant je voy, etc. 
Et n'ay, etc. 

En douleur et merencolie 
Suis, nuit et jour, estudiant ; 
Lors je me boute trop avant 
En une haulte théologie. 
Quant je voy, etc. 

RONDEL. 

Ainsi que chassoye aux sangliers. 
Mon cueur chassoit après Dangîers 
En la forest de ma pensée. 
Dont rencontra grant assemblée 
Trespassans par divers sentiers ; 
Deux ou trois saillirent premiers , 
Comme fors, orgueilleux et fiers; 

N'estoit ce pas chose esfroyée? 
Ainsi que, etc. 
Mon cueur, etc. 
En la forest, etc. 

Lors mon cueur lascha sus lévriers, 
Lesquels sont nommés Desiriers ; 
Puis Espérance Tasseurée, 
L'espieu ou poing, sainte Tespée , 
Vint pour combatre voulentiers. 
Ainsi que, etc. 

RONDEL. 

Sot euil , raporteur de nouvelles, 
Où vas tu? et ne sces pourquoy. 
Ne sans prandre congié de moy 
En la compaignie des belles, 
Tu es trop tost accointé d'elles ; 
Il te vaulsist mieulx tenir quoy. 
Sot euil, etc. 
Où vas tu, etc. 

Se ne changes manières telles, 
Par raison, ainsi que je doy, 
Chastier te vueil, sur ma foy; 
Contre toy j'ay assez querelles. 
Sot euil, etc. 

RONDEL. 

Mort de moy î vous y jouez vous^ 
En quoy? esfaiz de tromperie; 
Ce n'est que coustume joHe 
Dont ung peu ont toutes et tous ; 
Renverser s'en dessuz dessoubz, 
£8t ce bien fait? je vous en prie. 
Mort de moy, etc. 
En quoy, etc. 

Laissez moy taster vostre pouls. 
Vous tient point celle maladie? 

Parlez bas, qu'on ne Toye mie , 
Il semble que criez aux loups. 
Mort de moy, etc. 

RONDEL. 

Est ce vers moi qu'envoyez ce souspir? 
M'apporte il point quelque bonne nouvelle? 
Soit mal ou bien, pour Dieu, qu'il ne me celle 
Ce que lui vueil de mon fait enquérir. 
Suis je jugié de vivre, ou de mourir? 
Soustendra ja Loyaulté ma querelle? 
Est ce vers moy, etc. 
M'apporte il, etc. 

Et , nuit et jour, j'escoute pour ouir 
S'auray confort de ma paine cruelle , 
Pire ne peut estre se non mortelle. 
Dictes se riens y a pour m'esjouir '^ 
Est ce vers moy, etc. 

RONDEL. 

M'apellez vous cela jeu ? 
D'estre tousjours en ennuy ; 
Certes, je ne voy nulluy 
Qui n'en ait plus trop que peu. 
Nul ne desnoue ce neu, 
S'il n'a de Fortune apuy. 
M'apellez, etc. 
D'estre, etc. 

On s'art qui est près du feu ; 
Et pour ce, je suis cellui 
Qui à mon povoir le sui. 
Quant je n'y congnois mon preu. 
M'apellez vous, etc. 

RONDEL. 

A Ions nous esbatre, 
Mon cueur, vous et moy, 

17. 

Laissons, à part soy, 
Soussy se combatre; 
Tousjours veull desbatre, 
Et jamais n'est quoy. 
Alons nous, etc. 
Mon cueur, 0tc. 

On vous devroit batre, 
Et monstrer au doy, 
Se, dessoubz sa loy, 
Vous laissez abatre. 
Allons nous, etc. 

RONDEL. 

Aussi bien laides que belles 
Contrefont les dangereuses, 
Et souvent les précieuses, 
Hz ont les manières telles; 
Pareillement les pucelles 
Deviennent tantost honteuses. 
Aussi bien, etc. 
Contrefont, etc. 

Les vieilles font les nouvelles. 
En parolles gracieuses 
Et accointances joyeuses, 
C'est la condicion d'elles. 
Aussi bien, etc. 

RONDEL. 

Je vous arreste, de main mise, 
Mes yeulx, emprisonnés serez, 
Plus mon cueur ne gouvernerez, 
Désormais je vous en avise; 
Trop avez fait à vostre guise, 
Par ma foy, plus ne le ferez. 
Je vous arreste, etc 
Mes yeulx, etc. 

On peut bien pour vous corner [>rise, 

ï^rins estes, point n'eschapperez; 
Nul remède n'y trouverez, 
Rien n'y vaultapel, ne franchise. 
Je vous arreste, etc. 

RONDEL. 

Qui a toutes ses hontes beues, 
Il ne lui chault que l'en lui die, 
11 laisse passer mocquerie 
Devant ses yeulx, comme les nues 
S'on le hue parmy les rues, 
La teste hoche à chiere lie. 
Qui a toutes, etc. 
Il ne lui, etc. 

Truffes sont vers lui bien venues. 
Quant gens rient, il faut qu'il rie ; 
Rougir on ne le feroit mie, 
Contenances n'a point perdues. 
Qui a toutes, etc. 

RONDEL. 

En mes pais, quant ^me trouve à repos, 
Je m'esbays, et n'y scay contenance. 
Car j'ay apris travail des mon enfance. 
Dont fortune m'a bien chargié le dos. 
Que voulez que vous die ? à briefz mos, 
Ainsi m'est il, ce vient d'acoustumarrce. 
En mes pais, etc. 
Je m'esbays, etc. 

Tout à part moy, en mon penser m'enclos. 
Et fais chasteaulx en Espaigne et en France ; 
Oultre les monts, forge mainte ordonnance, 
Chascun jour, j'ay plus de mille propos. 
En mes pais, etc. 

RONDEL. 

Repaissez vous en parler gracieux, 

Avec dames qui menguent poisson, 
Vous qui jeusnez par grant devocion, 
Ce vendredi ne povez faire mieulx. 
Se vous voulez de Déesses, ou Dieux, 
Avoir confort, ou consolacion, 
Repaissez vous, etc. 
Avec dames, etc. 
Lire vous voy faiz merencolieux 
De Troilus, plains de compassion ; 
D'Amour martir fut en sa nascion, 
Laissez l'en paix, il n'en est plus de tieulx. 
Repaissez vous, etc. 

RONDEL. 

Alez vous en, alez, alez, 
Soussy, Seing et Merencolie, 
Me cuidez vous toute ma vie 
Gouverner, comme fait avez? 
Je vous promet que non ferez, 
Raison aura sur vous maistric. 
Alez vous en, etc, 
Soussy, Seing, etc. 

Se jamais plus vous retournez 
Avecques vostre compaignie, 
Je pri à Dieu qu'il vous maudie, 
Et ce par qui vous revendrez. 
Aléa vous en, etc. 

RONDEL. 

Hau guecte mon ueil, et puis quoi? 
Voyez vous riens? ouil, assez; 
Qu'est ce cela que vous savez ? 
Cler, le vous puis monstrer au doy. 
Regardez plus avant un poy, 
Vos regars ne soient lassez. 
Hau guecte, etc. 
Voyez vous, etc. 

Acquicté me suis, comme doy, 

Il a ja plusieurs ans passez, 
Sans avoir mes gaiges cassez, 
Bien avez servi, sur ma foy. 
Hau guecte, ele. 

RONDEL. 

Se vous voulez que tout vostre deviengne , 
En me monstrant quelque joyeux semblant , 
Dictes ce mot : Je vous tiens mon servant, 
Servez si bien que contente m'en tiengne. 
Devoir feray, comment qu'il m'en adviengne , 
Très loyaument, desoresenavant. 
Se vous voulez, etc. 
En me monstrant, etc. 

Sans que mercy, ne grâce me soustiengne , 
S'en loyaulté je faulx, ne tant ne quant, 
Punissez moy tout à vostre talant; 
Et se bien sers, pour Dieu, vous en souviengne. 
Se vous voulez, etc. 

RONDEL. 

Que nous en faisons 
De telles manières. 
Et doulces, et fieres, 
Selon les saisons ; 
En champs, ou maisons, 
Par bois et rivières, 
Que nous, etc. 
De telles, etc. 

Ung temps nous taisons, 
Tenans assez chieres, 
Nos joyeuses chieres, 
Puis nous rapaisons. 
Que nous, etc. 

RONDEL. 

A l'autre huis , 
Souvent m'envoye Espérance, 

Et me tanse, 
Quant en tristesse je suis. 

Jours et nuys, 
Cellui demande alegance. 
A Tautre, etc. 
Souvent, etc. 

Oncques puis 
Que failli ma desirance, 

De plaisance 
Mon cueur et moy, sommes vuys. 
A l'autre, etc. 

Riens ne demeure en ung maintien. 
Comme j'oy, etc. 
On n'est pas, etc 
Beau chanter, etc. 

Apres chault temps, vient vent de bise, 
Apres hucques, robbes de frise, 
Le monde de passé revien, 
A son vouloir joue du sien. 
Tant entre gens laiz que d'Eglise. 
Comme j'oy, etc. 

RONDEL 

Glermondois. 

Qui veult achater de mon dueil ? 

D'en avoir trop, las ! je me vante, 

Car ma povre vie dolante 

N'en peut plus, non fait pas mon vueil. 

Partout oti je voys, mon recueil 

Est si piteux, et mon actente. 

Qui veult, etc. 

D'en avoir, etc. 

Que j'aye ung petit bon accueil 
Au commancement de ma vante, 
Et puis après, se jamais hante. 
Amours, qu'on me crevé cest ueil. 
Qui veult, etc. 

RONDEL. 

Ad ce premier jour de l'année, 

De cueur, de corps et quanque j'ay, 

Priveement estreneray; 

Ce qui me gist en ma pensée. 

C'est chose que tendray cellée, 

Et que point ne descouvreray. 

Ad ce premier, etc. 

De cueur, etc. 

Avant que soit toute passée 

L'année, je Taproucheray, 

Et puis à loisir conteray 

L'ennuy qu'ay, quant m'est eslongnée. 

Ad ce premier, etc. 

RONDEL DOUBLE. 

Que voulez vous que plus vous die ? 
Jeunes assotez amoureux , 
Par Dieu, j'ay esté Tun de ceulx 
Qui ont eu vostre maladie ; 
Prenez exemple, je vous prie, 
A moy qui m'en complains et deulx. 
Que voulez, etc. 

Et pour ce, de vostre partie. 
Se voulez croire mes conseulx, 
D'abregier, conseillier vous veulx, 
Voz faiz, en sens, ou en folie. 
Que voulez vous, etc. 

Plusieurs y trouvent chiere lye 
Mainteffoiz, et plaisans acueulx. 
Que voulez vous, etc. 

Mais au derrain , Merencolie 
De ses huis fait passeî les seulx. 
En deuil et soussy, Dieu scet quieulx ; 
Lors ne chault de mort, pu do vie. 
Que voulez vous, etc. 

RONDEL. 

Mais que vostre cueur soit mien, 
Ne doit le mien estre vostre? 
Ouil, certes, plus que sien. 
Que vous en semble ? dy je bien ? 
Vray comme la Patenostre. 
Mais que vostre, etc. 
Content et joyeulx m'en tien, 
Foy que doy saint Pol l'Apostre, 

Je ne désire autre rien. 
Mais que vostre, etc. 

RONDEL. 

A ce jour de saint Valentin, 

Que prendray je? per, ou non per; 

D'Amours ne quiers riens demander, 

Pieca, j'eus ma part du butin ; 

Veu que plus resveille matin 

Ne vueil avoir, mais reposer. 

A ce jour, etc. 

Que prendray, etc. 

Jeunes gens voisent au hutin 
Leurs sens, ou folie esprouver ; 
Vieux suis pour à l'escolle aller, 
J'entens assez bien mon latin. 
A ce jour, etc. 

RONDEL. 

Pour Dieu! boutons la hors , 
Geste Merencolie, 
Qui si fort nous guerrie, 
Et fait tant de grans tors. 
Monstrons nous les plus fors, 
Mon cueur, je vous en prie. 
Pour Dieu, etc. 
Geste, etc 

Trop lui avons amors 
. D'estre en sa compaignie , 
Ne nous amuserons mie 
A croire ses rappors. 
Pour Dieu, etc. 

RONDEL. 

Gontre le trait de faulceté, 

Gonvient harnois de bonne espreuve, 
Artillerie forgé neufve, 

Chascun jour, en soutiveté. 

A ! Jhesus, henedicite, 

Nul n'est qui seurement se trouve 

Contre le, etc. 

Convient, etc. 

Au derrain fera Loyaulté, 
Faulceté de son penser, veufve ; 
Pour Raison fault que Dieu s'esmeuve, 
Monstrant sa puissance et bonté. 
Contre le, etc. 

RONDEL. 

Acquictez vostre conscience, 
Et gardez aussi vostre honneur, 
Ne laissez mourir en douleur 
Ce qui avdr vostre aide pense ; 
Puisque avez le povoir en ce 
De l'aider, par grâce et doulceur. 
Acquictez vostre, etc. 
Et gardez, etc. 

On criera sur vous vengence. 
Se souffrez murdrir en rigueur, 
Ainsi à tort, ung povre cueur; 
Assez a porté pascience. 
Acquictez vostre, etc. 

RONDEL. 

On ne peut servir en deux lieux. 
Choisir convient ou ca, ou là ; 
Au festu tire qui pourra. 
Pour prendre le pis, ou le mieulx. 
Qu'en dictes vous ? jeunes et vieulx, 
Parle qui parler en vouldra. 
On ne peut, etc. 
Choisir, etc. 

Les faiz de ce monde sont tieulx : 
Qui bien fera, bien trouvera ; 

Chascun son paiement aura, 
Tesmoing les Déesses et Dieux. 
On ne peut, etc. 

RONDEL. 

Le truchement de ma pensée, 
Qui est venu devers mon cueur, 
De par Reconfort, son seigneur, 
Lui a une lectre apportée ; 
Puis a sa créance contée, 
En langaige plein de doulceur. 
Le truchement, etc. 
Qui est venu, etc. 

Response ne lui est donnée. 
Pour le présent, c'est le meilleur ; 
Il aura, par conseil greigneur. 
Son ambaxade despeschée. 
Le truchement, etc. 

RONDEL. 

Quant tu es courcé d'autres choses, 
Cueur, mieulx te vault en paix laisser, 
Car s'on te vient araisonner, 
Tost y trouves d'estranges gloses. 
De ton desplaisir monstrer n'oses 
A aucun, pour te conforter. 
Quant tu es, etc. 
Cueur, mieulx, etc. 

De tes lèvres les portes closes, 
Penses de saigement garder ; 
Que dehors n'eschappe parler 
Qui descouvre le pot aux roses. 
Quant tu es, etc. 

RONDEL. 

Le truchement de ma pensée. 
Qui parle maint divers langaige. 

M'a rapporté chose sauvaige 
Que je n'ay point acoustumée. 
En francoys la m'a translatée, 
Comme très souffisant et saige. 
Le truchement, etc. 
Qui parle, etc. 

Quant mon cueur Ta bien escoutée, 
11 lui a dit : Vous faictes raige , 
Oncques mais n'ouy tel messaige, 
Venez vous d'estrange contrée? 
Le truchement, etc. 

RONDEL. 

J'ayme qui m'ayme, autrement non ; 

Et non pourtant je ne hay rien, 

Mais vouldroye que tout feust bien, 

A l'ordonnance de raison. 

Je parle trop , las ! se faiz mon ; 

Au fort, en ce propos me tien. 

J'aime qui, etc. 

Et non pourtant, etc. 

De pensées son chapperon 
A brodé le povre cueur mien, 
Tout droit de devers lui je vien , 
Et m'a baillé ceste chancon. 
J'aime, etc. 

RONDEL. 

Comme le subgiet de Fortune, 
Que j'ay esté en ma jeunesse, 
Encores le suis en vieillesse ; 
Vers moy la trouve tousjour une. 
Je suis ung de ceulx, soubz la lune, 
Qu'elle plus à son vouloir dresse. 
Comme le, etc. 
Que j'ay, etc. 
Ce ne m'est que chose commune, 

Obéir fault à ma maistresse; 
Sans machier, soit joye ou tristesse, 
Avaler me fault ceste prune. 
Comme le, etc. 

RONDEL. 

Ce qui m'entre par une oreille, 
Par l'autre sault comme est venu, 
Quant d'y penser n'y suis tenu, 
Ainsi Raison le me conseille. 
Se j'oy dire, vecy merveille, 
L'ung est long, l'autre court vestu. 
Ce qui m'entre, etc. 
Par l'autre, etc. 

Mais paine pert, et se traveille. 
Qui devant moy trayne ung festu ; 
Comme ung chat, suis vieil et chonu, 
Legierement pas ne m'esveille. 
Ce qui m'entre, etc. 

RONDEL. 

( Le cuute de ClermoDt.) 

Le truchement de ma pensée, 
Qui de longtemps est commencée. 
Va devers vous, pour exposer 
Ce que de bouche proposer 
N'oze, craignant d'estre tancée. 
Combien que chose n'a pensée , 
Dont deust estre desavancée , 
Comme au long vous pourra gloser. 
Le truchement, etc. 
Qui de long, etc. 
Va devers, etc. 

Si soit par vous recompensée, 
Et selon son cas avancée. 
Pour mieulx se povoir dispaser; 



Digitized 



by Google 



310 POésiBS DE CHARLES D'ORLéANS. 

Car plus ne pourra reposer, 
Jusques sa joye ait prononcée. 
Le truchement, etc. 

RONDEL. 

Quelque chose derrière, 
Convient tousjours garder, 
On ne peut pas monstrer 
Sa voulenté entière. 
Quant on est en frontière 
De dangereux parler, 
Quelque chose, etc. 
Convient, etc. 

Se pensée legiere 
Veult motz trop despenser, 
Raison doit espargnier, 
Comme la tresoriere, 
Quelque chose, etc. 

RONDEL. 

( Le conte de Glerroont.) 

De bien ou mal, le bien faire l'emporte. 

N'est il pas vray ? ainsi que dit chascun ; 

Helas, ouy, car je n'en voy pas ung 

Qui à la fin d'un jeu ne se déporte. 

Je vous diray, quant la personne est morte, 

Et a bien fait, il n'a esté commun. 

De bien ou mal, etc. 

N'est il pas vray, etc. 

Faisons le donc, nous trouverons la porte 

De Paradis, où il n'entre nés ung. 

Que peu ne soit, s'il n'est trop importun 

De prier Dieu, et à vous m'en rapporte. 

De bien ou mal, etc. 

RONDEL.. 

Que cuidez vous qu'on verra, 

Avant que passe Tannée ? 
Mainte chose démenée 
Estrangement, ca et là. 
Veu que des cy, et des ja, 
Court merveilleuse brouée. 
Que cuidez vous, etc. 
Avant que, etc. 

Viengne que advenir pourra ? 
Chascun a sa destinée. 
Soit que desplaise, ou agrée ; 
Quant nouveau monde vendra, 
Que cuidez vous, etc. 

RONDEL. 

(Orléans.) 

Quant oyez prescher le regnari, 
Pensez de voz oyes garder, 
Sans à son parler regarder. 
Car souvent scet servir de Tart ; 
Contrefaisant le papelart, 
Qui scet ses paroUes farder. 
Quant oyez, etc. 
Pensez de voz, etc. 

Les faiz de Dieu je mets à part. 
Ne je ne les vueil retarder. 
Ne contre le monde darder , 
Chascun garde son estandart. 
Quant oyez, etc. 

RONDEL 
pour Estampes. 

Je suis mieulx pris que par le doy, 
Et fort enserré d'un anneau ; 
S'a fait ung visaige si beau, 
Qui m'a tout conquesté à soy. 
Je rougis, et bien Papercoy, 



Digitized 



by Google 



312 POÉSIES DE CHARLES D ORLÉANS. 

Ainsi qu'un amoureux nouveau. 
Je suis, etc. 
Et fort, etc. 

Et d'amourectes, par ma foy, 
J'ay assemblé ung grant fardeau, 
Qu'ay mussées soubz mon chapeau ; 
Pour Dieu ! ne vous mocquez de moy. 
Je suis, etc 

RONDEL. 
(Blaistre Jehan GaiUau.) 

Las ! le faut il ? est ce ton vueil ? 
Fortune, dont me plains et dueil , 
Que tout mon temps en doleur passe , 
Souffre que j'aye quelque espasse 
De repos, entre tant de dueil. 
N'auray je de toy autre accueil ? 
Fors desdaing, reprouche et orgueil , 
Veux tu qu'en ce point je trespasse ? 
Las ! le fault, etc. 
Fortune, etc. 
Que tout, etc. 

Je ris de bouche, et pleure d'ueil, 
Et fais, et dy ce que ne vueil ; 
Ainsi ma vie se compassé, 
Maleureuse, chetive et lasse, 
En paine et maulx dont trop recueil. 
Las ! le fault, etc. 

RONDEL. 

Marche nul autrement 
Avecques vous, beaulté, 
Se de vous Loyaulté 
N'a le gouvernement. 
Puisque mes jours despens 
A vous vouloir amer. 
Et après m'en repens, 
Qui en doist on blasmerV 

Riens, fors vous seulement , 
A qui tiens feaulté, 
Quant monstrez cruaulté, 
Veu qu'Amour le deffent. 
Marché nul, etc. 

RONDEL. 

(Orléans.) 

Las ! le faut il? est ce ton vueil ? 
Fortune, qu'aye douleur mainte, 
De l'ueil me soubzris, mais c'est fainte, 
Et soubz decepte, doulx accueil. 
Ay je tort? quant recoy tel dueil, 
S'ainsi je dy en ma complainte : 
Las ! le fault, etc. 
Fortune, etc. 

Tue moy, puis en mon sercueil 
Me boute, c'est chose contrainte; 
Lors n'y aura Dieu, saint, ne sainte, 
Qui n'appercoive ton orgueil. 
Las ! le fault, etc. 

RONDEL. 

As tu ce jour ma mort jurée ? 
Soussy, je te pry, tien te quoy , 
Car à tort ma douleur, par toy. 
Est trop souvent renouvellée ; 
A belle enseigne desployée, 
Me court sus, et ne scay pourquoy ? 
As tu ce jour, etc. 
Soussy, etc. 

La guerre sera tost finée, 
Se tu veulx, de toy et de moy, 
Car je me rens, or me recoy; 
Hola! paix, puisqu'elle est criée. 
As tu ce jour, etc. 

RONDEL. 

Ne fais je bien ma besoingne? 
Quant mon fait cuide avancer, 
Je suis à recommancer, 
Et ne scay comment m'esloingne. 
Fortune tousjours me groingne, 
Et ne fait riens que tanser. 
Ne fais je, etc. 
Quant mon, etc. 

Certes tant je la ressoingne, 

Car mon temps fait despenser 

Trop, en ennuyeux penser, 

Dont en roingeant mon firain, froingne. 

Ne fais je bien, etc. 

RONDEL. 

Quant commenceray à voler, 
Et sur elles me sentiray, 
En si grant aise je seray 
Que j'ay doubte de m'essorer. 
Beau crier aura le lévrier. 
Chemin de plaisant vent tendray. 
Quant je, etc. 
Et sur elles, etc. 

La mue m'a fallu garder 
Par longtemps , plus ne le feray , 
Puisque doulx temps et cler verray ; 
On le me devra pardonner. 
Quant je, etc. 

RONDEL. 

Je ne hanis pour autre avoine, 
Que de m'en retourner à Blois ; 
Trouvé me suis pour une fois 
Assez longuement en Touraine. 
J'ay gale, à largesse plaine, 

Mes grans poissons, et vins des Grois. 
Je ne, etc. 
Que de, etc. 

A la court plus ne prendray paine, 
Pour généraux et millenois , 
Confesser à présent m'en vois, 
Contre la peneuse sepmaine. 
Je ne, etc. 

RONDEL. 

Je congnois assez telz desbas 
Que Fueil et le cueur ont entre eulx; 
Ûun dit : Nous serons amoureux, 
L'autre dit : Je ne le vueil pas. 
Raison s'en rit, disant tout bas : 
Escoutez moy ces maleureux. 
Je congnois, etc. 
Que l'ueil, etc. 

Lors m'en vois plustost que le pas. 
Et les tanse si bien tous deux , 
QuQ je les laisse très honteux ; 
Mainteffoiz ainsi me combas. 
Je congnois, etc. 

RONDEL. 

Que pense je? dictes le moy, 
Adevinez, je vous en prie. 
Autrement ne le saurez mie ; 
Il y a bien raison pourquoy. 
A parler à la bonne foy. 
Je vous en fais juge et partie. 
Que pense, etc. 
Adevinez, etc. 

Vous ne saurez, comme je crôy, 
Car heure ne suis, ne demye , 
Qu'en diverse merencolie; 
Devisez, je me tairay, quoy ? 
Que pense, etc. 

RONDEL. 

Cueur, que fais tu? revenge toy 
De Soussy et Merencolie ; 
C'est deshonneur et villenie, 
De laschement se tenir coy. 
Je tarderay, quant est à moy, 
Voulentiers; or ne te fains mie. 
Cueur, etc. 
De Soussy, etc. 

N'espergne riens , scez tu pourquoy ? 
Pour ce, qu'abrégeras ta vie, 
Se les tiens en ta compaignie ; 
Desconfiz les, et prens leurfoy. 
Cueur, etc. 

RONDEL. 

Plaindre ne s'en doit loyal cueur, 
S' Amours a servy longuement, 
Recevant des biens largement , 
Et pareillement de douleur. 
N'est ce raison que le Seigneur 
Ait tout à son commandement? 
Plaindre, etc. 
S'Amours, etc. 

Ne plus a desservi Doulceur 
Que ne trouve à son jugement. 
En gré prengne pour payement 
Moins de proufit et plus de honneur. 
Plaindre, etc. 

RONDEL. 

Par les portes des yeulx et des oreilles. 
Que chascun doit bien saigement garder, 
Plaisir mondain va et vient, sans cesser. 
Et raporte de diverses merveilles. 
Pour ce, mon cueur, s'a raison te conseilles, 

Ne le laisses point devers toy entrer. 
Par les portes, etc. 
Que chascun, etc. 

A celle fin que par lui ne t'esveilles, 
Veu qu'il te fault désormais reposer, 
Dj lui : Va t'en, sans jamais retourner. 
Ne revien plus, car en vain te traveilles. 
Par les portes, etc. 

RONDEL. 

En faictes vous doubte? 

Point ne le devez, 

Veu que vous savez 

Ma pensée toute; 

Quant mon cueur s'y boute. 

Et vostre l'avez. 

En faictes, etc. 

Point ne, etc. 

Dangier nous escoute, 
Sus, tost achevez, 
Ma foy recevez , 
Ja ne sera route. 
En faictes, etc. 

RONDEL. 

A qui les vent on ? 
Ces gueines dorées. 
Sont îlz achectées 
De nouvel, ou non? 
Par prest, ou par don ? 
En fait on livrées? 
A qui les, etc. 
Ces gueines, etc. 

Alant au pardon, 
Je les ay trouvées; 
De telles denrées, 

<8.. 

C'est petit guerdon. 
Aé qui les, etc. 

RONDEL. 

En faictes vous doubte? 
Que vostre ne soye, 
Se Dieu me doint joye 
Au cueur, si suis toute. 
Rien ne m'en déboute, 
Pour chose que j'oye. 
En faictes, etc. 
Que vostre, etc. 

Dangier et sa route 
S'en voisent leur voye, 
Sans que plus les voye, 
Tousjours il m'escoute. 
En faictes, etc. 

RONDEL- 

A qui vendez vous voz coquilles? 
Entre vous , amans pèlerins , 
Vous cuidez bien, par voz engins, 
A tous pertuis trouver chevilles. 
Sont ce coups d'esteufs, ou de billes, 
Que ferez tesmoing voz voisins. 
A qui vendez, etc. 
Entre vous, etc. 

On congnoist tous voz tours d'estrilles, 
Et bien clerement voz latins ; 
Troctez, reprenez voz patins, 
Et troussez voz sacs et voz quilles. 
A qui vendez, etc. 

RONDEL. 

Avez vous dit, laissez me dire, 
Amans qui devisez d'amours , 
Sainte Marie ! que de jours 
J'ay despenduz en martire î 

Vous mocquez vous ? je vous voy rire , 
Guidez vous qu'il soit le rebours ? 
Avez vous, etc. 
Amans, etc. 

Parler n'en puis que ne souspire, 
Raconter vous y scay cent tours 
Qu'on y a, sans joyeulx secours, 
S'au vray m'en voulez ouir lire. 
Avez vous dit, etc. 

RONDEL. 

Envoyez nous ung doulx regart 
Qui nous conduie jusqu'à Blois, 
Nous le vous rendrons quelque fois, 
Quoy que l'atente nous soit tart; 
Puisqu'on emportez l'estandart 
De la doulceur, que bien congnois. 
Envoyez nous, etc. 
Qui nous, etc. 

Et pry Dieu que toutes vous gart, 
Et vous doint bons jours, ans et mois, 
A voz désirs, vouloirs et chois, 
Acqujctez vous de vostre part. 
Envoyez nous, etc. 

RONDEL. 

(Nevers.) 

En la forest de longue actente, 
Mainte personne bien joyeuse 
S'est trouvée moult doloreuse, 
Triste, marrie et bien dolente. 
D'y estre, nul ne s'en talente, 
La demeure est trop ennuyeuse. 
En la forest, etc. 
Mainte, etc. 

Chascun qui pourra, s'en abscente, 
Car l'entrée en est périlleuse, 

Et rissue fort dangereuse ; 

Pas de cent, ung ne se contente, 

En la forest, etc. 

RONDEL. 

Pour ce qu'on jouxte à la quintaine 
A Orléans, je tire à Blois ; 
Je me sens foulé du harnois. 
Et veulx reprendre mon alaine ; 
Raisonnable cause m'y maine. 
Excusé soye ceste foiz. 
Pour ce, etc. 
A Orléans, etc. 

Jevous promet que c'est grant paine, 
De tant faire baille lui bois ; 
Eslongner quelque part du mois , 
Vault mieulx, pour avoir teste saine. 
Pour ce, etc. 

RONDEL. 

(Orléans.) 

En la forest de longue actente, 
Par vent de Fortune dolente, 
Tant y voy abatu de bois, 
Que, sur ma foy, je n'y congnois 
A présent, ne voye, ne sente. 
Pieca, y pris joyeuse rente, 
Jeunesse la payoit contente. 
Or n'y ay qui vaille une nois. 
En la forest, etc, 
Par vent, etc. 
Tant y voy, etc. 

Vieillesse dit, qui me tourmente. 
Pour toy n'y a pesson , ne vente. 
Comme tu as eu autreffoiz ; 
Passez sont tes jours, ans et mois , 
Souffize toy, et te contente. 
En la forest, etc. 

RONDEL. 

Des arrérages de Plaisance, 
Dont trop endebté m'est Espoir, 
Se quelque part j'en peusse avoir, 
Du surplus donnasse quictance ; 
Mais au pois et à la balance, 
N'en puis que bien peu recevoir. 
Des arrérages, etc. 
Dont trop, etc. 

Usure, ou perte de chevance, 
Mectroye tout à nonchaloir, 
Se je savoye, à mon vouloir, 
Recouvrer prestement finance. 
Des arrérages, etc. 

RONDEL. 

(Madame d'Orléans.) 

En la forest de longue actente, 
Entrée suis en une sente. 
Dont oster je ne puis mon cueur, 
Pourquoy je viz en grant langueur 
Par Fortune qui me tourmente. 
Souvent Espoir chascun contente. 
Excepté moy, povre dolente. 
Qui , nuy t et jour, suis en doleur. 
En la forest, etc. 
Entrée, etc. 
Dont oster, etc. 

Ay je donc tort, se me garmente 
Plus que nulle qui soitvivente? 
Par Dieu, nenniî, veu mon maleur ; 
Car, ainsy m'aist mon Créateur, 
Qu'il n'est paine que je ne sente. 
En la forest, etc. 

RONDEL. 

Rescouez ces deux povres yeulx 

Qui tant ont nagé en Plaisance, 
Qu'ilz se nayent sans recouvrance ; 
Je les tiens mors, ou presque tieulx. 
Videz les tost, se vous aist Dieux, 
En la sentine d' Alegeance. 
Rescouez, etc. 
Qui tant, etc. 

Courez y tous, jeunes et vieulx, 
Et à cros de bonne Espérance, 
De les tirer hors, qu'on s'avance, 
Chascun y face qui, mieulx, mieulx. 
Rescouez. etc. 

RONDEL. 

(Fredet.) 

En la forest de longue actente, 
Des brigans de Soussi bien trente, 
Helas! ont pris mon povre cueur: 
Et Dieu scet se c'est grant orreur 
De veoir comment on le tourmente. 
Priant vostre aide, lamente 
Pour ce que chascun d'eulx se vente 
Qu'ilz le merront à leur Seigneur. 
En la forest, etc. 
Des brigans, etc. 
Helas 1 ont, etc. 

Et pour ce, à vous il s'en garmente. 
Car il voit bien qu'ilz ont entente 
De lui faire tant rigueur, 
Qu'il ne sera mal, ne doleur, 
Se n'y pourvoyez, qu'il ne sente. 
En la forest, etc. 

RONDEL. 

A recommencer de plus belle, 
J'en voy ja les adjournemens, 

Que font, vers vieulx et jeunes gens, 
Amours et la saison nouvelle. 
Chascun d'eulx, aussi bien lui qu'elle, 
Sont tous aprestés sur les rens. 
A recommencer, etc. 
J'en voy ja, etc. 

Comme toute la chose est telle, 
Je congnois telz esbatemens 
Assez, de pieca m'y entens. 
Ce n'est que ancienne querelle. 
A recommencer, etc. . 

RONDEL. 

( Orléans. ) 

En la forest de longue actente, 
Forvoyé de joyeuse sente, 
Par la guide dure rigueur, 
A esté robbé vostre cueur, 
Comme j'entens, dont se lamente. 
Par Dieu ! j'en congnois plus de trente 
Qui, chascun d'eulx, sans que s'en vente, 
Est vestu de vostre couleur. 
En la forest, etc. 
Forvoyé, etc. 

Et en briefe motz, sans que vous mente, 
Soiez seur que je me contente, 
Pour allegier vostre douleur, 
De traictier avec le Seigneur, 
Qui les brigans soustient et hente. 
En la forest, etc. 

RONDEL. 

Ainsi doint Dieux à mon cueur, joye. 
En ce que souhaidier vouldroye. 
Et à mon penser ; reconfort. 
Comme voulentiers prisse accort 
A soussy qui tant me guei^oye. 

Mais remède n'y trouveroye, 
Et qui pis est, je n'oseroye 
Descouvrir les maulx qu'ay à tort. 
Ainsi doint, etc. 
En ce que, etc. 

Quant je lui dy : Dieu le convoyé, 
Laisse m'en paix, va t'en ta voye, 
Par ton enchantement et sort ; 
Gueres mieulx ne vault vif que mort , 
Je languis quelque part que soye. 
Ainsi doint, etc. 

RONDEL. 

Se vous voulez m'amour avoir, 
A tousjours, mais sans départir. 
Pensez de faire mon plaisir. 
Et jamais ne me décevoir; 
Bientost sauray apparcevoir. 
Au par aler, vostre désir. 
Se vous voulez, etc. 
A tousjours, etc. 

Assez biens povez recevoir. 
S'en vous ne tient, sans y faillir. 
Vous estes près d'y avenir. 
Faisant vers moy leal devoir. 
Se vous voulez, etc. 

RONDEL. 

Maudit soit mon cueur, se j'en mens , 
Quant à mon lesir estre puis. 
Et avecques pensée suis, 
En mes maulx prens alegemens ; 
Car soussis plains d'encombremens, 
Boutons hors, et lui fermons l'uis. 
Maudit soit, etc. 
Quant à mon, etc. 

Assez: y trouve esbatement , 

Lors lui dy : Ma maistresse, et puis 
Serons nous ainsi jours et nuis, 
G'y donne mes consentemens. 
Maudit soit, etc. 

RONDEL. 

(Predet.) 

J'actens l'aumosne de doulceur, 
Par l'aumosnier de doulx regart ; 
Espoir m'a promis de sa part, 
Qu'il me fera toute faveur; 
En espérant que ma langueur 
Cessera, qui tant mon cueur art. 
J'actens, etc. 
Car, etc. 

Car, comme leal serviteur, 
J'ay servy tousjours main et tart ; 
Pensant qu'Amours aura regart 
Quelquefoiz, à ma grant douleur. 
J'actens, etc. 

RONDEL. 

En la querelle de Plaisance, 
J'ay veu le rencontre des yeulx 
Qui estoient, ainsi m'aid Dieux, 
Tous prestz de combatre à oultrance. 
Rangez par si belle ordonnance, 
Qu'on ne sauroît deviser mieulx. 
En la querelle, etc. 

S'Amours n'y mectent pourveance, 
De pieca je les congnois tieulx, 
Qu'au derrenier, jeunes ou vieulx, 
Mourront tous, par leur grant vaillance. 
En la querelle, etc. 

RONDEL. 

Par l'aumosnier. plaisant regart, 

19 

Donnez Taumosne de doulceur, 

A ce povre malade cueur, 

Du feu d'Amours, dont Dieu nous gart. 

Nuit et jour, sans cesser, il art ; 

Secourez le, pour vostre honneur. 

Par Faumosnier, etc. 

S'il vous plaisoit, de vostre part. 
Prier Amours qu'en sa langueur, 
Pourvoyent à vostre faveur, 
Aidié sera plus tost que tart. 
Par l'aumosnier, etc. 

RONDEL. 

De la maladie des yeulx, 
Feruz de pouldre de plaisir, 
Par le vent d'Amoureux désir, 
Est fort à guérir, se maid Dieux. 
Toutes gens, et jeunes, et vieulx, 
S'en scevent bien à quoy tenir. 
De la maladie, etc. 
Feruz de, etc. 

Je n'y congnois remèdes tieulx, 
Que hors de presse soy tenir. 
Et la compaignie fuir ; 
Qui plus en saura, die mieulx. 
De la maladie, etc. 

RONDEL. 

Ce n'est que chose acoustumée. 
Quant Soussy voy vers moy venir, 
Se tost ne lui venoye ouvrir, 
Il romproit Fuis de ma Pensée; 
Lors fait d'escremie levée, 
Et puis vient mon cueur assaillir. 
Ce n'est, etc. 
Quant, etc. 

Adonc prent d'Espoir son espée 

Mon cueur, pour des coups soy couvrir, 
Et se defFendre et garentir ; 
Ainsi je passe la journée. 
Ce n'est, etc. 

RONDEL. 

Par m'ame, s'il en fust en moy, 
Soussy, Dieu scet que je feroye , 
Moy et tous, de toy vengeroye ; 
Il y a bien raison pourquoy. 
Riens ne dy qu'ainsi que je doy, 
Et telle est la voulenté moye. 
Par m'ame, etc. 
Soussy, etc. 

Ung chascun se complaint de toy, 
Pour ce, voulentiers fin prendroye 
Avec toy, se je povoye ; 
Je n'y vois qu'à la bonne foy. 
Par m'ame, etc. 

RONDEL. 

Chascun devise à son propos, 
Quant à moi, je suis loing du mien, 
Mais mon cueur en espoir je tien, 
Qu'il aura une foiz repos ; 
Souvent dit, me tournant le dos, 
Je doubte que n'en sera rien. 
Chascun, etc. 
Quant, etc. 

Tenez l'uis de Pensée clos, 
Faictes ainsi pour vostre bien, 
Soussy vous vouldroit avoir sien, 
Ne croyez, n'escoutez ses mos. 
Chascun, etc. 

RONDEL. 

Mon cueur se plaint qu'il n'est payé 
De ses despens, pour son trtveil 

Qu'il a porté, si nompareil, 

Qu'oncques tel ne fui essayé. 

Son payement est délayé 

Trop longtemps, sur ce, quel conseil? 

Mon cueur, etc. 

De ses, etc. 

Puisqu'il n'est de gaiges rayé, 
Mais prest en loyal appareil. 
Autant que nul soubz le souleil, 
Se mieulx ne peut, soit defFrayé. 
Mon cueur, etc. 

RONDEL. 

Ennemy, je te conjure, 
Regart qui aux gens cours sus,^ 
Vieillars aux mentons chanus 
Dont suis, n'avons de toy cure. 
Jeune, navré de blesseure 
Fu par toy, ny reviens plus. 
Ennemy, etc. 
Regart, etc. 

Va quérir ton avanture 
Sus amans nouveaulx venus ; 
Nous vieulx, avons obtenus 
Saufconduitz, de par Nature. 
Ennemy, etc. 

RONDEL. 

Ou Loyaulté me payera 
Des services qu'ay faiz sans faindre, 
Ou j'auray cause de me plaindre ; 
Qui mon guerdon délayera? 
Bon droit pour moy tant criera, 
Qu'aux cieulx fera sa voix actaindre. 
Ou Loyaulté, etc. 
Des services, etc. 

Quand Fortune s'effrayera, 



Digitized 



by Google 



POÉSIES DB CHARLES O'oaLfiANS. 329 

Dieu a povoir de la reffraindre, 
Et Raison, qui ne doit riens craindre , 
De moy aider s'essayera. 
Ou Loyaulté, etc. 

RONDEL. 

Des amoureux de l'observance, 
Dont j'ay esté ou temps passé, 
A présent m'en trouve lassé 
Du tout, sinon de souvenance. 
Ou je prens d'en parler plaisance, 
Quoy que suis de l'ordre cassé. 
Des amoureux, etc. 
Dont j'ay esté, etc. 

Souvent y ay porté penance. 
Et si pou de biens amassé. 
Que, quant je seray trespassé, 
A mes hoirs lairray pou chevance . 
Des amoureux, etc. 

RONDEL. 

Mon cueur, n'entreprens trop de choses, 

Tu peulz penser ce que tu veulz, 

Et faire selon que tu peuz, 

Et dire ainsi comme tu oses. 

Qui vouldroit sur ce trouver gloses ? 

Je men rapporteray à eulx. 

Mon cueur, etc. 

Tu peulz, etc. 

Se ces raisons garder proposes. 
Tu feras bien, par mes conseulz, 
Laisse les embesoignez seulz. 
Il est temps que tu te reposes. 
Mon cueur, etc. 

RONDEL. 

Ostez vous de devant moy, 

Beaulté, par vostre serment, 
Car trop me temptez souvent; 
Tort avez, tenez vous quoy. 
Toutes les foiz que vous voy, 
Je suis je ne scay comment. 
Ostez vous, etc. 
Beaulté, etc. 

Tant de plaisir j'appercoy 
En vous, à mon jugement, 
Qu'ilz troublent mon pensement, 
Vous me grevez, sur ma foy. 
Ostez vous, etc. 

RONDEL. 

Comment ce peut il faire ainsi, 
En une seule créature, 
Que tant ait des biens de nature, 
Dont chascun en est esbahy. 
Oncques tel chief d'euvre ne vy 
Mieulx accomply, oultre mesure. 
Comment, etc. 
En une, etc. 

Mes yeulx cuiday qu'eussent manty, 
Quant apportèrent sa figure 
Devers mon cueur, en pourtraiture ; 
Mais vray fut, et plus que ne dy. 
Comment, etc. 

RONDEL. 

Plaisant regard, mussez vous, 
Ne vous monstrez plus en place, 
Mon cueur craint vostre menace, 
Dont mainteffoiz Tay rescous ; 
Vostre actrait soubtil et douix 
Blesse sans qu'on lui mefFace 
Plaisant, etc. 
Ne vous, etc. 

Se dictes : Je fais à tous 
Ainsi, car je m'y solace; 
A tort, sauve vostre grâce, 
Ne devez donner courrous. 
Plaisant, etc. 

RONDEL. 

Ne m'en racontez plus, mes yeulx, 
De beaulté que vous prisez tant, 
Car plus voys ou monde vivant, 
Et moins me plaist, ainsi m'aist Dieux. 
Trouver je ne me scay en lieux 
Qu'il m'en chaille, ne tant ne quant. 
Ne m'en, etc. 
De beaulté, etc. 

Qu'est ce cy? deviens je des vieulx? 
Ouy certes, dorénavant, 
J'ay fait mon Karesme prenant, 
Et jeusne de tous plaisirs tieulx. 
Ne m'en, etc. 

RONDEL. 

Je ne vous voy pas à demy, 
Tant ay mis en vous ma plaisance, 
Tousjours m'estes en souvenance. 
Puis le temps que premier vous vy. 
Assez ne puis estre esbal?y 
Dont vient si ardent desirance. 
Je ne vous, etc- 
Tant ay, etc. 

Fin de compte, puisqu'est ainsi, 
Fermons nos cueurs en aliance ; 
Quant plus ay de vous acointance, 
Plus suis ne scay comment ravy. 
Je ne vous, etc. 

RONDEL. 

Si hardiz, mes yeulx. 

De riens regarder, 
Qui me puist grever, 
Qu'en valez vous mieulx? 
Estroit, se m'aist Dieux, 
Vous pense garder. 
Si hardiz, etc. 
De riens, etc. 

Vous devenez vieulx, 
Et tousjours troter 
Voulez, sans cesser. 
Ne soyez pUis tieulx. 
Si hardiz, etc. 

RONDEL. 

Mon cueur, pour vous en garder, 
De mes yeux qui tant vous temptent, 
Afin que devers vous n'entrent, 
Faictes les portes fermer. 
S'ilz vous viennent raporter 
Nouvelles, pensez qu'ilz mentent. 
Mon cueur, etc. 
De mes, etc. 

Mensonges scevent conter, 
Et trop de plaisir se ventent, 
Folz sont qui en eulx s'atendent. 
Ne les vueillez escouter. 
Mon cueur, etc. 

RONDEL. 

N'est ce pas grant trahison 
De mes yeulx en qui me lye. 
Qui me conseillent folie 
Maintes foys, contre raison. 
Que maie part y ait on 
D'eulx, et de leur tromperie. 
N'est ce pas, etc. 
De mes yeulx, etc. 

Mieulx me fust, en ma maison 
Estre seul à chiere lye, 
Qu'avoir telle compaignie 
Qui me b^t de mon baston . 
N'est ce pas, etc. 

RONDEL. 

Rendez compte, Vieillesse, 
Du temps mal despendu 
Et sotement perdu, 
Es mains Dame Jeunesse. 
Trop vous court sus Foiblesse, 
Qu'est Povoir devenu? 
Rendez compte, etc. 

Mon bras en l'arc se blesse. 
Quant je l'ay estendu, 
Parquoy j'ay entendu 
Qu'il convient que jeu cesse. 
Rendez compte, etc. 

Tout vous est en destresse, 
Désormais chier vendu . 
Rendez compte, etc. 

Des trésors de liesse 
Vous sera peu rendu. 
Riens qui vaille ung fesiu ; 
N'avez plus que sagesse. 
Rendez compte, etc. 

RONDEL. 
(Le Seigneur de Torsy.) 

Mais que mon mal si ne m'empire, 
Je suis en bon point, Dieu mercy. 
Ne n'ay ne douleur, ne soucy 
De chose que on me puisse dire. 
Plus ne me plains, plus ne souspire, 

19. 

Je mengoe, et dors bien aussi. 
Mais que mon, etc. 
Je suis en bon, etc. 

Pleurer souloye en lieu de rire, 
En requérant grâce et tnercy ; 
Maintenant ne fais plus ainsi, 
Car je ne crains point l'escondiro. 
Mais que, etc. 

RONDEL. 
(Le conte de Germon t.) 

J'amasse ung trésor de regrez 

Que ma tant amée m'envoya. 

Mais jusqu'à ce que je la yoye, 

Ne partiront de mes segrez. 

La cause pourquoy? je la celle. 

Ses griefz maulx qui me font mourir, 

C'est pour garder l'onneur de celle 

Qui ne me daigne secourir. 

Plus l'eslongne, plus d'elle est près 

Mon cueur, dont mon povreoeil lermoye; 

Il n'est point doleur que la moye, 

Car quant j'ay assez plaint, après 

J'amasse, etc. 

RONDEL. 
(Responce d'Orléans.) 

C'est une dangereuse espergne 
D'amasser trésor de regrez, 
Qui de son cueur les tient trop près. 
Il convient que mal lui en preigne; 
Veu qu'ilz sont si oultre l'enseigne, 
Non pas assez nuysans, mais très. 
C'est une, etc. 
D'amasser, etc. 

Se je mens, que l'en m'en repreigne , 
Soient essayez, puis après 

On saura leurs tourmens segres; 
Qui ne m'en croira, si Tapreigne. 
C'est une, etc. 

RONDEL 

à Fredet. 

Le fer est cbault, il le fault batre, 
Vostre fait que Savez, va bien ; 
Tout le saurez, sans celer rien, 
Se venez vers moy vous esbatre. 
Il a convenu fort combatre, 
Mais, s'il vous plaist, parfait le tien. 
Le fer est chault, etc. 
Vostre fait, etc. 

Convoitise vouloit rabatre 
Escharsement, et trop du sien; 
Mais ung peu j'ay aidié du mien, 
Qui Ta fait cesser de debatre. 
Le fer est cbault, etc. 

RONDEL. 

(Fredet) 

Je regrecte mes dolans jours. 
Comme celluy la qui tousjours 
Ne fait que désirer sa mort ; 
Car plus avant vois, et plus fort 
Acroissent mes dures dolours. 
Quant on me fait d'estranges tours, 
Que, mille foiz le jour, en plours. 
Me fault dire par desconfort : 
Je regrecte, etc. 

En vous seul est tout mon recours, 
Faictes donc, plustost que le cours, 
Cesser le mal que souffre à tort, 
Ou autrement je me voy mort, 
Et tout pour bien servir Amours. 
Je regrecte, etc. 

RONDEL. 
( Respoiice au dit Fredet.} 

Se r^rectez vos dolans jours, 
Et je regrecte mon argent 
Que j'ajr délivré franchement, 
Guidant de roas donner secours. 
Se ne sont pas les premiers tours 
Dont Convoitise sert souvent. 
Se regrectez, etc. 
EtjeregrectCy etc. 

Mais se vous n'avez voz amoui^, 
Puisque Convoitise vous ment, 
Le mien recouvreray briafment, 
Ou mectray le fait en droit cours. 
Se regrectez, etc. 

RONDEL 
i Danieh 

Vous dictes que j'en ayme deux, 
Mais vous parlez contre raison, 
Je n'ayme fors ung chapperon, 
Et ung couvrechief, plus n'en veulx^. 
C'est assez pour ung amoureux > 
Mal me louez, ce faictes mon. 
Vous dictes, etc. 
Mais vous, etc. 

Certes je ne suis pas de ceulx 
Qui partout veulent à foison 
Eulx fournir, en toute saison; 
N'en parlez plus, j'en suis honteux. 
Vous dictes, etc. 

RONDEL. 

( Olivier de la Marche ) 

Pour amours des dames de France, 
Je suis entré eç Tobservance 

Du très renommé saint François, 
Pour cuidier trouver une fois 
La doulce voye d'alegance. 
Saint suis de corde de souffrance, 
Soubz haire d'aigre desirance, 
Plus qu'en mon Dieu ne me congnois. 
Pour amours, etc. 
Je suis entré, etc. 

Soubrement vis de ma plaisance, 
Et june ce que désir pense, 
Mandiant par tout où je vois, 
Je veille à conter, pair mes dois. 
Les maulx que m'a fait Espérance. 
Pour amours, etc. 

RONDEL. 

( Vaillant.) 

Des amoureux de l'observance. 
Je suis le plus subgiet de France, 
Car je sers d'estre mandien. 
Et cherche le cotidien ; 
Mais nul en mon sac rien ne lance. 
Aux frères l'aumosne, pour Dieu, 
Tousjours vois criant d'uys en huis, 
Las! Charité ne trouve en lieu, 
Ne Pitié ne scet qui je suis. 
Retourner m'en fault sans pitance ; 
Désir le proveheur me tance, 
Puis le beau père gardien ,. 
Pis suis que Boesme, n'Yndien; 
L'ordre vueil laisser sans doubtance. 
Des amoureux, etc. 

RONDEL. 

(George.) 

Los serviteurs submis à l'observance, 
Quoyquc souvent, il leur tourne h grevance, 

De non avoir leur plaisir à toute heure ; 
Toute fois, Dieu soubz qui rien ne demeure, 
A telz servans ne fist onc decevance ; 
Mains il convient par contrainte eslevance, 
Qu'onneur, fortune, ou amour les avance 
En quelque endroit, et au besoing seceure. 
Les serviteurs, etc. 
Quoyque, etc. 
De non, etc. 

Ce long souffrir en pénible estrivance 
N'aistauxsoufl&rans, haulte et riche chevance, 
Finablement, qui les paye et honneure ; 
Apres Taigret, trouve on la doulce meure 
Qui radoulcist en leur propre savanoe. 
Les serviteurs, etc. 

RONDEL. 

(VaîUanL) 

Quant à moj, je crains le filé 
Que d'autres ne craignent mye, 
C'est d'avoir Dame sans amye. 
Qui est un cas mal compilé. 
Le fait d'amour est avilé. 
Car Pitié y est endormie. 
Quant à moy, etc. 
Que d'autres, etc. 

Puis voy, par maint bec afûlé 
Faire plus fort que l'arquemie, 
Dont, sur mon ame, je fremie 
Et de paour d'estre aux piez pilé. 
Quant, etc. 

RONDEL. 

Celle que je ne scay nommer 
Com à mon gré desireroye, 
Ce jour de Fan, de biens et joye 
Paise à Dieu de vous estrener. 

S'amie vous vueil appeller, 
Trop simple nom vous bailleroye. 
Celle que, etc. 
Com à mon, etc. 

De ma Dame, nom vous donner, 
Orguilleuse je vous feroye, 
Maistresse point ne vous vouldroye ; 
Comment donc doy je à vous parler? 
De celle, etc. 

RONDEL. 

A ce jour de Saint Valentin, 
Que l'en prent per par destinée, 
J'ay choisy, qui très mal m'agrée, 
Pluye, vent et mauvais chemin. 
Il n'est de l'amoureux butin, 
Nouvelle, ne chancon chantée. 
A ce jour, etc. 
Que l'en, etc. 

Sourges me donne ce tatin, 
Et à plusieurs de ma livrée ; 
Mieulx vauldroit en chambre natée 
Dormir, sans lever sy matin, 
A ce jour, etc. 

RONDEL. 

(BouciquauU.) 

Assez ne m'en peuz merveiller 
Qu'aucuns amoureux ont créance 
D'estre de ceulx de l'observance, 
Mais plus n'y veulent travailler. 
Je dy que leur vaulsist trop mieulx 
Plus large reigle avoir choisie ; 
Par servir jeunes, et puis vieulx, 
Laisser tout, c'est ypocrisie. 
Autre nom leur convient bailler, 
C'est apostat, qui pour doubtanco 

D'avoir un peu de penitanee, 
Ont voulu Loyaulté soiller. 
Assez m'en, etc. 

RONDEL. 
(Orléans.) 

Ce n'est pas par ypocrisie, 
Ne je ne suis point apostat 
Pourtant, se change mon estât 
£s derreniers jours de ma vie. 
Pay gardé, ou temps de jeunesse. 
L'observance des amoureux, 
^ Or m'en a bouté hors Vieillesse, 
Et mis en l'ordre douloreux 
Des chartreux de Merencolie, 
Solitaire, sans nul esbat; 
A briefz motz, mon fait va de plat, 
Et pour ce, ne m'en blasmez mye. 
Ce n'est pas, etc. 

RONDEL. 

(Bouciquault.) 

Monstrer on doit qu'il en desplaise 
Du meffait, à qui n'a povoir 
De servir, car si cru pour voir, 
En parler, il semble qu'il plaise; 
Qui ne peut pour le moins se taise, 
Et face en dueil larmes pleuvoir. 
Monstrer on doit, etc. 
Du meflfait, etc. 

Mais dire qu'on n'a temps, ne aise. 
Pour aage, d'y faire devoir, 
Chascun scet bien apparcevoir 
Que pou courcé, tost se rappaise. 
Monstrer on doit, etc. 

RONDEL. 

(Orléans.) 

A quiconques plaise, ou desplaise, 
Quant Vieillesse vient les gens prendre, 
Il convient à elle se rendre 
Et endurer tout son malaise. 
Nul ne peut» faire son devoir 
De garder d'Amours l'observance, 
Quant, avecques son bon vouloir, 
Il a povreté de puissance. 
Plus n'en dy, mieulx vault que me taise. 
Car j'en ay à vendre et revendre; 
Ung chascun doit son fait entendre ; 
Qui ne peut, ne peut, si s'appaise. 
A quiconques, etc. 

RONDEL. 

'(Fredel.) 

Le truchement de ma pensée. 
Geste saint Valentin passée, 
J'ay envoyé devers Amours , 
Pour lui compter les grans dolours 
Que souffre , pour ma tant amée; 
Requérant ma peine alegée. 
Autrement ma vie est finée, 
Comme scet bien, il a mains jours. 
Le truchement, etc. 

Et quant sa raison eut contée, 
Lui dist : Ta requeste m'agrée. 
Car trop leal l'ay veu tousjours ; 
Lors fut commandé mon secours. 
Et le m'apporta la journée. 
Le truchement etc. 

RONDEL. 
( Simonnet CaiUau ,) 

Pour bref telz maulx d'amours guérir. 

Esgrun de Dueil te fauU fuyr, 
Les poix au veau te sont contraires, 
Quant les fleurs de plaisans viaires 
Sont dedans mises au boillir. 
L'oubliete te peut servir, 
Et Fherbe de Nonsouvenir, 
A faire bons electuaires. 
Pour bref, etc. 

Du triade de Repentir, 
Pour tes accez faire iîaiilir, 
Prendras sur les appoticaires; 
Avecques sirôpz nécessaires, 
Faiz en succres de Deppartir. 
Pour bref, etc. 

RONDEL. 
(Orléans.) 

Les malades cueurs amoureux 
Qui ont perdu leurs apetiz. 
Et leurs estomacs refroidiz 
Par soussiz et maulx douloureux, 
Diète gardent sobrement, 
Sans faire excès de trop douloir ; 
Chaulx electuaires souvent 
Usent de Conforté vouloir, 
Succres de Penser savoureux, 
Pour renforser leurs esperiz ; 
Ainsi pevent estre gueriz, 
Et hors de danger langoureux. 
Les malades, etc. 

RONDEL. 
( Jehan Monseigneur de Lorraine. ) 

Pour brief du mal d'amer guérir, 
Esloingner Tair de Souvenir 
Convient, sans grant merencolie ; 
Apres tout mes, mengier Toubli© 

Près du couchier, pour mieulx dormir. 

De Nonchaloir, pour adoulcir 

La medicine de Désir, 

Prendre fault la plus grant partie. 

Pour brief, etc. 

Esloingner, etc. 

Puis ung beau régime, à Tissir 
De vostre accès, pourrez choisir, 
D'une Leaulté m'y partie, 
Affin que ne rencheez mye, 
Faictes reffuz d'amour bannir. 
Pour brief, etc. 

RONDEL. 

Pour tous voz maulx d'amours guérir, 
Prenez la fleur de Souvenir 
Avec le just d'une ancollio, 
£t n'obliez pas la soussie, 
Et meslez tout en Desplaisir. 
L'erbe de loing de son Désir, 
Poire d'Angoisse pour refreschir, 
Vous envoyé Dieu, de vostre amye. 
Pour tous, etc. 

Pouldre de Plains pour adoulcir, 
Feille d'aultre que vous choisir, 
Et racine de Jalousie , 
Et de tretout la plus partie 
Mectes au cueur, avant dormir. 
Pour tous, etc. 

RONDEX. 

Puisque tu t'en vas, 
Penser, en message, 
Se tu fais que sage, 
Ne t'esgare pas. 
Au mîeulx que pourras, 

Pren le seur passage. 
Puisque^ etc. 
Penser, etc. 

Tout beau, pas à pas, 
Reffrain ton courage, 
Qu'en si long voyage 
Ne devîengnes las. 
Puisque, etc. 

RONPEL. 

L'ueil et le cueur soient mis en tutelle, • 
Si tost qu'ilz sont rassotez en amours , 
Combien qu'il a plusieurs qui font les leurs , 
Et ont trouvé contenance nouvelle; 
Pour mieulx embler priveement Plaisance, 
Mommerie sans parler de la bouche, 
En beaux abiz d'or cliquant d'Acointance, 
Soubz visières de semblant qu'on n'y touche, 
Faignent souvent l'amoureuse querelle ; 
Ainsi l'ay vu faire en mes jeunes jours, 
Vestu m'y suis à droit et à rebours; 
Je jangle trop, au fort, je me rappelle. 
L'ueil et le cueur, etc. 

RONDEL. 

(Jehan Monseigneur de Lorraine.) 

Pour eschever pLus grant dangier , 
Certes, mon cueur, il est mestier, 
Puisque nous alons veoir la belle, 
Que tenez mon ueil en tutelle, 
Qui ne vous donne à besongner ; 
Commandez lui bien, sans prier. 
Qu'il ne croie riens de legier, 
Dont il vous rapporte nouvelle. 
Pour eschever, etc. 

Et s'il ne s'y veuU obligier, 
Mectez Raison pour espi0r 



Digitized 



by Google 



PoésiBS UR CHAIILB.S l^'ORL^ANS. 345 

A part sa couverte cautelle ; 
Car c'est cellui seul qui se mesie 
De tieulx defaultes corrigier. 
Pour eschever, etc. 

RONDEL. 

Chose qui plaisl est à demy vendue, 

Quelque cherté qui coure par pais; 

Jamais ne sont bons marchands esbahis, 

Tousjours gaignént à Fallée, ou venue. 

Car, quant les yeulx qui sont facteurs du cueur, 

Voyent Plaisir à bon marchié en vente, 

Qui les tendroit d'achater leur bon eur? 

Et deussent ilz engaiger biens et rente, 

Et à rachat toute leur revenue, 

De lascheté seroient bien trays. 

Et devroient d'Amours estre hays ; 

Marchandise doit estre maintenue. 

Chose qui plaist, etc. 

RONDEL. 

Chose qui plaist est à demy vendue, 
A bon compte souvent, ou chierement, 
Qui du marchié le denier a Dieu prent. 
Il n'y peut plus mectre rabat, ne creue. 
D'en debatre n'est que paine perdue. 
Prenez ore, qu'après on s'en repent. 
Chose qui, etc. 
A bon compte, etc. 

S'aucun aussi monstre sa retenue. 
Et au bureau va faire le serement, 
Les officiers n'y font empeschement. 
Mais demandent tantost la bienvenue. 
Chose qui, etc. 

RONDEL. 
(Jehaa Monseigneur de Lorraine.) 

L'abit le moine ne fait pas^ 

Pourtant se je me vels de dueil, 
J'ay la lerme assez loing de Tueil, 
Passant mes ennuiz au gros sas ; 
Je fains d'assembler à grans tas 
Douleurs à part, mais quant je vueil. 
L'abit le, etc. 
Pourtant, etc. 

Conclusion, vecy mon cas: 
De nulle rien je ne me dueil, 
En gré prens d'Amours le recueil, 
Soit beau, ou lait ; puis je diz bas : 
L'a'bit le, etc. 

RONDEL. 

(Orléans.) 

L'abit le moine ne fait pas, 
L'ouvrier se congnoist à l'ouvrage, 
Et plaisant maintient de visage 
Ne monstre pas toujours le cas. 
Alez tout soubrement le pas. 
N'est que contrefaire le sage. 
L'abit le, etc. 
L'ouvrier, etc. 

Soubtil sens couchié par compas, 
Enveloppé en beau langage. 
Musse le vouloir du courage; 
Guider decoit en mains estas. 
L'abit le, etc. 

RONDEL. 
(Jehan Monseigneur de Lorraine.) 

De fol juge, briefve sentence ; 
Certes bon cueur ne peut mentir, 
Et si ne scet du sac yssir 
Que ce qui est d'acoustumence. 
Là où'Raison pert pascience, 

On voit bien souvent avenir, 
De fol juge, etc. 
Certes bon, etc. 
Envie, atout sa double lance, 
Blesse en mains lieux sans cop ferir, 
Dont il se convient repentir 
Aucuneffoiz, qui bien y pense. 
De fol juge, etc. 

RONDEL. 
(Orléans.) 

De fol juge, briefve sentence; 

On n*y sauroit remédier , 

Quant Tadvocat oultrecuidier, 

Sans raison, mainteffois sentence; 

Apres s'en repent et s'en tence, 

C'est tart, et ne se peut vuidier. 

De fol juge, etc. 

On n'^, etc. 

Fleurs portent odeur, et sentence 

Et savoir vient d'estudier; 

Ce n'est pas ne d'anuyt, ne d'yer. 

J'en dy ce que mon cueur sent en co. 

De fol juge, etc. 

RONDEL. 
(Madame d'Orléans.) 

L'abit le moine ne fait pas. 
Car quelque chiere que je face, 
Mon mal seul tous les autres pace. 
De ceulx qui tant plaignent leur cas. 
Souvent, en dansant fais mains pas 
Que mon cueur près en dueil trespace. 
L'abit le, etc. 

Las! mes yeulx gectent sans compas 
Des lermes tant parmy ma face, 
Dont plusieurs foiz je change place, 
Alan t à part pour crier las ! 
L'abit le, eiè. 

RONDEL. 

(Guiot Pot.) 

L'abit le moine ne fait pas, 

Car tel n'est pas vestu de noir, 

Qui a cause de se douloir ; 

Par Dieu, qui congnoistroit son cas? 

S'on lui fait changer ses esbas 

Contre raison et son vouloir. 

L'abit le, etc. 

Quant Fortune charge le bas 
Au compaignon, s'il a povoir, 
Et s'il joue ung tour de savoir, 
Disant que de souffrir est las. 
L'abit le, etc. 

RONDEL. 
( Messire Philippe Pot.) 

En la forest de longue actente 

Où mainte personne est dolente, 

Espoir me promist de donner, 

Se bien vouloye cheminer. 

Ce qui tous amoureux contente. 

J'ay tout mis, cueur, corps et entente, 

A traverser chemin et sente. 

Pour cuider ce grant bien trouver. 

En la forest, etc. 

Où mainte, etc. 

Espoir me, etc. 

Mais d'une chose je me vente. 

Que j'ay eu tous les jours de rente, 

Pour ma queste parachever, 

Paine et ennuy, sans conquester 

Riens, si non dueil qui me tourmente. 

En la forest, etc. 

RONDEL. 

(Anihoine de Lussay.) 

En la forest de longue actente 

OÙ lés contentés^ Dieu contente, 
Je vous asseure, sur ma foy, 
Que je n'y ay eu, tant soit poy, 
Joye, ne bien dont je me sente. 
Pensez se ma vie est dolente, 
Veu, qu'ainsi soit, je me garmento, 
Et que nul bien n'y a pour moy 
En la forest, etc. 
Où les contetftés, etc. 
Ou fort, d'une chose me vente, 
Se je ne faulx en mon entente, 
Ou se la mort brief ne recoy, 
Que je y auray , savez vous quoy ? 
Aucun plaisir qui vauldra rente. 
En la forest, etc. 

IlONDEL. 

(GuiotPot.) 

En la forest de longue actente, 

Ja pieca, fus en une sente. 

Là où j'ay esgaré mon cueur. 

Mais y souffrit tant de douleurs 

Que tousjours convient que s'en sente 

Depuis, tousjours tant fort lamente, 

Par Fortune qui le tourmente, 

Qu'il fault qu'il vive en grant langueur. 

En la forest de, etc. 

Ja pieca, etc. 

MaiSj s'il eschappe, bien se vente 
Qu'il gardera qu'on ne le tente 
Par beau parler, ne par rigueur; 
Car chascun se doit tenir seur 
Que l'on fault bien à son entente. 
En la forest, etc. 

RONMX. 
(Gilles.) 

En la forest de longue actente, 

20 

Mon povre cueur tant se garmente 
D'en saillir par aucune voye , 
Qu'il ne lui semble pas qu'il voye 
Jamais la fin de son entente; 
Deconfort le tient en sa tente , 
Qui par telle façon le tente, 
Que j'ay paour qu'il ne le forvoye. 
En la forest, etc. 
Mon povre, etc. 

Espoir en riens ne le contente. 
Comme il souloit, pourquoy dolente 
Sera ma vie, où que je soye; 
Et si auray, en lieu de joye , 
Dueil et soussy tousjours de rente. 
En la forest, etc. 

RONDEL. 
(Orléans.) 

Crié soit à la clochete, 
Par les rues, sus et jus, 
Fredet, on ne le voit plus; 
Est il mis en oubliete ? 
Jadis il tenoit bien conte 
De visiter ses amis. 
Est il roy, ou duc, ou conte? 
Quant en oubly les a mis. 
Banny à son de trompeté, 
Comme marié confus. 
Entre chartreux , ou reclus, 
A il point fait sa retrete? 
Crié soit, etc. 

RONDEL. 
(Fredet.) 

Se veoir ne vous voys plus, 
Helas ! ce fait mariage, 
Qui me fait avoir courage 
D'estre désormais reclus ; 

Puisque si fort m'a confus, 
Ne le tenez à oultrage. 
Se veoir, etc. 

Je cours, je corne, je tourmente 
En traversant, sans trouver sente, 
Me trouvay très fort enserré, 
Tout seul presque désespéré, 
Cuiday mourir des fois soixante. 
En la forest, etc. 

RONDEL. 

( Le Cadet Dalebret. ) 

Dedans Tabisme de douleur, 
Où tant a d'amere saveur. 
Aussi d'angoisseuse destresse. 
Se trouve tourmenté, sans cesse. 
Pour vous amer, mon povre cueur. 
Ma Dame, par vostre doulceur. 
Secourez ce bon serviteur, 
A qui Ton fait tant de rudesse. 
Dedans, etc. 
Où tant , etc. 

Las ! ostez de lui tout maleur, 
Ou autrement il se tient seur 
De jamais n'avoir que tristesse ; 
Dont fauldra que sa vie cesse 
Piteusement, en grant langueur. 
Dedans , etc. 

RONDEL. 
(Orléans.) 

Dedans l'abisme de douleur, 

Sont tourmentées povres âmes 

Des amans ; et, par Dieu, mes Dames, 

Vous leur portez trop de rigueur. 

Ostez les de ceste langueur. 

Où ilz sont en maulx et diffames. 

Dedans, etc. 

Sont, etc. 

Se n'y monstrez vostre doulceur, 

Vous en pourrez recevoir blasmes ; 
Tost orra prières de famés, 
Dangier, des dyables legreigtieur. 
Dedans, etc. 

RONDEL. 
(Gilles des Ourmes.) 
Dfîdans PabisTne de douleur 

Car, quant vous voy, je suis toujours doubteux 
De quelque mal, plus que de bien avoir ; 
Je vous congnois sans plus rien en savoir, 
Où que soyez, vous estes rioteux. 
Tirez vous là, etc. 

RONDEL. 

(Glermont.) 

Rendre vous fault de toutes choses conte, 

Qu'avez vous fait, ma Dame, de mon cueur ? 

N'en mentons point, est il plus serviteur 

Vostre tenu? dont je tien si grant conte. 

A celle fin que l'en ne me mesconte, 

Je vous diray , mais par mon créateur, 

Rendre vous, etc. 

Qu'avez, etc. 

Entendez vous ce que je vous raconte, 

Dictes moy vray, hay avant rigueur 

Sera elle en vous? lui donrez vous faveur ? 

Fy, fy, nennil, car ce vous seroit honte. 

Rendre vous, etc. 

RONDEL. 

( Orléans. ) 

Que je vous ayme maintenant ! 
Quant je congnois vostre manière 
Venant de voulenté legiere, 
Enveloppée en faulx semblant. 
Je ne m'y fie tant, ne quant, 
Veu qu'en estes bien coustumiero. 
Que je vous, etc. 
Quant je, etc. 

N'en peut chaloir, tirez avant, 
Parfaictes comme mesnagiere, 
De haulte lisse bonne ouvrière ; 
Plus vous voy, plus vous prise tant, 
Que je vous, eir. 

RONDEL. 

(Orléans.) 

Cueur, qu'est cela? ce sommes nous voz yeulx, 

Qu'apportez vous? grant foison de nouvelles, 

Quelles sont ilz ? amoureuses et belles , 

Je n'en vueil point voire, non, se m'aist Dieux ; 

D'où venez vous? de plusieurs plaisans lieux, 

Et qui a il? bon marchié de querelles. 

Cueur, etc. 

Qu'apportez, etc. ^ 

C'est pour jeunes, aussi est ce pour vieulx. 
Trop sont vieulx soulz, pieca, n'en eustes telles, 
Si ay , si ay, au moins escoutez d'elles , 
Paix, je m'endors , non ferez pour le mieulx. 
Cueur, etc. 

RONDEL. 

( Orléans.) 

Soussy, beau Sire, je vous prie, soussy. 

De quoy ? que me demandez vous ? le cueur. 

Ostez moy d'anuy et coiirous, soussy. 

Où vous estes? non feray mie. le cueur. 

Tenir je vous vueil compaignie , soussy. 

Las ! non faictes, soyez moy douls. le cueur 
Soussy, etc. 
De quoy, etc. 

Parlez en à Merencolie, soussy. 

Conseil premier entre vous. le cueur. 

Espoir y pourroit plus que nous, soussy. 

Faictes donc qu'il y remédie. le cueur. 
Soussy, etc. 

RONDEL. 
( Orléans.) 

Quant Leaulté et Amour sont ensemble, 
Et on les scet à deu entretenir, 

En temps et lieu, et pour lui retenir, 

Hz font, par Dieu, feu Grejois, ce me semble. 

J'en congnois deux qui portent grant a tour, 

Où contre droit en emportent le bruit ; 

Helas ! voire, et ne font pas séjour, 

Car traison en leurs cueurs tousjours bruit. 

Garder se fault que nul ne les ressemble, 

Ne nulle aussi qu'il veult à bien venir; 

Pour ce, conclus, pour au point revenir, 

Que jamais mal entre amoureux n'assemble 

Quant, etc. 

RONDEL. 

( Orléans. ) 

Plus tost accointé que congneu. 
Plus tost esprouvé que nourry. 
Plus tost plaisant que bien choisy, 
Est souvent en grâce receu. 
Mains tost que riche, despourveu 
Se trouve garny de soussy. 
Plus tost, etc. 
Plus tost, etc. 

Assez tost meschant est recreu, 
Assez tost entreprent hardy. 
Assez tost senti qui s'ardy. 
Tout ce mal est de chascun sceu. 
Plus tost, etc. 

RONDEL. 

(Le Cadet.) 

Tu vas trop avant, retray toy. 
Mon cueur, ou tu te feras prendre, 
Pas n'est bon de tant entreprendre; 
Arreste et te tiens tout coy. 
Le feras tu ? or le dy coy, 
Affin qu'on ne te puist reprendrez 
Tu vas, etc. 
Mon cueur, etc. 

Siel toy quelque part en requoy, 
Pour mieulx Je garder de surprendre ; 
Et de là lu pourras comprendre 
Ton fait bien au long, or m'en croy. 

RONDEL. 

(Orléans) 

A ce jour de saint Valentin, 
Qu'il me convient choisir ung per. 
Et que je n'y puis eschapper. 
Pensée prens pour mon butin. 
Elle m'a resveillé matin , 
En venant à mon huis frapper. 
A ce jour, etc. 

Ensemble nous arons butin, 
S'elle veult trop mon cueur happer; 
Mais, s'Espoir je peusse atrapper, 
Je parlasse d'autre latin. 
A ce jour, etc. 

RONDEL. 

(Beiloist d'Âmien.) 

Au plus fort de ma maladie, 
M'a abandonné Espérance, 
Laquelle sans point decevance, 
Me devoit tenir compaignie. 
Helas ! ce n'est pas mocquerie. 
D'avoir perdu telle alliance. 
Au plus fort, etc. 

Car certes qui que chante, ou rie, 
J'ay à toute heure desplaisance 
Plus que nés ung qui soit en France, 
Par quoy je ne scay que je die. 
Au plus fort, etc. 

RONDEL. 
(Orléans.) 

Au plus fort de ma maladie 
Des fièvres de merencolie, 
Quant d'anuy j'ay frissonné fort, 
J'entre en chaleur de desconfort 

Qui me met tout en resverie; 

Lors je jangle mainte folie , 

Et meurs de soif de chiere lie, 

De mourir sOToye d'accort. • 

Au plus fort, etc. 

Adoncques me tient compaignie 
Espoir, dont je le remercie, 
Qui de me guérir se fait fort; 
Disant que n'ay garde de mort , 
Et qu'en riens je ne m'en soussie. 
Au plus fort, etc. 

RpNDEL. 
(Benoist d'Àmien.) 

Pour les maux dont je suis si plains, 
Fortune, ay je tort ? se me plains 
De ta grant fierté et rudesse 
Qui, nuyt et jour; sans point de cesse, 
Me tient en douleur et en plains. 
Las ! pense qu'ilz ne sont pas fains. 
Mais avant très plus grans que mains, 
Veu que suis en telle foiblesse. 
Pour les, etc. 

Or te requier, à jointes mains. 
Que tu vueilles, à tout le moins, 
Me tollir le mal qui me blesse; 
Car je suis en telle destiesse. 
Que languir me fault, soirs et mains. 
Pour les, etc. 

RONDEL. 

(Benoist d'Amien.) 

Pour parvenir à vostre grâce. 
Espérant que mon dueil efface, 
Vous vueil servir jusqu'à la mort; 
De ce, vous povez tenir fort, 

Que nul autre bien ne pourchace. 
Par quelque semblant que je face, 
Ne quelque chemin que je trace, 
N'est que pour arriver au port. 
Pour parvenir, etc. 

Quant des yeulx ne vous voy en plac«, 
Plus rien qui soit ne me soulace, 
Dont soussy me tient si très fort; 
Non pourtant, mon seul reconfort, 
Ne me chault quoy qu'on me mefface. 
Pour parvenir, etc. 

RONDEL 
de Monseigneur d'Orléans à oui iNtme d'Angoulesme. 

A ce jour de saint Valentin, 
Puisqu'estes mon per ceste année. 
De bien eureuse destinée 
Puissions nous partir le butin . 
Menez à beau frère hutin 
Tant qu'ayez la pense levée, 
A ce jour, etc. 

Je dors tousjours sur mon coissin, 
Et ne fois chose qui agrée 
Gueres à ma mal assenée, 
Dont me fait les groings au matin. 
A ce jour, etc. 

RONDEL. 

(Tignon ville.) 

Pour la cousturae maintenir, 
Ceste saint Valentin nouvelle. 
Mon cueur a choisy Damoiselle, 
Moyennant l'amoureux désir. 
Par ung regart fait à loisir, 
Se voult logier es mains de cé\\e. 
Pour la, etc. 
Ceste saint, etc. 

S'on lui fait trop de mal souffrir, 
Je m'accorde qu'il se rappelle, 
Et puis se tiengne à la plus belle 
Que ses yeulx lui pourront choisir. 
Pour, etc. 

RONDEL. 

frtrlp«n<s "^ 

Avoit fait tel piteux array. 
Ce premier, etc. 

RONDEL. 

(Orléans ) 

Qui est cellui qui s'en tendroit 

De bouter hors merencolie, 

Quant toute chose reverdie, 

Par les champs, devant ses yeulx, voit. 

Ung malade s'en gueriroit, 

Et ung mort revendroit en vie. 

Qui est cellui, etc' 

De bouter, etc. 

En tous lieux on le nommeroit 
Meschant endormy en follie. 
Chasser de bonne compaignie. 
Par raison, chascun le devroit. 
Qui est cellui, etc. 

RONDEL. 

(Orléans ) 

Allez vous musser maintenant. 
Ennuyeuse Merencolie, 
Regardez la saison jolie. 
Qui partout vous va reboutant ; 
Elle se rit en vous mocquant, 
De tous bons lieux estes bannye. 
Allez vous, etc. 
Ennuyeuse, etc. 

Jusques vers Karesme prenant 
Que jeusne les gens amaigrie, 
Et la saison est admortie. 
Ne vous monstrez ne tant, ne quant. 
Allez vous, etc. 

RONDEL. 
(Orléans. ) 
Qui est cellui qui d'amer se tendroit, 

Quant beaulté fait de morisque rentrée, 
De plaisance si richement parée, 
Qu'à l'amender jamais nul ne vendroit. 
Cueur demy mort, les yeulx en ouvreroit, 
Disant : C'est cy raige désespérée. 
Qui est cellui, etc. 
Quant, etc. 

Lors quant Raison enseigner le vendroit. 

Mener les gens de deux en trois. 
Je vous, etc. 
Et part, etc. 

Vous savez tirer et tarder, 
Raige faictes, et feu Gregois ; 
Bien gangnez voz gaiges par mois, 
Parachevez sans retarder. 
Je vous, etc. 

RONDEL. 

(Orléans.) 

Plus de desplaisir que de joye. 
Assez d'ennuy, souvent à tort. 
Beaucoup de soussy sans confort, 
Oultraige de peine, où que soye ; 
Trop de douleur à grant montjoye. 
Foison de très piteux rapport. 
Plus de desplaisir, etc. 
Assez d'ennuy, etc. 

Tant de grief que je ne diroye. 
Mains amant ma vie, que mort, 
Pis que mourir, n'est ce pas fort? 
Telz beaulx dons fortune m'envoy(^ 
Plus de desplaisir, etc. 

RONDEL. 

(Orléans ) 

Pour mon cueur qui est en prison, 

Mes yeulx vont Taumosne quérir ; 

Gueres n'y pevent acquérir, 

Tant petitement les prise on. 

Reconfort qui est Faumosnier, 

Et Espoir, sont allez dehors; 

On ne donna point Taumosne hier, 

Refus estoit portier alors. 

Pour mon, etc. 

Il est si plain de mesprison, 

De rien ne le faut requérir, 

N'essayer de le conquérir, 
Tousjours tient sa vieille aprison . 
Pour mon, etc. 

RONDEL. 

(Orlnans ) 

Fortune! sont ce de voz dons? 
Engoisses que vous aportez. 

RONDEL. 

(Orléans.) 

Voire, dea ! je vous ameray, 
Ennuyeuse Merencolie, 
Et servant de plaisance lie, 
Par vous plus ne me nommeray ; 
Foy que doy à Dieu, si seray 
Tout sien, soit ou sens, ou folie. 
Voire, dea, etc. 
Ennuyeuse, etc. 
Jamais ne m'y rebouteray, 
En voz lactz, se je m'en deslie, 
Et se Bon eur à moy s'a lie. 
Je fait à vous, mais non feray. 
Voire, dea, etc. 

RONDEL. 

(Orléans.) 

Fortune, passez ma requeste, 
Quantassez m'aurez tort porté, 
Ung peu je soye déporté. 
Que Desespoir ne me conqueste ; 
Veu que je me suis, en la queste 
D'Amours, loyaument <ieporté. 
Fortune, passez, etc. 
Quant, etc. 

Mon droit, sans que plus y acqueste. 
Aux jeunes gens j'ay transporté; 
Se riens est de moy rapporté. 
Je vous prie qu'on en face enqueste. 
Fortune, etc. 

RONDEL. 
( Orléans. ) 

De quoy vous sert cela? Fortune, 

Voz propos sont, puis longs, puis c^urs. 

Une foiz estes en decours. 

L'autre plaine comme la lune ; 
On ne vous trouve jamais une, 
Nouvelletez sont en voz cours. 
De quoy, etc. 
Voz propos, etc. 

S'est vostre manière commune; 
Car, quant je vous requiers secours, 

J'appelle aussi, et en bas et amont, 
Loyal Espoir, mais je pense qu'il dort, 
Ou je cuide qu'il contrefait le mort ; 
Confort, n'Espoir, je ne scay où ilz sont. 
Pourquoy, etc. 

RONDEL. 

(Orléans.) 

Pourquoy moy, mains que nulluy 
Que je congnoisse aujourduy, 
Auray je part en liesse, 
Veu qu'ay despendu jeunesse 
Longuement, en grant ennuy. 
Doy je donc estre cellui 
Qui ne trouvera en lui 
Bon eur, qu'à peu de largesse. 
Pourquoy moy, etc. 

J'ay loyal désir suy, 
A mon povoir, et fuy, 
Tout ce qui à tort le blesse ; 
Désormais, en ma vieillesse, 
Demourray je sans apuy ? 
Pourquoy moy, etc. 

RONDEL. 
(Orléans.) 

C'est pour rompre sa teste 
De fortune tanser, 
Qui à riens ne s'arreste, 
Trop seroit fait en beste. 
C'est pour, etc. 
Quant elle tient sa feste. 
Les aucuns fait danser. 
Et les autres tem peste. 
C'est pour, etc. 

RONDEI.. 

Du tout retrait en hermitagc 

De Nonchaloir, laissant folie, 

Désormais veult user sa vie, 

Mon cueur, que j'ay veu trop volage. 

Et savez vous qui son courage 

A changié ? s'a fait maladie. 

Du tout, etc. 

De Nonchaloir, etc. 

Fors hona dies en latin, 
Vieille relique en viel satin ; 
De telz presens vous déportez. 
Est ce tout, etc. 

RONDEL. 

(Simonnet Caillau.) 

Ou millieu d'espoir et de doubte, 
Helas ! je pense jours et nuys ; 
Mais, par Dieu ! bien bref, se je puis, 
J'auray pis, ou raieulx, quoy qu'il cousle. 
Mesyeulx ouvers, je n'y vois goûte, 
Si non que maintenant j'en suis. 
Ou millieu, etc. 
Helas ! je pense. 

J'ay tant fait le guet et l'escoute, 
A la fenestre et à Puis, 
Et n'ay pas ce queg'y poursuis, 
Aincois m'est force que j'escoute. 
Ou millieu, etc. 

RONDEL. 

(Orléans.) 

Quant pleur ne pleut, souspir ne vante. 

Et que cessée est la tourmente 

Do dueil, par le doulx temps d'espoir, 

I^ nef de desireulx vouloir 

A port eureux fait sa descente ; 

Sa marchandise met en vente, 

Et à bon marché la présente 

A ceulx qui ont fait leur devoir. 

Quant pleur, etc. 

Et que cessée, etc. 

Lors les raarchans de longue actento, 
Pour gaigner, et corps, et rente, 
En ont ce qu'en pevent avoir : 
D'en acheter font leur povoir ; 

Tant que chascun cueur s'en contente. 
Quant pleur, etc. 

RONDEL. 

(Faret.) 

Ou millieu d'espoir et de double, 
Une foiz mal, autre foiz bien, 
Je m'y trouve ; mais je voy bien 
Que c'est fortune qui m'y boute ; 
Et pour vous dire, somme toute, 
C'est une chose où n'entens rien. 
Ou millieu, etc. 
Une foiz, etc. 

Mais quelque chose qui me coûte, 
Si est ce bien le vouloir mien 
De m'ouster hors de ce lien 
Aucuneflfoiz, tant me reboute. 
Ou millieu, etc. 

RONDEL. 

(Benoistd'Amiery.) 

En la grant mer de desplaisance, 
Sans avoir espoir d'alegance 
De trouver port, fors de douleur. 
Nage tousjours mon povre cueur, 
En bateau banny d'espérance ; 
Voille n'a que de decevance, 
Ne soutte que de pascience. 
Jamais n'y vente que maleur. 
En la grant, etc. 
Sans avoir, etc. 

Dueil, Soussy ont la gouverna nt^e-. 
Qui ne lui donnent, pour pitance, 
Que bescuit durcy de langueur, 
Avecques eaue de rigueur ; 
Ainsi languist, faisant pcnanco. 
En la grant, etc. 

RONDEL. 

(Orléans ) 

Quant pleur ne pleut, souspir ne vente, 
Le bruit sourt de jeux et risée. 
Et Joye vient appareillée 
De recevoir d'Espoir sa rente 
Assignée sur longue actente, 
Mais après loyaument paiée. 
Quant, etc. 
Le bruit, etc. 

Ja Reconfort est mis en vente, 
Et Plaisance fait sa livrée 
De biens si richement ouvrée. 
Que deuil fuyt, et s'en mal contente. 
Quant pleur, etc. 

RONDEL. 
(Jehan Monseigneur de Lorraine.) 

Chose qui plaist est à demy vendue. 

En quelconque marchandie que ce soit, 

Mais Pueil prise tel chose qui decoit. 

Le plus souvent, quant elle est bien congnue ; 

Car, quant Amour se vendoit à Prière, 

Peu de marchans y conquestoit proufit : 

Désir survient qui met la foie enchiere, 

A qui marchié de raison ne suffit. 

A do ne vêla qui apovrist, et tue 

Le maleureux que chascun monstre au doit, 

Disant : C'est cil qui plus fait qu'il ne doit. 

Dont s'ordre n'est ai son droit maintenue. 

Chose qui plaist, etc. 

RONDEL. 

(Orléans.) 

Quant je congnois que vous estes tant mien , 
Et que m'aymez de cueur, si loyaument. 

Je feroye vers vous trop faulcement 
Se, sans faindre, ne vous amoye bien ; 
Essayez moy se vous fauldray en rien, 
Gardant tousjours mon honneur seulement. 
Quant, etc. 
Et que, etc. 

Se me dictes : Las ! je ne scay combien 
Vostre vouloir durera longuement ; 
Je vous respons, sans aucun changement. 
Qu'en ce propos me tendray, et me tien . 
Quant, etc. 

RONDEL 
pour Monseigneur de Beaujeu. 

Puisqu'estes de la confrarie 
D'Amours, comme monstrent voz yeulx, 
Vous y trouvez vous pis, ou mieulx? 
Qu'en dictes vous de telle vie ? 
Souffler vous y fault Talqucmie, 
Ainsy que font jeunes et vieulx. 
Puisqu'estes, etc. 
D'Amours, etc. 

Ne cuidez par nygromancye 
Estre invisible ; se m'aist Dieux, 
On congnoistra, en temps et lieux, 
Comment jourez de Fescremye. 
Puisqu'estes, etc. 

RONDEL. 

, (Orléans.) 

Dedans l'amoureuse cuisine, 
Où sont les bons, frians morceaux, 
Avaler les convient tous chaulx, 
Pour reconforter la poictrino. 
Saulce ne faut, ne cameline, 
Pour jeunes appetiz nouveaulx. 
Dedans, etc. 
Où sont, etc. 

Il souffîst de tendre geline 
Qui soit sans os, ne vieilles peaulx, 
Mainssée de plaisans cousteaux, 
C'est au cueur vraye medicine. 
Dedans, etc. 

RONDEL. 
(Orléans.) 

OÙ le trouvez vous en escript ? 
Se dient à mon cueur mes yeulx, 
Que nous ne soyons vers vous tieulx 
Que devons, de jour et de nuyt. 
Se ne vous conseillon prouffît, 
Nous en croirez vous? nennii, Dieux. 
Où le trouvez, etc. 

Quant rapportons quelque déduit 
Que nous avons veu en mains lieux, 
Prenez en ce qui vous plaist mieulx, 
L'autre lessez, est ce mau dit? 
Où le trouvez, etc. 

RONDEL. 

(Orléans.) 

L'eaue de pleurs, de joye, ou de douleur, 
Qui fait mouldre le molin de Pensée, 
Dessus lequel la rente est ordonnée. 
Qui doit fournir la despense du cueur, 
Despartir fait farine de doulceur, 
D'avecques son de dure destinée. 
L'eaue, etc. 

Lors le mosnier nommé Bon, ou Mal eur, 
En prent prouffît, ainsi que lui agrée; 
Mais Fortune souvent desmesurée 
Lui destourbe mainteffois, par rigueur. 
L'oano, etc. 

RONDEL. 

(Orléans.) 

En verray je jamais la fin 
De voz euvres ? Merencolie, 
Quant au soir de vous me deslie. 
Vous me ratachez au matin; 
J'amasse mieulx autre voisin 
Que vous, qui si fort me guerrie. 
En verrai je, etc. 
De voz euvres, etc. 

Vers moy venez en larrecin, 
Et me robez plaisance lie; 
Suis je destiné, en ma vie, 
D'estre tousjours en tel hutin. 
En verray je, etc. 

RONDEL. 
(Orléans.) 

Soupper ou baing, et disner ou bateau. 

En ce monde n'a telle compaignie, 

L'un parle, ou dort, et l'autre chante, ou cric, 

Les autres font balades, ou rondeau. 

Et y boit on du viel et du nouveau. 

On l'appelle le desduit de la pie. 

Soupper ou baing, etc. 

En ce monde, etc. 

Il ne me chault ne de chien, ne d'oiseau ; 
Quant tout est fait, il fault passer sa vie 
Le plus aise qu'on peut, à chiere lie; 
A mon advis, c'ast mestier bon et beau. 
Soupper ou baing, etc. 

RONDEL. 

(Orléans.) 

Qu'est cela? c'est Merencolie, 

Vous n'entrerez ja ; pourquoy? f>onr ce 

Que vostre compaignie acourse 

Mes jours, dont je foysgrant folie. 

Se me chassez par chiere lie, 

Brief revendray de plaine course. 

Qu'est cela, etc. 

Vous, etc. 

Il fault que raison amolie 

Vostre cueur, et plus ne se cource, 

Ainsi pourrez auroir ressource, 

Mais que vostre mal sens deslie. 

Qu'est cela, etc. 

RONDEL. 

(Orléans.) 

En y ver, du feu , du feu , 
Et en esté, boire, boire, 
C'est de quoy on fait mémoire. 
Quant on vient en aucun lieu. 
Ce n'est ne bourde, ne jeu , 
Qui mon conseil vouldra croire ? 
En yver, etc. 
Et en esté, etc. 

Chaulx morceaux faiz de bon queu, 
Fault en froit temps, voire, voire, 
En chault, froide pomme, ou poire, 
C'est l'ordonnance de Dieu. 
En yver, etc. 

RONDEL. 

(Orléans.) 

Ne cessez de tanser, mon cueur, 
Et fort combatre ces faulx yeulx 
Que nous trouvons, vous et moy, tieulx 
Qu'ilz nous font trop souffrir douleur. 
Estroictement commandez leur 
Qu'ilz ne troctent en tant de lieulx. 
Ne cessez, etc. 
Et fort, etc. 

Et leur monstrez telle rigueur, 

Qu'llz vous craingnent, car c'est le mieulx ; 

Qu'ilz obéissent, se m'aist Dieux, 

A vous, vous monstrant leur Seigneur. 

Ne cessez, etc. 

RONDEL. 
(Orléans.) 

Je ne voy rien qui ne m'annuye, 
Et ne scay chose qui me plaise ; 
Au fort, de mon mal me rapaise. 
Quant nul n'a sur mon fait envye. 
D'en tant parler, ce m'est follie. 
Il vault trop mieulx que je me taise. 
Je ne voy, etc. 
Et ne scay, etc. 

Vouldroit aucun changer sa vie 
A moy ? pour essayer mon aise; 
Je croy que non, car plus mauvaise 
Ne trouveroit, je l'en deffie. 
Je ne voy, etc. 

RONDEL 
(Orléans.) 

Ne bien, ne mal, mais entre deulx 
J'ay trouvé aujourduy mon cueur 
Qui parmi Confort et Douleur, 
Se seioit ou meilleu d'entr'eulx. 
Il me dit : Qu'est ce que tu veulx ? 
Peu, respondy pour le meilleur. 
Ne bien, ne mal, etc. 
J'ay trouvé, etc. 

Aux dames et aux paons fais veulv, 
Se fortune me tient rigueur. 
De sa foy requerray bon eur, 
Qu'il s'aquicte quant je me deulx. 
Ne bien, ne mal, etc. 

RONDEL. 

(Orléans.) 

Fermez lui l'uis au visaige, 
. Mon cueur, à Merencolie, 
Gardez qu'elle n'entre mye, 
Pour gaster nostre mesnaige; 
Comme le chien plain de raige, 
Chassez la, je vous en prye. 
Fermez lui l'uis, etc. 
Mon cueur, etc. 

C'est trop plus nostre avantaige 
D'estre sans sa compaignie. 
Car tousjours nous tanse, et crye, 
Et nous porte grand dommaige. 
Fermez lui l'uis, etc. 

RONDEL. 

(Orléans ) 

Ou millieu d'Espoir et de Double, 
Les cueurs se mussent plusieurs jours, 
Pour regarder les divers tours 
Dont Dangier souvent les déboute. 
L'oreille je tens, et escoute 
Savoir que, sur ce, dit Secours. 
Ou millieu, etc. 
Les cueurs, etc. 

Eslongné de mondaine route 
Me tiens, comme né en decours, 
Entre les aveugles et sours. 
Dieu y voye, je n'y voy goûte. 
Ou millieu, etc. 

RONDEL. 

(Orléans. ) 

Devenons saiges désormais, 

Mon cueur, vous et moy, pou r le mieulx , 

Noz oreilles, aussi noz yeulx, 
Ne croyons de legier jamais. 
Passer fault nostre temps en paix, 
Veu que sommes du renc des vieulx. 
Devenons, etc. 
Mon cueur, etc. 

Se nous povoions par souhaiz 
Rasjeunir, ainsi m'aide Dieux, 
Feu Grejoys ferions en mains lieux ; 
Mais les plus grans coups en sont faiz 
Devenons, etc. 

RONDEL. 

(Orléans.) 

Qui le vous a commandé? 
Soussy, de me mener guerre ; 
Avant qu'on vous aille querre, 
Venez sans estre mandé. 
M'ordonnez vous almandé, 
Quant Mort de son dart m'enferre. 
Qui le vous, etc. 
Soussy, etc. 

Pour Dieu, tost soit amendé 
Le mal qui tant fort me serre. 
Apres que seray en terre, 
Vous en sera demandé. 
Qui le vous, etc. 

RONDEL. 
(Orléans.) 

'* Ces beaulx mignons à vendre et à revendre, 
Regardez les, sont ilz pas à louer ? 
Au service sont tous près d'eulx louer 
Au Dieu d'amours, s'il lui plaist à les prendre. 
Bon escolle sauront bientost aprendre, 
Bons escolliers, je les vueil ad vouer. 
Ces beaulx, etc. 
Regardez, etc. 

Et s'ilz failleût, il les pourra reprendre, 
Quant ilz vouldront trop nycement jouer, 
Et sus leurs braz la chemise nouer, 
Tant qu'au batre ne se puissent deffendre. 
Ces beaulx, etc. 

RONDEL. 
(v^aistre Jehan Caillau.) 

Quant pleur ne pleut, souspir ne vente. 
Si fait, dea ! des foiz plus de trente. 

Maint se tourmente. 
Souffrant le revers de son vueil, 
Et touteflfoiz lerme de Fueil 

Neist hors du sueil, 
Pour payer du courroux la rente ; 
Du dolent, ou de la dolente. 
Qui seuflfre doleur non pas lente. 

Sans nulle actente 
D'assouagement de leur dueil. 
Quant pleur, etc. 

Tant y en a en ceste sente, 

Souflfrans de corps, de cueur, d'entente, 

Loing de la tente 
Où sont Plaisance et Doulx acueil ; 
Quant à moy, des maulx que recueil, 

Dont tant me dueil, 
Seulet, à part moy, me guermente. 
Quant pleur, etc. 

RONDEL. 
(Orléans ) 

D'Espoir, il n'en est nouvelles, 
Qui le dit ? Merencolie, 
Elle ment, je le vous nye ; 
A ! a ! vous tenez ses querelles, 
Non faiz, mais parolles telles 



Digitized 



by Google 



POÉSIBS DE CHARLES d'oHI ^ANS. 381 

Courent, je vous certiffîe. 
D'Espoir, etc. 
Qui le dit, etc. 

Parlons doncques d'autres, quelles? 
De celles dont je me rie , 
Peu j'en scay, or je vous prie 
Que m'en contez des plus belles. 
D'Espoir, etc. 



Digitized 



by Google 



SHi POÉSIES DR CHARLES d'oRLÉANS. 

Il fait quelque roman, ou glose ; 
Moy mesmes suis esmerveillé 
De le veoir si ensommeillé, 
Ne m'en direz vous autre chose? 
Espoir, etc. 

RONDEL. 

(Orléans.) 

Pour empescher le chemin, 
Il ne fault q'un amoureux 
Qui, en penser désireux. 
Va songant soir et matin ; 
Donnez lui ung bon ta tin, 
Il s'endort le maleureux. 
Pour, etc. 
Il ne, etc. 

D'eaue tout plain ung bassin 
Eust il dessus ses cheveulx. 
D'un coup d'esperon, ou deux, 
Ne veult chasser son roussin. 
Pour, etc. 

RONDEL. 

(Orléans.) 

Qu'esse la? qui vient si matin? 
Se suis je, vous, saint Valentin, 
.Qui vous amaine maintenant. 
Ce jour de Karesme prenant. 
Venez vous départir butin ? 
A présent nulluy ne demande. 
Fors bon vin et bonne viande, 
Banquetz, et faire bonne chiere; 
Car Karesme vient et commande 
A charnaige, tant qu'on le mande, 
Que pour ung temps se tire arrière. 
Ce nous est ung mauvais tatin, 
Je n'y entens nul bon latin, 
11 nous fauldra dorénavant 

Confesser, penance faisant, 
Fermons lui Fuys à tel hutin. 
Qu'esse la, etc. 

RONDEL. 

Commandez qu'elle s'en voise. 
Mon cueur, à Merencolie, 
Hors de vostre compaignie. 
Vous laissent en paix sans noise ; 
Trop a esté, dont me poise, 
Avecques vous, c'est folie. 
Commandez, etc. 
Mon cueur, etc. 

Oncques ne vous fut courtoise. 
Mais les jours de vostre vie 
A traictez en tirannie ; 
Sang de moy, quelle bourgoise ! 
Commandez, etc. 

RONDEL. 
(Bourbon Jadiz Clermont.) 

Je gis au lit d'amertume et doleur, 
Livré à mort, par faulte de secours. 
Et si ne scay quant finera le cours 
De mon aspre et immortel malheur. 
Priez pour moy, car je m'en vois mourir, 
Mes bon amis, aiez en souvenance; 
On ne me veult au besoing secourir. 
Requérez en, après mes jours, vengance. 
Si vous m'amez, car c'est pour la valleur 
D'une sans per, qu'ainsi m'est au decours 
Ma povre vie, sans répit, ne recours, 
Pour estre tant son loyal serviteur, 
Je gis au lit, etc. 

RONDEL. 
(Uesponse d'Orléans à Bourbon.) 

Comme parent et alyé 

Du duc Bourbonnois à présent, 

Par ung rondeau nouvellement 

Me tiens pour requis et payé ; 

Par une, gist malade, mis 

Ou lit d'amertume et grevance, 

Requérant tous ses bons amis, 

S'il meurt, qu'on demande vengance. 

Quant à moy, j'ay ja deffîe 

Celle qui le tient en tourment, 

Et après son trespassement. 

Par moy sera bien hault crié. 

Comme parent, etc. 

RONDEL. 

(Orléans.) 

Quant ung cueur se rent à beaulx yeulx, 

Criant mercy piteusement, 

S'ilz le chastient rudement. 

Et il meurt, qu'en valent ilz mieulx ? 

Batu de verges de Beaulté, 

De lui font sang par tout courir, 

Mais qu'il n'ait fait desleauté, 

Pitié le devroit secourir; 

S'il n'a point hanté entre tieulx 

Qui ne s'acquictent loyaument ; 

Doit estre tel pugnissement, 

A mon advis, en autres lieux. 

Quant, etc. 

RONDEL. 

( Le Seneschal.) 

Ma fille de confession, 
Vueillez avoir compassion 
De cellui qui sert loyaument. 
Et qui est vostre entièrement, 
Sans point faire de fiction . 
Selon raison et conscience, 
Tort lui tendrez, c'est ma créance, 

S'il n'a bien brief œ que tant vault. 
Je vous charge par pénitence, 
Q'ayez en lui toute fiance, 
Sans plus respondre : Ne m'en chault. 
Cellui qui souffrist passion, 
Vous doint bonne contriction ; 
Au chois de mon entendement, 
Plus eureux soubz le firmament 

De donner demain allegance 
A cellui qui se meurt par vous ; 
Lequel, par vostre grant rigueur, 
Seuflfre, comme j'entens, doleur. 
Et sans cause pugnicion; 
Dont ja n'aurez remission. 
Tant qu'il en soit hors, j'en suis seur. 
Ma très belle, etc. 

RONDEL. 
(Bourbon.) 

Je sens le mal qu'il me convient porter 
Non advenu, mais je crains qu'il aviengne, 
Et qu'en la fin maleureux je deviengne, 
Sans m'asservir ailleurs, ne transporter ; 
S'ainsi advient qu'à tort on m'abandonne, 
'Que Dieu ne vueille, que feray je sans per? 
Las ! je ne scay, si ce mal on me donne. 
Des malheureux je seray le non per. 
Pour le meilleur, il me fault déporter 
Jusques à tant que ce malheur me viengne ; 
Mais à ma Dame hardiement en souviengne; 
Car pour tousjours sa rigueur supporter. 
Je sens le mal, etc. 

RONDEL. 

(Response d'Orléans à Bourbon.) 

A voz amours hardiement en souviengne. 
Duc de Bourbon, se mourez par rigueur, 
Jamais n'auront ung si bon serviteur. 
Ne qui vers eulx tant loyaument se tiengne. 
Dieu ne vueille que tel mesciiief adviengnc, 
Hz perdroient leur renom de doulceur. 
A voz amours, etc. 
Duc de, etc. 

S'il est jangleur qui soctement maintiengne 
Que Bourbonnois ont souvent legier cueur, 
Je ne respons, fors que pour vostre honneur, 

Espérance convient que vous soustiengne. 
.\ voz amours, etc. 

RONDEL. 

(Orléans ) 

Descouvreur d'embusche, sot ueil, 

Mais à gémir du tout me reduiray, 
Ou m'occiray, com Piramus, d'espée. 
Puisque, etc. - 

RONDEL. 

(Orléans.) 

Amours, à vous ne chault de moy. 
N'a moy de vous, c'est quicte et quiclo, 
Ung vieillart jamais ne prouffîte 
Avecques vous, comme je croy ; 
Puisque suis alDsolz de ma foy, 
Et jeunesse m'est interdicte. 
Amours, etc. 
N'a moy, etc. 

Jeune, sceu vostre vieille loy, 
Vieil, la nouvelle je despite, 
Ne je ne crains la mort subite 
Deregart; qu'en dictes vous ? quoy ? 
Amours, etc. 

RONDEL. 

(Orléans.) 

J'ay pris le logis de bonne heure 
D'Espoir, pour mon cueur, aujourduy, 
Afûn que les fourriers d'Annuy 
Ne le preignent pour sa demeure ; 
Veu que, nuyt et jour, il labeure 
De me gaster; et je le fuy. 
Pay pris, etc. 
D'Espoir, etc. * 

Bon eur, avant que mon cueur meure, 
L'aidera, il se fye en luy ; 
Autre part ne quiers mon apuy, 
En actendant qu'il me sequeure, 
J'ay pris, etc. 

RONDEL. 

(Fraigne.) 



Digitized 



by Google 



:W0 PORSIKS DR CHAKI.BS D'OKLÉANS. 

RONDEL. 

(Benoist d'Amien. ) 

Contre fenouches et nox buze, 
Convient Fun faire, Vaultro dire, 
Pleurer d'un ueil, de Vaultro rire, 
Queslo modo les gens abuze. 
Or da poy que lo mondo en uze, 
Non est dy besoingno dormire. 
Contre, etc. 
Convient, etc. 

Tanto principo comme duze, 
Veulent le lour fato conduire, 
Et H 8oy servitor instruire 
A sapere jouar la ruze. 
Contre, etc. 

RONDEL. 

(Maistre Berthault de Villebresme.) 

Puisque chascun sert de fenouches. 
Et de mentir, neiz que de mouches, 
Aucun aujourduy ne tient conte, 
Mais à chascun d'avoir son compte 
Souffist, soit honneur, ou reprouches. 
Retraire je me vueil es touches 
Des bois, ainsi que les farouches , 
Car d'estre au monde j'ay grant honte. 
Puisque, etc. 
Et de mentir, etc. 

Je y congnois tant de maies bouches. 
De clers voyans faisant les louches , 
De bons et simples que Ton donte; 
Veu donc que mal bien y surmonte, 
Plus me plaist vivre entre les souches. 
Puisque, etc. • 

RONDEL. 

(Le Duc de Bourbon.) 

Prenez Pommaige de mon cueur, 
En recevant sa feaulté, 
Et il gardera loyaulté, 
Comme doit leal serviteur. 

Loyal désir et bon vouloir ; 
Mais j'ay trop engagé povoir, 
Se je n'en ay relievement. 
Je vous ay servi longuement, 
En y despendant largement 
Des biens que j'ay peu recevoir. 
Pen baille, etc. 
Que je tiens, etc. 

Vieillesse m'assault fellement, 
Et me veult à destruisement 
Mener, mais, veu qu'ay fait devoir 
Que m'aiderez, j'ay ferme espoir 
A mes drois, voyez les comment. 
J'en baille, etc. 

RONDEL. 
(Orléans) . 

Je suis à cela 
Que Merencolie 
Me gouvernera. 
Qui m'en gardera ? 
Je suis, etc. 

Puisqu'ainsi me va, 
Je croy qu'à ma vie 
Autre ne sera. 
Je suis, etc. 

RONDEL. 
(Orleaos.) 

On ne peult chastier lesyeulx, 
N'en chevir, quoy que l'en leur dye, 
Dont le cueur se complaint et crye, 
Quant s'esgarent en trop de lieux. 
Seront ilz tousjours ainsi ? Dieux ! 
Rien n'y vault s'on les tanse, ou prie. 
On ne peut, etc. 
N'en chevir, etc. 

■ 

Quant aux miens, ilz sont desja vieulx, 
Et aissez lassez de follie ; 

RONDEL. 

(Orléans.) 

Pour monstrer que j'en ay esté, 
Des amoureux aucuneflfoiz, 
Ce May, le {Sus plaisant des mois, 
Vueil servir ce présent esté. 
Quoy que Soucy m'ait arresté, 
Sans son congié, je m'y envoiz. 
Pour monstrer, etc. 
Des amoureux, etc. 

Pour ce , je me tiens apresté 
A deduiz, en champs et en bois, 
S' Amours y prent nulz de ses droitz. 
Quelque bien m'y sera preste. 
Pour monstrer, etc. 

RONDEL. 

(Orléans.) 

Tant ay largement despendu 
Des biens d'amoureuse richesse, 
Ou temps passé de ma jeunesse, 
Que trop chier m'a esté rendu; 
Car lors à rien je n'ay tendu, 
Qu'à conquester foison lyesse. 
Tant ay, etc. 
Des biens, etc. 

Commandé m'est, et detfendu 
Désormais par Dame Vieillesse, 
Qu'aux jeunes gens laisse prouesse. 
Tout leur ay remis et vendu 
Tant ay, etc. 

RONDEL. 

(Orléans.) 

^ Fyez vous y, se vous voulez, 

En Espoir qui tant promet bien ; 

Mais souventetfoiz n'en fait rien, 
Dont mains cueurs se sentent foulez. 

Se sa cause estoit bien menée, 
On jugeroit que mesprenez, 
Et qu'à grant tort le retenez, 
Sans plainte de personne née. 
Jaulier, etc. 

RONDEL. 

(Tignonville.) 

Jaulier des prisons de Pensée, 
Avez vous le commandement 
De traicter ainsi rudement 
Les povres cueurs, en ceste année ; 
Vous est la puissance donnée 
De par Soussy, ou autrement. 
Jaulier, etc. 
Avez vous, etc. 

Dedens la chartre adoulée, 
Tenir les deussiez doulcement, 
Batre ne devez nullement 
Prisonniers en fosse fermée. 
Jaulier, etc. 

RONDEL. 
(Gilles des Ourmes.) 

Jaulier des prisons de Pensée, 
Qui tenez tant de gens de bien. 
Ouvrez leur, ilz paieront bien 
Le droit de l'yssue, et rentrée. 
Hz m'ont commission baillée 
D'appointer, dictes moi combien? 
Jaulier, etc. 
Qui tenez, ete. 

Car j'ay cy finance apportée 
Assez, que du leur, que du mien ; 
Tant qu'on ne vous en devra rien, 
Jusqu'à la derreniere journée. 
Jaulier, etc. 

RONDEL. 
(Orléans.) 

Donnez Faumosne aux prisonniers, 
Reconfort, et espoir aussi , 
Tant feray au jaulier Soussy, 

Car à mon cueur Taumosne porte, 
Que mes yeulx lui ont pourchassée ; 
Tenu Pavez, mainte journée, 
Ou cep d'anuy, et prison forte. 
Jaulier, etc. 
Ouvrez, etc. 

Tant à faim et soif endurée, 
Qu'il a perdu couleur 6i sorte, 
Helas! pour Dieu, qu'on le supporte, 
Autrement sa vie est fînée. 
Jaulier, etc. 

RONDEL. 

(Orléans.) 

Banissons Soussy, ce ribault 
Batu de verges par la ville, 
C'est ung crocheteur trop habille 
Pour embler joye qui tant vault; 
Copper une oreille lui fault. 
Il est fort larron entre mille. 
Banissons, etc. 
Batu de, etc. 

Se plus ne revient, ne m'en chault, 
Laissez le aller sans croix, ne pille, 
Le Deable l'ait ou trou Sebille; 
Point n'en saille pour froit, ne chault. 
Banissons, etc. 

RONDEL. 
(Orléans.) 

Des vieilles defferres d'Amours, 
Je suis à présent, Dieu mercy ; 
Vieillesse me gouverne ainsi, 
Qui m'a condempné en ses cours. 
Je m'esbahis quant à rebours 
Voy mon fait, disant : Qu'est ce cy ? 
Des vieilles, etc. 
Je suis, etc. 

Mon vieil temps convient qu'ait son cour», 

Qui en tutelle me tient sy . 

Du jaulier appelle Soussy, 

Que rendu me tiens pour tousjours. 

Des vieilles, etc. 

KONDEL. 

RONDEL. 

(Hugues le Voys.) 

Comme monnoye descriée, 

Loyaulté je voy abriée 

Dessoubz le pavillon de Honte; 

Par Faulceté qui la surmonte, 

Et Ta d'oultrance defQée. 

De Bonnefoy s'est alyée, 

Et de son aide Fa priée , 

Mais on n'en tient que peu de œnte. 

Comme, etc. 

Loyaulté, etc. 

Du tout la tiens pour ravallée, 
Par montaigne^l par vallée, 
Est notoire ce que raconte ; 
En maison de Duc, ne de Conte, 
Ne se trouve qu'à Teschappée. 
Comme, etc. 

RONDEL. 

(Orléans.) 

Quant me trouve seul, à part moy, 
Et n'ay gueres de compaignie, 
Ne demandez pas s'il m'ennuye, 
Car ainsi est il, sur ma foy. 
En riens plaisance n'apercoy, 
Fors comme une chose endormye. 
Quant me, etc. 
Et n'ay, etc. 

Mais s'entour moy plusieurs je voy, 
Et qu'on rie, parle, chante, ou crye, 
Je chasse hors merencolie 
Que tant hair et craindre doy. 
Quant, etc. 

RONDEL. 

(Orléans.) 

Trop ennuyez la compaignie, 
Douloureuse Merencolie, 

Par Soussy qui est le recteur, 
A Tesfude est tenu mon cueur ; 
Et Dieu scet comme ou le chastie. 
De s'y mectre fist grant folie, 
Car on le tient à la rigueur. 
Escollier, etc. 
Par Soussy, etc. 

Bon temps n'aura jour de sa vie. 
Puisqu'il y est , de son maleur, 
Dedens le livre de douleur, 
Lui est force qu'il estudie. 
Escollier, etc. 

RONDEL. 

(Orfetas.) 

Et fust ce ma mort, ou ma vie, 
Je ne puis de mon cueur chevir, 
Qu'il ne veuille conseil tenir 
Souvent, avec Merencolie. 
Si lui dy je que c'est fblie. 
Mais comme sourt ne veult oir 
Et fust ce, etc. 
Je ne puis, etc. 

A Grâce, pour ce, je supplie 
Qu'il lui plaise me secourir, 
Au par aller ne puis fournir, 
Se ne m'aide par courtoisie. 
Et fust ce, etc. 

&ONDEL. 
(Orltans.) 

Allez vQus en dont vous venez. 
Ennuyeuse Merencolie, 
Certes on ne vous mande mye, 
Trop privée vous devenez. 
Soussy avecques vous mehez, 

Mon huis ne vous ouvreray mye. 
Allez vous en, etc. 
Ennuyeuse, etc. 

Car mon cueur en tourment tenez, 
Quant estes en sa compaignie; 
Prenez congié, je vous en prie, 

Hz se tiennent siens si entiers. 
Qu'au besoing ne pevent faillir, 
iliaques à vivre, ou à mourir, 
Hz le font bien, et voûlentiers. 
Doivent ilz, etc. 

RONDEL. 

(Orléans.) 

N'oubliez pas vostre manière. 
Non ferez vous, je m'en fais fort, 
Ennuy armé de desconfort, 
Qui tousjours me tenez frontière, 
Venez combatre à la barrière, 
Et faictes à coup vostre effort. 
N'oubliez pas, etc. 
Non ferez, etc. 

Quant mectez sus vostre bannière, 
Cueurs loyaux guerriez si fort, 
Que les faictes retraire ou fort 
De Douleurs, à piteuse chiere. 
N'oubliez pas, etc. 

RONDEL, 

(Orléans ) 

Chiere contrefaicte de cueur, 
De vert perdu et tanne painte, 
Musique notée par fainte, 
Avecques faulx bourdon de maleur. 
Qui est il ce nouveau chanteur? 
Qui si mal vient à son actainte. 
Chiere, etc. 
De vert, etc. 

Je ne tiens contre, ne teneur 
Enroué, faisant faulte mainte, 
Et mal entonné par contrainte, 
C'est la chapelle de douleur. 
Chiere, etc. 

RONDEL. 

(Le grant seiieschal.) 

Qui trop embrasse, peu estraint ; 
Je le dy pour maintes et maint 
Qui scevent servir de telz tours , 
Mectans ioyaulté en decours , 
Dont leur bon los peut estre èstaint. 

Se recommande à vous, ma Dame^ 

Vous faisant savoir qu'il vous ame. 

Mais pensez que ce n'est pas poy. 

Il parle nuyt et jour à moj, 

En vous louant, belle, plus que ame 

Le cueur, etc. 

Se recommande, etc. 

Il m'a juré, et je le croy, 
Qu'à son vivant n'ayma tant femme , 
Et Dieu scet comment il me blasofte 
Que plus souvent je ne vous voy. 
Le cueur, etc. 

RONDEL. 

Prophetizant de vostre advenement, 
Voyant venir voz haulx biens derement , 
Acompaignez de vostre grant beaulté, 
A vous amer si fort me suis bouté, 
Qu'au monde n'ay nul autre pensement. 
Très que mon oueil vous vit premièrement, 
Il ordonna mon cueur entièrement 
Pour vous servir en toute feaulté. 
Prophetizant, etc. 

Lors je jugay, à mon entendement, 
Que quelquefoiz j'auroye advencement, 
Vous remonstrant ma très grant loyaulté, 
Et que de biens j'auroye à grant planté. 
Cela je creu des le commencement. 
Prophetizant, etc. 

JIONDEL. 

(Fraigne.) 

Mon oueil, je te pry et requier 
Que tu n'ayes plus en pensée 
D'aler veoir ma tant désirée, 
Ou tu me metz en grant dangier : 
Et si te dy, pour abregier, 

En si très peneuse vie , 
Ne, quelque chose qu'on die, 
Chartreux, hermite, ou reclus. 
C'est la prison, etc. 

RONDEL. 

Que ce ne soit en très grant crainte. 

Par hipn pftlftr fttr.. 

Tenir en courroux et rudesse ; 
Je vous fais ioyalle promesse 
Que ne vous aymeray james. 
A ! que vous, etc. 
Que me, etc. 

Vous m'avez banny de jeunesse, 
Rendre me convient désormais, 
Et faictes vous bien ? Nennil, mais. 
De tous maulx on vous tient maistresse. 
A! que vous, etc. 

RONDEL 

Les biens de vous, honneur et pris, 

M'ont tant espris 
De vous amer, ma génie Dame, 
Qu'il n'est pas en puissance d'ame 
De tourner ailleurs mes espris. 
C'est à moy trop hault entrepris. 

Corn mal apris. 
Mais blasmezen, s'il y a blasme, 
Les biens, etc. 

Donc, puisqu' Amour ainsi m'a pris 

En son pourpris. 
Et que tant loyaument vous ame , 
Amez moy, je prens sus mon ame 
Que jamais n'en serons repris. 
Les biens, etc 

RONDEL. 

M'amerez vous bien ? 
Dictes par vostre ame , 
Mais que je vous ame 
Plus que nulle rien ; 
Le vostre me tien. 
Sans faire autre Dame. 
M'amerez, etc. 
Dictes par, etc. 

Dieu mtst tant de t»«i 
En vous, que c'est ba»me ; 
Pour ce, je me clame 
Vostre, mais combien. 
M'amerez, etc. 

Que je ne dy, ainsi mon fait repreuve , 
Bien lui plairoit qu'elle feust de moy veufve, 

.Son cas le preuve; 
Ne suis je pas doncques en bonnes mains ? 
Pour mectre, etc. 

RONDEL. 

(Orléans.) 

Temps et temps m'ont emblé jeunesse, 
Et laissé es mains de Vieillesse, 
Où vois mon povre pain querant ; 
Aage ne me veult, tant ne quant, 
Donner Taumosne de liesse. 
Puisqu'elle se tient ma maistresse, 
Demander ne lui puis promesse, 
Pour ce, n'enquerons plus avant. 
Temps, etc. 

Je n'ay repast que de foiblesse, 
Couchant sur paille de destresse, 
Suis je bien payé maintenant 
De mes jeunes jours cy devant ? 
Nennil, nul n'est qui le redresse. 
Temps, etc. 

RONDEL. 
(Orléans.) 

Asourdy de Nonchaloir, 
Aveuglé de Desplaisance, 
Pris de goûte de Grevance, 
Ne scay à quoy puis valoir. 
Voulez vous mon fait savoir 
Je suis presque mis en trance. 
Asourdy, etc. 
Aveuglé, etc. 
Se le Medicin Espoir, 
Qui est le meilleur de France, 
N'y met briefment pourveance, 
Vieillesse astaint mon povoir. 
Asourdy, etc. 

ROWDEL. 
(Orléans.) 

Dedens la maison de douleur, 
Où estoit très piteuse dance, 
Soussy, Vieillesse et Desplaisanco 
Je vy dancer comme par cueur. 
Le tabourin nommé Maleur 
Ne jouoit point par ordonnance. 
Dedens la, etc. 
Où estoit, etc. 

Puis chantoient chancons de pleur, 
Sans musicque, ne accordance ; 
D'ennuy, comme ravy en trance, 
M'endormy lors, pour le meilleur. 
Dedens la, etc. 

RONDEL. 

(Simonnet Gaillau.) 

Dedens la maison de douleur, 
Où n'a leesse, ne musique. 
Mon las cueur gist merencolique, 
Malade ou piteux lit de pleur. 
Dieu ! n'est ce pas grant maleur? 
Il est pis que paralitique. 
Dedens la, etc. 
Où n'a, etc. 

Par racine, feuille, ne fleur. 
Ne par medicine auctentique, 
Remédier n'y scet phisique ; 
Confesse soy, c'est le meilleur. 
Dedens la, etc. 

RONDEL. 
(Orléans.) 

Je vous sans, et congnois venir. 
Ennuyeuse Merencolie, 
Mainteffoiz, quant je ne vueil mye, 
L'uys de mon cueur vous fault ouvrir; 

Point ne vous envoyé quérir, 
Assez hay vostre compaignie. 
Je vous sans, etc. 
Ennuyeuse, etc. 

Jeunes pevent paiue souflfrir, 
Plus que vieillars; pour ce, vous prie 
Que n'ayez plus sur nous envie, 
Ne nous vuelliez plus assaillir. 
Je vous sans, etc. 

RONDEL. 
(OrUans.) 

Mentez, menteurs à quarterons, 
Certes point ne vous redoubtons. 
Ne vous, ne vostre baverye, 
Loyaulté dit, de sens garnie, 
Fy de vous et de voz raisons; 
On ne vous prise deux boutons , 
Et pour ce, nous vous déboutons, 
Esloignant nostre compaignie. 
Mentez, etc. 

Voz parlez, pires que poisons. 
Boutent par tout feu en maisons ; 
Que voulez vous que Fen vous die ? 
Dieu tout puissant si vous mauldie. 
Vous donnant de maulx jours foisons. 
Mentez, etc. 

RONDEL. 
(Gilles des Ourmes ) 

Pour bien mentir souvent et plaisamment, 
Mais qu'il ne tourne à aucun préjudice, 
Tl m'est advis que ce n'est point de vice, 
Mais est vertu et bon entendement ; 
On en voit maint eslevé haultement, 
Bien rocueilly et requis en service, 
Pour bien, etc. 
Mais qu'il, etc. 

Mais controuveurs qui mentent faulcement, 
Pour diflfamer quelcun par leur malice, 
Soient pugniz par droit, selon justice ; 
Pour ce, ebascun s'avise saigement. 
Pour bien mentir, etc. 

RONDEL. 

Des soucies de la court, 
J'ay acheté aujourdui, 
De deulx bien garny j'en suy, 
Quoique mon argent soit court. 
A les avoir ebascun y court, 
Mais quant à moy, je m*enfuy. 
Des soucies, etc. 
J'ay acbeté, etc. 

Je deviens vieil, sourt et lourt, 
Et quant me treuve en ennuy, 
Noncbaloir est mon apuy. 
Qui maintefifoiz me secourt. 
Des soucies, etc. 

RONDEL. 

(Jehan Monseigneur de Lorraine.) 

Je voy mal faire et mal parler, 
Je voy mescbefz renouveller, 
Je voy loyaiilté du tout morte, 
Je voy trabison aspre et forte. 
Je voy partout tout mal alej*. 
Je voy hayneurs entre acoler, 
Vérité voy dissimuler, 
Grans et petiz sont d'une sorte. 
Je voy mal, etc. 

Je voy vertuz aux piez fouler, 
Je voy amictié dessaler, 
Raison voy musser à la porte, 
Par mebain voy justice morte , 
Quant bonneur veult voile caller. 
Je voy mal, etc. 

RONDEL. 

(Jehan Monseigneur de Lorraine.) 

Je prens le temps ainsi qu'il peut venir, 

Je metz courroux hors de mon souvenir, 

Je suis content de tout ce que j'oy dire, 

Je n'ay soucy qui me garde de rire, 

Je suis d'amours bien aise à tenir. 

Dorénavant plus ne vueil vivre en dueil. 

Dorénavant consentir plus ne vueil 

Qu'âme, fors moy, ait de mon cueur la garde. 

C'est folie d'asubgetir son vueil, 

C'est simplesse que pour ung regart d'ueil, 

Sans coup ferir, te blesser par mesgarde. 

N'ay je pas droit de joyeulx devenir ? 

N'ay je cause de mon ennuy bannir ? 

N'ai je raison de rigueur desconfire ? 

Ne doy je pas paix et repos eslire? 

Je dye oy, et pour ce maintenir, 

Je prens le temps, etc. 

RONDEL. 

Je n'ay deflfaulte que de veue, 
Et ne congnois riens qu'à demy, 
En nonchaloir j'ay tant dormy 
Qu'ay mainte chose descongneue. 
Vieillesse tient mon cueur en mue, 
Accompaignée de soucy. 
Je n'ay, etc. 
Et ne, etc. 

Plus ne suis de la retenue 
De jeunesse qui m'a banny ; 
Mais, au fort, puisqu'il est ainsi. 
Souffrir fault fortune advenue. 
Je n'ay, etc. 

RONDEL. 

Tais toy, cueur, pourquoy parles tu? 

C'est folie de trop parler 
De ce que ne puis amender , 
Ton jangler ne vault ung festu ; 
Tu pers.temps, d'espoir devestu. 
Pense de toy reconforter. 
Tais toy, etc. 
C'est folie, etc. 

J'ay desja plusieurs ans vescu, 
Et tant congnois qu'au par aler 
Il faut bien, ou mal endurer, 
Riens ne gaigner d'estre testu. 
Tais toy, etc. 

RONDEL. . 

Qu'a mon cueur, qui s'est esveillé, 
A faire chancon, ou balade? 
Dieu mercy, il n'est plus malade, 
Tant a par eaue travaillé ; 
D'Orléans s'est appareillé 
Aler à Blois mangier salade. 
Qu'a mon, etc. 
A faire, etc. 

Son harnois fourbira rouillé, 
Quelque foiz aussi sa salade ; 
Mais qu'il ait joyeuse ambaxade, 
Tout se trouvera retaillé. 
Qu'a mon, etc. 

RONDEL. 

(Orléans.) 

Toutplain ung sac de joyeuse promesse, 
Soubz clef fermé, en ung coffm d'oublié, 
Qui me poursuit, certes c'est grant folie. 
Tant qu'on en ayt par raison, à largesse ; - 
Craindre ne fault Fortune la diverse. 
Qui Passe temps avecques elle alie. 
Tout plain, etc. 
Soubz clef, etc. 

Conseil requière gens plains de sagesse, 
Qui mieulx saura, si leur plaist, com le die; 
Car Bon espoir, quoy qu'on le contrarie, 
A droit vendra et trouvera richesse. 
Tout plain, etc. 

RONDEL. 

(Benoistd'Amien.) 

Nagent eo angoisse parfonde. 
Oh joye, ne plaisir n'abite, 
Mon dolent cueur en nef mauldite, 
D'Ercules a passé la bonde ; 
D'y avoir bien nul ne s'y fonde, 
La voye si est interdite. 
Nagent, etc. 
Où joye, etc. 

L'aider, nul ne peut en ce monde, 
Fors Thetis qui Déesse est dicte 
De la mer, car, sans contredite. 
En elle tout povoir habonde. 
Nagent, etc. 

RONDEL. 

( BenoUt d'Aiiiien.) 

Tant plus regarde, moins y voy; 
Et plus y voy, moins y congnois; 
Le monde va de deux en trois. 
Sans savoir comment, ne pourquoy. 
Faulceté règne, et tient sa loy 
En trestous les lieux où je vois. 
Tant plus, etc. 
Et plus, etc. 

Loyaulté si est en recoy, 
Déboutée on l'a tant de foiz. 
Que passez sont mains jours et mois. 
Qu'on ne la vit, comme je croy. 
Tant plus, etc. 

RONDEL. 

Dieu les en puisse guerdonner, 
Tous ceulx qui ainsi tormenter 
Font, de vent, de neige et de pluye, 
Et nous et nostre compaignîe; 
Dont peu nous en devons louer. 
Mais il fauldra qu'au par aller, 
Gomment qu'il en doye tarder. 
Que nous, ou eulx, en pleure, ou rie. 
Dieu les, etc. 

Or ca, il fault parachever, 
Et puisqu'il est trait, avaler; 
On congnoistra qu'est de clergie, 
D'Orléans trait de Lombardie, 
Tous bien faiz convendra trouver. 
Dieu les, etc. 

RONDEL. 

Prenons congié du plaisir de noz yeulx, 
Puisqu'à présent ne povons mieulx avoir. 
De revenir faisons nostre devoir, 
Quant Dieu plaira, et sera pour le mieulx. 
Il faut changier aucunefoiz les lieux, 
Et essayer, pour plus, ou moins savoir. 
Prenons congié, etc. 
Puisqu'à, etc. 

Ainsi parlent les jeunes et les vieulx ; 

Pour ce, chascun en face son povoir. 

Nul ne mecte sa seurté en espoir, 

Car aujourduy courent les eurs tieulx queulx. 

Prenons, etc. 

RONDEL. 

M'appelez vous cela jeu ? 
En froit d'aler par pays; 
Or pleust à Dieu qu'à Paris 
Nous feussions empres le feu. 

iNostre proufflt veulent peu, 
Qui en ce point nous ont mis. 
lî'appelez, etc. 
En froit, etc. 

Deslyer nous faut ce neu, 

Et desployer faiz et dis, 

Tant qu'aviengne mieulx, ou pis, 

Passer convient par ce treu. 

M'appelez, etc. 

RONDEL. 

De Vieillesse porte livrée 
Qu'elle m'a puis ung temps donnée, 
Quoy que soit contre mon désir , 
Mais maugré myen le fault souffrir, 
Quant par Nature est ordonnée. 
Elle est d'ennuy si fort bordée. 
Dieu scet que l'ay chiere achaptée, 
Sans gueres d'argent de plaisir. 
De Vieillesse, etc. 

Par moy puist estre bien usée, 
En eur et bonne destinée. 
Et à mon souhait parvenir. 
Tant que vivre puisse et mourir 
Selon l'escript de ma pensée. 
De Vieillesse, etc. 

RONDEL. 

( Orléans. } 

Saluez moy toute la compaignie 

Où à présent estes à chiere lie , 

Et leur dictes que voulen tiers seroye 

Avecques eulx, mais estre n'y porroye, 

Pour Vieillesse qui m'a en sa baillie. 

Au temps passé. Jeunesse si jolie 

Me gouvernoit ; las 1 or n'y suis je mye, 

Et pour cela, pour Dieu, que excusé soyc. 

Saluez moy, etc. 

Amoureux fus, or ne le suis je mye, 
Et en Paris menoye bonne vie; 
Adieu bon temps^ ravoir ne vous saroye, 
Bien sanglé fus d'une estroite courroye, 
Que, paraige, convient que la deslie. 
Saluez moy, etc. 

CH AN COIN. 

Et eussiez vous, Dangier, centyeulx 
Assis, et derrière, et devant, 
Ja n'yrez si près regardant, 
Que vostre propos en soit mieulx; 
Fstre ne povez en tous lieux, 
Vous prenez peine pour néant. 
Et eussiez, etc. 
Assis, etc. 

Les faiz des amoureux sont tieux, 
Tousjours vont en assoubtivant. 
Jamais ne saurez faire tant 
QuUlz ne vous trompent, se m'aist Dieux. 
Et eussiez, etc. 

CHANCON. 

Patron vous fais de ma galée 
Toute chargée de pensée. 
Confort, en qui j'ay ma fiance, 
Droit ou pais de Desirance, 
Briefment puissiez faire arrivée; 
Affin que, par vous, soit gardée 
De la tempeste fortunée 
Qui vient du vent de Desplaisance. 
Patron, etc. 

Au port de Bonne destinée 
Deschargez tost, sans demourée, 
La marchandise d'Espérance; 
Et m'aportez quelque finance, 
Pour paier ma joye empruntée. 
Patron, etc. 

24 

RONDEL. 

Apres Tescarde route, 
MectODS à saquement 
Annuyeulx pensement. 
Et sa brigade toute; 
Il crye : Volte route, 
Râlions nostre gent. 
Apres, etc. 
Mectons, etc. 
Se Loyaulté s'y boute, 
Par ad vis saigement 
Dye gaillardement: 
Daly brusque sans doubte. 
Apres, etc. 

RONDEL. 

Les fourriers d'Esté sont venus 
Pour appareillier son logis. 
Et ont fait tendre ses tappis. 
De fleurs et verdure tissus ; 
En estendant tappis velus 
De vert herbe par le pais. 
Les fourriers, etc. 
Pour, etc. 

Cueurs d'ennuy pieca morfondus. 
Dieu mercy, sont sains et jolis ; 
Alez vous en, prenez pais, 
Yver, vous ne demourerez plus. 
Las fourriers, etc. 

RONDEL. 

Ce mois de May, ne joyeulx, ne dolent. 
Estre ne puis ; au fort, vaille que vaille , 
C'est le meilleur que de riens ne me chaille , 
Soit bien ou mal, tenir m'en fault content: 
Je laisse tout courir à val le vent, 

Sans regarder lequeJ bout devant aille. 
Ce mois, etc. 
Estre ne, etc. 

Qui Soussy suit, au dérrain s'en repent ; 
C'est ung mestier qui ne vault une maille, 
Avantureux comme le jeu de faille , 
Que vous semble de mon gouvernerment ? 
Ce mois, etc. 

RONDEL. 

Le temps a laissié son manteau 
De vent, de froidure et de pluye, 
Et s'est vestu de brouderie 
De souleil luisant,^ cler et beau. 
Il n'y a beste, ne oyseau, 
Qu'en son jargon ne chante, ou crie : 
Le temps, etc. 
De vent, etc. 

Rivieroj fontaine et ruisseau, 
Portent, en livrée jolie. 
Goûtes d'argent d'orfaverie, 
Chascun s'abille de nouveau. 
Le temps, etc. 

RONDEL. 

(Orléans. ) 

Mais que mon propos ne m'empire, 
Il ne me chault des faiz d'Amours, 
Voisent à droit, ou à rebours, 
Certes je ne m'en fais que rire. 
En ne peut de riens m'escondire. 
Aide ne requiers, ne secours. 
Mais que, etc. 
Il ne me, etc. 

Quant j'oy ung amant qui souspire, 
A, ha ! dis je, vêla des tours 
Dont usay en mes jeunes jours. 

Plus n'en vueil, bien me doit souffîn». 
Mais que, etc. 

RONDEL. 

(Robertet.) 

Ung droit César en libéralité, 

Ung grant Chaton en pure intégrité, 

Ung Fabius en foy non defaillable, 

Vous tient chascun»vray, constant et esta blo. 

Duc d'Orliens, prince très redoubté. 

En si hault sang, parfonde humilité, 

Clémence grant et magnanimité , 

Cela avez; mais vous passez, sans fable, 

Ung droit César, etc, 

En vostre bouche tousjours a vérité, 
En cueur, amour et ardent charité. 
En loyaulté non jamais variable ; 
Qu'afïiert il plus à Prince si notable ? 
Puisqu'on vous tient, parlant en équité, 
Ung droit César, etc. 

Ung robertet indigne à porter plume, 
Pour atouchier après voz haulx escriptz. 
Ces petiz vers icy vous a escriptz, 
De rude mains, plus pezant qu'un enclume. 

RONDEL. 

(Cadier.) 

Vous l'ung des plus nobles du monde, 
Prince, très redoubté Seigneur, 
A Blois m'avez acreu d'onneur, 
Dont joye en moy trop surhabonde. 
Par vostre humilité parfonde. 
Dieu vous en soit retributeur. 
Vous l'upg, etc. 
Prince, etc. 

J'ay peu science, moins faconde. 
Et encore prudence mineur, 

Et VOUS me clamez serviteur 

Digne pour estre en table ronde. 

Vous Tung, etc. ] 

Cadier, qui endormy estoit. 

Avez tout esveillé en joye, \ 

Il prie Dieu qu'il vous octroie 

Autant de bien qu'il vous vouldroit. 

RONDEL., 

(Bourbon ) . 

Gardez vous bien du cayement, 
Ung chascun tendez y l'oreille, 
Pour vous décevoir tousjours veille, 
Escoutez s'il dit vray, ou mant. 
Il vous trompera meschamment, 
Pour ce que sans cesser tra veille. 
Gardez, etc. 
Ung chascun, etc. 

Dieu met en mal an le flament, 

Vous direz qu'il dort et sommeille 

Quant il va ; mais il se reveille 

En temps et lieu, incessamment ' 

Gardez vous bien, etc. 

RONDEL. 

Des droiz de la porte Baudet, 

Pour toute recompense et paine, 

Tout au beau long de la sepmaine, 

Suis servy comme ung grant cadet; 

Si doulx ne sont que muscadet, ! 

Rien n'en vault le fruit, ne la graine. ! 

Des droiz, etc. ! 

Pour toute, etc. ] 

C'est bien joué du soubz coudet, ^ 

Puisqu'il le fault, ribon ribayne, 

Endurer, comme à la quintayne, ( 

On en deust servir Mistodet. ^ 

Des droiz, etc 

24. 

RONDEL. 

Gardez vous bien de ce fauveau, 
Cest une dangereuse beste, 
Arsoir, me donna par la teste, 
Tant qu'il me rompit le cerveau. 
Il est ferré tout de nouveau, 
Et rue comme la tempeste. 
Gardez vous bien, etc 
C'est une^ etc. 

Et combien qu'il soit bon et beau, 
Doulx au brider, et faisant feste 
A ung chascun, vous amonneste 
Que vous ne le peignez sans eau . 
Gardez vous bien, etc. 

BALADE. 

En ceste nouvelle saison 

Qui remplist jeunes eueurs de joye, 

Et qu'Amours sault de sa maison 

Pour conquester aucune proye; 

Nulle riens n'ay qui me guerroyé, 

Se non Jeunesse qui me prie 

D'estre amoureux plus conques mais , 

Mais ainsi ne feray je mye, 

Il me vault mieulx tenir en paix. 

Je ne congnois point d'achoison 
Pourquoy son conseil croire doye. 
En elle n'a riens de raison; 
Pour trop fol doncques me tendroye, 
S'apres elle me gouvemoye; 
Quel besoing est que je me lie ? 
Quant je suis franc en tous mes fais; 
Pardieu, ce seroit grant folie. 
Il me vault mieulx tenir en paix. 

Je suis de ceste entencion. 
Et seray quelque part que soye ; 
Mais Dieu me gart de la prison 

Qu'Amours souventeffoyz m'envoye, 
Par mes yeulx qui trop vont en voye^ 
Combien que souvent je leur die 
Qu'ilzfont mal, dont je leur desplais; 
Pour ce, pour avoir d'eulx maistrie, 
Il me vault mieulx tenir en paix. 

L'ENVOy. 

J'ay essayé toute ma vie 
Qu'est de porter amoureux iaiz, 
Pourquoy congnois, sans moquerie, 
Tl me vault mieulx tenir en paix. 

RONDEAU. 

J'ay tant en moy de desplaisir. 
Puisqu'il me convient départir, 
Helas ! de vous, et loing aller ; 
Et si ne puis à vous parler , 
Dont j'auray maint mal à soufl'rir; 
N'est riens qui puist esjoir. 
Si n'est le très doulx souvenir 
Que j'ay par vous bien fort amer. 
J'ay tant, etc. 

Adieu ma joye, mon plaisir, 
Adieu mon loyal souvenir, 
Adieu belle Dame sans per; 
Adieu dire m'est coup mortel , 
Car je m'en vois sans vous veoir. 
J'av tant, etc. 



Mon amy. Dieu te convoyé , 
Et brief te remaint à joye, 
A ton honneur et plaisir, 
Tout ainsi que je désire, 
Mieulx que dire ne sauroyo. 
Si par souhait je povoye, 
Plus souvent te reverroyc 
Mais, car ne le puis veoir. 
Mon amy, etc. 

Geste chancon je t'envoye, 

Dç m'amour par graot moatjove. 

Si t'en vueilles esjoir ; 

Car te jure, sans mentir, 

Que t'ayme loing que je soye. 

Mon amy, etc. 

CHANCON. 

Faire ne puis joyeulx semblant, 
Reconfort n'ay, qui soit plaisant 
A moy qui suis sans mon amy; 
Il a long temps que ne vous vy, 
Ne le verray , je ne scay quant ? 
Faire ne puis, etc. 

Guérir ne puis du mal qu'ay tant, 
Helas ! emy ! jusques à tant 
Retournera celluy pourquoy. 
Faire ne puis, etc. 

Mon cueur si est si desplaisant , 
Aussi bien doit estre dolent. 
Il m'ayme tant! si foys je lui; 
Ne le mectray point en oubli, 
Et Tameray en Tactendant. 
Faire ne puis, etc. 

CHANCON. 

Faictes pour moy corn j'ay pour vous, 
Retenez moy, par dessus tous, 
Amy tout seul, très l)elle Dame, 
Je vous jure sur Dieu, sur m'amc, 
Ne vueil servir autre que vous. 
Faictes pour moy, etc. 

Guerrissez moy du mal d'Amours , 
Et me donnez du bien de vous; 
Reconfort tel plus ne m'en chai lie, 
Mon bien, m'amour, mon fin cueur doulx, 

A vous me rens , à vous suis tous. 
Faictes pour moy, etc. 

Je vous ayme plus que autre femme, 
N'autre que vous n'aura la garde, 
Helas! de moy qui suy à vous. 
Faictes pour moy, etc. 

LE UlY piteux. 

Bonne saison, bon temps avoye, 
Helas! amy, quant vous veoye, 
Reconfort bon en vous prenoye ; 
Tant de plaisir et d'autre bien 
Rejoissoit ma seule joye, 
A vo vouloir me soubzmectoye. 
Nul autre bien ne demandoye, 
Dessoubz les cieulx pour estre mien, 

Que vostre amour qui tant amoye. 
En vous servant me delictoye. 
Et pourquoy moult seur estoye 
Que vous m'amiez très loyaumenl; 
Et quant jadiz vous requeroye 
Que vo servant estre vouloye, 
Mon seul vouloir vous appelloye, 
Et mon vaillant entièrement. 

Vous me dictes si doulcement , 
En moy baisant et accollant, 
Amy, amons nous chierement, 
Raille ton cueur, et prens le mien ; 
Et je changay joyeusement, 
Et vous aussi si liement, 
Et feismes loyal serment 
Qu'avons tenu, je le scay bien. 

Et est vray qu'oncques crestien 
En amours n'eust autant de bien, 
Gardant vostre honneur et le mien, 
Que j'ay eu, et sans avoir blasme, 

Vo (ioulx acueil, vo doulx maintieii, 
Vostre plaisir, que fust le mien. 
Car sans cellui, ne m'estoit rien. 
Je le jure sur Dieu, sur m'ame. 

Si vous baillay le mien en garde, 

Belle Dame, 

Prenant charge 
De vous loyaument servir , 
Sans reprouche, ne diffame, 

Sur mon arme, 
Sans jamais de vous partir. 

Helas ! quant d'elle partoye, 

Je pensoye 

Quant pourroye 
Bientost vers elle venir, 
Nuit et jour je la sonjoye, 
La veoye parler, a 1er et venir; 
Tant egpris d'elle estoye, 
Qu'en veillant je Tappelloye, 
Puis que bien loing en estoye, 
A soy cuidoye parler; 
Mais puis bien après veoye 

Que resvoye, 
Me prenoye à plourer. 

Cest dueil m'estoit à porter, 
Et bien aise endurer, 
Car bientost, du retourner 
Me prenoit très grant talent; 
En elle si fort penser, 
Ma joye renouveller 
Me faisoit incontinent. 

Et quant venir n'y povoye, 
Entre deux lui rescripvoye, 
Son nom et le mien mectoye 
Escript bien estrangemenl ; 
Et puis quant je la veoye, 

Dieu scet quel chiere j'avoye 
Recueilly joyeusement. 

Puis nous faillu esloingner 
L'un de Tautre, guermenter, 

Car dangier, 
Plusieurs autres mesdisans 
Nous firent tant endurer, 
Et plourer, 
Tourmenter, 
Oncques puis n'eusmes bon temps 
Et puis entre autre gent 
Failloit, en nous esloingnant, 
A plusieurs autres parler, 
Avoir autre pensement. 
Muer la couleur souvent. 
Sans l'un l'autre regarder. 
Helas ! elle s'esbatoit, 
Et bonne chiere faisoit 
A tous autres, fors qu'à moy , 
Dont mon cueur fort souspiroit, 
Quant elle me regardoit. 
Je vous jure par ma toy. 

Dont sourdit grant jalousie, 
Car elle ne creoit mye 
Que n'eusse fait autre amye; 
Ainsi me sembloit il d'elle, 
Que s'amour me ftjst faillie. 

Départie, 

Et guerpie, 
M'eust laissié la bonne belle. 
Dont ensiues grant querelle ; 

Moy et elle, 
Advint qu'en unechappelle 
Nous nous trouvasraes tous deux. 
Et je lui dis : Bonne et belle. 
Ne me soiez si cruelle, 
Puisque nous sommes tous seulz. 

Dictes moy vostre vouloir, 
Ne me vueillez décevoir, 
Ne mectre à nonchaloir; 
Car, vers vous, n'ay rien forfait. 

Mon amy, vueillez savoir, 
Vous me feistes trop douloir, 
Ne savez vous comment il m'est? 
Vous m'avez abandonnée 

Et laissiée, 

Désolée, 

Esloingnée ; 
A qui oseray je dire 
Ma très dolente pensée 

Qui grevée 
M'a, et trestant mal menée 
Que je vis en grant martire. 

N'est riens qui me puist soufQre, 

Tant ay d'ire ; 
Quant les autres vous voy rire, 
Et grant joye démener, 
Je ne vueil avoir nul mire 

Qui me mire, 
J'ayme mieux mes jours finer. 

Et lors nous nous advisames. 
Et l'un l'autre pardonnasmes, 
Car pour obvier mains blasmes. 
Il nous faillut eslongner; 
Noz amours renouvellasmes, 
Et de nouvel, nous jurasmes 
De nous loyaument amer. 

Cecy nous dura long temps, 
On dit qu'au bout de sept ans, 
Revient voulentiers mal ans 
Ainsi m'est il advenu. 
Dont je vis piteusement. 

En tourment. 
Las ! je suis pis que perdu. 

Helas! très cruelle mort. 

Helas ! car mleulx ameroye 
M'enfouir où que que soit, 
Disant adieu très douloureux, 
Adieu, adieu tous amoureux, 
Adieu le plaisir de mes jeulx, 
Adieu, sans plus estre jojeulx. 

Adieu le bien de tous les lieux, 

Adieu le mien de»oubz les cieux, 

Adieu regard très gracieux. 

J'en preing congre de cueur piteux ; 

Si fineray ma complainte, 

Ma joye sera actainte. 

Et de douleur auiay mainte. 

Grant actainte 
Dont il me convient languir, 

Et sévir, 
Carj'ayaymé, et sans fainte, 
Celle qu'avoye tant crainte, 
Que pour elle vueil mourir. 

Sa très bonne renommée. 
Sa grâce de tous louée, 
Et de beauté aournée, 
Tant amée et prisée, 

Désirée 
De très toute autre gent, 
La fait estre regrectée, 
Dont ay la mort demandée , 
Toute joye oubliée , 
A Dieu son ame OMnmand^ 

Et saicbiez certainemment 
Trestous H leal amant , 

J'en dis tant , 
Sans nulle dame blasmer, 
Que c'estoit la plus plaisant 
Des belles, et avenant, 
Com peut des yeulz regarder. 

CesUle reconforteiHBiit 
Que j'ay en mes jours finant , 
£n priant humblement 
A Dieu, très dévotement, 
Qu'en son Paradis briefment 
Son ame puisse trouver. 

Sans vous veoir, 
Près du manoir, 
Amy de vous, , 
Fine mes jours' 
Cest derrain soir, 
Veuilleï savoir 
Qu'à noncbaloir 
Mis par vous tous. 
Sans vous, etc. 

Mourant espoir 
Ferez devoir, 
Souvi»ngne vous 
Que laissay tous. 
Par vous vouloir. 
Sans vous, etc. 

Faulce mort, 
A grant tort, 
M'as grevée. 
Et ostée 
Mon déport; 
Mon cueur mort , 
€ar trop fort 
L'as serré. 
Faulce, etc. 

Près du bort 
Du mal port 
M'as laissiée 
Désolée, 
Sans confort. 
Faulce, etc. 

Bien puis dire souvent : helas ! 
* Coinment m'est il mesaveou ! 
î^ mort que m^qué ne ni'a pas , 

, I^ belte bonne m'a toflu , 
%i m'a laigjié despourvea 

- De t*us les biens qu'avoir souloye , 
Tout plain'd'enmiy , sans point de joye , 
Sy pry à Dieu $u*en son manoir, 
L'ame de soy tout droyt envoyé, 
Où la puisse briefment veoir. 

^ Helas ! amy, d'un de ses dars 
Soudainement Mort m'as féru ; 
' De mon meschief, je n'ose pas 
Faire semblant, qu'ay rebeu. 
Or, ay je bien trestout perdu , " ' " 
Car seulement quant je p^j^ye 
De la veoir, m'esjoissoyet 
Ou près, ou loing, et main, et soir ; 
Or à présent, estre vouldroye 
Où la puisse briefment veoir. 

He ! Dieu d'amour trop pugny m'as. 
Sans toy me faire deceu , 
Quant me souvient qu'entre ses bras 
Amy tout seul m'ot retenu, 
Mon cueur et moy si bien pourveu ; 
Estre tout^ sien lui promectoye 
Très loyaûment, et lui disoye : 
Vueillez vostre amy recevoir; 
Or à présent, estre vouldroye 
Où la puisse briefment veoir. 

bxplh:it le la y piteux. 

